
ELŐSZÓ. 



A keleti Kárpátok tövében, égretörő bérezek alján él egy 
maroknyi, tősgyökeres magyar nép ; szorgalmas, értelmes, 
ügyes, utánozhatatlan művésztehetség, századok óta bás- 
tyája Magyarországnak, mentővára az erdélyi magyarság- 
nak, e mellett erős, mint az a szikla-lánczolat, mely festői 
szép völgyeit, aranykalászos rónáit köríti. A nép : a szé- 
kelynép^ földje: a Székelyföld. A természetalkotta éles ha- 
tárok között ős eredetiségében megmaradt népszokások, 
sajátságok, nyelv, viselet a székelyben egy a magyartól 
sokban eltérő, annál ősibb néptipus, a földben egy kis kü- 
lön ország benyomását teszi az emberre. 

A méhkas azonban megtelt. A földmívelés már nem 
elég a népesedési processus tovább vitelére. Rajok tódul- 
nak ki keletre, délre és nyugatra. A szegény nép keletre 
és délre megy: Oláhországba, hogy kenyeret keressen 
magának és családjának. Itt azután jó részben elzüllik, 
vagy elnemzetlenedik. Az iskolázott székelyből pap, tanító, 
vagy hivatalnok lesz, más megyében alapítója sok jó ma- 
gyar családnak. 



IV 

A turista évszak beálltával a turista-sereg felkerekedik 
s a választott irányhoz képest Svájczot, Tirolt, Stájeror- 
szágot úgyszólván ellepi. A megszálló idegenek azután a 
kinálva-kinált élvezetek fejében a lakosokat a szó szoros ér- 
telmében kitartják; a lakosok az ezernyi-ezer idegenek köl- 
tekezésén nemcsak élnek, hanem gyarapodnak is. 

A Székelyföld ép ilyen tárgya lehetne az érdeklődés- 
nek, mert — bár hegyei nem nyúlnak fel az örök hó világáig 
— épen olyan szép és érdekes, mint azok. A székelyek az 
idegeneknek kiszolgálása, a természeti kincsek kiaknázása 
révén épen olyan állandó jövedelemhez juthatnának, mint 
a svájczi, tiroli és stájerországi lakosok. Ennek azonban 
szükségképen való feltétele volna a Székelyföld megismer- 
tetése és megismerése. A tavasz nyiltával mozdulni kezdő 
emberáradat arra tart, a merre érdekes látnivaló kinálkozik. 
A turistákkal — s elsősorban a magyar turistákkal - - 
meg kell ismertetni a Székelyföldet. 

Az első ilyen irányú lépést a Székelyföld megismer- 
tetésére az Erdélyrészi Kárpát-Egyesület tette, midőn elha- 
tározta, hogy a millenium emlékére ..Székelyföld" czim 
alatt díszmunkát ad ki, melyben a Székelyföldet bemutatja 
szóban és képekben a magyar közönségnek. A munka 
megírásával Hankó Vilmos doktort, az egyesület választ- 
mányi tagját, a Székelyföld alapos ismerőjét bízta meg, ki 
a legjobb tehetségét s teljes munkaerejét vetette latba, 
hogy munkáját élvezetes olvasókönyvvé, minden müveit 
magyar embernek, öregnek és fiatalnak élvezetes olvas- 
mányává tegye. 

Elkészült a könyv ; a szerző részéről nagy fáradtság- 
nak, verejtékes munkának, az Egyesület részéről nagy 



anyagi áldozatnak a gyümölcse. Örömmel lépünk vele a 
nyilvánosság elé, hadd ismerje meg belőle a természet- 
kedvelő magyar közönség a Székelyföldet : Csík-, Három- 
szék-, Maros-Torda- és Udvarhelyvármegyéknek földjét, 
azt a földet, mely egyesíti magában minden ország táj- és 
természeti szépségeit, ismerje meg ásványait, kőzeteit, 
rendkívül érdekes flóráját, faunáját, bányászatát, termé- 
szeti ritkaságait, melyek közül egyik-másik valóságos is- 
ten csodája, csoda, mint tünemény, csoda, mint látvány; 
ismerje meg beláthatatlan őserdeit, és mindazt, mit az ős- 
erdők magukban rejtenek, kincseket érő, csodatevő ás- 
ványvizeit, fürdőit, hófehér márványhegyeit, havasvilá- 
gát stb. 

A munka népszerű természettudományi munka, a 
tudományos munkák száraz, csak a szakemberek által 
megemészthető előadása nélkül. A mi az anyagba életet 
önt, az a tárgyalásmód, mely a föld mellett megismerteti 
annak lakóját is, életében, szokásaiban, foglalkozásában. 
A székelyekben a tipikus magyar szellem ősereje szól fe- 
lénk ; a Székelyföldben egy még nem is sejtett világ cso- 
dás tündérkertje tárul fel előttünk. Mind a kettő hivatva 
van megtermékenyíteni a magyar elmét, hogy teremjen 
magyar erkölcsöt, hogy teremtsen magyar műveket. A le- 
írásokat az ón művészi alkotásai, az illusztrácziók soka- 
sága egészítik ki. 

Midőn a munkát, — a magyar könyvnyomtatás eme 
remekét - - útjára bocsátjuk, kívánságunk csak az, hogy 
a leírás és képek vágyat keltsenek az olvasó magyar kö- 
zönségben a Székelyföldnek és lakóinak megismerésére. 
A megismerés során épül fel majd a csatorna, mely a ke- 

reskedés és ipar czentrumaiban összegyűlő százezreket 
az ország eme részébe vezeti ; ekkor a Kárpátok hűs 
szellője nem fog onnét többet bús sóhajt hozni, hanem 
igen, az ipartelepek gépeinek zakatoló, az iparvasútak 
robogó zaját, meg az öröm- és szabadság dalának vidám 
hangjait. 

Kolozsvárt, 1896. november 12-én, 
Az Erdélyrészi Kárpát-Egyesület választmánya nevében 

)\ széHely nép eredete 
a regében. 



időn estenden a nap nyugo- 
vóra száll s fent a magasban 
kigyúlnak az cg világoló mécsesei — ha a hold szelid fénye 
nem ragyogja be az estét — az égboltozaton halaványon 
derengő fényőv jelenik meg. „A hadak útja'^ mondja meg 
illetődve - e mindennapos égi jelenség láttára — a szé- 
kety ; s a mit mond, nyomában valami szunnyadó emlék 
kezd ébredezni lelkében s az emlékkel felújul előtte verő- 
fényes gyermekkorának legszebb regéje: 

„Fogyaték népével hátrált Csaba, hogy az elvesztett 
hon visszaszerzésére ázsiai rokonaival egyesülten térhessen 
vissza; magával viszi Etele szent kardját, hogy a puszták 
tengerének habjaiban tisztára mosván, annak bűvös erejét 
ismét visszaadja. Erdély végső határánál őrködni hagyja 
a székelyt, hogy ha majd visszatér, segítségére legyen. El- 
váláskor a távozók áldoznak tűznek, víznek, levegőnek 
és földnek, azután megesküsznek, hogy fenyegető vész 

idején vSegítscggel fordulnak vissza még a világvégéről is. 
Ám alig haladtak a havas aljáig, már a körül lakó népség 
felemelkedett a maroknyi székely ellen : de megrendül a 
föld, megrázkódnak a fényűk koronái s hírül adják a 
vonulóknak társaik veszedelmét ; a hadak egy része visz- 
szafordul s meglepvén, pozdorjaként szórja szét az ellent." 

„Egy év múlt el s a völgyek lakói megirigylik a szé- 
kely nyugalmát s ismét fenyegetik seregeikkel ; a patak si- 
koltva szalad a folyamba, folyam a tengerbe és hirt visz- 
nek a távozóknak ; a segély nem késik, s a székely ismét 
mentve lön." 

„Három év multán új nemzetségek veszik körül a 
székelyt s küzdelem fejlik ki köztük életre-halálra. Már a 
szellő sem éri el a Görögország tájára távozottakat, de a 
puszták viharával társulván, mégis megtalálja őket messze 
délkeleten. Csaba népe harmadszor is győzelemre segíti 
testvéreiket." 

„Sok idő folyt le ezután; a magban elültetett diófák 
agg törzsekké nevekedtek, a hak megvénültek s az unokák 
lettek fegyverhordó bátor férfiakká. A szorgalom a renge- 
teget kies teleppé varázsolta, a hosszú tartózkodás az őr- 
állomást édes hazává tette; nem volt, ki háborítni merje a 
székely tűzhehxt, mely saját erős karjának s ismeretlen 
seregeknek védelme alatt állott. De végre is kitör a szom- 
szédok régi gyűlölete a nyelvben és szokásban egyedül 
álló székely ellen; megszámlálhatatlan nép kel fel a székely 
kiirtására sa bérezés kis hazát minden oldalról ostromolni 
kezdi. Dicsőén vív a székely, de már-már lankadoz a túl- 
nyomó erő ellenében. A segítség messze van, tán feledés- 
be is mentek; az elszakadt hű társak pedig már rég a föld- 
ben aluszszák álmaikat. Ámde a székelyek csillaga nem 
szunnyadoz ; megemlékezve az áldozatról, az esküről, lo- 
bogva viszi a hirt a földről az égi csarnokokba. Itt lent az 
utolsó csata készül, maroknyi nép az ellenséggel vSzemközt, 

midőn egyszerre paripák dobogása és fegyverek moraja 
hallatszik s fényes hadak vonulnak némán az égen fölfelé ; 
a dicső harcztársak, kik háromszor j övének segítségre, 
most negyedszer, mint hallgatag szellemek hosszú sorban 
nyomulnak a csillagos égen keresztül feleik segítségére s 
leszállnak ott, hol a kék boltozat a székely havasokkal 
ölelkezik." 

„Nincs halandó erő, mely megállhatna a halhatatla- 
nok előtt ; rémülés szállja meg a tenger ellenséget s futnak 
mindenfelé, többé hátra sem tekintve. 

' Azóta áll a székely háborítatlanul ; nemsokára véget 
ér hü őrködése is, midőn a véglegeiköltözöttek hű unokái- 
hoz mint kalauz csatlakozva, örökségüket, nagy Magyar- 
országot visszafoglalják. A fényes hadak ösvénye pedig, 
melyet jöttökben s visszatértökben taposának, eltörölhetet- 
lenül maradt az ég boltozatán ; lábaiknak és lovaik patkói- 
nak nyomdoka az, mit derült éjféleken mint tejfehér szala- 
got látsz tündökleni a magasban, s melynek neve azon 
órától fogva ,Jiadak útja'' a székelyeknél." i) 

^) Ipolyi: Magyar Mythologia. Pest. 1854. 

)\ székelység történetéből 




milyen híven őrzi a székelyek hun-scytha-eredeté- 
nek emlékét e szép rege, épen olyan híven őrzik 
azt a székelyek földjén a kövek, a felhőkbe vesző bérezek 
szikla-ormai, az erdők szakadékai, a hegyi várak moh- 
lepte omladékai, az ivadékról-ivadékra szálló regék, mon- 
dák, szálló igék, ősi közmondások (Székely szülte a ma- 
gyart!), a székelyek ajkán megcsendülő vitézi énekek. 
Minden székely dal a székelyek eredetének verses króni- 
kája, minden dalos székely méla hegedőse. 

Azok a történeti források, melyekből a székelyek 
eredetére vonatkozó adatokat merítették, szájhagyomá- 
nyok, legendák és krónikák voltak. Ezen adatokból formá- 
lódott az idők folyamán a székely nemzet megalakulásá- 
nak históriája; ezen adatok összevetése nyomán kristályo- 
sodott ki a székelyek eredetére vonatkozó hitvallásunk: 

A nagy hun birodalom összeomlása után mintegy 
3000 hun vitéz elvált társaitól s meghúzódott Erdélyben, 
az erdőborította Hargitának lakatlan környékén. Senkit 
nem háborgatva, másoktól ritkán háborgattatva éltek, sza- 

porodtak, terjeszkedtek. A teljes hatalmat a Budavárban 
székelő főrabonbán gyakorolta addig felettük, míg Árpád 
daliás lovas csapatja leszállott a Kárpátok hegyeiről. Épen 
a nagy Zandirham, hős Upoletnek szülő apja parancsolt a 
székelyeknek akkor, mikor a székelyek hirűl vették a 
velők egy tőből fakadt magyarságnak megérkezését. Köve- 
teket küldöttek Árpád elé, hogy őtet fogadják az új hazá- 
ban s hogy felajánlják neki segítségüket az ország meg- 
hódításában. Árpád kedvesen fogadta székely véreit, velük 
szerződést kötvén, nékik hat kőre metszett alaptörvényt 
adott, mely Budvárban a nemzetgyűlés előtt felolvastatván, 
a nép üdvriadalmai között szentesíttetett. Ezen alaptörvé- 
nyek képezték a gyökeret, amelyből kisarjadzott a székely 
nép alkotmányának fája. 

Hogy a székely ősfoglalás jogán bírt földjét megtart- 
hassa, hogy őrálló hivatásában a magyar hazát minden 
kelet felől jövő támadás ellen megvédelmezhesse : katonai- 
lag szervezkedett; ezen katonai szervezetben a székely 
nemzet minden tagja számot tevő tényező: katona volt. i) 

Az örökös katonai foglalkozás a székelyben fokozot- 
tabb mértékben kifejlesztette a katonai erényeket, tulaj- 
donságokat. A fejedelmek, királyok ezen a szó szoros ér- 
telmében katona-nép szolgálatait gyakran igénybe vették, 
e szolgálat fejében azután biztosították jogait, tiszteletben 
tartották ősi intézményeit és szokásait. 

A székelyföld székekre volt felosztva, melyekben a 
székely ázsiai tipusu törzsrendszerben élt. 

A székelyek örökségeiket és a székekben a tisztsége- 
ket nemek ságak szerint osztották meg maguk között; az 
örökség úgy, mint a tisztség ivadékról-ivadékra szállott. 
Ha a családban hu és leány volt, a birtokot a fiu örökölte, 
a leány hozományt kapott ; ha csak leány volt, úgy örökölt 

^) Nagy János : A székelyek scytha-hún eredetűsége. Kolozsvár. 1879. 

mint fiu-leány.i) Ha valaki gyermektelenül halt meg, roko- 
nai örököltek ; ha rokonok sem maradtak utána : a szom- 
szédra szállott az örökség. A székely birtokot birtokosának 
eladni nem volt szabad. Ezen bölcs intézkedésnek köszön- 
hető, hogy a székely birtok nem jutott idegen kézre, hogy 
a Székelyföldön nem telepedett le idegen és hogy ott a 
nagybirtokos-osztáh^ s ennek rendén a proletariátus ki nem 
fejlődött. 

A székely nép 1848-ig Erdély közjogában külön nem- 
zetet alkotott. Törvényeink a székelyeket, bármelyikhez 
tartoztak is a három rend közül (főember, lóháton har- 
czoló lófő-székely, vagy gyak)g közszékely), egyaránt ne- 
meseknek ismerték. A székely bárhová kcHtözött is a ma- 
gyar korona területén, ha igazi székelységét igazolta, a 
nemesi jogokat élvezhette.-) 

Élvezte is addig, mig a múlt században a határőrvidéki 
katonai rendszer jármába fogták s adófizetésre kényszerí- 
tették. Az 1848-iki törvények azután végkép megszüntették 
kiváltságait. 

Azelőtt minden székely jogokat élvezett és jogot 
gyakorolt. Ezen jogokat még a fejedelmekkel szemben is 
megvédelmezték. De nemcsak saját jogaiknak voltak hü 
védelmezői ! Hol a haza és szabadság érdekében helyt kel- 
lett állani, a székelyt mindig ott találjuk a szabadság és 
nemzeti jog lobogója alatt. A harczok tüzében az erős kar, 
a szív bátorsága, a faji önérzet voltak szövetségeseik, a his- 
tóriai öntudat volt talizmánjuk; ringató álmai elkísérték a 
csatába is; vissza is hozták győzedelmesen. Törökverő 
Hunyadi János hadaiban sok volt a székely, vitézségükkel 
vívták ki a „Székely szabadság''-ot. Mátyás kiráh" dicső 



*) Molnár Károly : A székelyekről. A míigyarországi Kárpátcgylet Kvkönyve. 
Késmárk. 18SÍ). 

^; Kéthy László : A székelyek s a magyar honfoglalás. Ethnographia. 
1890. 1. sz. 

fekete seregének zömét vSzékelyekből toborzottá össze. A 
Szabadságlevél, mit Mátyástól, azon idők legnagyobb had- 
vezérétől kaptak, a székely vitézség dicsérete. Bocskay, 
Bethlen Gábor és I. Rákóczy György székelyekkel har- 
czoltak a hazáért, vallásért és szabadságért. Szabadság- 
harczunk legendaszerű hősének, Bem tábornoknak, legked- 
vesebb katonái székelyek voltak. 

A magyar királyság keleti fellegvárának őrállomásán, 
a magyarság támadó és védő harczaiban, az ezer év alatt 
dúló csaták fergetegeiben ezrivel vérzett el a székely ; és 
mégis él! El ősi szabadságának, földjének, erényeinek, 
erejének teljes birtokában, tovább is hordozva históriai és 
nemzeti küldetését megizmosodott vállain. Es vájjon mi 
tarthatta fenn másfélezer esztendőn keresztül e maroknyi 
népet? Mi óvta az elmerüléstől a sötét századok hullám- 
verésében ? Mi védte meg az elpusztulástól ? Fajának 
nemes tulajdonságai, ősi erényei, intézményei, sajátos bir- 
tokviszonyai, családalkotó hajlama, a földnek: a bűbájos 
Székelyföldnek természeti fekvése, varázsa, vagy talán a 
hadak útján megjelenő ősök segítsége ? 




^ ^^^V^v^^'m^Q^^g ^^" 




)\ székelyföld geográ- 
fiája dióhéjban. 



Az erdélyi felföld keleti 
részén nagykiterjedésű, he- 
gyekkel sűrűn behálózott 
hegyes vidék emelkedik. 
A hegyek hatalmas tömegéből különösen két hegyláncz 
válik ki. Északról délre húzódó, nagyterjedelmű, magas 
szikla-csúcsokkal, festői sziklacsoportokkal ékeskedő, s 
rengeteg erdőségekkel bontott hegylánczolat mind a kettő. 
A keleti láncz a Kárpátok övének egyik szakasza: az 
ország keleti határát képező /tY'W/ liatárhiuczolat. A nyugati 
a keletivel egyközűen haladó s 13() kilométer hosszú 
Hargita és a pcrsányi-licgység. mely az előbbi folytatásá- 
nak tekinthető. 

E hegyek közül mindenik más és más korszakáról 
beszél a föld történetének. A keleti lánczolatnak a kréta- 
vagy eocenkori kárpáti homokkő-, a Hargitának az Erdély 
tűzhányó korszakában előtörő trachit a fő-alkotó kőzete. 
Ezen hegylánczok egyes szakaszainak külön neveket ad- 
tak. A keleti határlánczolat északi szakaszát gyergyói-. a 
középsőt csiki-, a délit bcrcczki liavasolaiak nevezik. E he- 
gyek egyike sem emelkedik az örök hó határvonaláig, de 
csúcsaik vonalzatának merészségével még az Alpesek is- 
merőjét is megragadják. A gyergyói- és csikihavasok 
emelkedései: a Vereskő, az Ücsémteteje, a Tarkő, az 

Egyeskő, a Nagy-Hagymás és a Czofronka a legszebb sza- 
bású mészsziklák, a miket csak látni lehet. 

A bereczki havasoknak egyik nevezetes tagja az 1649 
méter magas Nemere-hegy. Nevezetes, hegy ez, mert onnan 
indul ki a Nemere-szél, a melyet a mennyire óhajt a három- 
széki ember, épen annyira fél is tőle. Óhajtja, mert tapasz- 
talatok nyomán megérlelődött szent meggyőződése, hogy 
az az esztendő, a melyben a Nemere szele gyakran fúj, ter- 
mékeny lesz, s hogy az ilyen esztendőben szorgalmas 
munkája után bő áldást várhat. Fél tőle, mert midőn a 
Nemere kibontja szárnyait s végigseper a falvakon és 
utakon, házfödeleket ragad magával, fákat csavar ki töves- 
től, az utasok szekereit, — még a gabonával rakottakat 
is - - fölforgatja; ha pedig téli időben kerekedik fel, az út- 
ba eső falvak szélső házait hóval eltorlaszolja, fagyos lehel- 
letével megdermeszt embert és állatot s vastag hórétegből 
borít rá szemfedőt.-^) 

A Hargitának északi tagja a görgényi hegycsoport, a 
középső a tulajdonképeni Hargita, a melyhez délről a 
Hermányi- és liáromszéki hegyek csatlakoznak. Alkotásá- 
nál fogva a Besztercze-Naszód- és Maros-Torda-vármegyék 
határán emelkedő Kelemen-havast is ezen lánczolat tagjá- 
nak tekintik. Nagyrészében úttalan és lakatlan hegység, 
melyet sűrű erdőségek borítanak. Július és augusztus 
hónapokban mintegy 15000 db. marha s 50— 60000 db. 
juh legel rajta. 

A Hargita sziklatestéből keletre és nyugatra hegyágak 
nyúlnak ki, a hegyek lejtőjéről különösen nyugat felé nyájas 
völgyek ereszkednek alá. A völgyek a keleti határlánczo- 
lat és a Hargita között helylyel-közzel tágas medenczékké 
szélesednek. Egyik-másik medenczét az éles természeti 
határok egymástól elkülönített, zárt egységekké formálják. 

Dr. Jákó János: Háromszékmegye földrajzi leírása. Nagy-Kikinda. 1883. 

A medenczék : a gycrgyói lapály, Fcl-Csik, Al-Csik, Három- 
szék észak-déli irányban lépcsőzetesen sorakoznak egymás 
mellé. A Hargita és a keleti határhegyláncz közé eső, vala- 
mint a Hargita nyugati oldalára támaszkodó lejtők, völ- 
gyek, medenczék együtt képezik a székelyek hazáját. 

„A felkelő nap földjének'' nevezhetném bátran e föld- 
darabot, ha már régesrégen nem neveznék Székelyország- 
nak ; mert midőn a nap nagy Magyarország keleti határ- 
hegységének csúcsain kibukkan, sugarai ezen istentől gaz- 
dagon megáldott földet köszöntik legelőbb. 

A székelyek hazája zárt egység. Északi és keleti ha- 
tára gyanánt a Kelemen-havas és a keleti határlánczolat 
összefüggő sziklatömege emelkedik. A keleti hegylánczo- 
latot rengeteg erdőségek — többnyire fenyvesek - - borít- 
ják. A táj egyhangúságát nyájas völgyek s az erdő zöld- 
jéből kiemelkedő szirtek, sziklacsoportok szakítják meg. 
Ezen határhegység hosszú vonalán csak négy olyan hágó 
van, a mely könnyű átjárást enged a hegyek között Romá- 
niába ; ezek : a tölgyesi, gyiinesi, ojtozzi és bodzái szo- 
rosok. 

A Hargita messziről nézve tiszta körvonalú, szelíd 
hajlású hatalmas bércztömeg, mely nagyságával, magas- 
ságával, óriási vonalaival uralja fél Erdélyországot. Köze- 
lebbről tekintve azonban sok helyen vadul megszakgatott 
zegzugos sziklafalakat, kiugró sziklákat, sziklacsoporto- 
kat látunk, melyeken megtörik a vihar és szél ereje, s 
szurdokokat, meredek falu szakadékokat, a melyekben 
még a nyár küszöbén is fehéren csillog a hó. 

A Hargita lábánál nyugv^ó szikladarabok hangosan 
hirdetik, hogy a természetben semmi sem örökké való. A 
romboló, a föld felszinét átalakító erők egész sora dolgo- 
zik itt is szünet nélkül, szakadatlanul. Eenn a tetőn a viz 
fúrja, faragja, koptatja, tördeli, a fagy szétrepeszti a ke- 
mény trachit-sziklákat, a lavináknak árja, a zivatarok ide- 

jében lerohanó vizek pusztító ereje tolja, viszi, hengergeti, 
ragadja, sodorja a port, törmeléket, szikladarabokat a he- 
gyen lefelé örökös munkával. A Hargita szikla-csúcsai 
egyre törpülnek, lejtői egyre kopnak, az alatta elterülő 
völgyek mélyedései pedig telűlnek folyton-folyvast, szaka- 
datlanul. 

A Hargita keleti fele meredek, a nyugati rész lejtői 
szelíden ereszkednek le. A hegység főgerincze széles föld- 
hát, derekán vulkáni jellegű kúp és harangalaku hegyek 
emelkednek; belseje zordon és lakaüan. Alsóbb részét lom- 
bos erdők (tölgy, bükk, nyír), a magasabban fekvő része- 
ket fenyvesek fedik. 1) Legmagasabb tetői az 1500 métert 
is meghaladják; az Oláhfalu felett emelkedő Galusa-tető 
p. 0. 1798 méter. A tulajdonképeni Hargitát a 975 m. ma- 
gas Tolvajos-hágó választja cl a Hermányi hegységtől. 
Ezzel egyközü irányban emelkedik a zordon háromszéki 
hegység (Bodoki hegyek), a melynek legnagyobb csúcsa 
az 1174 méter magas Büdös. 

A persányi hegység az ország legszebb és legkiesebb 
hegységeinek egyike.'^) Sziklacsoportok, termékeny mezők, 
óriási tölgyes bükkerdők váltakoznak benne. Az Olt Alsó- 
és Felső-Rákos között egész szélességben áttöri a hegysé- 
get. Az Oltnak ez az áttörése a rákosi szoros. Észak felé 
a Vargyas vize folytat évezredes küzdelmet a szikla-he- 
gyekkel. Egyik hegy falán hatalmas nyílás tátong : amesz- 
szi földön híres ahnási-barlang sziklatorka. 

Ezen hegyekben ugyanazokat a szépségeket találjuk, 
melyeket az Alpcsekben megbámulunk : égszínű tenger- 
szemeket, zuhogó vízeséseket, tajtékzó patakokat, vad- 
regényes sziklaszorosokat, sötét barlangokat, búvó patako- 
kat, stb. 

A Pallas nagy Lexikona. VIII. köt. 683 1. 

^) Herbich Ferencz : A Székelyföld földtani és őslénytani leirása. Buda- 
pest, 1878. 

A székelyek földjét a Hargita hegyláncz és tagjai két 
részre osztják : a Hargita és a keleti határhegyláncz közé 
zárt rész Csík- és Hárouiszck-, a Hargita nyugati oldalán 
levő Mavos-Torda- és Udvarhclyvánnegyéket foglalja magá- 
ban. Csík-, Háromszék-, Maros-Torda- és Udvarhelyvár- 
megye: ime a székelyföld, a mi hazánk, 450,000 székely- 
nek a hazája.i) 

A székelyföldi havasokb(31 indulnak hosszú iitjokra az 
erdélyi részek leghatalmasabb folyói : a Maros és az Olt, a 
két Küküllő s a Feketeügy, mely utóbbi egész pályáját 
székely tájakon futja meg. A Maros (\síkmegye közepe 
táján a Feketerez nevű hcgygerinczből ered ; néhány pa- 
tak vizével gazdagodva a havasokkal környezett, gy()nyörü 
gyergyói térségen északi irányban halad tova. Oláh-Top- 
liczánál nyugatra fordul, majd a trachit hegységet áttörve, 
délnyugatra kanyarodik. Mellékvizei k()ziil a Görgényi 
havasokból eredő, s a Székelyföldet északfelől határoló 
Görgény vizét, meg a Maros-Torda keleti oldalán eredő 
Nyárádot említjük fel, mely a népes és termékeny Nyárád- 
völgyén folyik keresztül. 

A Xűgy-6s Kis Kiikül/o'nek forrása Udvarhelymegyé- 
ben, a Bucsin tetejétől délkeletre eső Küküllőfőben van; 
a Nagy-Küküllő Délnek, a Kis-I\üküllő északnyugatnak 
tart. A Xagy-Küküllő kezdetben magas, bükk- és fenyővel 
fedett havasok között, majd kesken}^ völgyeken törtet ke- 
resztül ; később irányát megváltoztatva vSzékely-Udvar- 
hely mellett folydogál tova. A folyamvölgy Högöz és Décs- 
falva között tágul ki tekintélyesebb térséggé; itt vanaszé- 



') A Székelyföld l<S7t-ig székekre (('síkszék, llíiromszck, Marosszék, Ud- 
varhelyszék, Aranyosszék) volt felosztva. l<S74-bcn a székeket megyékké kere- 
kítették ki. A székely törvényhatóságok elveszítették régi történeti neveiket; a 
íőbb tisztségeknek is ez volt a sorsuk. A fó'- és alkirálybirákb()l fö- és alispá- 
nok, a dullókból szolgabirák lettek. 

kelyekRákosmezejc: az agyag falvi rétA) A patakok közül, 
melyeket a Nagy-KüküUő felvesz, legismertebbek a Gagy 
ós Fejér-Nyikó. A Gagy torkolatánál fekszik Székely-Ke- 
resztur. A Fejér-Nyikó völgye Udvarhelymegye legnépe- 
sebb vidékét képezi. A Kis-Küküllőt útja kezdetben lakatlan 
havasi vidéken vezeti keresztül ; Udvarhely megyétől Parajd 
alatt bucsut véve Maros-Torda, később Küküllő megyébe 
lép. A két Küküllő Balázsfalván alul egyesül egymás- 
sal, hogy Mihálczfalva mellett egyesülten a Marosba sza- 
kadjanak. 

Az Olt Csíkmegyében a Maros forrás közelében a 
Feketerez északkeleti nyúlványából ered ; a Maros észak- 
nak tart, ez dél felé indul hosszú pályájára. Az Olt a zsö- 
gödi szoroson át jut Fel-Csikból Al-Csikba ; erdős hegyek- 
kel környezett gyönyörű térség ez is, az is. Az utóbbi tér- 
ségen délnyugatra fordulván a regényes tusnádi szoroson 
törtet keresztül, hogy Háromszékmegyében folytassa útját 
tova. Ilyefalván alul a Feketeügygyei egyesül s a három- 
széki hegység déli ágát megkerülvén északnyugatra, nyu- 
gatra fordul,^) majd a rákosi völgj^szoroson siet gyors 
folyással keresztül. A Feketeügy Háromszékmegye észak- 
keleti részében a bereczki-hegység Nagy Sándor csúcsa 
alatt ered; mellékvizeivel alkotja a termékeny és népes 
liároinszéki rónát. Ezenkivül a Feketeügy és az Olt köze : 
Szépiíiezo Háromszékmegyének legdúsabb vidéke. A 
Feketeügy mellékvizei : a Kászon, Torja, Kovászna és 
Tatrang. Mindezen vizek közül csak az Olt hűtelen szülő- 
földjéhez, bár pályájának legnagyobb részét ez is az édes 
hazai tájakon futja meg. Udvarhelymegyéből a Homoród 
felé vezető délkeleti út a Rika erdőn keresztül Három- 
székbe-, a Tolvaj oson átvivő Csíkba vezet. 



^) Kozma Fercncz : A Székelyföld közgazdasági és közmívclődési állapota. 
Budapest, 1879. 

^) Hunfalvy János: A magyar birodalom földrajza. 140. lap Budapest, 1886. 

A görgényi havasokon kót üt vezet keresztül; az 
egyik az, a melyik a görgényi völgyön s a Kereszthegy 
hágón át Gyergyóba visz, a másik az, a melyik a Kis-Kü- 
küllő völgyén halad felfelé. A keleti határhegylánczból 
Romániába folyó vizek közül a Besztercze, Békás, Tatros, 
Uz, Piitna, Ojtoz a nagyobbak. 

A székelyföldi folyókat vagy a Maros vagy az Olt 
fogadja magába. A Nyárád, Görgény, Kis- és Nagy-Kü- 
küUő a Marosba, a Homoród meg a Vargyas-patak az 
Oltba ömlik. Ezen folyók forrásvidéke, kies völgyei és 
völgyiapályai képezik nagyjában a székelyek hazáját. 

Székelyföldön az éghajlat a magasság és fekvés sze- 
rint változik : a hegyes vidékeken hűvös, a görgényi hava- 
sokban, a Keleti Kárpátokban zordon s a háromszéki rónán 
p. 0. kellemes, vSzelid. Minden földterület visszatükrözi a 
klimát, a mely rajta uralkodik. Termékenységére nézve a 
háromszéki róna a Székelyföldnek legáldottabb része: a 
székely Kánaán ; piros szemű, súlyos, aczélos búzája vete- 
kedik a bácskai fekete föld híres és világszerte keresett 
búzájával. Udvarhely- és Maros-Tordamegyékben az 
alvidék szintén jó búzát és kitűnő gyümölcsöt termel. 
Udvarhelymegye szilvájának, Maros-Tordamegye cseresz- 
nyéjének, almájának: a „Marosszéki piros páris"-nak, a 
székelyföld ezen sárga húsú, ropogós, nedvdús, zamatos 
őstermékének országos hire van. A Nyárád és Maros men- 
tén, meg a Gagy völgyében még a szőlő is díszlik. Már 
sokkal zordabb és terméketlenebb Al-Csík, de különösen 
Fel-Csík. Legzordonabb és legterméketlenebb azonban 
Gyergyó. A tavasz, mely Alaros- Vásárhely környékén már- 
czius végén beköszönt, ide csak májusban ér fel. A rövid 
tavasz és rövid nyár után már szeptember elején bekopog- 
tat rövid tartózkodásra a hideg ősz. 

A zordon Gyergyóban kellemes oáz a 882 méter 
magasan fekvő Borszék, melyet kedvező fekvése, mérsé- 

kelt ingadozásokat mutató hűvös hegyi klimája az első 
rangú klimatikus gyógyító helyek sorába emel. Borszéken 
július és augusztus hónapokban a középhőmérséklet a 15^ 
C-t meghaladja. Klímájánál fogva Borszék még beleesik 
a gabonatermelő övbe ; e vidéken a gabonanemek — ha 
későn is — (augusztus második felében), de megérnek. 

Háromszéken négy héttel előbb aratnak mint Gyer- 
gyóban s két héttel előbb, mint Ál-Csíkban.^) 

A milyen kevés Csíkmegyében a földmívelésre alkal- 
mas földterület, épen olyan sok a dús legelő, mit rengeteg 
erdőségei magukban rejtenek. A szántók és legelők aránya 
azután megszabja az arányt a nép foglalkozásában is. 

^) Hunfalvy J. : A magyar birodalom földrajza. 740. l 




A homok(3d-almási barlang. 




J^ Székelyjöld lájszépségei, emlékei. 




Székelyföldet cles természeti határok zárják körül, 
elszigetelve annak lakóit mindattól, a mi e föld ha- 
tárán kivíjl esik. A természct-alkotta éles határok kö- 
zött őseredetiségében megmaradt népszokások, sajátságok, 
nyelv, viselet a székelyben egy a magyartól sokban eltérő, 
annál ősibb néptipus, — a földben egy kis külön ország 
benyomását teszi az emberre. Büszkén is nevezi a székely- 
ember kis hazáját, a Székel3földet Székelyországnak. Min- 
den mi a Székelyföldön kivül esik, a székely előtt külföld. 

Hogy a természeti határok által elzárt vidék lakói 
az elszigeteltség terhét könnyebben elviselhessék, a jóté- 
kony természet a Székelyföldet feldíszítette mindazon táj- 
szépségekkel, a melyek az emberre vonzóerőt gyakorolni, 
lakóit lebilincselni s igézetükbe vonni képesek; kincscsel 
pedig annyival halmozta el, a mennyi csak világrészeknek 
jutott osztályrészül. 

Csakugyan valami bűvös erő, valami ellenállhatatlan 
varázs van a székelyek földjében. Ki egyszer ette kenyerét, 
ízlelte sóját, az rabja lett örökre. Ezer példa beszél. Ha ide- 

gen telepszik le a Székelyföldön, az édes otthont talál 
mindjárt ottan; s ha úgy fordul, hogy el kell mennie, 
búsan válik el új otthonától, a hova a legkedvesebb emlé- 
kek rózsalánczai fűzik, a hova egyre csak vissza-vissza 
vágyik. 

A kit e föld szült és nevelt, bármily kedvező, bármily 
magas sorsban legyen is, másutt, mint a Székelyföldön, 
idegennek érzi magát, akár csak a tropikus földről hoz- 
zánk átplántált virág. A ki pedig még közelebb áll e föld- 
höz, ki a földet munkálja verejtékes munkával, az meg 
épen annyira hozzátapadt a földhöz szeretetével, hogy 
meghal bánatában, ha örökre kiragadják onnan, elpusztul 
mint a sivatagba kiültetett fa, vagy mint a grönlandi esz- 
kimó, kinek el kell hagyni jeges hazáját. 

A székely havasokból indulnak hosszú utjokra az 
erdélyi részek legnagyobb folyói : a Maros, az Olt, a két 
Küküllő és a Feketeügy; utjokban nagy kiterjedésű föl- 
dek termékeibe öntenek duzzadó életet, sok ezer ember 
munkaerejét kínálják, a legolcsóbb szállító utat szolgáltat- 
ják, a legromantikusabb völgyeket, tereket és szorosokat 
alkotják. 

Akárhányszor látja az ember a Maros-szorosát Gyer- 
gyó-Topliczánál, az Olt alkotta zsögödi, tusnádi és rákosi 
szorosokat, a melyeken át meredek, merészen kiszögellő 
sziklapárkányokról, néhol vadul megszaggatott sziklafalak 
között vad dübörgéssel zuhognak alá, zúgva, bőgve esnek, 
törtetnek, rohannak a Marosnak és Oltnak tajtékzó hullá- 
mai; akárhányszor látja az ember az erdős hegyekkel öve- 
zett gyergyói rónát, Fel-Csíkot, Al-Csíkot festői módra 
sűrűn egymás mellé helyezett tiszta, csinos községeivel, 
az aranykalászszal ékes Maros völgyét, az istentől gazda- 
gon megáldott háromszéki rónát. Szépmezőt, vagy az igazi 
magas hegység minden tulajdonságaival biró Kelemen- 
havast, a gyergyói- és csiki havasokat, mindig talál valami 

hajlamainak, Ízlésének megfelelő uj szépséget ezen csodás 
világban, melynek lelkünkbe vésődött bűbájos képe nyug- 
tot nem hagyva késztet, sarkal, ösztönöz, hogy felkeressük 
azt, mint Árgirus királyfi az ő Tündér Ilonáját. 

Fenn az erdőkoszorúzta hegy ormokat hajdan büszke 
várak omladékai ékesítik. A csenevész vörhenyes fűvel 
benőtt ormok szomorúan néznek le a völgybe, a melynek 
hajdan urai és őrei voltak e várak. Temető itt minden 
halom, hősök temetője; megszentelt ereklye itt minden 
rög, régi dicsőségnek, legendáknak szinhelyc itt minden 
talpalatnyi föld. Az omladékok rég elmúlt idők sírkövei, 
melyekről lemosták már az irást a fölötte elviharzott szá- 
zadok ; ezer esztendős emlékek csodás maradványai, melye- 
ket ennyi századokon keresztül sem birta megsemmisíteni 
az enyészet hatalma. Ezen romjaikban is bámulatos sas- 
fészkeknek szétszórt kövei csodadolgokat mondanak, ezer 
regét beszélnek a letűnt nagy idők történetéből, a széke- 
lyek küzdelmeiről, törekvéseiről, dicsőségéről és vitéz- 
ségéről. 

A szél, mely a hímes réten átfuval, a virágok fűsze- 
res lehelletét szállítja hozzánk, a rideg palotasorok szűk 
börtönvilágába. A virágokat nem látjuk, s mégis úgy érez- 
zük, mintha zöldelő réten, illatos virágok vennének körül. 
A romok, omladékok látása visszavarázsol a mesés haj- 
dankorba, melynek eseményei, mint a bűvös lámpa képei 
vonulnak el lelki szemeink előtt: 

A Rika erdő egyik meredeken áll a vár, Atlila büszke 
vára. A várból nagy kísérettel vadászatra indul Attila, az 
„Isten ostora." A kürtök harsogásától, a hajtók zajától 
hangos a rengeteg. Az íjj feszül, a nyíl repül; vérében 
fekszik a nemes vad, egy hatalmas jávorszarvas. Most egy 
bölény-bika, majd egy erdei medve az áldozat. Ráborult 
az este a Ríkára. A vár udvarában liai és hölgyei között 
várja bölényüzésben kifáradt urát a szépséges Réka 

királyné. Hosszú sorban vonulnak fel a gazdag vadász- 
zsákmánynyal a szolgák, hajtók, vadászok, katonák, vezé- 
rek s maga a nagy király. Évek multak. A várból szomorú 
gyászmenet halad az utón lefelé: Réka királyné halotti 
kisérete. A menet megáll a hegytövében, s a hol a patak 
kristályhabjaiban füröszti sziklalábát a hegy, átadják a 
földnek a fejedelmi halottat. 

A Nagy-Küküllő völgyében Budvár alatt vagyunk. 
Erős vár; Attila testvéröcscse Buda építette. Itt székel a 
főrabonbán : békében a székelyek főpapja, bírája, háború- 
ban fővezére. Kürtök riadnak ; mint méhkasból a meg- 
zaklatott méhsereg, tör elő a táborból, sátorából, hajléká- 
ból a székely, hogy tanuja lehessen az Árpád elé küldött 
követek fogadásának. Délczeg vitézek jönnek Árpád ize- 
netével. Zandirham fogadja az érkezőket s ugyanő közli 
ujjongó népével a kőre írt szerződés pontjait. Nyerít a mén, 
villog a szablya, magasra száll az áldozat füstje. Most le- 
telepednek a víg áldomáshoz ; kering a bilikom a mámort 
hozó itallal, felzendül az ének és szól világverő Attilá- 
nak harczi dicsőségéről, Szittyaországról, az új hazáról, 
melynek fekete a földje, édes a vize, zöld selyemnél zöl- 
debb s puhább füve, az őshazából jövő magyar testvérek- 
nek vitézségéről, párduczos Árpádnak, Álmos hának böl- 
csességéről, nagyságáról. 

A Küküllő és Tartód pataka között emelkedik Tartód 
vára, ott Firtos-, amott Rapsonné vára, tovább Kadissa 
vára, az erdővidéki Tiburczvár, a Hargitán túl emelkedő 
Bálványos vár s megannyi sok más. Mennyi kép, mennyi 
lélekemelő esemény képe rajzik fel e romok látására lel- 
künkben ! 





1^ )\ Székelyföld kőzetei, 
ásványai. 



A Székelyfold a mennyire gazdag ter- 
mészeti szépségekben, históriai emlékek- 
ben, ép annyira dúslakodik ásványi és növényi 
kincsekben is. 

A legrégibb kőzetek a Székelyföldön az 
u.n. krisícílyos pcihík (gneisz, csillámpala, chlo- 
rit, talk, agyag, amfibolpala), melyek nagyrészt a még forró 
őstengerból ülepedtek le. Ezen kristályos öspalák képezik 
Erdély földjének fundamentumát ; határhegységeinkiiek 
óriási gyűrűje nagyobbrészt azokból van felépítve. Ezek- 
ből állanak a ^i;yejxvói- és csíkuicí^yei havasok is. 

Az őskőzeten a Borszéki fürdőterületen hatalmas 
hegyeket, szeszélyes alakú sziklákat, magasan kiemelkedő 
oszlopokat képező mésztnfaA^niko&d'r^okkcú találkozunk. 
A mésztufa képződését a földből felfakadó, bővizű ásvány- 
forrásoknak köszöni, a melyekből évezredek során vallott 
ki. Ezen mésztufa-lerakodásokat kis részben mint kitűnő 
építő köveket értékesítik. A lerakodások nagyobb része 
azonban mint természeti nevezetesség, mint a kirándulók 
bámulatának tárgya érvényesül. Vsadul megszakgatott, 
átlyukgatott, átfúrt, kivésett bámulatos sziklacsoportok, 
20 méter magas oszlopok (Teleki-, vSzéchenyi-sziklák), 
tátongó sziklarepedések (Pokoltorka) ezek, helyenkint 
sziklába vágott mély folyosókkal, üregekkel, csarnokok- 
kal, barlangokkal, melyek néhol hatalmas oszlopokkal, 

másutt obeliszkekkel vannak díszítve, fodros mészkövek- 
kel kirakva. A kristályos palák közé települve itt-ott szép 
világos szinű szemcsés mészkövek is fordulnak elő. A fe- 
hérek között legkiválóbb a carraraival vetélkedő szárhegyi 
márvány. 

Mint az a hótömeg, mit a tavasz meghagyott a szom- 
széd havas sziklamélyedései között, úgy csillámlanak 
felénk itt a földből előtörő márványhegy hófehér sziklái. E 
márványt Izsó — korán elhunyt hírneves szobrászunk — 
teremtő vésője avatta fel szoborművek elsőrendű anyagává 
akkor, a mikor abból „Juhász "-át megalkotá. 

A kristályos palák között gyakran érezek is vannak ; 
különösen fontosak azok a rézércz-telepek, melyeket Csík- 
megyében Balánhányán — s azok a vasércztelepek, me- 
lyeket Udvarhelymegyében Lövétén bányásznak. i) 

Tovább folyt a réteges kőzetek leülepedése; ezek 
között azoké a különböző szinű, sokszor tarka foltos és 
eres mészköveké, melyek a Székelyföld nem egy helyén 
mint szakgatott, csipkézett, merészen felnyúló vszirtek, 
kősziklák jelentkeznek. A mészkövek társaságában gyak- 
ran találkozunk különböző szinű agyagokkal, palás agyag- 
márgákkal, márgákkal, továbbá homokkövekkel és kong- 
lomeratokkal ; az utóbbiakkal különösen bőven a keleti 
Kárpátvonulatban, hol azokat helylyel-közzel petróleum 
kíséretében találjuk. 

A legifjabb mészkövek, márgák és agyagok között a 
Kis-Küküllő völgyében hatalmas sótelepek vannak; a 
parajdi bányák kősója a Székelyföldnek nagyon neveze- 
tes ásványkincse. Szováta és Paraj d környékén a kősó a 
földből több helyen kilép és emelkedéseket, hegyeket, szik- 
lákat alkot. Paraj dnak, Szovátának messziről fehérlő sóhe- 



^) Koch Antal : Erdély földalakulási történetének vázlata. Orvos-Termé- 
szettudományi Értesítő. Kolozsvár 1879. 

gyei elsőrendű termévSzeti nevezetességek ! Réteges kőze- 
teink azonban nem csupán tengervízből ülepedtek le ; 
vannak édesvízből, kisebb-nagyobb tóból, sőt még forrá- 
sokból kivállott kőzeteink is. Ez utóbbiakhoz számítható 
?i forrdskö, mely bámulatosan finom rétegecskékben, s a 
legváltozatosabb szinekben válik ki a korondi sósforrá- 
sokból. 

Karlsbadban ilyen forráskőből — mely csiszolva igen 
szép fényt és igen élénk színt vesz fel - csinos apróságo- 
kat, dísztárgyakat készítnek s fürdői emlék gyanánt drága 
pénzen adják el a vendégeknek. A korondi forráskő még 
sokkal szebb, mint a karlsbadi s oly nagy tömegben van 
ott fölhalmozva, hogy nagyobb dísztárgyak - vázák, osz- 
lopok stb. - - is készíthetők volnának belőle. 

A tömeges kőzetek, melyek többféle ásványnak a 
keverékei, ezen keverékrészeknek különböző szine, fénye 
és egyéb tulajdonságai miatt sokkal változatosabbak a 
rétegeseknél; közöttük különösen egy faj, a (rj'erí^yó-Ditró 
mellett található nephelivsyeíiit a legérdekesebb és a leg- 
vszebb. Ezen páratlanul szép kőzetnek fő keverékrészei a 
fehér, ritkábban testszinű földpát, a szürkés, vagy zöldes, 
sajátságos zsírfénye által feltűnő nephelin és a fénylő 
fekete amphiból ; ezen három elegyrésznek változó aránya 
által a legszebb kőzetváltozatoknak egész sora áll elő. 
Ezeken kivül még vagy tiz többé-kevésbbé élénk vszinü 
ásványt találunk e kőzetben. Leggyakoribb és legszebb a 
gyönyörű kék szinű sodalith, a mely a nephelin-syenitben 
helyenkinterek és foltok alakjában jelentkezik. E kőzetnek 
ezt a remek kékfoltos változatát, melyet Ditró mellett a 
Ditró patak és a Taszok patak völgyeiben találnak nagyobb 
tömegekben — diiroit-nsik nevezik. Kár, hogy ez a párat- 
lan kőzetváltozat nem kapható nagyobb tömzsökben is, 
mert akkor emlék és díszkőnek nem volna ennél szebb kő 
a világon. 

A marosvásárhelyi Bem-szobor talapzatát ditroitból, a 
Székelyföld ezen pompás kőzet-specziálitásából készít- 
tették. 

Vap'gyas vidékén és az Olt szorosában előfordul még 
a sötétzöld serpcntin is ; külföldön dísztárgyak készítésére 
használják, nálunk senki sem gondol értékesítésére. A tö- 
meges kőzeteknek valamivel ifjabb korú fajai, Si porphyri- 
íek szintén képviselve vannak a székelyföldön. Porphyr- 
nak a régiek azt a követ nevezték, melynek bíborvörös 
tömör alapanyagában fehér, sárgás, vagy testszinü földpát 
kristályok vannak elhintve. Élénk külseje miatt a rómaiak 
nagyon kedvelték ; még szobrot is faragtak belőle. Az Olt 
szorosában Alsó-Rákos közelében található szép, vörös, 
vagy zöldes alapanyagú porphyrit igen jól volna a monu- 
mentális építkezéseknél díszítésül használható. Nagyon 
alkalmas kőzet ez emlékkövek, oszlopok, szobortalapza- 
tok, vázák, urnák készítésére is. A sötétszürke, egész 
fekete alapanyagú diabas porphyrit, melaphyr és ezen 
fajoknak mandulaköves változatai igen közönséges kőze- 
tek a Persányi hegységben. 

Az a porzó, mit az erdélyi részekben széltiben hasz- 
nálnak, a Hargita kőzetéből kerül ki s nagyobbrészt mag- 
netit-szemecskékből áll. A Hargita hegység sötétszürke 
kőzete a levegőn lassankint elmálva, porrá esik szét ; az 
elmálás termékeit a víz magával ragadja. A nagyobb 
súlyánál fogva a vízmosások, patakocskák medréhez ta- 
padt mágnesvasban dús porzót a székelyek szorgalmasan 
összegyűjtik s értékesítik. 

A geológiai újkornak: az úgynevezett harmadkornak 
legelterjedtebb tömeges kőzeteit a tracliit-család neve alatt 
foglaljuk egybe; idetartoznak a szorosabb értelemben vett 
trachitok, dacitok és andesitek. A Kelemenhavas és a Har- 
gita hatalmas hegyvonala ezen kőzetekből van felépítve. 
Erdély földjét a harmadkorban nagyrészt tenger borította; 

a kristályos őspalákból álló határhegységek magas gerin- 
czei, csúcsai mint szigetek emelkedtek ki az oczeánból. 
Ezen hegységek helyein vulkánok dühöngtek; időnkint 
megnyilott a föld, s a támadt nyilason izzó hevenfolyó 
láva alakjában temérdek kőzetanyag, vulkáni hamu, kövecs 
s bomba tört ki a felületre. A kihűlt tömegből lett a tra- 
chyt, trachji-tuffa és breccia. 

A trachyt-család tagjai között a legifjabb az andesit, 
az a sötétszürke, apró porphyros vagy tömör kőzet, mely- 
ből a Kelemenhavas és a Hargita óriási tömege áll. A 
tömeges egyöntetű andesit azonban itt meglehetősen alá 
van rendelve a törmelékes kőzetnek : az andesit-tuftaknak, 
conglomeratoknak és brecciáknak. Ki Borszékre utazott, 
annak bizonyosan szemébe tűntek a Maros szorosában 
azok a bizarr, merészen fölnyuló szikla-tornyok, merész 
hajlású kőfalak; mintha szikladarabot szikladarabhoz ra- 
gasztva óriások építették volna e tornyokat és falakat. 
Andesit-conglomeratból és brecciából álló sziklák ezek, 
melyeket tűzhán\^ók óriási ereje vetett ki s halmozott fe! 
ily rengeteg tömegben. 

A harmadkornak első felében a Székelyföldnek szá- 
razföldje és beltengere gazdagon be volt népesítve álla- 
tokkal. 

Hogy mily buján és gazdagon tenyészett a harmad- 
korban itt a növényzet is, arra bizonyságul szolgálnak a 
Borszéken és Köpeczen feltárt ásványszéntelepek. 

Osdola környékén Háromszékmegyében igen csinos 
apró kristályokban találjuk a kovakőnek egy kristálytiszta 
fajtáját, az osdolai gyéuuíní-ot Csiszolva gyémánt-utánza- 
tok gyanánt lehetne értékesíteni. i) 

A Székelyföldnek legifjabb tömeges kőzete a basáit, 
egy sötétszürke vagy egészen fekete kőzet, melyben sza- 



^) Koch Antal : Erdélynek a műiparban értékesíthető ásványairól és kőze- 
teiről. A kolozsvári orv. term. Értesítő. 1<S77. 



A szi-:kklyfüld kóziítki, ásványai. 

bad szemmel nem látunk egyéb ásványos kiválást, mint 
zöldessárga, üvegkülsejű szemecskéket : olivint. A basáit 
már csak egyes kisebbszerű hegykúpokat alkot, a minők a 
Persányi hegységben, Alsó-Rákosnál láthatók. i) 

>) Koch A. Erdély kőzeteiről. Orv. Term. Értesítő. Kolozsvár 1885. 

)\ Székelyjöld Jürdöi, ásványvizei. 

|z a jótékony eső, mely az cg felhőiből a székelyek 
áldott földjére hull, a mellett, hogy az aranyka- 
lászos vetéseket, a földet borító dús növényzetet táplálja, 
a föld méhében gázokat, ásványos részeket old fel s mind 
kincseket érő, üdítő vagy gyógyító víz buzog fel. Úton- 
útfélen, árokban, hegyoldalon, erdők sűrűjében, sőt a kapa 
nyomában is csodás vizű források fakadnak a székelyek 
földjéből. Ezen források közül sok van olyan, mely össze- 
tételének gazdagsága, környezetének szépsége által bámu- 
latba ejt. 

Vannak községek (Kovászna), a hol minden magán- 
telken, még a hegyről lesiető patak medrében is pompa- 

sabbnál-pompásabb ásványvízforrásra, gázkiömlésre buk- 
kanunk. 

A vizek egy részét mint fürdőket értékesítik, vagy 
palaczkokba vonva teszik hozzáférhetővé ; nagyobb részét 
azonban parlagon hevertetik. 

Vannak székelyfürdők, a melyek még a legkövete- 
lőbb igényeket is kielégítik, ásványvizek, a melyeknek 
kezelése semmi kívánni valót nem hagy hátra. Ezenkívül 
vannak olyan fürdők és ásványvizek is a Székelyföldön, 
a melyek a legjobb úton vannak arra nézve, hogy fölvirág- 
zásukhoz fűzött reményeink teljesedésbe menjenek. 

A fürdők első csoportjába tartoznak Borszék, Élő- 
patak, Tusnád, a melyek figyelemre méltó berendezésük 
mellett olyan keretbe van beillesztve, a melyek szépség 
dolgában bátran kiállja a versenyt az Alpesek legszebb 
pontjaival; felékítésükben a természet és a munkás em- 
beri kéz egymással versenyre kelve működtek közre. 

A forgalomba bocsátott vizek közül a világhírű hor- 
széki, úgyszintén az élvezeti- és gyógyítóvíznek egyaránt 
kitűnő bodoki, répáti, és eJöpataJd magasan állanak a töb- 
biek felett; kezelésük teljesen modern alapra van fektetve. 
Ki ma borszéki, bodoki, répáti vagy előpataki vizet ho- 
zat haza a kereskedésből, az azt a kellemes, izgató, szén- 
savgyöngyöktől buzogó kristálytiszta vizet élvezi, mely 
fenn a keleti határon, égretörő bérezek alján, csodaszép 
fenyőligetek ölében a földből előtör. 

Borszék a keleti Kárpátok hegyóriásai s végetlen 
fenyvesek rengetegei között fekszik, 882 m. magasságban 
a tenger színe felett. Magas, szelektől óvott fekvése, ideális 
tisztaságú levegője, 10 kilométer hosszú, pompás fenyő- 
séta-útja elsőrangú klimatikus gyógyítóhelylyé minősítik. 

Itt fakad a hatalmas forrás, a „Fokút" forrása, krivS- 
tálytisztán, mint a virág kelyhén rezgő harmatcsepp és 
millió meg millió szénsav-gyöngytől buzogón. Majdnem 



A SZKKI':LVFÖLD fOrdói, ÁSN'ÁNVVMZKí. 



3V2 millió pcilaczkkcil fogy cl belőle évenkint. Sok ezer 
ember iszsza, sok ezer merít segítséget a természet ez ős- 
erejéből, sokakat üdít, edz, sok ezernek kölcsönöz ellen- 

állóságot a különböző bajokkal szemben. Ha a borszéki' 
Fokút vize a legelső élvezeti víz, a borszéki Kossuth-kút 
vize a legelső gyógyítóvizek egyike. 

Tasnád Csíkmegye déli részében, az Olt folyó bal- 
partján, erdős hegyekkel védett gyönyörű helyen terül el. 
Fenn a sziklafalon az ősfenyő-erdő koronái zúgnak, bal- 
zsamos illatot árasztva szét a legtisztább hegyi levegőben; 
alatt az Olt hullámai csattognak, gyorsan rohanva alá a 
megostromlott sziklalépcsőkön. Tusnádnak fekvése, leve- 
gője, páratlan fenyősétahelyei, gyönyörű villái bármely 
világfürdőnek díszére válnának. Vizei kitűnő sós, vasas 
savanyú-vizek. 

Tusnád fürdőt rendkívül emelik pompásabbnál-pom- 
pásabb kiránduló helyei ; ezek között különösen a Szent- 
Anna tava a csodaszép tengerszem s a torjai ^, Buci ö s-h ar- 
lang/' mely gáz- és kénsav-forrásai rendén világra szóló 
természeti nevezetesség. 

Élőpatak Háromszékmegyének egy kies völgyében, 
gyönyörű tölgy- és bükkerdőkkel benőtt hegyek lábainál 
terül el. Külső képe egészen világfürdőies. Az utakat dí- 
vszes emeletes épületek, pompás villák szegélyezik. Kiváló 
gyógyító erővel biró vizei közül a „Fő-'' es ,,Uj kút" vi- 
zének vas tartalma majdnem páratlanul áll. 

A második csoportba tartozó fürdők között első he- 
lyen áll Korond „Erdély Gleichenbergje", gyönyörű séta- 
útjaival, kitűnő vizével; ezután következnek a kedves 
Málnás a gyógyító tényezők egész sorával, a kies és pom- 
pás vizű Kászon, a bájos Szejke, a szép Honioród. Ide tar- 
tozik a keleti Kárpátok lábánál elterülő Kovászna is. Cso- 
dálatos hely ez a Kovászna ! Minden magántelken pompá- 
sabbnál-pompásabb ávSványvíz-forrás, széndioxid gázkiöm- 
lés. Vizei közül legfontosabb : a község közepén tombolva 
felfakadó Pokolsár, kavargó, örvénylő, zúgó, forrásban 
lévő vizével. Vize mint egy háborgó vulkán néha kicsap 

medenczéjéből, elöntéssel fenyegeti környékét; mázsás 
köveket dobál ki, majd visszahúzódik és ismét csendes 
lesz. A községen keresztül siető patak kristályvize a több 
helyen előtörő széndioxidtól pezseg, sistereg, forr, buzog. 
A Pokolsártól jobbra van a „gőzlő"; egy másfél méter 
mély gödör ez, melyből folytonos áramlásban széndioxid- 
gáz ömlik ki. Székelyföldön még Málnáson, a sepsi-szent- 
györgyi Síigás-fürdön és a csicsói Hargitán vannak na- 
gyobb gázkiömlések. A málnási fürdő közelében az Olt 
folyó egy kisebb szakaszát a mederből feltörő széndioxid 
gáz állandó forrásban tartja. 

Szerényebb berendezésű, de nagy kincseket rejtő 
fürdők még a Székelyföldön a szovátai, csík-zsögödi, 
keridyi, topliczai fürdők, továbbá a csicsói Hargita, a Do- 
bogó és a Lobogó-íilráo, Jelentékeny forgalmú és nngyon 
jó ásványos vizek még: az erdővidéki Baross- forr ás, a 
borhegyi- é^akézdi-polyáni Vemis-forrás vize. Nagyértékü, 
de kevéssé értékesített ásványvizek : a liosszn-aszói, ká- 
szon Jakab falvi (Felső-Forrás), csík-somlyói, csíkszeredai, 
uiikó-iíjfalvi bukszádig bélbori, cs.-szt.-niártoni sat. vizek. 

A székely fürdőkben megvannak azok a feltételek, a 
melyeknek Tirol, Svájcz, az osztrák- és német fürdők lá- 
togatottságukat köszönik. Csak valamiképen módját kel- 
lene ejteni, hogy a június hóban mozdulni kezdő hatalmas 
ember-áradatnak legalább egy sodra Székelyföld felé ve- 
gye útját. 

A székely fürdők között a legtöbb alkalmas arra, hogy 
a hosszú munkában elfáradt lélek ott rázza le gondjait s 
szerezzen új erőt az új munkához. A természet fenséges 
képei, miket a székely fürdők megnyitnak, a napfény, az 
idegen klima, a havasok éltető levegője s a többi tényezők 
már sokszor teljesedésbe hozták azt, a mit tőlük vártak az 
emberek! Nemcsak fürdői, ásványos vizei is teljesen mél- 
tók arra, hogy minél szélesebb körben megismerjék; meg- 

ismerve ezeket a rejtett kincseket, százan, meg százan 
fognak a helyszinére zarándokolni, üdülést, segítséget, 
gyógyulást merítendők a természet ama csodás őserejé- 
ből, mely a Székely-földön felbuzogó források vizében 
szunnyad. 

A Nílusról mondják, hogy a ki egyszer a vizéből 
ivott, az leküzdhetetlen vágygyal visszavágyik mellé. 
Bizonyos vagyok benne, hogy a kik csak egyszer is látták 
Borszéket, Tusnádot, Élőpatakot, Kovásznát, Málnást, 
Korondot, Kászont sat., kik ittak vizeikből, azok sohasem 
lesznek e helvekhez hütelenek. 








€rdök, növények, 
I. 

Erdélynek, az erdők ha- 
zájának Székelyföld a leg- 
erdődúsabb területe. A te- 
rülethez képest legtöbb erdő 
van Háromszékmegyében, 
hol a 422,068 kat. hold 
erdő 01-60%-át teszi a vármegye egész területének. Csík- 
megyében az egész területből 47*4%-, Maros-Tordamc- 
gyében 45*8%-, Udvarhelyvármegyében 41*1% erdőség. 
A lélekszámhoz viszonyítva azonban Csíkmegye áll 
a legelső helyen, a mennyiben ott egy főre 3*62 kat. hold 
erdő jut. Legegyenletesebben van elosztva az erdő Udvar- 
helymegyében, a hol minden község határában van erdő. 
A fanemek aránya a Székelyföldön a következő : 
Csíkmegyében 0-43% tölgy, 89*07% fenyő, 10*50% bükk 
és egyéb. Háromszékmegyében 12*48% tölgy, 17*50% 
fenyő és 70*01% bükk és egyéb. Maros-Tordamegyében 
8-50% tölgy, 52*500/0 fenyő, 39*00% bükk és egyéb. Ud- 
varhelymegyében 13*070/o tölgy, 15*99% fenyő, 70*98% 
bükk és egyéb. 1) 

Az erdők Székelyföldön többnyire összefüggő töme- 
gekben jelentkeznek. Az alantabb fekvő dombos része- 



•) Nagy Gyula: Erdély erdeiről. Kolozsvár. 1889. 

ken a tölgy az uralkodó fanem, de akad benne elszórva 
bükk- és gyertyánfa is. A közép hegyeken a bükk veszi 
át az uralmat, itt-ott azonban nyírt és fenyőt is látunk. A lom- 
bos fák koronájának szelid hajlású vonalait gyönyörűen 
szakítják meg itt a fenyők feléjök emelkedő kúpos tetői. 
A magasabb hegyek a fenyők birodalmát képezik, i) Az a 
legmagasabb pont, a mely még erdővel van benőve, a Har- 
gita oldalán 1500 méter magasan van. 

A fenyvesek birodalmán túl a hegyi borókáé követke- 
zik; hajlékony testén nem fog a vihar, gömbös termetéről 
lesiklik a szél. 

A Székelyföldön - hol az erdőterület az összes föld- 
birtoknak csaknem fele részét képezi - az erdőség nagy 
kincset képvisel, talán legnagyobbat azok közül, miket a 
természet bőségszarujából jóságosan e földnek juttatott. 
A havasok erdői valóságos őserdők; hasonlók azokhoz, 
a melyek Brehm szerint az ember keze munkája nélkül 
születnek és elhalnak, megvénülnek és megifjodnak. Ezek- 
ben az erdőkben az ekhó még nem kapta fel a fejszecsapás 
hangját! Egyik-másik fát ledönti az orkán, annak letör- 
deli ágait, lekapja tetejét a szél, derékben töri ketté a vihar. 
Temérdek fatetem fekszik itt keresztül-kasul, össze-vissza; 
ezek közül emelkednek ki az erdőt alkotó élő fák, amelyek 
kérge szintúgy feszül, duzzad a nedvektől, életerőtől, ezek 
közül pedig az erdő óriásai. A Székelyföld faóriásaiból 
nem ritkán szállítanak 22 öles árboczfának való jegenye- 
fenyőt Galacz felé. 

Az őserdők közül is kiválnak a Borszék-környékiek, 
a melyeknek alig van párjuk l^airópában. Bámulatosak itt 
különösen azok a roppant jegenyefenyők, melyek e zónát 
jellemző erdőséget képezik. Ezek közül is magasan emel- 



^) Kozma F. : A Szúkelyföld közgazdasági és közmüvclődcsi álkipota. Buda- 
pest. 187U. 

kednek ki a luczfenyők, melyek között nem ritkák az 1^2 
méter átmérőjű és 40 — 60 m. magas példányok. 

Ilyen fa-kolosszusok láttára nem csodálkozunk a ke- 
gyeleten, melylyel a régiek a nagy fák iránt viseltettek. 
Hajdan a favágó remegve lépte át az erdő szélét; ha fej- 
széjét bele kellett vágni egy-egy nagyobb fa törzsébe, 
reszketve tette. „Bocsáss meg!" kérlelte az áldozatra szánt 
fát az apennini ember. Buzgó imát rebegett s csak azután 
suhintott fejszéjével. A régi Bretagnéban, ha valaki halálos 
veszedelemben forgott, pap pedig nem volt közel, meg- 
gyónhatott a fatövében is ; a faágak meghallották és suso- 
gások égnek vitte a haldokló imáját, i) 

Az erdőkben uralkodó örökös homály, a hűvös, nyir- 
kos levegő, a revesedő, korhadó fákból képződő talaj 
megtermi a maga sajátságos növényzetét. Az már úgy van 
a természetben, hogy egyiknek a halálán ébred életre a 
másik. A mohhal benőtt, korhadó anyafenyő testén a fiatal 
fenyők légiói kelnek életre. Az összekuszált, majd a földön 
meglapuló, majd a fára kúszó szederindák agyon ölelő 
karjai közül kétségbeesetten iparkodik fejét feltolni egy- 
egy berkenye, bükk, kőris, szil vagy juhar, melyeknek 
magvait véletlen vetette a fenyvesek birodalmába. Hogy 
küzdenek ezek is a létért, a levegőért, vizért, világosságért. 
Az erdők földjét a hypnumok és lycopodiumok számtalan 
faja borítja, melyek közül pálmaszerű pompával emelked- 
nek ki a szebbnél-szebb páfrányfajok. 

Nyár utóján oly változatos gomba-vegetáczió borítja 
a talajt, hogy egy-egy telep, mint szőnyeg látszik beterí- 
teni a földet. Az erdők szélén a vörös- és fekete bodza, a 
laburnum üti fel tanyáját, míg egy-egy világosabb helyen 
a fekete- és veres áfonya, a kövesebb kiemelkedések délies 

^) l^eclus : A hegyek története. Budapest. 1891. 

oldalain a málna és csipkerózsa küzdenek egymással min- 
den talpalatnyi földért, i) 

A legnagyobb erdőbirtokosok Csíkvármegyében : Csík- 
megye és Gyergyó-Szent-Miklós ; Háromszékmegyében : 
Zágon község és Bereczk város, Maros-Tordamegyében : 
a kir. erdőkinCvStár és a magyaréi nemes birtokosság, Udvar- 
helymegyében : Zetelaka és Oroszhegy községek. 



M Dr. Szilvássy János : Borszék Monogralíája. Gycrgyó-Ditró. 1894. 





II. 



A növény élet a folyók partjairól 
indul felfelé gazdagon és változato- 
san. Akár merre nézünk, a teremtő 
őserő csodái tárulnak elénk fűben, 
fában, virágban. 

A réteket ezer virág tarkázza, 
melyek száz meg százezer-számra 
nyilnak a pázsit között. 
Az ember szeme káprázik attól a színpompától, mit 
különösen Al-Csík (Kászon), Fel-Csík (Csík-Szent-Domo- 
kos környéke), Háromszék (Hargita, Büdös, stb.) egy-egy 
rétjének, havasi legelőjének virágokkal telehintett pázsitja 
tár elénk. 

Nincs síkságon termett növény, a mely csak meg is kö- 
zelítené Fel-Csík egyik-másik emelkedésén pompázó Gen- 
tiana felséges azúrját, vagy azt az égő vörös vSzinezetet, 
melyben a Hargitán virító Rhododendron virágai pompáz- 
nak ; nincs alföldi virág, a mely vetekedne a székely havasok 
között bőven tenyésző Soldanellák, Azaleák, Ranunculusok, 
Síiének vegyítetlen, ragyogó színével ! 

A kopár sziklák kietlen vidékének bájos lakója a hó- 
fehérke : a havasi gyopár is. Igénytelen, de szokatlan meg- 
jelenésű, hervadhatatlan virág. Milyen lelki gyönyörűség, 
midőn a Csíki-hegycsoport hegyei között bolyongván, a 

napsütötte mészfal legmagasabb kiszögelléscn egy szirtol- 
dal párkányán megpillantjuk tömött bokorban a turisták 
jelvényét, az örök állandóság jelképét: a havasi gyopár 
fehér bolyhos csillagvirágát. A Csiki-hegy csoportnak egyik 
messziről fehérlő tarfejü mészhegye, a gyalogfenyők övén 
túl emelkedő Ücsémteteje ad a kedves alpesi virágnak haj- 
lékot. Ugyanez a hegy a Székelyföldnek botanikai szem- 
pontból egyik legnevezetesebb szigete; nem is mulasztja 
el Székelyföldön járó botanikus e ritka, érdekes és pompás 
havasi növényekben gazdag helyet felkeresni. 

A Székelyföld tlórája rendkívül gazdag a fajokban, 
eredeti az alakokban, változatos a színekben. A bennszü- 
lött növényeken kívül egy egész sorát találjuk itt a cso- 
dás növényvándoroknak, a melyek nem a szomszédos 
tlóra-területről, hanem a messze északról : a skandiná- 
viai félszigetről, Dél-Oroszországból, Kaukázusból meg a 
Balkán félszigetről szakadtak el megfoghatatlan módon mi- 
hozzánk. 

A skandináviai-félsziget fagyos klímájában tenyésző 
növények közül itt találjuk: az Azalea procumbenst (lelő- 
helye: Szerecsentető, Öcsémteteje), az Andromeda poli- 
foliát (lelőhelye : Lövéte, Oláhfalu, stb.), a Vaccinium 
Oxycoccost (leihelyei : Büdös, Borszék, Lövéte, Oláhfalu 
stb.), aPolygonum viviparumot (lelőhelye : Hargita, Öcsém- 
teteje) stb. 

A dél-oroszországi növények közül honosak : az h'is 
caespitosa (Hodgya falu), a Telekia speciosa (Felső-Torja, 
Büdös, Tusnád, Tölgyes, Borszék, Ditró). X^alóságos kau- 
kázusi növények Székelyföld flórájában a Thimus nummu- 
lariu.s (Öcsémteteje), az his furcata (Hodgya falu) stb. 
Balkánvidéki érdekességek, melyek hazánkban csak a ke- 
leti Kárpátok hegy-völgyeiben laknak : a rózsaszín boglá- 
rokat hordó Bruckenthalia spiculifolia (Ocsémteteje), a 
Dianthus giganteus (Büdös, (Jsík-Szent-Domokos, Gör- 

gény), a Galium flavescens (Öcsémteteje), a Sempervivum 
Heuflelii (Öcsémteteje, Csík-Szereda környéke), aLeonto- 
don aspes (Csík-Szent-Domokos), az Orchissaccifera (Bü- 
dös) stb. 1) 



Dr. Simonkai Lajos : Erdély edényes tlórájának helyesbített foglalata, Buda- 
pest, 1886. 





jS székelyföld állatvilága. 

|L vSzékelyföldön a százados tr)líi;yek, atcrcbélyes bükkck, 
i^a rengete<^' fenyvesek gazdag állatvilágnak adják meg' 
életfeltételét. A nagy vadaknak, ragadozóknak igazi gyülő- 
helyei a székelyföldi erdők, melyek elrejtenek és biztossá- 
got nyújtanak. 

Hajdanában a bölény volt ezen erdőkben az állatvi- 
lág leghatalmasabb képviselője. ()seink vadászatainál ezek 
képezték a legnemesebb vadat. A XVI-dik században még 
nagy csordákban élt a gyergyói hegyekben a bölény. A 
múlt század közepe előtt még széltiben vadászták a gyer- 
gyói savanyiivízforrások környékén, hova a nyár heve 

elől húzódtak. A múlt század vége felé is éltek még bölé- 
nyek Székelyföldön. Benkő szerint 1775 márczius havában 
a fülei úgynevezett Boroszlános erdőben (Udvarhelymegye) 
még láttak bölényt. Még a jelen vSzázad elejéről is vannak 
adataink a bölényről; Petényi állítása szerint az utolsó bö- 
lényt 1814-ben Udvarhelymegyében lőtték. Mások szerint 
1817-ben a Kelemen havas alján a Fekete-viz mellett ej- 
tették el monosfalvi határőrök az országunkban utolsó bö- 
lényt ; koponyáját állítólag még most is őrzik a községben, i) 

A székelyföldi erdők méltán voltak mindenha czél- 
pontjai a vadászok vágyainak; a bölény ugyan kipusztult, 
de helyette feltaláljuk bennök Európa állatvilágának leg- 
nagyobb és legérdekesebb alakjait: a vadmacskát, az er- 
dők legsűrűbb belsejében lakó hiúzt, a nagy tereket beba- 
rangoló fejedelmi vadat: az erdei medvét, a farkast, a 
vaddisznót, az őzet s helyenkint erdeink legnemesebb vad- 
ját: a gímszarvast is. 

Medve, hiúz, vadmacska legtöbb van a csíki- és gyer- 
gyói havasokban, a Kovászna-környéki erdőkben (Kiskő), 
a bodoki, oláhfalvi- és zetelaki havasokon, továbbá a gör- 
gényi kincstári uradalom erdeiben. Udvarhelymegyében a 
homoród-almási barlang környékén is gyakran lőnek hiúzt. 

A medve kerüli az emberek tanyáit; azoktóHávol ba- 
rangol szokott utján az erdő mélyében. Többnyire beéri 
azzal, mit a vadon nyújt számára: áfonyával s magvakkal. 
Ha csemegére vágyik, felkeresi a havasi málnásokat, fel- 
veri és megrabolja a vadméhek fészkét. Nagy ritkán esik 
meg, hogy leszáll a völgybe, hogy részt követeljen magá- 
nak a vajnafalvi vagy a bodoki gazda gyümölcs- és gabona- 
terméséből. Még ritkább eset, mikor pecsenyére éhesen rá- 
veti magát egy-egy legelésző marhára, azt földre rántja és 
megöli. Ha idejekorán észreveszik a pásztorok a hívatlan 



^) Becze Antal urnák, Csíkvármcgye alispánjának szives közlése. 

vendéget hangos kiáltásaikkal könnyen elzavarhatják. Ká- 
rosodását a gazda nem felejti el ; ha a rovás betelt, felke- 
resi a maczkót vaczkában, barlangjában s veszedelmes 
párbajra száll vele. A szörnyű tusa legtöbbször az ember 
győzelmével végződik. 

A hiúz erdeink legvérengzőbb vadállata, erdeink la- 
kóinak legfélelmesebb ellensége. Rendesen a fa egyik alsó 
ágához lapulva ugrásra készen várja zsákmányát; hap. o. 
őz közeledik lesőhelye felé, 4—5 méter távolból merész 
ugrással ráveti magát, éles karmait áldozatának nyakába 
vágja s nyakszirtjét átharapja. Az áldozat kicsorduló me- 
leg vére a hiúz legkedvesebb nyalánksága. A görgényi er- 
dőségekben az őzállomány szaporodását a hiúz pusztitása 
akadályozza. Ha a vadász véletlenül ráakad, nem mene- 
kül, mint a vadmacska merészen várja be sorsát. 

A hiúzt Székelyföldön rendszeresen nem vadászszák ; 
többnyire tőrbe fogják. Egyik télen Csíkszereda környé- 
kén öt darabot ejtettek el; az öt közül hármat farkas-csap- 
tatóban fogtak. 1) 

Farkas, őz, vadmacska majdnem minden nagyobb 
erdőterületen van. Különösen gyakori a vadmacska a töl- 
gyesi lombos erdőben. A farkas télen sokszor csapatonkint 
jelentkezik a Székelyföldön. Leszállnak az erdőből, keresz- 
tül-kasul barangolnak a hóval borított utakon, térségeken; 
rémes üvöltésük betölti az erdőt, mezőt. A vaddisznók 
Torja-, Dalnok- és Bodok erdőségeiben gyakran csordákba 
verődnek s tömegesen rontanak le a szomszéd földekre, 
hol rövid idő alatt megsemmisítik a községek kukoricza-, 
zab- és burgonyatermését. 

Háromszékmegyében az erdők közelében elterülő ku- 
koricza-földeknek valóságos csapásai a vaddisznók. Any- 
nyira elszaporodtak, hogy egy-egy hajtóvadászatnak ren- 
desen 8 10 vaddisznó esik áldozatul. 



^) Gr. Lázár Kálmán: Erdeink tigrise. Turmcszut. 1872. 

Szarvast csak a görgényi uradalom erdeiben, a zetelaki-, 
(Udvarhely m.), a Baska- (Csík m.) és a gelenczei hava- 
sokban (Háromszék m.) találni. A görgényi vadász-terüle- 
ten 60 — 70 darab lehet a szarvas-állomány. 

A szarvasok erőteljesek s egyiknek-másiknak sokágú 
agancskorona díszíti homlokát. 

A felsorolt nagy vadakon kivűl vannak kisebbek is, a 
melyek érdekesek. Kovászna és Görgény erdőségeiben sok 
a róka és nyest, a Görgény mellékvizein pedig van elég 
vidra, sőt helylyel-közzel nyércz (Nörz, Sumpfotter) is. 

Az erdők madárvilága is gazdag fajokban, egyének- 
ben. Az erdőben járva ezerféle hang kél szárnyra benne 
s üti meg füleinket. Cseveg, csacsog, csicsereg, dalol, fü- 
työl a madársereg százféle változatban mindenütt. A ma- 
gasból a sas vijjogása, a fák lombjai közül a vadgalamb 
bugása, a harkáh^ok rikoltozása, kopogása, a pintyek 
éneklése, a rigók füttye, a czinkék csicsergése, a holló 
károgása hangzik. A görgényi erdőkben, a paraj di és 
oláhfalvi Hargitában, kedves hang a vadászok füleinek a 
siketfajd dürgése, a tusnádi- és kirulyi fürdőkben a ván- 
dorsólyom sivítása is. Ha leáldozott a nap s beállott az 
est, megszólal a bokor is; a kis fülemüle csattogja el ott 
legbájosabb, legigézőbb dalát. A fülemüle dalába belehar- 
sog a levegő-égből az erdő pacsirtájának gazdag válto- 
zatú nótája. 

Az erdő kedves otthona a mogyoró vSzajkónak, szalon- 
kának, a siket- és császárfajdnak, a vörösbegynek, kakuk- 
nak is. A meredek sziklafalakon kúszik a sziklák repedé- 
seit vizsgálva a piros szárnyú hajnalmadár. A levegőben 
sasok és keselyük keringenek széles karikákban. A hegyi 
régión túl, hol a gyergyói- és csíki hegyek sziklafejüket a 
fellegekbe vágják s darabokra tépik a haragos felhőket, a 
sziklaormok felett kibontott szárnyakkal lebeg, úszik, ke- 
ring, forog, zúg Európa berezelnek leghatalmasabb ma- 

dara: a szakállas keselyű. Egy pillanatra megpihen aleve- 
gőben ; míg a szellő ringató ölében mozdulatlan szárnyakkal 
pihen a levegő királya, éles szemeivel rengeteg területeket 
tekint át. Ha nyulat vagy egy-egy eltévedt bárányt, juhot, 
kecskét vesz észre a magasból, mint a tüzes villám csap 
le reá suhogó repüléssel, körmei közé kapja, elszáll vele 
sziklavárába, hova senki sem követheti. 

A fű között egy-egy fürge gyík surran tova, a tisztá- 
son serczeg-perczeg a havasi sáskavilág sokasága, közte 
a Pezotettix, az erdő verőfényes oldalán a köves tisztáso- 
kon pedig egy-egy vipera (Berus) sütkérezik. 

A Székelyföld havasi patakjainak, folyóinak, tavainak 
ismeretes halbőségét jelentékenyen megfogyasztotta a fé- 
ket nem ismerő, a tilalmas időt be nem tartó rablóhalászat. 
A halállomány azonban igy megfogyatkozva is tekinté- 
lyesnek mondható. 

Különösen gazdag nemes halakban Gyergyó havas- 
világa. Gyergyóban, a Nagy-Hagymás sziklavilágában csil- 
log a Gyilkostó vize. Nevezetes tó ez a székely halászok 
előtt, mert ebben a pisztrángok csodálatos nagyra nőnek. 
Kifeszíti a székely este hálóját s reggel kiszedi tartalmát. 
A gazdag prédában nem ritka a 2-3 kilós példány. A pa- 
takokban szigonynyal fogja a székely a pisztrángot ; keze- 
lésében bámulatos biztosságot szerzett. Sújt a halász s a 
szigony épen nyakszirten éri a nemes halat, i) 

A mi a folyók halállományát illeti, a Vargyasban: a 
pérhal és pisztráng, a Küküllőben : a harcsa, pisztráng és 
a csík, a Marosban : a kecsege, tok és a csuka, az Oltban : 
a sügér, kárász, keszeg, csík, harcsa, csuka, pérhal, galó- 
cza, tarka-menyhal és a ponty a leggyakoribb - halfajta. 
Mindezeket a hajakat a székely ősi magyar mód szerint 
halászsza, helylyel-közzel távol keletnek ősrégi halászó 
szerszámait is alkalmazván. 

Hermán Ottó: A magyar halászat könyve. Budapest, 18.S7. 

A magasban élő állatok többsége ragadozó lévén, a 
létért való küzdelem ott fent is úgy folyik, mint egyebütt. 
A hiúz üldözi a vadmacskát, szarvast, őzet, nyulat, mó- 
kust és fajdot, a vadmacska az őzet, szarvas-borjút és mó- 
kust, a farkas pusztítja a rókát, őzet és szarvast, a róka a 
fiatal őzet és nyulat, a nyest a mókust, a vidra a görgényi 
vizekben tenyésztett pisztrángot stb. 

A milyen ádáz harczot folytatnak az állatok egymás 
ellen, épen olyan kérlelhetetlen harczot folytat az ember is 
az állatok ellen. Ez az engesztelhetetlen élet-halálharcz, a 
míveltségnek terjedése, a vasúti hálózatok kiterjedése, adja 
magyarázatát a nagyobb vadak lassú, de folytonos pusz- 
tulásának. Az ö^ erdők homálya is eltűnik lassankint. 
Az erdőn-mezőn keresztül vszáguldó lokomotív sípolása, 
prüszkölése, a gépek, gyárak zakatolása sok állatnak lélek- 
harangja. 

Mint kipusztult az amerikai bölény, mely 1871-ben 
még millió számra legelt Arkansas mezőin, mint kipusz- 
tultak a czivilizáczióhoz alkalmazkodni nem tudó ősem- 
berek, mint kiveszett erdeinkből a jávor-szarvas és bölény, 
hegyeinkből a vadkecske, vizeink mellől a hód, épen úgy 
kipusztul a Székelyföld területéről nemsokára : a hiúz, a 
medve, a vadmacska, a szarvas, a szakállas keselyű, a si- 
ketfajd stb. is. Ez a haladó kultúra útja! 

)\ székely népről. 




Székelyföld rcni^'ctci^ci menedéket adva a mivelődés 
elöl futó dúvadak maradványainak, az áUatvilágnak 
olyan alakjait tartották fenn, a melyekből még hírmondót 
sem találunk Nyugat-Európa erdőségeiben. Az állatvilág 
ezen néhány nagy alakja a múlt időknek itt hagyott érde- 
kes emléke. Mint a rengetegek, az éles természeti hatá- 
rok is sokat őriztek meg a múltból. Megőriztek egy darab 
régi Magyarországot ; megőrizték annak népét, ősi erköl- 
csében, tipikus tulajdonságaiban, szokásaiban, nyelvében, 
viseletében, énekében. Az ős eredetiség hamvából csak a 
környezet, foglalkozás s az egyre súlyosabbá váló életvi- 



A SZÉKKLY NÉPRŐL. 47 

szonyok törültek valamit. Ezen népformáló- és átalakító 
tényezők hatására a székely nép sajátságai annyiban mó- 
dosultak, a mennyiben egyik-másik az idő folyamán meg- 
finomultan fejlődött ki. 

A bérezés Székelyhazában 200 n mértföldnyi terü- 
leten kompakt tömegben él 450,000 székely magyar. 

Középtermetű, erőscsontu, izmos, karcsú nép. Szor- 
galmas, értelmes, ügyes, utánozhatatlan művésztehetség, 
emellett erős, mint az a sziklalánczolat, mely festői szép 
völgyeit, aranykalászos rónáit köríti. Annak, a ki a határ- 
vidéken áll, a nemzeti ügy szolgálatában edzettebbnek és 
fegyverzettebbnek is kell lennie a többieknél ! 

Őrálló hivatásában ezer esztendő óta mellével fedezi 
Magyarországot a kelet felől jövő támadások ellen. Mig 
egyik kezével harczolt, a másikkal épített, arasznyi földjén 
küzdött a mindennapiért verejtékes munkával. Ez élet-küz- 
delem a székelynél már azon korban veszi kezdetét, amely- 
ben másutt csak örömet kinál az élet; és addig tart, a 
míg az élet. 

A Székelyföld áldott föld, de erős munka nélkül nem 
enged át egy darab kenyeret sem. Ha felkeressük a székelyt 
otthonában, tanúi lehetünk küzdelemteljes életének. A haj- 
nal már nem találja ágyában. Munkája a hajnallal kezdő- 
dik. Itt meredek hegyoldalon elképzelhetetlen fáradsággal 
szántja silány földjét, versenyt dolgozva barmaival. Ott 
távol övéitől, távol házától, falujától, havasi erdők útvesz- 
tőiben legelteti állatait ; nyugvóhelye a zöld pázsit, taka- 
rója az égboltozat. Amott tutajfát vág, meszet éget, fát vág, 
csúsztat, úsztat, deszkát fürészel, fát, borvizet szállít, ke- 
zének munkájával kereskedik, házal, s mindezt azért, hogy 
megtarthassa szerzett, vagy őseitől örökölt 1 — 2 holdas 
birtokát, fenntarthassa házát, fizethesse adóját s megsze- 
rezze szegénye^ rozskenyerét, puliszkáját. Ez a szakadatlan 
küzdelem, bérezés hazájának szélsőséges klímája a létért 

küzdelemre megaczélozták, az elet harczaira edzettebbe, 
kitartóvá, szívóssá, munkássá tettek a székelyt. A sok aka- 
dály, mivel megküzdeni kénytelen, testi- és lelki tehetsé- 
gét nagy mértékben kijejlesztette; élénk felfogásúvá, éles- 
elméjüvé és okossá tették; mint az örmény, vagy mint a 
zsidó, a székely is, saját előnyére tudja fordítani az életnek 
minden viszonyát és helyzetét. 

E tulajdonságoknak tudható be, hogy a maroknyi 
nép, mely a létért való küzdelem kereszttüzében annyiszor 
vérezett, sokszor majdnem elvérezett, annyi veszteséget 
szenvedett, többször majdnem kiirtatott : nemcsak mind- 
annyiszor feltámadott, de megerősödött s a néhány ezer- 
ből majdnem félmillióra szaporodott. A bibliai mustármag 
paraboláját látjuk illusztrálva a székelységnek életében. 

A székelynek folytonos katonáskodásából kristályo- 
sodtak ki azon tulajdonságai, melyekről költők éneket éne- 
keltek, a melyek közmondásként a magyar nép száján fo- 
rognak, a melyeknek egyes nyilvánulásai a hír szárnj^in 
bejárták egész Magyarországot. Ezek a tulajdonságok: a 
rettenthetetlen bátorság, a szabadságszeretet és az önbi- 
zalom. 

Hogy a székely senkitől sem fél, csak az istentől, ar- 
ról ezer csatában tett tanúbizonyságot. Eegyvertelenül je- 
lent meg Rákóczy táborában a székely. Minek hurczoljaa 
hosszú úton magával a nehéz fegyvert? „Hoz eleget az 
ellenség, majd elveszi tőle." A franczia háborúk alkalmával 
a székely katonák azzal a kéréssel járultak a fővezérhez : 
jelölné meg nekik az ellenségnek reájok eső részét; ha- 
marosan levágják és azután hazamennek, mert otthon sok 
dolog várja őket. 

Az agyagfalvi gyűlésen összegyűlt a székelység ta- 
nakodni azon a felhíváson, a mely őket fegyverbe hívta 
1848-ban a haza védelmére. Sokáig tanakodott ez a meg- 
fontolt, elmés nép, hallgatván a magas faalkotmányról a 

szónoklatokat. Egyszerre előlép egy férfin, szabad szé- 
kely ember, — a székelynek a szabadsága volt a gazdag- 
sága, — felsiet a rendkívül magas állványra és így szól : 
emberek, székelyek, ítélje el a dolgunkat az Isten. Én 
innen leugrom és ha bajom nem esik, akkor az ügyünk 
jó, az Isten velünk van és győzni fogunk. 

És leugrott és épen maradt és a vszékely csatába ment 
és harczolt, mint az oroszlán, i) 

A székely senkitől sem fél, csak az istentől; senkiben 
sem bizik, csak az istenben és önmagában. Erdekeinek ő 
maga az őrizője, gondozója; jussának ő maga a védelme- 
zője. Ezt aztán — ha kell — karhatalommal is megvé- 
delmezi. 

Ha saját erejével nem képes igazságát kivívni, a pró- 
kátor segítségéhez fordul. Veszszen oda — nem bánja — 
marhája, háza, földje, csak legyen igazság : de ez az igazság 
aztán az övé legyen. És megindul a pör, a melynek csak a 
prókátor látja hasznát s az unoka, vagy dédunoka a végét. 
„A székely — tartja a közmondás --- halandó, de pöre 
halhatatlan."'^) 

A székely ingerlékeny, könnyen föllobbanó termé- 
szetű; de haragja olyan mint a nyári vihar: hirtelen le- 
csap, félelmesen dühöng, azután a milyen gyorsan támadt, 
épen olyan gyorsan lecsendesedik. A harag — hacsaknem 
életbevágó dolog volt az okozója — semmi nyomot nem 
hagy becsületes, jó szivében. 

A székely vidám mint a hegyről lesiető patak, mulatni 
vágyó s a mértéken túl vendégszerető nép. „A magyar jó 
szívvel látja vendégeit" — mondja Kővári — „a székely 
jóságával megbetegíti.'^) 



M Rákosi Jenő: Gyorsvonaton. Budapesti Hirlap. 1895. 
2) Felméri Lajos dr. A székely nép természete. ,, Erdély." 1894. 
^) Molnár Károly: A székelyekről. A magyar Kárpát-egylet évkönyve. 1880. 

Játszi, vidám kedélye, tréfára való hajlama a legjelen- 
téktelenebb megjegyzésére is a jókedv hímes virágát raj- 
zolja. Szakadó esőben viszen egy urat szekerén a vszékely. 
„Vájjon kitisztul-e az idő, bátya?" kérdi az úravszekerest. 
„Bizony, ha így tart, aligha'% felel a kérdezett. 

A székely eszejárása furfangos, a hozzá intézett kér- 
désekre ezeribe egyszer ad egyenes választ s a kérdésre 
is sokszor kérdéssel felel. Azon kérdésre p. o. hány gyer- 
meke van kendnek bátya ? a székely így felel : „ Aval együtt, 

ki a múlt Szön Mihájkor 
möghót, három héján tíz.'' 
- Hát küssebb gyermökik 
hány esztendős ? „A bíz, 
a ki azt éri, esztendőijen- 
kor két esztendős léssz.'' 
— A székely eszének ezen 
nem egyenes úton járását 
maga is elismeri, midőn így 
beszél : Egyik észömmé 
aztgondótam, hogy mön- 
nénk-é a vásárba, de a 
másik észömmé azt gon- 

^ dótam, hoi^cy ne mön- 

^WKí^J^r^. i '* - ~^'^ nénk-é. 1) 

A székelyek katholi- 
kusok, reformátusok, uni- 
táriusok és szombatosok. Ez utóbbi,egy a mózes valláshoz 
közel álló, nem engedélyezett felekezet. A római katholi- 
kusok a csiki- és gyergyói medenczében, a háromszékinek 
északi részén s a két Küküllő forrásvidékein laknak. A re- 
formátusoknak a háromszéki róna, az Olt alsó völgye és 
a Hargita nyugati oldalának egy része — az unitáriusok- 
nak pedig a Homoród- és Nyikó-vizek völgye a lakóhe- 




UDVAKIIHI.YI SZIiK'l.l.YI-.K. 

lyük. A szombatosok a Kis- és Nagy-Küküllő folyók kö- 
zött laknak. Számuk ma már nagyon csekély. 

A székely, akármelyik vallás szertartásai szerint imádja 
is istenét, nagyon vallásos. Legalább két kimagasló és ki- 
tűnően gondozott épületet találunk minden faluban ; egyik 
az istenháza, a másik az iskola. Meglátszik rajtuk, hogy 
a hány ember a faluban, annyi az őrizője és gondozója. 
A templom a szó-szoros értelmében is kimagasló épülete 
a falunak, a mennyiben többnyire emelkedettebb helyre 
építették. 

Vallásosságukról tanúskodnak galambdúczos kapuik- 
nak, úgyszintén a házak homlokzatának feliratai : Békesség 
a bemenőknek ! E házat Isten segedelmével építette G. J. 
és hitestársa. Vallásos érzületüknek bizonyítékai a széke- 
lyeknél gyakori ó-szövetségi keresztnevek : Mózes, Józsiás, 
Izsák, Áron stb., a községnevek : Cs. -Szent-Domokos, Cs.- 
Szent-Mihály, Cs. -Szent-Tamás, Szent-Imre sat., a csodál- 
kozásnak lépten-nyomon használt kifejezései: „Jézus, 
Mária, Szent József"; a gyermekek köszönésmódja: „Di- 
csértessék az Ur Jézus Krisztus", az elutazóhoz intézett 
búcsúszavak : „Az Ur Jézushirivé", a „Szűz Mária képivé." 
A belépő idegen igy köszönti az étkezőket: „Isten áldja 
meg a délebédjöket." 

A székely poétikus és poeta-nép. Náluk minden alka- 
lom nótát, verset, rigmust terem. Még családtagjaik elhuny- 
tát is rögtönzött rigmusokkal siratják. Egy asszony p. o. 
ácsmester férjét így siratta : 

Jaj édes jó uram ! 
Mily igazán tudtál 
Jól fumi, faragni ; 
Milyen sok szép házat 
Tudtál építeni, 
És mégis meghaltál ! 

A szomszéd faluban az asszony látva, hogy tisz- 
tességes halottlátogatók jöttek többen is a faluból, dolgát 
abba hagyva beszalad a szobába, férjére borul és így 

kesereg : 

Jaj Istenem, Istenem, 
Már sütnöm is kéne, 
Szapulnom is kéne, 
S ez a boldogtalan meghót : 
Siratnom is kéne I 

A székely verseknek alaphangja melancholikus; a 
legtöbbjéből kiérzik a küzdelem, mit századok alatt az 
emberekkel és a földdel folytatott. Dalai mély érzésüek, e 
mellett üdék; szintúgy kicsap belőlük havasainak balzsa- 
mos fuvalma; rigmusai hol vidámak, hol szomorúak. Es- 
ténként a mese járja; a legszívesebben hallgatják és mond- 
ják Kömives Keleiucnné bús történetét,i)úgy a mint apjuk- 
tól hallották, úgy a mint itten következik: 

Tizünkét kőmíjes esszetanakodék, 
Magoss Déva Vcárát hogy fcUépíttenék, 
Hogy fölépíttenék félvéka ezüstér, 
Félvéka ezüstér, félvéka aranyér, 
Déva várossához meg is megjelöntck, 
Magoss Déva várhoz hézza is kezdöttek, 
A mit raktak délig, leomlott estére, 
A mit raktak estig, leomlott röggérc. 

Megint tanakodott tizünkét kőmijes, 
Falat megállitni, hogy lüssz lehettségcs, 
Mig elvégre ijen gondolatra jüttck, 
Egymás küzütt szoross cgyességüt tüttek ; 
Kinek felesége legelébb jő ide. 
Szép gyüngén fogjuk meg, dobjuk bé a tűzbe, 
Keverjük a mészbe gy()nge teste ham mát, 
Aval állítsuk meg magoss Déva várát. 



*) Felmeri S.: A székely nép természete. „Erdély" 181)4. 

Kocsisom, kocsisom, nagyobbik kocsisom, 

Én uramhoz mönni lönne akaratom ! 

— Kőmies Kelemön felesége mongya, — 

Fogd bé a lovakat, fogd bé a hintóba, 

Fogd bé a lovakat, áj is gyorsan elé. 

Hadd mönnyünk, hadd mönnyünk Déva vára felé. 

Mikó fele uttyát elutazták vóna, 

Erőss üdő vala, záporesső hulla. 

Asszon^^om, csilkgom, fordújunk mü vissza, 

Rossz jelenést láttam az éjjel álmomba, 

Az éjjel álmomba ojan álmot láttam, 

Kőmies Kelemön udvarába jártam. 

Hát az ő udvara g\'ásszal van behúzva, 

Annak közepibe méj kút vala rakva, 

vS az ő kicsi fija oda beléhala. 

Az éjjeli álom nem telik ma jóra. 

Asszon\^om, asszonyom, fordűjunk meg vissza ! 

Kocsisom, kocsisom, nem fordulunk vissza, 

A lovak sem tééd, a hintó sem tééd. 

Csapjad a lovakat, hadd halaggyunk elébb. 

Mönnek, möndügélnek Déva vára felé, 
Kőmies Kelemön őköt eszrevövé, 
Megijede szörnyen, imádkozik vala : 
Én uram istenem, vidd é valahova ! 
Mind a négy pej lovam törje ki a lábát, 
Vessen a hintómnak négy kereke szakát, 
Csapjon le az útra tüzes istennyila, 
Horkolva térjenek a lovaim vissza. 
Mönnek, möndögélnek Déva vára felé, 
Sem lovat, sem hintót sömmi baj nem lölé. 

'Jó napot, jó napot, tizönkét kőmijes ! 

Neked is jó napot Kelemön Kőmijes ! 

Köszöne az asszony, az ura válaszolt : 

Édös feleségöm, néköd is jó napot ! 

Hát ide mé' jöttél a veszedelmedre. 

Szép gychigén megfogunk, bedobunk a tűzbe. 

Tizünkét kőmíjes azt a törvént tötte : 
Kinek felesége hamarább jő ide, 
Fogjuk meg szép gyöngén, dobjuk bé a tűzbe, 
Annak gyönge hammát keverjük a mészbe, 
Aval állítsuk meg magoss Déva várát. 
Csak ig3' nyerhessük el annak drága árát. 

Kelemönné asszony, hog}^ átalértötte. 
Bánatos szüvének igy lőtt felelete : 
Várjatok, várjatok tizönkét gyilkosok, 
A míg bucsut vöszök ; csak addig várjatok. 
Hogy bucsut vöhessek asszon barátimtól. 
Asszon barátimtól s szép kicsi fijamtól : 
Mett a halottnak is hármat harangoznak, 
Én árva fejemnek egyetsem kondítnak. 
Kelemönné asszon aval haza möne, 
Eccző' mindönkorra, hogy végbucsut vchinc. 
Hogy végbucsut vönne asszon barátitól. 
Asszon barátitól s szép kicsi fiától. 
Aval visszamöne Kömjes Kelemcmné, 
vSírx'a halatt magoss Déva vára felé, 
Mcgfogák szép gyöngén, bét()vék a tűzbe. 
Az ő gyc)nge hammát keverék a mészbe, 
Aval állíták meg magoss Déva várát, 
('sak így nyerhetek meg annak drága árát. 

K'ömies Kelemr)n mikó haza mí'mc, 
Az ö kicsi fia j()ve vélle szíimbc. 
Isten hozott haza, kedves éd()S apám ! 
Hó maratt, hó maratt az én édös anyám ? 
Az ó édes apja neki így felele : 
Hadd ü fiam, hadd c, haza jő estére. 

istenem, istenem, este is cjöve. 

Mégis édös anyám még haza nem j()ve. 

Apám, édös apám ! mongya meg igazán. 

Hogy hó van, hogy hó van az én édös anyám ? 

Hadd é fiam, hadd é, haza jő röggére. 

Az ő éd(')S apja neki így feleié. 

Istenem, istenem röggel is é jőve, 
Mégis édös anyám még haza nem jőve. 
Apám, édős apám ! mongya meg igazán, 
Hogy ho van, hogy hő van az én édős anyám. 

Mőnny é, fiam, mony é, magoss Déva várra, 
Ott van a te anyád, kőfalba van rakva. 

Elindula sírva az ő kicsi fia, 
Elindula sírva magoss Déva várra, 
Háromszó kiáltá magoss Déva várán : 
Anyám, édes anyám ! szój bár egyet hézzám ! 
Nem szólhatok fiam ! mett a kőfal szoritt, 
Erőss kövek kőzi vagyok berakva itt. 

vSzüve meghasada s a föd is alatta, 
S az ő kicsi fia oda beléhiilla.^) 

A székely fiatalság legkedvesebb időtöltése a vasár- 
napi táncz és a fonó.'^) Itt nyilvánul a jóízű székely humor 
a maga valóságában, itt szik- 
rázik a székely szellem a leg- 
erősebben, itt teremnek a szé- 
kely népköltésnek legbájo- 
sabb virágai. 

A vidám mulatság ugyan- 
csak hangos a szótól és a 
nótától. Táncz előtt, táncz 
közben, táncz után csak úgy 
olvadozik a sok szép nóta, 
sziporkázik a sok élez, folyik 
a tréfa, adoma, mese, cseng a 
rigmus, a szebbnél-szebb vers 
és verses történet : 

Ha tánczolok, tánczolok 
Inkább hézzá sem forak. 



.í:^>Í5£^aí:v 




*) Kriza J. Vadrózsák. 

*"*) Kozma Fercncz : A SzckclyfiUd k()Zgazdasági és közniívelődési állapota 
Budapest. 1S71). 

Nincsen ojan banda mind a szebeni 
Nincsen ojan léán mind a szárhegyi : 
Hátra csipi a haját, a haját 
Illik a neki. 

A jó isten tuggya 
Mi lössz igy belüliem, 
Ha a legén-serög 
Mit sem tud felőliem. 

Ebüsulom magam, 
Kiszárad a szüvem, 
Mind a virág, mikor 
Ápolója nincsen. 

Én istenem add megérnöm, 
Kit szeretök aval élnüm, 
Ha azt még nem adod érnöm, 
En istenöm, végy el ing()m. 

Erdővidék az én hazám, 
Katonának szült az anyám 
Zöld erdő zúgásán, 
Vadgalamb szólásán 
Nevelt fel jó apám. 

\'aj űj le melléjem, 

\^aj ményny el előliem : 

Karcsú dérékadot. 

Ne rengesd előttem. 

Vaj meghalod erted, 

\'aj émények veled 

Vaj piros vérömme 

Fődet festők tM'ted. 

Ne ményny e\ ne menyny e\ 

Ne haggy itt ingöm()t. 

Ne vidd e' magaddá 

Minden jó kedvemöt ; 

Ne menyny e\ ne menyny e\ 

Ne haggy ingom árván, 

Szerelmetös szüved 

Ne vájék kőbálván'. 



A SZÉKELY NÉPRŐL. 57 

— Anyám, édes anyám, bizon meg kell halnom ! 
Bizon meg kell halnom Görög Ilonáért. . . 

— Ne halj fiam, ne halj, Pálbeli Szép Antal ! — 

Csináltatok én majd egy csudamaimocskát ; 

A felső kereke bélagyöngyöt járjon, 

A középső köve édes csókot hányjon. 

Harmadik kereke apró pénzt hullasson ; 

Ez a szeretetnek első regulája ! 

Ennek látni jönnek, szüzek, szép leányok 

Csudamalom látni, jőnek mulatozni, 

. . . Talán itt köztük lesz Görög Ilona is. 

— Anyám, édes anyám, ereszszen el engem 
Csudamalom látni, magam mulatozni. 

— Ne menj fiam, ne menj. Görög vSzép Ilona ; 
■Megvetik a hálót, megfogják a halat. 

— Anyám, édes anyám, bizony meg kell halnom, 
Bizony meg kell halnom Görög Ilonáért. 

— Ne halj fiam, ne halj, Pálbeli vSzép Antal — 
Csináltatunk mi is egy erős vashidat. . . 
Annak látni jönnek, szüzek, szép leányok 
Talán közöttük lesz Görög Ilona is. 

— Anyám, édes anyám, ereszszen el engem 
Erős vashid látni, magam mulatozni. 

— Ne menj fiam, ne menj. Görög Szép Ilona ; 
Megvetik a hálót, megfogják a rókát. 

— Anyám, édes anyám, bizony meg kell halnom, 
Bizony megkell halnom Görög Ilonáért. 

— Ne halj fiam, ne halj Pálbeli vSzép Antal ; 
Tedd holttá magadat ; 

Neked látni jönnek, szüzek, szép leányok 
Talán közöttük lesz Görög Ilona is. 

— Anyám, édes anyám, ereszszen el engem, 
Ereszszen el engem a halottas házhoz. 

— Ne menj fiam, ne menj a halottas házhoz. 
Többet nem jösz vissza a halottas háztól. 

. . . Kelj fel fiam, kelj fel, Pálbeli vSzép Antal ! 
Kiért te meghaltál, kapud előtt sétál ; 
Kelj fel fiam, kelj fel, Pálbeli Szép Antal ! 

Kiért te meghaltál, udvarodon sétál. 
Kelj fel fiam, kelj fel, Pálbeli Szép Antal ! 
Kiért te meghaltál, az ajtó előtt áll. 



— Sohasem láttam én ilyen szép halottat ! . . . 

Szeme mosolygólag, szája csókolólag 

Lába felugrólag ! 

. . . Ö szépen felkele, szépen megíUelé, szépen mcgcsókolá.^) 

A székely fá- 
ból épít ; '^) az 
építésre használt 
fát annyi gonddal 
és ízléssel dol- 
gozza fel, hogy 
bizonyos művé- 
szeti fokra fej- 
lesztette, bizo- 
nyos művészeti 
fokon tartja a leg- 
magyarabb mes- 
terséget : az ács- 
ságot. 

A székely ház- 
tájnak legfonto- 
sabb, legbélyeg- 
zőbb része a 
kapu. A legújab- 
ban épített kapu 
is annyira magán viseli az eredetiség bélyegét, hogy meg- 
szakítatlan ősi hagyomány alkotásának válik be. Huszka 

^) Halasy Dénes tanár gyűjtcsébnl. (Udvarhelymcgyc. Oroszhegy.) 
-) Huszka József: A székely ház S5 szíivcgbcH ábrával, 'M fénynyomatu 
és :\ szincs táblával. PiuJapcst. 1X{)4. 

— „A székely ház" czimű díszmunka nagyérdemű irója 

— annyira lelkesedik a székely kapuért, hogy Attila palo- 
tájának kapuját látja benne. 

A kapunak két nyílása van, ^nagykapu és a kiskapu: 
az utczaajtó. Ehhez képest három oszlop, u. n. kapuzáhé, 
tagolja a kaput; ezektől kérdezi a székely legény nótájá- 
ban: „Mondd meg nekem kapuzábé, ki jár este melletted 
bé?" A keresztgerenda és a zsindelyes tető között galamb- 
búg vonul meg. Mind a nagy-, mind a kiskapu ivesen van 
kivágva. Az ivek és a kapuzábék ékesen vannak faragva, 
kivésve; de legékesebb a kiskapu fölött levő tér, különösen 
ha kerekablakosan van áttörve. Néhol a kiskapu önállóan 
is készül, a nagykapu nélkül, de szintén díszesen, galamb- 
búgosan. A faragványok élénk — többnyire piros, kék és 
zöld — szinekkel vannak kifestve. 

A faragás stilja és a kiskapu fölött levő tér kidolgo- 
zása szerint határozott tipusokat lehet megkülönböztetni. 

Magán a házon meglátszik ugyan a nyugattal való 
érintkezés behatása, de egészében megtartotta ősi bélyegét. 
Különösen jellemző, hogy mindenkinek be van kerítve a 
portája s a díszes kapun belül lehet csak a házhoz férni ; 
csakis a kapu van az utczasorban. Keleti vonás maradt a 
házat ketté osztó nyitott eresz, afféle pitvar, melyből a 
szobák nyílnak ; egészen elütő a nyugati házakétól a szé- 
kelyház sátorszerű teteje, az oromfal hiánya. A faházakat 
kőalapra építik. A székely ugyanis hegyek közé szorult 
síkföldi nép, mely nem épít a hegyoldalra, hanem lenn 
a völgyben, réten a nedvesség ellen védi így a házat. 
A ház faboronázatát betapasztják kívűl-belűl és fehérre 
meszelik. 

A háznak kéménye nincs, hanem a ház végén úgy- 
nevezett füstlyukat készítenek a tetőn. Némely vidéken 
kőházat is építenek ; itt az ives nagy kapu is kőből épül. 
Kőből, vagy téglából épülnek az előkelő székelyek házai 

is. Díszes, félemeletes házak ezek, magas franczia fedéllel. 
A ház homlokzata előtt ízléses virág és facsoportok, gyak- 
ran árnyékotadó fák díszlenek. Síkföldi vonás maradt, hogy 
a hegyek között is pusztaias gémes kutat készít a székely, 
akárcsak az alföldi magyarság. 

A székely építkezésnek keleten kell keresni eredetét, 
onnan hozta magával a magyar nép. Huszka tanulmányai 
alapján azt vitatja, hogy a székelyház magas tetőzetével, 
ereszével, tornáczával és dúsan díszített pálmás kapujával 
China, India és Perzsia között Turkesztán tájain termett. 
A síkon megtelepült magyarság közül kiveszett az ősi 
építkezés, a hegyek közé szorult székelység konzervatív 
természete megőrizte korunkig az ősi hagyományt. i) 

A székely művészi talentuma nemcsak a kapufa meg- 
munkálásánál érvényesül; a mire kezét, kését, vésőjét rá- 
teszi, azon nyomát hagyja bámulatos kézi ügyességének. 

A székely született mesterember ; gyermekkorától 
kezdve fúr-farag valamennyi. A hegyoldalon juhait legel- 
tető pásztor-gyerek úgy kifaragja garasos bicskájával a 
völgyben tovarobogó gőzöst, vagy a közelben dolgozó 
cséplőgépet minden részeivel, hogy láttára még a techni- 
kusnak is eláll szeme-szája. 

Azok az iparágak, a melyekhez kézi ügyesség kell, 
mint a vessző-, a szalma- és a sás-fonás, az agyagárú- meg 
faedénykészítés, a székelyben kitűnő müvelőre találnak. 

Csodálatos kéziügyességének kifejlődésére nagy ha- 
tással volt munkaszeretete, pihenést nem ismerő tevékeny- 
sége, meg az a körülmény, hogy a székely a legrégibb idő 
óta saját keze munkájával ruházza fel magát, maga építi 
házát, maga készíti gazdasági-, házi eszközeit és sok egyéb 
házi szükségletét. A ház munkájának termékéből kerül ki 
az abrosz, a törülköző, a székely-szőttes, a fehérneműnek 
való vászon és a darócz-posztó is. Csak ujabban kezdik 

') Huszka J.: A. székelyház. Budapest 1894. 

felváltani a házi ipar termékét a vSzemnek tetszetősebb vá- 
sári árúk ; azóta mind több és több házban szűnik meg 
az osztováta és vetéllő munkája. 

Nagy kár, hogy e népnek eszét, erejét, szorgalmát, 
ügyességét, kezük és elméjük munkáját nem siettek itt- 
honn értékesíteni. 

A méhkas most már megtelt ; a föld, melynek fele 
részben letarolt erdő, nem képes gyermekeinek kenyeret 
adni. Az agrikultura már nem elég a népesedési processus 
tovább vitelére. Arra pedig, hogy p. u. a háziipar fejlesz- 
tésével a megélhetésre új források nyíljanak, nem igen 
nagy gond van fordítva; pedig ez volna az a segítség, 
mely a székely nép veleszületett hajlamainak leginkább 
megfelelne. 

Fontos állami érdek a székely népmozgalmat akként 
irányítani, hogy a székely ne idegen állam területén, ha- 
nem Erdélyben magában találja meg a maga gazdasági 
fejlődésének útját és módját. 

Ilyen körülmények között csoda-e, ha a nép arra for- 
dítja fejét, a honnan önfenntartását remélheti ? Rajok tó- 
dulnak ki keletre és délre, Romániába. A munkaadók itt 
két kézzel kapnak a mindenekfelett becses emberanyag 
után. Romániában pár évtized óta a legjobb cselédek, a 
legügyesebb mezei munkások, a legkeresettebb mester- 
emberek : székelyek. 

A jó fizetés mit kinn munkájukért kapnak, sokat csá- 
bít az otthonmaradtak közül is a kimenetelre. Az eltávo- 
zók zöme visszatér; sokan vannak azonban, kik a magyar- 
ságra nézve teljesen elvesznek, a mennyiben végkép kinn- 
maradnak, elnemzetlenednek vagy elzüllenek. 

Igazán elszomorít, ha olvassuk, hogy a Székelyföld 
keleti határszélén fekvő bodzái, csík-gyimesi, ó-sánczi, sós- 
mezői és tölgyesi vámokon az 1894-ben kiment 35,466 
székely közül csak 30140 tért vissza; 5326 ember végkép 

kinnmaradt. i) Az utolsó ncgy esztendőben összesen 13,693 
székely vett örök búcsút hazájától azért, mert otthon még 
a mindennapi kenyeret sem tudta megszerezni becsületes 
keresettel; koldulni pedig a székely nem szokott. 

Hogy milyen sors vár Romániában a székely fiatal- 
ságra, azt elmondja a népdal, mit széltiben dalolnak Ro- 
mániában és otthon a székelyek : 

Oláhország messzi ország, idegen. 

Jobb nekünk, lám, megmaradni, megmaradni idebenn. 

Székely legény odaküjel elpusztul ; 
Székely leány bojérok közt időkorán elvirul. 

Oláhország k()zepébe' van egy ház, 

Édes rózsám izend meg a galambodnak, mit csinálsz.^ 

Xe izend meg, úgy is tudom, ott hervadsz. 

Hej I elvesztett koszorúdért reggel-este sőhajtgatsz. 

Xe menj, rózsám, ne menj oláh földre bé ! 
Látod, nyújtom marasztaló két karomat te feléd. 

Ha mész, tűzz' hajadba cziprus virágot ; 

Ha itt maradsz, majd én tűzök belé rózsa virágot. 

Az idegenben való kenyérkeresésnek a népvesztesé- 
gen és a nemzetgazdasági káron kivül még az is nagy 
veszedelme, hogy a hazájához annyira ragaszkodó szé- 
kelyben gyöngíti az anyaföldhöz való ragaszkodás ösz- 
tönét és hogy az idegen ország társadalmából egészségte- 
len, idegen szellemet plántál át a székely nép lelkébe. 

A nemes faj, mely munkaszeretetével egy fél orszá- 
got bírna megmivelni, tehetségével, ügyességével, tanu- 
lékonyságával egy országrészt felvirágoztató virágzó ipart 
tudna teremteni, itthon nem talál támogatást bajában. 



^) A marosvásárhelyi kereskedelmi- cs iparkamara jelentése kerületének 
közgazdasági viszonyairól az 1894-ik évben. Marosvásárhely. 1895. 

A segítő kéz, mely felemelje, óvja, megvédje az elbukás- 
tól, mely kenyeret nyújtana feléje, egyre késik. A székely 
kevéssel beéri ; a székely kevés igényű, egyszerű, takaré- 
kos. A székelynek csak kenyér kell; jobban esik az neki 
itthon, mint idegenben a kalács; de a székely hazájában 
kenyeret sem kap. 

Mily hálátlanság! A székely nélkül a magyarság ügye 
Erdélyben rég elveszett volna ; de elveszett volna a mold- 
vai magyarságé is. 

Ez időszerint a moldvai magyarság két főcsoportban 
lakik. Egyik felök az erdélyi Kárpátoknak a Beszterczc, 
Szeret és Tatros vize által körülfogott lankáján, melynek 
központi helye Akna, legnagyobb, tisztán magyarajku köz- 
ségei : Bogdánfalva, Nagypatak, Klézse, Kalugerpatak, 
Forrofalva és Gorzofalva. E községek Gyimes és Ojtozzon 
át közvetlen kapcsolatban állnak a Székelyfölddel. 

A másik főcsoport a Moldova és a Szeret lambdájá- 
ban foglal helyet ; legnagyobb községe Szabófalva, Román 
városa mellett. E csoport lakói tudnak ugyan még ma- 
gyarul, de oláhul is, mondhatni valamennyien, vagyis 
űtban vannak az eloláhosodás felé. i) 

Erdély keleti felében a székelység tömör egészet ké- 
pez ; a magyarság hatalmas fellegvára ez, melyet csaknem 
minden oldalról a nemzetiségek haragos tömegei ostro- 
molnak. A folyamok völgyeiben élő magyarság csatár- 
lánczot képez, mely a székelység várát összeköti az Alföld 
magyarságának erős seregével, meg túl felől a moldvai 
magyarság zömével. Ezen fellegvár nélkül az összekötő 
lánczot a magyarság czentrumai között rég széttépték 
volna. Ilyen összeköttetés nélkül a moldvai magyarság ma 
már csak ethnograhai emlék volna. 



^) Ballagi Aladár : A magyarság Moldvában. Földrajzi közlemények. Buda- 
pest. 1888. 

Az iskolázott székelyek közül is sokan hagyják el 
szűkebb hazájukat ; de ezek nem idegenben keresik bol- 
dogulásukat. Az iskolázott székelyből pap, tanító, vagy 
hivatalnok lesz, más megyében alapítója sok jó magyar 
családnak. 

A népélet erkölcsi- és anyagi erejének a családala- 
pítás a fokmérője. A székelyeknél a családalapításra igen 
nagy a hajlandóság. A szapora nép napról-napra friss erő- 
ket kiflid az erdélyrészi megyékbe; ezekben régi idő óta ál- 
landóan bugyogó forrása a székelység a magyarságnak. Itt 
azután a maga erős faji érzületét kifejezi mindenben, a 
mihez csak hozzá jut. 

A székely igazi ősforrása az emberanyagnak; a nem- 
zeti élet minden téren kitűnő munkásokat állított sorba. 
A székely a környező népeknél életrevalóbb, eszesebb, 
több benne az őserő, a szellemi- és erkölcsi tartalom. 
Ezekből a forrásokból Erdély szellemi élete hajdan gazdag 
kincseket merített. 

Arczának vonásaiban visszatükröződik nemzeti jel- 
leme; a lélek értelme ott ül az arczokon. 

A székely szívesen iskoláztatja gyermekét; a székely 
gyermek pedig kedvvel és könnyen tanul. Az iskola nem- 
csak tanít, de fejleszti benne a tudásvágyat s kedvet éb- 
reszt új ismeretek szerzésére. Van közszékely, ki Petőfinek 
nevezetesebb költeményeit könyv nélkül el tudja mondani. i) 

Szép tulajdonság a székelyben az összetartás. Ha va- 
lakinek gyors végezni való dolga akad, p. o. épület- vagy 
tűzifa beszállítás, épületanyag összehordás, trágyáztatás 
stb. : jó ismerőseit, szomszédait felhivja segítségre; ezek 
örömest sietnek eleget tenni a kérésnek, mert kölcsönbe 
megy. A kaldkd-h'dn a kinarium : kenyér, tokány, bor vagy 
mézes pálinka. 



^) Kozma P'orcncz : A székelyek. „Kolozsvár." 1889. 

A székely beszéde egyszerű, talpraesett. Egyik-mci- 
sik szólásmódjának választékossága igazán meglepő. E tu- 
lajdonsága veleszületett, mint az erdő dalosával az ének. 

Ajkán kellemesen csendül meg a sajátos kiejtésű za- 
matos magyar nyelv. Minden székely azt a nyelvet tartja 
az igazi mag\^ar nyelvnek, a melyet ő beszél. 

Egy magyar asszonyságot Budapestről sorsa közéj ok 
vetett. Pár évet töltött ott s mikor visszakészült vszülőföl- 
dére, körülvették. 

Mért menyen el, — mondák, - mikor már úgy meg- 
szerettük. Olyan jól megtanult már nálunk — magyarul. 

Ez alatt, hogy magyarul^ az ő tájszólásukat értették, i) 

A székehxknél az asszony a család lelke. Nincs nép, 
a melynél az asszony oly fáradhatatlan munkás és munka- 
szerető volna s olyan tevéken}^ részt venne a háztartás- 
ban, mint a székelyeknél. A székely asszony a mellett, 
hogy a konyhát, háztartást vezeti, hűséges segítője urá- 
nak a mezőn is ; szánt, vet, kapál, arat. Ha a mezei mun- 
kának reá eső részét elvégezte, hazamegy, főz, mos, varr, 
takarít, kertet ápol; este pörög az orsó serény ujjai között, 
vagy megindul a szövőszék zakatoló munkája. 

A tizennyolczadik század székely asszonya eszten- 
dőkig nem látta az urát. A férfiakat vitték törökre, bur- 
kusra, francziára, s míg ők idegen országban ontották vé- 
rüket, az asszonyokra maradt a gazdaság minden terhe : 
szántottak, vetettek, kaszáltak, terményeiket betakarították, 
az erdőről ftit hordottak s közben még védeni is kellett 
házukat, vagyonkájukat a többnyire szökevény katonákból 
összeverődött rablóbandák ellen. Nem egy faluban azasz- 
szonyok ma is férfikalapot viselnek; ezt a férfiak engedték 
meg, férfiasan viselvén magukat a háborús világban. 2) 



Rákosi Jenő: Gyorsvonaton. „Budapesti Hirlap." 1895. 
^) Benedek Elek : A székely asszony. Magyar Hirlap. 1895. 

Kétségkívül ezen idők óta végez férfiaknak való mezei 
munkát a székely-asszony; ezen időkből maradtak meg 
benne a férfias vonások. 

A művelt székely nő elegáns, takarékos, és szintén 
munkás. Hogy a székelyföld nagyon is szerény anyagi vi- 
szonyai mellett szegényebbé nem lett, ennek a székely nő 
bámulatos ügyessége és takarékossága az oka. A kellemes, 
szerény, nem túlságosan bővelkedő, de nem is szűkölködő 
otthon, a Székelyföldön a leggyakoribb. Ennek a szerény 
jövedelmű, de kedves, családias légkörű otthonnak őran- 
gyala a székely asszony, i) 

A Székelyföld egy küzdelmekben megedzett talentu- 
mos magyar fajt táplál keblén, mely nehéz küzdelmekben 
tartotta meg magának a földet, a földnek pedig magát. 

Kevés népnek van annyi tájszépsége, kevésnek annyi 
érdekes őserejű eredetisége, kevés földön van annyi kin- 
cse a természetnek, mint a Székelyföldön. Ott áll ez bá- 
jainak, gyógyító erőinek, kincseinek minden csodájával 
de ismeretlenül, szegényen, elhagyatottan. 

A turista évszak beálltával a turista-sereg felkereke- 
dik s a választott irányhoz képest Svájczot, Tirolt, Stájer- 
országot úgyszólván ellepi. A megszálló idegenek azután 
a kinálva-kinált élvezetek fejében a lakósokat a szó szoros 
értelmében kitartják; a lakósok az ezernyi-ezer idegenek 
költekezésén nemcsak élnek, hanem gyarapodnak is. 

A Székelyföld épen ilyen tárgya lehetne az érdeklő- 
désnek, mert épen olyan szép és érdekes, mint azok. A 
székelyek az idegenek kiszolgálása, a természeti kincsek 
kiaknázása révén épen olyan állandó jövedelemhez juthat- 
nának, mint a svájczi, tiroli és stájerországi lakósok. En- 
nek azonban szükségképen! feltétele volna a Székelyföld 
megismertetése és megismerése. 

') Heksics Gusztáv : A román kcrdcs ós a fajok harcza luirópában cs 
Magyarországon Budapest, 1893. 

A tavasz nyiltával mozdulni kezdő ember-áradat arra 
tart, a merre érdekes látnivaló kínálkozik, a merre spe- 
cziálitásokat talál. A népnek, mely megtartotta eredeti 
szokásait, eleinek festői öltözetét, sokkal nagyobb a vonzó- 
ereje, mint annak, a mely viselete révén útban van az 
európai tipustalan egyformaság felé. 

A székelyekben a tipikus magyar vSzellem ősereje szól 
felénk; a Székelyföldben egy még nem is sejtett világ cso- 
dás tündérkertje tárul fel előttünk. Mind a kettő hivatva 
van megtermékenyíteni a magyar elmét, hogy teremjen 
magyar erkölcsöt, hogy teremtsen magyar müveket. 

Az utazás újjászületése az elernyedt szellemnek, ha- 
talmas orgánuma a tanításnak, forrása új eszméknek, me- 
lyeket frissen, színesen kapunk, a termékenyítő erő vará- 
zsával. 

A hazai földön való utazás fokozott mértékben érez- 
teti jótékony hatását különösen az ifjúval. 

Az ifjú a természettel való emez érintkezés alapján 
érezni fogja azt, hog}^ van lelke a természetnek, mely ba- 
rázdáiban, berkeiben, erdőiben és rétjein él: oly lélek, mely 
meghat, lelkesít, csöndesít és kibékít, mint a hogy meg- 
hatja és kibékíti a föld mivelőjét sorsával, istenével. Hogy 
ezzel a lélekkel a nép meghitt viszonyban él, az kiérzik 
az ő dalaiból, regéiből, meséiből : a költészet emez eredeti 
forrásaiból. De, ha minden többi haszontól eltekintünk, az 
is ajánlatossá teszi ifjainknak a hazai földön, mondjuk a 
Székelyföldön való utazását, hogy az ilyen utak megtanít- 
ják az ifjút, szeretni a természetet, szeretni a haza földjét 
és népét, kiváltképen a földmives népet az ő egyszerű er- 
kölcseivel, érzelmeivel és erőteljes, megfigyelésre való 
nyelvezetével, i) 

A hazai földön való utazás beláttatja az ifjúval, hogy 
a nemzetlét erejének ősforrása a magyar nép, melynek 

^) Felmeri Lajos : Honismeret cs iskoLii kirándulások. ,,Eráé\y/' 1893. 

nyelve adott uj szárnyakat a magyar költészetnek ós iro- 
dalomnak, dala pedig a magyar zenének. 

A székely nép jó tulajdonságai: műveltsége, jó lel- 
külete, szorgalma biztosítják számára a vele érintkezők 
érzületét. El fog jönni, mert elkeli jönnie az időnek, mi- 
dőn a székelyek és a Székelyföld megismerése révén a 
tőke vállalkozó kedve értékesíteni fogja e népnek eszét, 
erejét, szorgalmát, ügyességét s iparűzésre alkalmas ter- 
mészeti viszonyait. Ekkor azután megszűnik a székely 
kivándorlás is. 

Ragyogja be e drága földet a boldogság napja, ara- 
nyozza meg kedves népét a jólét öröme, sarjadjon baráz- 
dáin uj élet s a merre csak székely szót ringat szárnyain 
a szellő, az öröm és szabadság víg dala zengjen ! 



w 

üidYarhelymegys. 

útban Székely-UdvarheJy felé. 



1 Székely-Udvarhelyre igyekvő utasnak a magyar ál- 
I] lamvasűtak vonalán Héjasfalva az utolsó állomása. 
Innen az udvarhelyi-szárny vasút apró kocsijai szállítanak 
be a Székelyföldre. 

A mint haladunk, a kéklő távolból egy hatalmas 
bércztömeget látunk kibontakozni. A Hargita szikla-bércze 
ez, melynek rettenetes tömege nem egyszer szabja rövi- 
debbre székelyföldi utunkban látásunk határát. 

Gyorsan robogó vonatunk csak ott lassítja futását, 
hol a KüküUő-hidja átszeli a Nagy-Küküllőt. Egy pár 
perez, s elértük Uj-Szckclyt, az első székely falut. 

Uj-Székely csinos, rendes székely község, jórészt 
cseréppel fedett házakkal, tiszta, széles utczákkal. Nem 
egy háznál tűnik fel, hogy a belső telekbe : az úgyneve- 
zett clctbo^ diszített, galambbúgos cserfakapu vezet. Némely 
kapu felett a következő felirat olvasható : 

Hóké a belépőkre, 
Áldás a kimenőkre. 

A ház itt valóban a békesség tanyája; patriarchális 
erkölcsök uralkodnak benne. 

A ház előtt kis virágos kert díszlik. Az udvaron a 
házzal szemben van asütőház, tovább a csűr, meg a pajta: 
hátul a veteményes- és gyümölcsös kert következik, i) 

A falu lakói jó gazdák, szeretik a földet és marhái- 
kat; az isten áldását munkával és imádsággal becsülik 
meg. A lakósok zöme az unitárius vallást követi. 

A következő falu Boldogasszony falva, vagy mint a 
székelyek nevezik : Bodogfala. A község házai közül négy 
templom emelkedik ki ; négy hitfelekezetnek a temploma. 
A vallási türelemnek ritka példája e kis falu. Református, 
unitárius, görög katholikus és görög keleti lakói ember- 
emlékezet óta a legboldogabb egyetértésben élnek egy- 
mással. Ez különben nem is szokatlan jelenség; így van 
ez mindenütt a Székelyföldön. 

Tovább haladva, vonatunk egy hirtelen fordulattal 
átszeli az országutat, s .V^d'AT/v- vagy Szitcis-Kcrcsztiir előtt 
állapodik meg. 

Székely-Keresztur a Gagy-patak torkolatánál, ennek 
és a Küküllőnek völgyében terül el. A város nag\i'észe 
fárasztó hosszúságban nyúlik el a Xagy-KüküUő partján. 
A képhez, melyet a város a vasútról nyújt, a folyó és ái*- 
nyékos berkei kedves keretül szolgálnak. 

Hol az egész városon végig vonuló fő-út tekintélye- 
sebb térséggé szélesedik, ott van a vái'os középpontja, 
piacza. Itt emelkedik a város legérdekesebb épülete: a ka- 
tholikus templom. Egy HőH-ban épült, góthizlésű épület 
ez, melynek barna falait az idő valami nemes, históriai 
zománczczal vonta be. 

A reformáczió idejében az unitáriusok foglalták el a 
templomot; ámult század végén azonban visszaszállott 

^) Orbí'in Balázs: A SzckclyfV.Id Icinisa. I. kcU. Pest. 1S6S. 

az megint jogszerinti birtokosaikra. Egy ideig a reformá- 
tusok nagy temploma fogadta be a templom nélkül szű- 
kölködő unit. hiveket; később azonban ők is templomot 
építettek az egy ivSten dicsőségére. Az isten háza mellett 
van gimnáziumok is. Az öt osztályos iskola, a legjobb 
hirű iskolák egyike, előiskolája a kolozsvári unit. főgim- 
náziumnak. A közművelődés csarnokai közül még az 
állami tanítóképzőt említjük fel. Az intézettel kapcsolatos 
tanműhelyben a növendékek még a fafaragás különböző 
nemeiben és az ipari-rajzban is oktatást kapnak. A nem- 
zetnek sok érdemes napszámosa került ki már e gondo- 
san vezetett intézetből ! 

A megyei házi ipar-egylet internatussal egybekap- 
csolt szövötaniimhelyt tart Kereszturon fenn, melyet a kor- 
mány és az E M K E is támogatnak. 

A tanműhely czélja székely leányoknak a szövőipar- 
ban olyan kiképzést adni, hogy a végzett növendékek bár- 
mely adott minta után képesek legyenek szőni s Ízléses, 
piaczképes árukat tudjanak készíteni. A tanműhely czél- 
jának meg is felel; Ízléses szőtteseit (abrosz, ágytakaró) 
szívesen vásárolják különösen az idegenek. 

Mióta ezen tanműhely fennáll, a szövésben: ezen ősi 
házi iparágban, a szövéssel foglalkozók Ízlésében szembe- 
tűnő haladás észlelhető. A Székely-Kereszturon és vidé- 
kén készített asztalneműek, törülközők, szépségüknél, tar- 
tósságuknál fogva ma már keresett áruczikkek. Ezen czik- 
kcket házalók elhordják egész Budapestig. 

Kereszturon szita-szövéssel is foglalkoznak a lakósok; 
innen kapta a város Szitás-Keresztur nevét. Az erdélyi 
gazdasszonyok azt tartják, hogy a keresztúri fátyol-szitá- 
nak nincsen párja. 

Kereszturról igen érdekes kirándulást tehetünk Bö- 
zöd -Újfaluba, a székely-szombatosok lakóhelyérc. Ez idő 
szerint csak itt találkozhatunk velük. 



/ L UD variií*:lymI':gyk. 

Hajdan 32 székely falunak szabad székely lakóit szá- 
mította e hitfelekezet hivei közé. 

A hitfelekezet, --- melynek a 17-dik században élt 
Pécsi Simon az alapítója--- szertartásaira nézve legköze- 
lebb áll a Mózes valláshoz. Hivei szorgalmas, becsületes, 
erkölcsös, hitökhöz rajongó szeretettel ragaszkodó emberek. 

A vallási törvények rendelkezéséhez képest a szom- 
batot szigorúan megülik. Szombaton nem főznek, nem 
dohányoznak; a munkát már pénteken, midőn az esti csil- 
lag az égen kigyúl, abbanhagyják. Házaiknak napkeletre 
eső részében titkos kamaráik vannak, melyben szertartá- 
saikat végezik, féltékenyen őrzött ima-, szertartásos- és 
énekes könyveiket tartják. Ezen könyveket még Pécsi Si- 
mon állította össze. 

Jézus szerintük isteni küldött ugyan, de hivatását 
nem töltötte be teljesen. Az igazi Messiás, ki bevezeti az 
embert az uj életbe, csak ezután fog eljönni, még pedig 
vihar és menydörgés között. 

Midőn nyári napokon a vihar kibontja szárn\7iit, orkán 
üvölt a szirtek ormain, tüzes villámok czikkáznak a ro- 
hanó fekete fellegeken keresztül, midőn a mennydörgés 
szava már l^özöd-Ujfalu fölött dördül cl: a szombatos aj- 
tót, ablakot nyit s felzendül a ház népének buzgó éneke: 

Nyisd mcí^', Uram, nyisd meg 
Irgalmad ajtaját ; 
Küld cl nékünk, küld el 
Az igaz Messiást. 

A szombatosok a világ előtt katholikusok, reformátu- 
sok vagy unitáriusok : eljárnak bevallott felekezetük tem- 
plomába s színből megtartják annak ünnepeit, szertartá- 
sait is. Igazában azonban csak az izraelita ünnepeken ün- 
nepelnek, érvényeseknek csak saját vallási szertartásaikat 
tekintik. 

A szombatosok csak egymás között házasodnak, — 
ritkán szombatos és izraelita is összeházasodik, — csak 
olyan állat húsát eszik meg, a melyet szombatos vagy 
zsidó-rabbi vágott le. Értelmi szintájuk a többi székely- 
nél magasabb; valamennyi szombatos tud irni és olvasni, 
még az asszony és a gyerek is. i) 

Nem érdektelen az a kirándulás sem, melyet Keresz- 
turról a Fchcr-Xyikó völgyébe tehetünk. Termékeny völgy, 
népes vidék. A völgyben egymást érik a jó módról tanús- 
kodó falvak. A házak valamennyien székely szabásnak, 
galambbúgos kapukkal ; a ház előtt virágos kert kinálja 
illatos virágait, a kapu mellett fedeles ülőpad, pihenőhe- 
lyűi a házbeliek és a fáradt utasok számára. 

Ha vasárnap vezet erre utunk, a háznépét az udva- 
ron, a virágos kertben vagy a ház előtt találjuk, sürögve- 
forogva, vidám beszélgetés között, mulatozva. 

A férfiak tagbaszakadt, izmos emberek, kevéssé kü- 
lönböznek a más vidéken lakóktól. A nők szép, szabályos 
arcza, arányos testalkatása azonban meglep. E testi kiváló- 
ságot még fokozza a délczeg járás, előkelő magatartás, 
l^^rdekes, vonzó alak valamennyi; a székely fajnak kiváló 
típusai. A nőkre nézve ez a tapasztalatunk a Nyikó völgy 
mentében mindenütt. A Fehér-Nyikó völgyében születnek 
fajunknak legszebb leányai. 

A Nyikó-mente leányainak szépsége, az őserejének 
teljességében levő föld termékenysége, a völgy gazdag- 
sága nem egy székely ifjút ihletett meg, nem egy nótát 
fakasztott, hiie egy a sok közül : 

Nyikó mellett születtem ón, 
vSzegénv székely barna IcgcM^v ; 
A szép Kejór-Nyikó mellett, 
Ott nekem egy rózsa termett. 

Orbán Balázs: A Székelyföld leírása. I. kötet, i^est, 186S. 

Szép a Nyikó s a vidéke, 
Jámbor székely szabad széke : 
Szebb ott még a fűzfaág is, 
Mint másutt a gyöngyvirág is. 

Szebb a hal is a göbőben. 
Mint az öreg KüküUőben ; 
Hajh ! szebb ott még a lányka is. 
Édesebb még a csókja is. 

Xyikó marton zöld egerfák, 
Agaikon szép madárkák ; 
Túl a vizén almás berek, 
Egy szép leányt ott esmérek. 

Ott látszik egy ház teteje, 
Zetelaki a zsendeje, 
Abba lakik a szép lányka, 
Jámbor, mint a kis bárányka. 

Ott lakik a Nyikó- marton, 
l\önt()sse nem bécsi karton ; 
Otthon szőtte két kezé\'el, 
Maga varrta szép szegövei. 

Szép üt viszen a házához, 
( )tt jártam a szép barnához, 
Ezt tovább is érte járom 
]-l(jgy meglássam, alig\'árom. M 

Tovább folytatjuk Kcreszturon megszakított utunkat. 
Falvak jönnek, falvak maradnak el. Bethfalván felül a 
völgy összeszűkül. Meredek sziklafalak, a Nagymái ós a 
váromladékkal ékesített Gathatetö sziklafalai között hala- 
dunk tova. Az alattunk zúgó Küküllőt túlharsogja dübö- 
rögve rohanó vonatunk hangos lármájával. 

A hegyszoros torkolatánál fekvő Kis-Galambfalvát is 
elhagyva Xűí;y-(jűlainhfalrcírű érkezünk. Xagy-tíalamb- 

' Kriza .1. : \'adr(')zsák. 1^79. 1. 

falva vagyonos község, hegykörnyékezte szép völgyben. 
Az északra nyíló regényes vágási völgy baloldalán egy 
hegyen régi vár romjai látszanak. A falu eredetileg gótiz- 
lésű református templomának építését Izabella királynénak 
tulajdonítja a hagyomány. 

A község közelében egy fennsíkon hullámzik Rák- 
tava: egy tengerszem, melyet nagy mélységeért a nép 
feneketlennek tart. A tó szélét nád és más vízi növények 
borítják, a tó belsejében úvSzó szigetek vannak, vízi szár- 
nyasok kedves búvóhelyei. 

E helyen nem volt mindig tó. Kis ház és kertecske ál- 
lotta helyén; a házban Rákné lakott édes- és mostoha leá- 
nyával. Amaz lelkileg-testilegriit, emez testben szép, lélek- 
ben nemes. A házat gyakran keresték fel deli ifjú emberek, 
de csak a szép mostoha leányért ; az édes leányra nem gon- 
dolt, ügyet-szemet nem vetett senki íia. 

Ez nem tetszett Rákné-nak; elhatározta, hogy elteszi 
láb alól gyűlölt mostoha leányát. Istentelen tervét csak- 
ugyan végre is hajtotta. A megfojtott leány szép szemei- 
nek patakzó könnyeiből tó támadt, melybe elsülyedt a 
házikó s odaveszett a gonosz mostoha és leánya. A megfoj- 
tott leányból pedig tündér lett; valahányszor a hold meg- 
telik, a tündér feljön a tó színére, aztán nemsokára ismét 
eltűnik. A tavaszszal és nyáron kiránduló leánysereg 
virágot szór a tóba, leány társa emlékezetére, i) 

A Küküllő völgyén tovább haladva a décsfalvi-szoro- 
son túl megnyílik a völgy s tekintélyes térséggé szélesedik; 
előttünk van a székelyek Rákosmezeje, a székely-históriá- 
ban oly nagy szerepet játszó agyagfalvi-tér. 

Ezen téren tartotta nemzeti gyűléseit immár hosszú 
századok óta a székely nép. Itt sereglett össze, midőn sé- 
relmei valának, innen szállt csatára, ha vész fenyegette 
a hazát. 

^ Dcnicter Dénes : Néprajzi mondák. „Erdély." 18Ü5. 

Nevezetes gyűlés, melyet loOG-ban, advent vasárnap 
után való 5-ödik napon tartott, melyen megszerkesztő a 
hires agyagfalvi constihitiót. Emlékezetes gyűlés, melyeta 
magyar függetlenségi harcz idejében tartott, mely egy- 
szersmind az utolsó volt. 

Ezen gyűlésre 1848 október lO-án gyűltek össze a 
székelyek, hogy ősi szokás szerint isten szabad ege alatt 
tanácskozzanak Erdélynek s orozva megtámadott magyar 
testvéreiknek védelme felől. Az egybegyűltek száma ötven- 
hatvanezer lehetett; Csíkból és Háromszékből 15— 15 ezer, 
Udvarhelyszékről 20 — 25 ezer, iMarosszékről 2—3 ezer 
ember: székely főnemesek, katonák, földmivelők s még 
asszonyok is. 

Berzenczey László toborzó kormánybiztos megrázó, 
lelkesítő beszédje fellelkesíté a tömeget, a lelkesedés szik- 
rája, mint az elektromos-áram futott szét a tömegen ; a 
székelynépet magával ragadta a szilaj harczikedv. Az ar- 
czok kigyúltak s ezernyi-ezer hang kiáltotta: Menjünk 
azonnal! Menjünk mindnyájan! 

Az elnöklő királyi biztos Mikó hiirc a határt nem 
ismerő lelkesedés hatása alatt kimondja, hogy a székely 
nemzet a veszélyben forgó haza védelmére a gyűlés befe- 
jezésével késedelem nélkül a harcztérre megy. A másnap 
fol\1atott gyűlés pedig elhatározta, hog\^ minden székely 
10 -40 év közt, személyválogatás nélkül azonnal táborba 
szállani köteles. 

Alkonyatkor oszladozni kezdett a sokaság. A csapa- 
tok dalos kedvvel, harsogó zene mellett indultak haza felé, 
hogy megtegyék utolsó előkészületeiket a véres tusára. ^) 

Az agyagfalvi-téren négy falu helyezkedett el : a szo- 
ros torkolatánál Décsfalva, Udvarhelymegyének legkisebb 

M Gracza Oy/in-^y : Az 1 <S4.S ÍU-iki mnL;yar szabadságharcz türtcnctc 
Budapest. 18Ü(J. 

faluja, ezzel szemben a népes Bögöz, a Fancsika völgyé- 
ben meghúzódó Agyagfalva s ennek átellenében, egy ma- 
gaslaton helyet foglaló Magyaros. 

Décsfalva - szól a rege — az agyagfalvi réten levő 
tócsa helyén állott, de mivel lakói elerkölcstelenedtek : el- 
sülyedt. Éjféltáján még most is felzúgnak azelsülyedtfalu 
harangjai. Egynéhány erkölcsös ember — köztük egy 
Décs nevű is megmenekült; őlett alapitója az odább fekvő 
Décsfalvának. i) 

Bögöz népes falu, csinos házakkal, a tizenötödik szá- 
zadban épült ódon református templommal. Ez a templom 
a középkori építésnek igen szépen fenntartott, érdekes 
emléke. 

Bögözön felül vonatunk egyszerre a KüküUőnek túlsó 
oldalára kerül, s miután átvergődött a „Borita" nevű szik- 
laszoroson, az ismét kiszélesedő völgybejut. 

Szép panoráma nyilik most meg előttünk; a keretet 
hozzá a Hargitának imént feltűnő sziklabérczei adják. A 
képet változatossá teszik a hol feltűnő, hol elmaradó fal- 
vak: Oczfalva, majd Bikafalva, amott meg Felsö-Boldog- 
asszonyfalva. Ezen utolsó falunak átellenében vonatunk 
egy gyors kanyarulattal egyszerre Biidvár alatt s pár perez 
múlva a Székelyföld anyavárosának, Szckely-Udvarhely- 
nek falai alatt terem. 



^) Molnár Károly : A szckclyckrú'I. 

t\^i^^ város, melynek falai alatt vagyunk, a Székely- 
földnek csakugyan anyavái'osa. fíagyományok 
szerint Attila - - a hunok nagy királya - - a 
Havasalföldről ide tette át székhelyet; itt volt egy ideig 
udvara is. 

Ennek a hagyománynak az emléke elevenen él a szé- 
kely-udvarhelyiek lelkében ma is. 

Ezen emléket még táplálja a szomszédos Budvár. 
A hagyományok szerint ugyanis ezen sziklahegyen állott 
Budának — Attila öcscsének vára. Itt lakott Zandir- 
hám, a dicső rabonbán is. Ez a vár volt hosszú időn ke- 
resztül a székely ősök vallási- és politikai életének közép- 
pontja. 1) 

Jegyzet. A lap clcn áll(3 kcp a szckcly-udvarhclyi „Szckcly-Táuiad'' vár- 
nak romjait ábrázolja. Ma már e romokban sem gyönyörködhetünk. 1892 (Ha 
azok helyen palota emelkedik, az állami főreáliskola díszes palotííja. 

^) Orbán Balázs: A Székelyföld leirása. Pest. 18()8. 

A Küküllő balpartján, hol a völgy majdnem két 
kilométer vSzéles síksággá tárul, terül el a város. Körü- 
lötte kenyértermő szántók és dús rétek váltakoznak egy- 
mással. 

A völgyet minden oldalról hegyek határolják; kelet- 
ről a betlenfalvi, melynek legmagasabb csúcsa a 886 méter 
magas Szarkakő, délen a Nag^^-Oldal, njaigaton a Bükk- 
hegy a 625 méternyi Budvárral és az ennél magasabb 
Csicserrel, északon pedig a Bükktető. 

A vasúti állomásról a Bethlen-utczán át jutunk a 
főtérre. 

A főtér délkeleti oldalán a Szt. -Mihály hegyen emel- 
kedik — a várost uralva — a róm. kath. plébánia templom 
díszes épülete. A templom, mely egyike az erdélyi részek 
legszebb templomainak, 1788-ban épült Török Ferencz 
esperest-plebános kezdésére és buzgólkodásából. 

A templomtól jobbra van a plébánia kastélyszerű épü- 
lete, balra az 50 tanuló befogadására berendezett vsze- 
minárium. 

A templom előtt elterülő térről gj^önyörű kilátás nyílik 
a kies fekvésű városra és környékére. A város maga nem 
nagy; mindössze 5476 szín-magyar lakosa van. Házcso- 
portjai, utczái, utai, a csinos-, részben emeletes házak 
csoportjaiból kiemelkedő templom-tornyok, az utczákon 
pezsgő élet, egy fejlődésben levő, gyarapodó, takaros vá- 
ros benyomását teszi az emberre. 

A város észak-keleti részén 1892-ig egy festői várrom 
vonta magára a figyelmet (lásd a czikk elején a képet) : 
a ,^Szckely Támad'' vagy Csonkavár romjai. A várat János 
Zsigmond építteté az ellene fellázadt székelyek ellen. 

Mikor ugyanis kardra került a viszály I. Ferdinánd 
és János Zsigmond közt, a székelyek Ferdinánd mellett 
nyilatkoztak. — Leginkább a pixidáriusok, a kik Ausztriá- 
tól remélték megszorított kiváltságaik helyreállítását. 



80 SZKKKIA'-UDVARnKLY. 

„Nem kell János Zsigmond!" ez a kiáltás zi^gott ve- 
gis a székely bérczeken. 

Össze is gyülónek a vajai rétre vagy ncgyvenezeren, 
a nagytermetű Pálfalvi Nagy György vezérlete alatt. 
Halál János Zsigmondra és az urakra! 

Még akkor nem sok ideje múlt a Dózsa-lázadásnak. 
Nagyon öreg emberek még emlékeztek rá. Ks a fiatalok 
szerették volna megkóstolni. 

A király ellen indultak ; közben zsákmányolva a ne- 
mesi portákon. Hanem a király sem aludott; ellenökküldé 
Majláthot, a ki Maros-\^ásárhelynel szétverte a felkelőket. 

Rossz napok jöttek most a székelyekre. Kiváltságai- 
kat még kisebbekre szorítá a király, és a nagytermetű 
Pálíalvi György sem maradt olyan nagytermetűnek; meg- 
kisebbedett egy fejjel. - Nemkülönben a többi főnökök, 
kik szintén halállal lakoltak a segesvári országgyűlés ha- 
tározatából. 

De a gyújtóanyag még mindig ott maradt a Székely- 
földön, a kifolyt vér azt el nem oltotta. -János Zsigmond, 
hogy a további lázongásokat megfékezhesse, két várat 
épített, egyet Udvarhelyen, egyet nem messze attól Vár- 
hegyen. 

Az egyik várnak azt a nevet adta: ,,Szckcly íííiiiad'\ 
a másiknak azt a nevet: ,,Szckely bánja.'' 

A két vár tehát nagy szálka volt a székelység szemé- 
ben. Elég volt említeni őket, hogy arczukba kergesse 
a vért. 

Sokáig nem lehetett a szégyent tűrni. 159í)-ben az 
egyik gúnyvárat, (a várhegyit) széthányta a haragra lob- 
bant székelység úgy, hogy kő kövön alig maradt. 

Az udvarhelyi fészek sokkal erősebb volt, esinosab- 
ban, gonddal építették. Még a romok falán is sokáig lát- 
szott egy-egy megkopott elmosódott farkas (a Zápolyák 
czimere), néhol pedig az Izabelláé : a kigyó. 

De ha százszor eresebb lett volna is a vár, addig nem 
nyughattak a vitéz székelyek, mig az a farkas rájuk vicso- 
rította a fogát és a kigyó nyakuk körüHátszotttekerődzni. 

Neki estek egy nap az udvarhelyi várnak is és leron- 
tották; de nem valami nagy szerencsével, mert a laczfalvi 
országgyűlés rájuk parancsolta: „épitsék fel újra!" Épít- 
sék fel a saját szégyenüket. Keservesen esett az a tégla- 
hordás. 

János Zsigmond halála után az álladalomé lett a vár, 
majd II. Rákóczi György adta azt Kemény Boldizsárné- 
nak ötezer forintban. 

Később a Gyulai családé lett, mig végre PekryLőríncz 
kurucz vezér haragjában lebontatta székelyek által. i) 

Mol a székely annyi megaláztatást szenvedett, oda a 
székely nép emelésére, az igazságnak, hazafiságnak, val- 
lásosságnak, a hasznos ismereteknek, a magyar tudomány- 
nak hajlékot építettek: a m. kir. állami főreáliskola diszes 
palotáját. 

A várostól észak felé terűi el Simén falva. Bethlenfalva, 
ezzel szemben Kadicsfalva, tovább Fenyéd. Az átellenben 
emelkedő hegyoldalon van Szombatfalva, azután Lengyel- 
falva, még tovább Farczád, a hegytetőn Sükő. A Hargita 
felé vetvén tekintetünket, a magasban Oroszhegyet, alább 
vSzcnt-Tamást, Tibódot, a völgyben pedig F.-Boldogasz- 
szonyfalvát, Bikafalvát meg Oczfalvát látjuk. 

A hegyről fedett lépcsőn jutunk le a Fogarasi Mihály 
püspök áldozatkészségéből épült leánynevelő-intézet csinos 
épületéhez. 

Ennek átellenében diszes palota ragadja meg figyel- 
münket: a róm. kath. főgymnasium új palotája. Ezen is- 
kola a XVII. század végén keletkezett; kezdetben jezsui- 
ták tanítottak benne. 1695-től 1700-ig a sokérdemü Káldi 

') Mikszáth Kálmán: Magyarország lovagváraí regekben. Budapest. 1890. 

György jezsuita igazgatta az intézetet. Az áldásosán mű- 
ködő, jóhírü iskola fentartója ez időszerint az erd. rom. 
kath. status. 

A piacz közepén emelkedik a református templom 
sugár, magas tornyával ; a templommal szemben pedig az 
ev. ref. kollégium kétemeletes új épülete. Az intézetet 
l()72-ben alapították. Alapítása körül Bethlen János, ma- 
darasi Kiss Gergely és József szereztek elévülhetetlen érde- 
meket. A kollégium udvarán almási vörös márványból 
faragott díszes piramis őrzi a nemes alapítónak: Kiss 
Gergelynek emlékét. Így ápolják Székely-Udvarhelyen az 
igazán nemesnek tiszteletét ! Az iskola kitűnően fel van 
szerelve; könyvtára -különösen régi nyomtatványok dol- 
gában — ritkítja párját. 

Az aránylag kis Székely-Udvarhelynek tehát három 
magas színvonalon álló, teljes középiskolája van : két fő- 
gymnasium és egy internatussal egybekapcsolt főreál- 
iskola. Ezen iskolák jelentékeny tényezői a Székelyföld 
szellemi életének ! 

A piacz végén van a Szent-Ferenczrendiek zárdája és 
kéttornyos temploma. A zárda hajdan a „Székely-Támad'' 
vára helyén állott. Monumentális középület a vármegye- 
háza is. 

A megyei törvényhatóságon kivül, mely ott székel, 
van a városnak királyi törvényszéke, járásbírósága, pénz- 
ügyigazgatósága, s valami tíz iskolája (középiskolák, 
elemi iskolák, nevelő intézetek, ipar- és kereskedelmi is- 
kola, agyagipariskola.) A sok iskola hatása meglátszik a 
nép magasabbfoku intelligencziáján, s a közművelődési 
egyesületek nagy számán. Van itt kaszinó, több rendbeli 
olvasó-, társalkodó-egyesület és kör, zene-, dal-, népnevelő-, 
iparos- és gazda-egyesület, földműves társulat, sat. A ka- 
szinó- és az olvasó-egyesületek gazdagon el vannak látva 
könyvekkel, újságokkal, folyóiratokkal. 

Az iparosok legnagyobb rcsze timár, csizmadia és 
fazekas. A bőrök piacza a Szászföld, a fazekas áruké 
Románia. 

A három főutcza egyenes összeköttetésben van a me- 
gyei utakkal; így a főtér déli oldalába nyiló Botos-utczaa 
Háromszékbe vezető úttal, a tér északnyugati részébe tor- 
kolló szombatfalvi-utcza a sóvidékre vezetővel, a Bethlen- 
utcza pedig a Csíkba vezető úttal. A Szent-Imre-utcza a 
szántóföldekre vezet. i) 

\1 Laukó Albert : Szckcly-Udvarhcly. 

l^irándulások Székely-Üdvarhelyröl. 

Jj^st^ckcly-Udvarhelytől dclrc, alig ^ '. |, (arányira, a Kü- 
5^^^ küllő jobb partján emelkedik Biuivár. A sziklahegy 
oldalai meredekek, csak északon függ össze a szomszé- 
dos Kuvaszsza hegy gyei. Déli oldala egészen kopár, s 
annyira sima, hogy az ember alig volna képes magát azon 
fentartani. 

A nyugati oldalon kimagasló hegy, a Ikidvárnál még 
magasabb Csicser. A kettőt egymástól sebesen letörtető 
hegyipatak választja el. Keleten és északon kőfal nyomai 
láthatók, a néphit szerint Buda erős várának romjai. V. vár 
volt a főrabonbánok székhelye, a székelyek vallási- és po- 
litikai életének középpontja. 

Itt áldoztak az ősvallásü székelyek. Itt lobogott s csa- 
pott fel az áldozat lángja magasra, itt hoztak törvényt, itt 
tettek igazságot s itt határoztak a nemzet életébe vágó 
dolgai felett. 

A város keleti oldalán magas hegy emelkedik: a 
Szarkakö, a honnan tiszta időben elragadó kilátás nyílik a 
Küküllő-mentére, Homoród-vidékére, ügyszintén a foga- 
rasi és brassói havasokra. i) 



^) EMKE Uti-kalauz Magyarország erdélyi rcszcbcn. Kolozsvár. 1801. 

Székely-Udvarhelytől 1/2 óra járásnyira, a KüküUő bal 
partján egy tisztavizű sóstó van, melyet hideg tükörfürdővé 
alakítottak át. A tükör két részre van osztva s kényelmes 
öltöző kabinokkal körülvéve. A víz 2*1% konyhasót tar- 
talmaz. A vízből sűrűn felszálló gáz 13%vSzéndioxid — és 
87% mocsárgázból áll. 

A sósfürdőt csaknem kizárólag diaeteti kus czélból 
használják az udvarhelyiek. 

Udvarhelytől csak a Küküllő választja el Szombat' 
falvát; e falunak egy pár telke a Küküllőn innen esvén, 
az teljesen össze van forrva Ud varhely ly el. 

Székely-Udvarhelytől fél óra távolságra, Szombat- 
falva határában, a szombatfalvi pataknak a Horvás- és 
Nagykő-erdei között végig nyújtózkodó kies völgyében 
fekszik Szcjke-fürdö, a kis „Székely-Gastein.'' Székel}^- 
Udvarhelyről óránként közlekedő társaskocsik szállítják 
Szejkére a vendégeket. 

A völgyeket határoló bérczekről az erdők lenyúlnak 
egész a fürdő-telepig ; a völgy mentében pedig két oldal- 
ról hímes virágokkal ékes mezők tekintenek be a telepbe. 

E pompás, színgazdag képet alkotó vidéken lombos 
erdők, fenyő-ültetvények, s illatos mezők között terűi el a 
néhány csinos házból álló fürdőtelep, 568 méter magasan 
a tenger színe felett. 

A hegyek szelid lejtőjén, a lombos fák alá rejtőzött 
lakóházak mellett gondosan ápolt kavicsos utak kanya- 
rognak fel, s vesznek el a hatalmas bükkerdők éjsza- 
kájában. 

A forrásokat és fürdőházat a vendéglőtől és lakóhá- 
zaktól (Kossuth-, Béldi Pál-, Zrínyi Ilona-, Tökölyi-, Ber- 
csényi-, Székely Mózes-, Mikes Kelemen-, Rákóczi-házak) 
az országút választja el. 

A fürdő középpontja ^z AtiiJa léncs-forrás, a mely 
nagy erővel feltörő óriási vízmennyiségével (7000 liter 

Óránként) nemcsak az uszófürdőt (Attiki-fürdő) táplálja, 
hanem a 24 porczellán- és czement-káddal ellátott meleg 
fürdőket is bőven ellátja. 

Az Attila-forráson kivül kitűnő ivó-források is van- 
nak; kőolajjal áthatott, vasban- és széndioxidban, majd 
széndioxidban és carbonylsulfidban gazdag ásványvizek 
ezek. A szejkei borvizek a kornyéken keresett és kedvelt 
élvezeti italt képeznek. 

A szejkei fürdő gyógyító hatása csúzos, köszvényes 
bajokban, idegzsábában rendkivüli ; nincsen év, hogy vSzá- 
mosan vissza ne kapják ott bénult tagjaiknak épségét; 
mindenek felett bámulatos azonban a víznek regeneráló 
ereje. 

A fürdő-telepen egyszerű sírboltban pihen a „Székely- 
fold leírása'' czímü nagybecsű munka felejthetetlen emlékű 
Írója: Orhán Balázs. Csendes legyen pihenése, édes az 
álma! Mi életének legfőbb vágya volt, valósuljon meg 
álmában. Lássa népét: a székelynépet boldognak, földjét: 
a Székelyföldet virágzónak. 

A szejkei fürdő Orbán Félix báró örököseinek a tu- 
lajdona. 




Tjomoród-Iürdő. 




^dvarhely vasúti állomásától kiindulva a községek 
egész sorával találkozunk. Siménfalva után Bethlen- 
falvát, azután a kies fekvésű Fényedet, Fenyédután Maré- 
falvát érjük. 

Máréfalvától mérsékelt emelkedéssel haladunk a gyö- 
nyörű erdős vidéken keresztül a Czekend-ná^, a Hargita 
clöhegyének aljáig. Innen még nagyobb az emelkedés ; ka- 
nyargós serpentinákban haladunk felfelé addig, míg a 
(.'zekend tetejére: a 861 méter magasan fekvő oláhfalvi 
fennsíkra jutunk. 

Utunkban — mint mindenütt e szép megyében — 
őskori emlékek intenek felénk, melyekről messze időkbe 
menő regék, népünk tradicziói csodálatos dolgokat mon- 
danak. Olyan jól esik ezeket hallanunk ! Hallásuk szinte 
fölmelegít. 

Az oláhfalvi fennsík egy sötétzöld fenyvesekkel, dús 
legelőkkel, kies völgyekkel tarkázott gyönyörű síkság. 
A fensík szélén mint áttörhetetlen határfal emelkedik ki a 
roppant Hargita, rengeteg fenyvesekkel borított trachit- 
tömegével. A hegyről kristályvizű patakok sietnek le a 
fennsík felé, hogy termékenységet öntsenek a szomjas 
talajba. 

A lerohanó patakok alkotta völgyek között terül el 
Kápolnás- és Szentegyházas-Oláhfalu, egész a havasig 

nOMOROD-FURDO. 



nyúló takaros házaival, a napfényben ragyogó tornyaival. 
Ezen falvaktól félórányira, a Homoród és Szenes patakok 
által képezett szűk völgyben, a kis Homüród balpartján 
van a hoDioróííi fürdöf clep, 50 1 méter magasan a tenger 
színe felett. 

A telep az udvarhelyi vasúti állomástól 1 7 kilométer 
távolságra esik. 











Mfiu. 

A fürdőtelepet néhány festői rendetlenségben szét- 
szórt csinos lakó- és fürdőház és egy nagy vendéglő ké- 
pezi. A források a Kis-Homoród bal partján buzognak fel. 
Ezek közül kettőt (alsó- és felső-fürdő) fürdőnek használ- 
nak fel. 

A kutak kőköpübe vannak foglalva, a fürdő források 
nők és férfiak számára elkülönített tükör-fürdőkké átala- 
kítva. A fürdőházban meleg kádfürdőket is készítenek. 

A homoródi fürdő egy pompás fenyőerdő kellő kö- 
zepén fekszik. Az erdő összeér a havas rengetegével, 
melybe gondosan fenntartott hegyi' utak vezetnek. A sűrű 
fenyőerdő egész havasi színezetet ad a vidéknek. 

A levegő elképzelhetetlenül tiszta ; tele van verőfény- 
nyel és virágillattal, madárdallal, patakcsevegéssel. 

Homoród nem luxus-fürdő; kitűnő vasas forrásait, 
pompás fenyvesét csak azok keresik fel, kik igazán gyó- 
gyulni és üdülni akarnak. 

A rendelkezésre álló lakó-szobák (80 szoba) egészsé- 
gesek és olcsók; de berendezésükben csak és kizárólag 
csak azt nyújtják, a mire szükség van. A vendéglő széles 
folyosója esős időben fedett sétahelyűi szolgál. 

A lakások úgy vannak berendezve, hogy mindenki 
otthon főzethet; a vendégek jó része azonban inkább a 
vendéglő jó konyháját veszi igénybe. A koszt olcsó, ízle- 
tes, egészséges. 

A mi a homoródi ásványvizeket illeti : azok a legki- 
válóbb vasas savanyúvizek közé tartoznak ; mint ilyenek 
a hírneves vildungení, buziási, kryniczai ásványvizek mel- 
lett igen előkelő helyet foglalnak el. Vastartalmuk az em- 
lített vízekénél jóval nagyobb. 

A homoródi vizek közül a Gj^árfás-forrás (Alsó kút) 
meg a Mikó-forrás vizét egész Erdélyben ismerik és hasz- 
nálják, mint kitűnő élvezeti italt és páratlan hatású gyógy- 
' vizet. 

A homoródi fürdőnek fenyves levegője, kitűnő össze- 
tételű szénsavas vasas fürdő- és ivóvize bámulatos hatá- 
súnak bizonyult az általános testi gyengeség esetében, 
vérszegénységben, vesebajokban; élénkíti és előmozdítja 
az emésztést s a lélekzés szerveinek működését, erősítőleg 
hat az emberi test egész idegrendszerére. 

A fürdő Kápolnás-Oláhfalu község tulajdona. 

V\iráadulások Tjomoródról 

1^^ homoródi fürdőt elhagyva ^]/^ órányira Kápolnás-. 
J^^ meg tovább ^c^///(^^í,^;37/^hY7.s-0/í/7/y'í;///// találj Lik. Abban 
1527, ebben 2051 ember lakik. 

A magas fennsíkon a Csonka ós Homoród völgyeben, 
a ílargita lábánál meghúzódó falvak határán — az éghajlat 

zordságához képest, csak zab, árpa, burgonya ós ken- 
der terem meg.. 

Az egyebekben szűkmarkú termeszét azonban bőven 
juttatott erdőket az itt Iak(3knak. 

A falvak határáig lenyúló rengeteg erdőségek faáruk 
készítésére s fakereskedésre utalják az embereket. A zúgó 
patakok hátán zakatoló fürész-malmok arról tanúskodnak, 
hogy az emberek követik a természet ujj mutatását. Az 
oláhfalusiak csakugyan temérdek csebret, kádat, hordó- 
dongát és deszkát készítenek; készítményeiket messzire 
elhordják az országban. 

Az Oláhfalun át siető Nagy-Homoród irányában ha- 
ladva egy negyedóra alatt Szciitkcrcsztbáiiyáji vagyunk. 
A fennsík szélén lerohanó víz mellett építették fel a kis te- 
lepet, hogy a víz erejét is segítségül vehessék a nagy 
munkához : a vasnak feldolgozásához. 

A telep, mely olvasztóból, öntő-, kovács-, lakatos-mű- 
helyből és lakóházakb()l áll, Lánczky Sándor tulajdona. 

A vasgyár két gőzgépre és 10 vizi hajtó kerékre van 
berendezve, melyek együttvéve 52 lóerőt képviselnek s 5 
vas-esztergát es gyalut, 3 fúvógépet, 2 fúrógépet, (5 hámor- 
kalapácsot és 4 köszörűt tartanak működésben. 

Kiolvasztásra 35 — 40^0 vastai'talmu barna vaskövek 
kerülnek. Az olvasztónak tüzesen folyó termékét : a nyers- 
vasat öntésre, kovácsvas készítésére használják. \vá utób- 
biból eszközöket: különösen gazdasági eszközöket ké- 
szítenek. 

A telep felső részében találjuk a hires Loboi^ó-fürdöt. 
A fürdő egy kis telepet képez lakóházakkal, vendéglővel, 
fürdőházzal, tükörfürdővel, ivóborvíz-kutakkal. 

A fürdő vize egy sziklának két szomszédos nyilasá- 
ból buzog fel. Az eg^ik nyilason előtörő víz meleg, a má- 
sikon felbuzogó hideg. A két forrás kellemes, langyijs 
(20^ R) vízzel tölti meg a medenczét. A mcdenczéből ro- 

hamosan felszálló széndioxid állandó mozgásban tartja 
a víz felszínét. A fürdő csakugyan megfelel nevének, 
mert ez a forrása lobog, mint az üstben fövő, forró, bu- 
zogó víz. 

A fürdő közvetlen környezete kopár; de 10 percznyi 
távolságra gyönyörű fenyvest érünk. A Lobogó-fürdő lan- 
gyos vasas savanyú vizét sokan használják a vidékről. 
A fürdő Szentegyházas-Oláhfalu község birtoka. 




i!oc;()-irRi)(). 



A szikla falak között néhol pompás zuhatagokban le- 
rohanó Homoródot követve alig néhány perez alatt a 
Dobogó-fürdü-vd érünk ; így nevezik, mert egyik vize a 
föld méhéből a paripa vágtatását eszünkbe juttató dobogó- 
zajjal törtet elő. 

A fürdő-telep, —- melyet ujabban Székely-Fürednek 
is neveznek, - egy pompás fenyvessel borított, bájos völgy 
ölén terül el. Ilyen lehetett Tusnád gyermekéveiben! Gyö- 

nyörű fekvés, pompás fenyves-erdő, festői sziklacsoportok, 
kitűnő vizek, ctheri tisztaságú levegő ! 

A fürdő-medencze, melyet kitűnő vasas savanyúvíz 
tölt meg, kőbe van foglalva. Ivó-borvizc a patak szikla- 
medréből tür elő nagy erővel. A telepet néhány uri-Iak 
képezi csupán. A fürdő Ugrón Gábor képviselőnek tulaj- 
dona és tuskulanuma. 

Szentegyházas-Oláhfalutól keletre a Tolvajos-hágón 
visz utunk a legszebb erdőn keresztül Ki riily- fürdő felé. 

A Gyepű-patak torkolatánál egy okkerbán\^a és egy 
festék-gyár, — melyben az okkei'ből sárga és vörös festé- 
ket készítenek — kínálkozik látnivalóul. 

A festékgyáron alul, mintegy háromnegyed órányira 
a \"argyas-völgyében fekszik a kij'ulyi fürdő-telep. 

A tulajdonos Lövéte községtől másfél óra alatt lehet 
elérni a fürdőt. 

A fürdő-telep mintegy 13 egyszerű lakóházból, egy 
tükörfürdőből és egy ivó borvíz-kűtból áll csupán. A fürdő 
fekvése bámulatos szép. A telep a völgyön letörtető patak 
egyik oldalán terűi el. 

A völgyet égbe nyúló sziklás, erdős hegyek környezik, 
oly magas heg\'ek, hogy az ember szeme elől ügyszólván 
elzárják az eget. A völgyet bezáró hegyet balról óriási 
bükkerdő, a jobb oldalon kimagaslót a legszebb fenyő- 
erdő takarja. 

Az erdők zöldjéből hatalmas sziklaszálak n3ailnak ki ; 
ilyen a vSólyomkő, mely épen a fürdő felett tör ki magasra. 
A három oldalról megközelíthetetlen szikla-óriás üregei- 
ben sivító sólymok tan\'áznak. 

A völgy élete a kristálytiszta patak, mely hangos 
lármával rohan sziklaágyában alá. Y/á a völgy egyetlen 
lármája. 

Fürdővendégek nem egyszer láttak őzet a patak 
partján, mely lejött az erdő zajából, hogy itt háborítatla- 

nul élvezze a völgy nyugalmát s hogy szomját oltsa a 
patak kristály habjaiban. 

A múlt század végén sokan látogatták a kirulyi für- 
dőt és pedig nemcsak magáért, hanem vadakban (medve, 
vaddisznó) gazdag környezetéért. 1762-ben gr. Lázár Já- 
nost annyira elragadta a fürdő természeti szépsége, hogy 
latin versekben énekelte meg azt; a verseket Bajtai rom. 
kath. püspöknek ajánlva ki is nyomatta. 

A negyvenes és ötvenes években a vidék székely ne- 
mességének kedvencz fürdőhelye volt Kiruly. Többen há- 
zat is építettek ott maguknak. E házak azonban jobbára 
elpusztultak. 

Most leginkább segesvári, medgyesi és kőhalmi szász 
birtokosok keresik fel a kirulyi fürdőt. A kirulyi fürdőn 
vendéglő nincs; a vendégek teljes konyha-felszerelést visz- 
nek magukkal. Sokan apró marháikat, bivalyaikat is le- 
hajtatják oda. 

A kirul}^ ásványvizek, kitűnő vasas savanyúvizek. 
Idegbetegek, vérszegények, rheumatismusban szenvedők 
nem egyszer találták meg a kirulyi vízben gyógyító orvos- 
ságukat. A vizek gyógyító erejét még fokozza a legkitű- 
nőbb erdei levegő. 

Dobogó-fürdőtől magasan kiugró, meredek, helyen- 
kint félelmesen düledező sziklák között visz utunk a völ- 
gyen lefelé. Nemsokára egy kis bánya-telepet érünk, egy 
pár épülettel, a hegj^oldalon tátongó üregekkel. Ez az úgy- 
nevett Rókaváros. Itt fejtik azokat a vasköveket, a me- 
lyekből Szentkeresztbányán vasat olvasztanak. 

Alább a völgy elveszíti havasias jellegét és ki is szé- 
lesedik. A Rókavárostól nem messze regényes vidéken 
fekszik Lövcte község. Sűrűn egymás mellé s egymás fölé 
épített házai között a Homoród törtet lefelé. Lövétének nagy 
kiterjedésű határa egész Oláhfalu széléig terjed. 

A községet, - mint a két Oláhfalut - róm. katholi- 
kus vallású székelyek lakják. Lövétén aliil már az unitá- 
riusok birodalma kezdődik. 

Itt a havasok világában a székelynek mindene az 
erdő : a titokzatos, rejtelmes, de csak hosszú, verejtékes 
fáradtság után fizető erdő; ebből él ős idők óta, fájából 
kell magának mindent előteremtenie. 

A fa használatát, alkalmazását, a székely az idők fo- 
lyamán csodálatosan kiterjesztette, feldolgozását pedig 
művészi tökéletességre emelte. 

A havasok vidékén utazván a székely leleményessé- 
gének, találékonyságának, kéziügyességének, művészi haj- 
lamának lépten-nyomon tanúbizonyságával találkozunk. 
Itt eg\' rengeteg munka ái'án irányától eltérített patak, 
melynek erejét portája közelében fürészmalom hajtására 
használja fel a székely, ott egy hidláb nélkül, gerendák 
ügyes összeillesztésével, sajátos módon épített híd, amott 
egy művésziesen kifaragott, galambbúgos kapu, tulipános 
járom, szekér stb. 






J^ homoród-almási barlang. 

J.elet népei, ha boldogságról álmodnak, patak mellé 
képzelik magukat és legszebb dalaik források vizé- 
ről zengenek. 

Patakok, források köré telepedtek le az emberek, mint- 
hogy az életnek a víz az első feltétele, i) 

A boldogságnak ez a forrása, az életnek ez a felté- 
tele : a patak azonban néha rombol, pusztít, újra formál, a 
mennyiben hegyeket bont, szárazföldeket hord el, sziklá- 

Jcgyzet. A czikk elén álló kép az „Erős" nevű hegyben levő szikla-üre- 
get: a nagy „Lócsűr"-t ábrázolja. 

^) Elisce Reclus : A patak élete. Budapest. 1894. 

kat tör át, a kősziklákban óriási üregeket váj s mit innen 
magával visz, amott lerakja. A patak mint ilyen hatalmas 
geológiai tényező a földi cl ület átalakításában. 

A pataknak egy igazán hatalmas, — mert évezredekig 
tartó munkájához : a Honwród-aliiiási hadang-hoz visz 
utunk. 

Székely-Udvarhelytől kiindulva a Kossuth-utczán ha- 
ladunk a városból kifelé. 

Budvárt jobbra, a Kuvassza-hegyet s a hegy végé- 
nél a kápolnát, meg a sóskútat balra hagyva folytatjuk 
utunkat tovább. 

Felső-Boldogasszonyfalvánál az út a Nagy-Küküllő 
völgyéből kitér, hogy egy patak mentében a kénosi tetőre 
vezessen. A kénosi tető több tekintetben figyelemreméltó; 
folytatása vízválasztó a Nagy-Küküllő és az Olt folyó 
között, a tetőről pedig igen szép kilátás nyílik a Nagy-Ho- 
moród völgyére s a völgyben egymást sürün követő köz- 
ségekre : Homoród-Keményfalvára, Abásfalvára, Momoród- 
Szent-Mártonra, Recsenyédre, Szent-Pálra, Szent-Péterre, 
Városfalvára, Jánosfalvára, Daróczra s a magasan fekvő 
Bágyra. 

Homoród-Szent-Mártonnál a völgyön felfelé visz 
utunk, míg Abásfalvára érkezünk ; itt délre fordulunk, majd 
átlépjük a Nagy- és Kis-Homoród között emelkedő vízvá- 
lasztót, hogy a vízválasztón túl nyíló völgyben meghú- 
zódó Homoród-Almásra jussunk. 

Homoród-Almásról déli irányban folytatjuk utunkat 
tovább, a Kis-Homoród völgyét a Vargyas völgyétől elvá- 
lasztó emelkedésen át. Nemsokára a Vargyas patak regé- 
nyes völgyében vagyunk. 

A patak sziklák között, kanyargós utakon rohan szűk 
szikla-ágyában tova; útjában sokszor eltűnik szemeink 
elől, csak csattogó lármája árulja el, hogy közelünk- 
ben van. 

A patak völgye annyira összeszorul, hogy a megkez- 
dett irányban nem haladhatunk tovább ; maga a patak is 
csak nagy nehezen bir utat törni a sziklák között. 

A patak hidján átkelvén, a balparton folytatjuk utun- 
kat felfelé. Nemsokára egy hatalmas sziklahegynek, a 925 

méter magas Mcilteto-nek tövében találjuk magunkat. Vele 
szemben egy valamivel alacsonyabb, de épp oly félelme- 
sen meredek, éppoly szép díszítésű mész-sziklahegy emel- 



kedik: az ,,Erős/' 

A Máltető aljában terül el a „Kőmező'', melyen egy 
rom vonja magára a figyelmet: a hagyomány vszerint egy 
kápolnának a romja. Ezt a kápolnát azok építették, kik a 
tatárjáráskor a barlangban megvonván magukat, isten se- 
gítségével megmenekültek. 

A Kőmezőn délfelé haladva egy meredek lejtő szélére 
jutunk. A lejtő aljáról harsogó zaj hangzik fel, a sziklák- 
kal viaskodó patak lármája. Nagy nehezen lebocsátkozunk 
a meredekségen a patak köves medrébe. 

A keskeny meder szárazon hagyott része : e szűk 
szikla-szoros most a mi utunk a barlang felé. Az út két ol- 
dalán magasan emelkedő, érdekes sziklacsoportokkal, he- 
lyenkint fákkal, bokrokkal díszített falmeredek sziklák tor- 
nyosulnak, alig engedve valamit látnunk a kék égből. 

A medertulsó oldalán emelkedő szikla-óriás: az „Erős" 
meredek, kopár sziklahegy, hegyesen végződő csúcsokkal. 
A szirtfalon ajtószerü nyílások tűnnek fel ; ezek egyike 
egy nagyobb barlangnak : az Ugron-lyuk-nak képezi be- 
járatát. 

A patak útját követve észreveszszijk, hogy az egyet 
fordulva neki ront az Erős-nek; ez a támadást diadalma- 
san kiállván, a patak a Mái felé fordul. A Mái már engedni 
látszik a támadásnak; amennyiben a víz egy része egy 
szűk nyilason eUünik alatta. A patak tajtékot hányva ro- 
han be a sziklák alá, a másik oldalon pedig újra előtör, 
sárosan, zavarosan. — A kinnrekedt víz egy kanyarodás- 
sal ismét az P2rős felé fordul. 

A mit itt látunk, bámulunk, csodálunk, a miben itt 
gyönyörködünk: az a pataknak a sziklákkal folytatott küz- 
delme, meg a küzdés eredménye. Az ádáz küzdelemnek 
ezen eredményeit: a ketté osztott, keresztültört, átfúrt, át- 
lyukgatott sziklákat, barlangokat tekintve nem nehéz meg- 
állapítanunk, hogy a küzdelembőf mindig a patak kerül ki 
győzedelmesen. 

A tulajdonkcpeni almási barlang, az úgynevezett 
,,Kólyuk'' alább, a Mái oldalából tátong felénk. Ezabaiiang 
volt hajdan" a székely nép mentsvára, messze terjedő csar- 
nokai a szorongattatások napjaiban mindenkor biztos 
hajlékul szolgáltak a székelyeknek. 

A barlang bejárata régen lövő résekkel ellátott kő- 
fallal volt elzárva. A bejárat — mely mintegy 20 méter 

magasan van a patak medrétől — még ma sem egészen 
szabad. A barlang szájához falépcső vezet. 

Belépve a barlang nyilasán, egy óriási csarnok fogad: 
a barlang előcsarnoka ; olyan nagy ez, hogy ezer ember 
könnyen elférhetne benne. 

A barlangban nyirkos, hideg levegő csap meg; érezni 
lehet, hogy a nap sugarai sohasem hatolhatnak bee helyre. 
Az előcsarnokból jobbra-balra folyosók nyílnak, melyeken 

át különböző nagyságú boltozatos üregekbejuthatni. A fo- 
lyosók néhol annyira szűkek, hogy csak térden csúszva 
lehet az üregekbe hatolni. Összesen tizenöt ilyén üreg van 
hozzáférhetővé téve a turivSták számára. Ezek 758 méter- 
nyire nyúlnak be a hegység mélyébe. 

Az almási barlang cseppkő-barlang; hirét azonban 
nem a cseppkőképződések szépségének, változatosságának 
köszöni. A barlang környezetének vadregényessége s ma- 
gának a barlangnak óriási terjedelme teszi azt országhirü 
természeti nevezetességgé. 

Az almási barlang azonban históriai nevezetesség is. 
A barlang ugyanis régen meg volt erősítve; mint ilyen 
megközelíthetetlen erősség hírében állott. A tatárdulások 
idejében s máskor is nem egyszer nyújtott biztos mene- 
déket a környékbeli lakosságnak. 

A nép képzelődése a barlang minden zugát, minden 
cseppkő-alakzatát a rege varázsával vonta be ; törpékkel 
népesíti be a barlang üregeit, sőt itt keresi Dáriusnak kin- 
csét is. Kincskeresők máig is kutatják azt a nagy vasajtót, 
melyet Ugrón Ábrahám készíttetett a Dárius kincsei fölés 
melyet leánya ismét elrejte, hogy a sok kincs meg ne 
rontsa, meg ne vesztegesse a székely nép jó erkölcseit, i) 

A barlang üregeiben ezerekre menő denevér él ; a 
boltozatról egymásba kapaszkodva csüggenck aki. A csar- 
nokok földjét sok helyen vastagon borítja a dcnevér- 
guanó-réteg. A barlangban a barlangi medve csontjaira is 
akadtak. 

A barlang-nyilas átellenében az Erős szakadékos ol- 
dalából egy hatalmas vSziklaszál emelkedik: a J\sala lor- 
nya", A monda szerint a tatárjáráskor egy í^sala nevű 
bátor székely férfiú felmászott ezen sziklára s annak csúcsá- 
ról kémlelte a tatárokat s azok mozdulatait; innen jelek- 

') Jókai Mór: Erdélyi képek. Budapest. 1895. 

kel értesítette barlangban levő véreit a kívül történtekről. 
Midőn végképen elvonult a tatársereg, örömében olyan 
heves mozdulatokat tett Csala, hogy a vers szavai szerint: 

Akkor lába alól a kő omladoza, 
Nyakra-főre esvén, halállal áldoza. ^) 

A Csala-tornyán felül megnyílik ismét az „Erős"-hegy 
szikla-tömege : a patak medrénél nem sokkal magasabban 
egy új barlang tűnik elénk: az úgynevezett „A75-Z(9V5//>'^; 
így nevezik ezt a barlangot, mert a megpróbáltatások ide- 
jében a menekülők itt tartották lovaikat, marháikat. 

A „kis Lócsűr" jóval kisebb a nagy barlangnál, de 
azért nem kevésbé érdekes annál ; érdekessé teszi : cseppkő- 
díszitéseinek változatossága, tündöklő szépsége. Míg egyik 
cseppkő-alakzat egy fantasztikus szoborcsoportozatra em- 
lékeztet, addig a másik karcsú oszlopot ábrázol, melyet a 
boltivek alá emelt a víz százados munkája, a harmadik a 
fáklyák imbolygó lángjánál ragyogó csillárt tüntet fel, a 
következő pedig egy épen leomló, sok ránczu függönynek 
hü utánzata. A „kis Lócsűr" nehezen hozzáférhető üregei 
közül egyik „sütőkemencze", a másik „méhkas" nevet vi- 
sel alakja után. 

A barlang alatt emelkedő óriási szikla-gúlán : a Szé- 
chenyi-szirten alul a szoros gyepes térséggé tágul, melyet 
egy boltíves kapuval bíró magas sziklafal: a „Kőcsűr" 
zár el. A „Kőcsűr valószínűleg külső erődítése volt a bar- 
lang környékének. 

A Kőcsűrön alul van az a hely (Vízkelet), hol a Mái 
alá bujt Vargyas pataka egy sziklarepedésből hangos lár- 
mával előtör. A zúgó patak csakhamar lecsendesedik s 
visszakapott szabadságán örvendezve vidáman lejt szikla- 
medrében tovább. 



^) Orbán Balázs : A székelyföld leírása. Első kötet Pest. 1868. 

A barlang-látogatók élvezetes kirándulásukat azzal 
teszik igazán felejthetetlenné, ha a farkasösvényen, vagy 
a Mái keleti oldalán nyiló úton felmásznak a Mái-tetőre. Az 
út nagyon fáradságos, de a kilátás, melyet a tetőről él- 
vezhetnek, elképzelhetetlenül jutalmazó, mert fél Erdélyre 
szól. 1) 



^) iMolnár Károly : Kirándulások Udvarhely-vármegycbcn. Emléklap. Szer- 
kesztette : Dr. Vajda Emik Székely-Udvarhel3^ 1895. 





l^orond 4s környéke. 

^zékely-Udvarhelyről indulunk megint utunkra. A 
szombatfalvi úton haladunk a patak jobbpartján 
felfelé. 

Szejkét is elhagyva azon vízválasztóra jutunk, mely 
a Nagy-Küküllőt a Fehér-Nyikótól elválasztja. 

Emelkedés közben a havas szélén szemünkbe tűnik 
Oroszhegy község, magasan, mint egy sziklához tapadt 
sasfészek. 

A havasi régióban, 715 méter magasságban épült fel 
e község, daczolva a havasok viharával, melynek szár- 
nyai annyiszor seprik végig házait, szép, nagy templomá- 
nak messzire fehérlő tornyát. 

Oroszhegynek — némelyek szerint — orosz eredetű 
lakói leginkább állattenyésztéssel foglalkoznak. Az orosz- 
hegyi lovak kiválnak fürgeségükkel, gyorsaságukkal, ki- 
tartásukkal, szép formájukkal. 

A vízválasztóról széttekintve, a Nyikó völgye tárul 
fel előttünk, sűrűn egymás mellé helyezett falvaival. Szem- 
ben velünk emelkedik a Firtoshegy és a pálfalvi tető ; az 
alatt Firtosváralja, ez alatt Pálfalva terül el. 

Jókora utat kell tennünk : Szentléleken, Farkaslakán 
és Pálfalván is áthaladnunk, hogy a pálfalvi tetőre jussunk. 

Pálfalva átellenében feküsznek : Firtosváralja és egy 
kis havasi falu Enlaka. 

Firtosváraljáról nem nagyon fáradságos út vezet a 
Firtoshegyre. A Firtos a Hargitának egy 1050 méter ma- 
gas kiágazása, melynek északról délre nyúló gerinczéből 
három csúcs emelkedik. Azészakiatulajdonképeni Firtos; 
oldalai meredekek, teteje lapos. Közte s a harmadik csúcs 
között mély szakadék tátong ; a hegytömeg meredeken le- 
ereszkedő lonkáit észak- és kelet felé szép bükkerdők ta- 
karják, i) 

A Firtoshegy lábánál állván, ellenállhatatlan vágy 
kap meg, megtiporni szikla-tetejét, hol a sasok tanyáznak, 
hol otthon a vihar. Vágyunkat kielégítve, felejthetetlen lát- 
vány jutalmazza fáradságunkat. Mintha bűvös látócsőbe 
néznénk, egyszerre feltárul előttünk vszépséges országré- 
szünknek: Erdélynek jó része sziklás hegyeivel, rengeteg 
erdőségeivel, aranykalászt ringató völgyeivel, aranyat 
hordó folyóival, városaival, községeivel. 

A hegytetőn ősrégi vár nyomait látjuk, a melyek lát- 
tára sok szép rege elevenedik fel emlékezetünkben : 

Volt egyszer egy tündér királynő. Nőnek született, 
férfiúi hajlamokkal. Gyűlölt mindenkit, még a saját roko- 
nát is, ha jó volt, s tündéri várában csak annak lehetett 
megállania, kit a gonosz érzelmek és átkos tulajdonok a 
föld ördögévé tettek. Férfiruhában járt s férfiaknak való 
mulatságokban lelte kedvét. Ifjú kora véres csatákban folyt 
le. Mindig azt a helyet kereste, hol a legvadabbul üvöltött 
a vész, s kardjáról a vérnek nem volt ideje leszáradni. Ez 
a tündér messze lakott innen. Tartod várában, közel a 
gyergyói szélhez. Gonoszságban nem lehetett párját kapni. 

Vele egy időben itt ebben a várban lakott a jó tündér: 
Firtos. Tökéletes ellentéte Tartódnak. Firtos szépségét, jó- 
ságát, jószívűségét a hír szárnyára vette és elvitte messze, 
még a havasokon is túl. A szegény vándor, kit a förgeteg 



^) Huiifalvy János : A magyar birodalom földrajza. Budapest. 1886. 

arra felé kergetett, tudhatta, hogy Firtos várában pihenő 
helyet, ételt-italt, szives vendéglátást talál. Nem is voltak- 
kor ezen a környéken szerencsétlen ember. Firtos, mint a * 
jó angyalok szoktak éjjelenkint, amikor senki sem gyaní- 
totta, leszállott várából, fölkereste a betegek házait, s észre- 
vétlenül gyógyitó füveket tett a beteg ágya mellé ; a sze- 
gényeknek üres kamaráit megtöltötte szép aranysárga bú- 
zával, piros, gyöngyöző borral, az aggokat megerősítette, 
a könnyű vérű fiatalságot jó útra terelte. 

Áldotta is mindenki őt. Egyszer egy zivataros napon 
az a hir szivárgott ki Tartod várából, hogy Firtosnak vá- 
rát szét akarja rombolni az irigy, rossz lelkű Tartod. Tar- 
tod a hetedik éjjelre tűzte ki Firtos várának széthányását. 
Irigy lelke bosszúra gerjedt, mert várában gyakran dühön- 
gött a pestis, mindenféle járvány, földjeit sokszor elverte 
a jég, termését elmosta a vizár, Firtost pedig nem érte 
efféle soha. Ezért volt bosszús, ezért tette föl magában, 
hogy Firtos várában kő kövön ne maradjon. 

Firtos nem tudott a dologról semmit. Gyakorolta jó- 
tékonyságát, mint eddig, szerette, csodálta őt mindenki, 
mint azelőtt. 

Eljött a kitűzött nap estvéje. Firtos tündérei remeg- 
tek asszonyukért, de nem volt mit tenniök, hiszen hirét is 
alig hallották a fegyvernek, nem hogy értettek volna a ha- 
dakozás mesterségéhez. Koromsötét volt az éjszaka; a 
csillagok szégyenkezve bújtak el a komor felhők mögé, 
hogy ne is lássák Tartod gonosz merényletét. 

Tartod jó előre kikémleltetvén Firtos várát, meg- 
tudta, hogy abba a várba csak úgy lehet bejutni, ha azt a 
nagy követ onnan a kapu jobbik félfája* alól kimozdítják. 
Egyebütt a vár ugy meg volt erősítve, hogy azon ember 
be nem hatolhatott, de még a tündér sem. Tartod nem bí- 
zott a saját tündéreiben. Leszállt a pokol fenekére s nagy 

jutalom Ígérete mellett czimborákul megnyerte a hetven- 
hét ördögöt. 

Megkezdik a rohamot; próbálják itt is, ott is, újra kez- 
dik, de mindig sikertelenül. A vár úgy állott, mint a szik- 
labércz. 

Végre a kapu sarkkövét kezdik feszegetni. A kő en- 
gedni látszik. A káröröm iszonyú sikoltása tölti be a le- 
vegőt. Az ördögök újult erővel látnak a munkához, vas- 
rudat szúrnak át az óriási szegletkövön s vállaikra emelik. 

De alig viszik egy lépést, egyszerre nagyot dördül az 
ég, villám czikázik át az éjben, a háromszoros kiáltásba 
három halálordítás vegyül : Tartodot s a két ördögöt, kik 
a követ vitték, porrá hamvasztja az égi tüz; még nyomuk 
is elveszett örökre. 

A vasrudat szétolvasztotta a villám, a kő leesett. Ez 
az úgynevezett Likaskő, mely még ma is látható Korond 
falujához közel. A többi ördög éppen akkor ért a vár fo- 
kára, mikor a várkápolnából felszállott a tömjénfüst; a 
füsttől valamennyien hanyatt-homlok hullottak alá a szé- 
dítő mélységbe, hogy soha többé gonosz terven ne mun- 
kálhassanak. 

Egy pillanat műve volt az egész. A következő percz- 
ben, — mint valami varázsütésre, — kitisztult az ég, a tele 
hold ezüst fénye láthatóvá tette a vérnyomokat, a csillagok, 
mint örök szövétnekek világítottak az Ave Mariához, mely 
oda benn még mindig hangzott áhítatosan. 

A várnak kilopott köve helyett másnap valami látha- 
tatlan kéz uj követ helyezett, mely egyszerre összeforrott 
a vár falával; a jóFirtos még sokáig folytatta jótékonysá- 
gát háborítatlanul, i) 

Pálfalvától nyugatra esik Enlaka község; unitárius 
templomának falán hun-scytha betűkhöz hasonló irásje- 



^) Boros Gábor: Egyről-másról. „Kolozsvári Közlöny". 1886. 

gyeket találtak. Ezen Írásjegyek — némelyek szerint — 
azonosok az Ázsiából hozott s a székelyek által sokáig 
használt betűkkel. 

Eniaka közelében egy szikla emelkedik, mely messzi- 
ről tekintve felnyergelt és felkantározott paripa alakját mu- 
tatja. Ez a „Firtos lova'' : a vidék időmutatója; ha fehér, 
jó időt, ha elsötétül, tartós esőt várnak. 

A pálfalvi tetőről észak felé folytatva utunkat, egy 
völgykatlan nyílik meg előttünk, melyen a Korond vize 
foly keresztül. 

A Korond vizének s aKis-Küküllő felső szakaszának 
völgye: Erdély hires Sóvidéke. Ezen völgyben helyezked- 
tek el: Korond, a két Sófalva sa völgytorkolatban Parajd. 

A pálfalvi tetőről a Kalonda-lejtőn vezet utunk a kat- 
lan déli csúcsában fekvő Korondra. 

Korond Udvarhelyvármegye legnépesebb községei- 
nek egyike. Lakóinak nagy része fazekas. Itt készülnek 
azok a máz nélkül való cserépedények, melyek majdnem 
egész Székelyföldnek fedezik edény-szükségletét. Faluról- 
falura, vásárról-vásárra viszi agyag-áruit a korondi ember 
s eladja azt pénzért vagy gabonáért. A székely asszonyok 
szívesen veszik a korondi fazekat, mert azt tartják, hogy né- 
mely étel (puliszka) csak korondi fazékban főzhető Ízletesre. 

A tapló-ipart is űzi néhány ember Korondon. Az itt 
készített tapló-munkát különösen a fürdőhelyeken értéke- 
sítik; sokat visznek belőle külföldre is. 

Korond falutól egy negyed óra járásnyira terebélyes 
fák árnyékot adó lombjai között fekszik a korondi fürdő- 
telep. 

A kocsi-út Székely-Udvarhelytől a fürdőig mindössze 
három órát tart. 

Az 534 méter magasan fekvő fürdőt erdős hegyek 
környezik és védik. Felette a Firtos emeli fel váromladék- 
kai koronázott sziklafejét; odább a Fiastetö, oldalában a 

Mária-napi búcsúiról hires Agylia falu, az erdélyi részek 
legmagasabban fekvő községeinek egyike. 

A fürdővel szemben egy nagyrészt fenyvessel borí- 
tott hegy vonul el ; közepén a Hollókő, egy viruló zöld er- 
dőbe ékelt hatalmas sziklaszál. A két hegysor között ka- 
nyarog vidám csevegéssel a Korond vize tova. 




A fürdő-telep a víz balpart- 
ján a hegyalján és a hegyol- 
dalon terül el, fölötte szép 
cserjés. A telep középpontja a 
pompás sétatér fákkal, fenyő- 
csoportokkal, illatos virágok- 
kal. Az utat szegélyző hatal- 
mas fák összeboruló lomb- 
jaikkal, egy minden időben 

árnyékos és vSzéltől mentes gyönyörű sétahelyet bizto- 
sítanak. 

A sétatért kellemes házak szegélyezik, a melyekre 
árnyas fák lombkoszorúja borul. Itt van az étkező termek- 
kel, báli helyiségekkel s néhány lakószobával ellátott 
nagyvendéglő is. A többi ház a sétatér fölött, a hegyolda- 
lon van festői rendetlenségben szétszórva. 

A sétatérből kinyúló séta-útak a házak között kanya- 
rogva átfutják az egész fürdőt, egész a vadvirágoktól illa- 
tos mezőkig. 

A korondi fürdőnek maga a természet olyan kedvező 
helyet jelölt ki, a melynél alkalmasabbat, szebbet keresve 
sem lehetett volna találni. A fürdőt körülvevő magas he- 
gyek minden kellemetlen levegő-áramlást visszatartanak. 
A levegő enyhe, portól mentes, kellemes meleg. A szél 
Korondon ismeretlen. 

Ivóforrása a telep délnyugati részén, a Lopágy alján, 
árnyékos fáktól körülvett helyen buzog fel ; ezt ott hely- 
ben fejt meleg kecsketejjel iszszák a mellbetegek. 

Az ivóforrástól harmincz lépésnyire vannak a fürdő- 
források; mindkettő vasas savanyúvíz. Egyik forrás a kő- 
medenczébe foglalt tükör-fürdőt táplálja, a másik a meleg 
fürdőket (8 szoba, 14 káddal). 

A fürdővel szemben levő hegyoldalon van a hideg 
sósforrás; vize 17.5 fokú sós-savanyú víz. Ize erősen sós; 
gyantás szagú, tejfehér színű, széndioxidban igen gazdag. 
Vizét a mOvSt épített diszes tükör-fürdőben értékesítik. 

A fürdő most hároméve Gáspár Gyula birtokába 
ment át, ki azt teljesen újjá alakította. Az ivóforrást a leg- 
tökéletesebb Oelhofer-Walser-féle emelőgéppel látta el, a 
parkot 50,000 fenyő elültetésével nagyobbította; a régi 
lakóházakat teljesen átalakította, több ujat emelt (Székely- 
Villa, Otthon, Firtos vár), a sósforrást pedig a fürdőhöz 
közelebb hozta. 

• 

A korondi ivó-forrávS — Hankó Vilmos dr. elemzése 
szerint — a legértékesebb savanyúvizek egyike, mely 
még a hírneves schwalbachi (Weinbrunnen) mellett is meg- 
állj a helyét. A vízben a vasbicarbonaton kivűl lényeges 
alkotórészek: a szabad vSzénsav, a nátrium- ésmagnesium- 
bicarbonat. Az orvosok sikerrel használhatják mindazon 
esetekben, melyekben a széndioxidban és natrium-bicar- 
bonatban gazdag vasasvizek javalva vannak. 

A korondi víznek a vasas vizek legtöbbje felett elsőbb- 
séget ad az a körülmény, hogy a vas- és a többi bicarbo- 
natnak egymáshoz való viszonya olyan, hogy a vérsze- 
génységben és más bajokban szenvedők emésztésének 
megzavarásától nincs mit tartani. A korondi viz ezenkívül 
mint asztali és üdítő víz is kitűnő. Ezen forrástól néhány 
lépésre hasonló összetételű, bő vasas savanyúvízforrások 
fakadnak, melyek vizét fürdésre használják; c vizek hő- 
foka: 120 C. 

A korondi sósforrás vize egyike a legkitűnőbb sósvi- 
zeknek, a melyben a konyhasón (15.36%) kivül fontos 
alkotórészek : a sósvizekben szokatlan sok szabad széndi- 
oxid, a vas- és a natriumbicarbonat. 

Az ivóvíz hatása tüdő- és lélegzési bajokban a cso- 
dával határos. Nem egyszer történt, hogy Gleichenbergből 
reménytelenül elbocsátott tüdőbetegek Korondon teljesen 
felépültek. Az ivóvizet még vérszegények, gyomorbajosok, 
csontbetegségben sinlődő gyermekek is nagy sikerrel hasz- 
nálják. A fürdők használata után pedig leginkább a csú- 
zos és köszvényes betegségek, izzadmányok, görvélykór, 
bőrbántalmak gyógyulnak. 

A fürdőtelepen levő 12 házban mintegy 100 szoba áll 
a vendégek rendelkezésére. A szobák berendezése — kü- 
lönösen az új házakban — még a követelőbb igényeket is 
kielégíti. 

Kiránduló helyek : a Firtoshegy, a tíz percznyi távol- 
vságra levő Arcsó-Liget^ gyönyörű lombos fákkal, pihenő he- 
lyekkel, Para;*í/ gazdag sóbányáival, sóhegyeivel, gyárával. 

A fürdőtől tizenöt percznyi távolságra van a Csiga- 
hegy (rakodó-hegy). Az út ide országúton, illatos mezőkön, 
ringó kalászok között vezet ; egyszerre előttünk a Csiga- 
hegy, tgy a szivárvány minden színében tündöklő, csillogó 
szikladomb alakjában. 

A csillogó anyagot az alatta buzgó sósforrás rakta 
le ; ugyanez, valamint a tetőn sisteregve felbuzogó több 
más forrás szaporítja, réteget réteg után rakva, óráról-órára 
a dombnak tömegét. A dombon helyenkint susogást vélünk 
hallani ; a repedéseken s a vizén előtörő széndioxid-gáz c 
sajátságos hang okozója. 

A fürdővendégek a csepegések alá virágszálakat, vi- 
rágbokrétákat, kosarakat helyeznek, melyeket kemény ké- 
reggel von be a vízből kiváló aragonit. 

A hegyoldal mentében fakadó sós-források mind ilyen 
kéregképző tulajdonsággal bírnak; vizükből a calcium- 
carbonat sárga, kékesfehér, szederjes, kékeszöld, szürke, 
hagymazöld színű aragonit-kéreg alakjában válik ki. Csi- 
szolva a korondi forráskő, nagyon szép és bátran versenyez- 
het a karlsbadi Sprudel üledékével, az úgynevezett Spru- 
delsteinnal, melyet az élelmes csehek apró dísztárgyaknak 
csiszolnak és a fürdőlátogatóknak jó pénzért eladnak; a 
mi kitűnő nyersanyagunk egész halmokban hever haszná- 
latlanul. 1) 

Kiránduló hely még Donis-pinczéje is; cgysziklaürcg 
ez a fürdő közelében, melyben a múlt század elején egy 
remete vezeklés és imádkozás közt élte le életét. Mohával 
rakta ki a barlang belsejét s kőfeszülctct állított az üreg 
közepébe. 

*) Koch Antal : Erdély kőzeteiről. 




A PARAJDI SOBANYA-TELEP. 



parajd és környéke. 




Sóvidéken vagyunk ; így nevezik a Székelyföldnek 
egy ásvány-kincsekben gazdagon megáldott vidékét : 
a Korond- és a Kis-Küküllő völgyét le Maros-Torda vár- 
megye Szováta községéig. 

A föld, a melyen járunk, egy tengerrész sógazdagvságát 
rejti magában. Sót izzad ki a föld, sóval vegyes az út pora, 
sótartalmúak a források, a kiitak vize sós izű, márvány- 
fehér, sima sóhegyek törnek ki a földből és só-sziklákkal 
viaskodik a völgyben letörtető folyó. 

Korondot elhagyva, Felső-Sófalváig hegyek között 
visz utunk tova. 

Felső-Sófalván túl egy sajátságos formájú hegy emel- 
kedik. Meredek, hirtelen leereszkedő oldalai fehérek, mint 
a hó, fénylők, mint a gonddal csiszolt carrarai-márvány. 

A hegy körvonala egyenes, gerincze szakgatott, ol- 
dala hol sima, hol pedig rovátkos, vízmosta árkokkal, sötét 
üregekkel barázdált. Az oldalból helyenkint sósziklacso- 
portok, némely helyen ragyogó sóvirágok emelkednek ki. 

A Székelyföldnek nagy nevezetessége ez a hegy : a 
parajdi sóhegy. Európában csak itt, Szovátán és Spanyol- 
országban lehet ilyen magasan kiemelkedő sósziklákra 
találni. 

Ezen hegy alatt terül el a bányaépületekből, raktá- 
rakból, hivatalnok-lakásokból álló parajdi sóbánya-telep, 

A bányamívelés egy talpfejtésre berendezett kamara 
alakú bányában történik. Ez a sóbánya az 1780-dik esz- 
tendőben keletkezett két felszini mivelet egyesítése által ; 
az így támadt üreg József-bánya nevet kapott. 1816-ban 
a Ferdinánd- és Károly-bányákat nyitották meg. A míve- 
lésnél a pad-rendszer uralkodik, melynél a padokat faékek- 
kel feszítik fel és azokból 30 — 35 kgr. súlyú darabokat 
vágnak. A feltárt összes talpmívelet 9100 m^. 

. Felette érdekes látnivalóul kínálkozik — mikor dol- 
goznak — a bánya belseje. Mélyen a föld alatt utczák, 
terek, folyosók, alagutak, bolthajtásos termek. Az utczák 
burkolata, a folyosók, alagutak, termiek padozata, fala, 
boltozata mind-mind egyazon anyag: fényes, fehér, csil- 
logó, faragott szín-só. Egy földalatti város ez, házak, de 
nem emberek nélkül. Sok-sok ember él itt s dolgozik : a 
kősó vastag sziklájából koczkákat fejt, emel, a falakat 
egyengeti, a törmeléket összegyűjti, a só-koczkákat ko- 
csira vagy az emelő-gépre rakja s a föld felszínére szál- 
lítja. A vasútvonal hossza a bányában : 300 méter. 

Az 1891-dik évben 43,237 métermázsa tiszta sót és 
30,709 métermázsa földessót termelt a parajdi sóbánya. 
A parajdi só szép fehér; időnkint azonban pirosba játszó, 
s nagy ritkán szálas szövetű kékszínű sót is találnak.^) 



^) Weisz Tádé : Az erdélyrészi bányászat rövid ismertetése. Budapest. 1891. 

Az itt tovasiető Korond vize ezen a hegyen keresztül 
tört utat magának, hogy a hegy túlsó oldalán a Kis-Kü- 
küllővel egyesüljön. 

Maga Parajd a bánya-telep közelében, a Kis-Küküllő 
mellett fekszik. A csinos, népes faluban Reiternek szépen 
berendezett gyufa-gyára és a fürész-telep a megnézni 
valók. 

Parajdtól egy órányira a Juhod- és Szilas-patakoktól 
körülvéve egy magas, szeszélyes alakú, gyönyörű szikla- 
hegy emelkedik. Ennek a sziklacsoportokkal, merészen 
kiugró sziklaszálakkal díszített trachyt-hegynek tetején, 
hozzáférhetetlen magasságban, állott hajdanában Rap- 
sonné vára. 

A várat Rapsonné, a tündérek királynéja építette bű- 
vös erővel; egy macska és egy kakas hordták fel a hegyre 
az építő anyagot. 

Rapsonnét nagyon furfangosnak tartja a nép-rege, 
ki még az ördögöt is rászedte. 

Történt egyszer, hogy a tündérek királynéja egy Ijü- 
vös utat vett az ördögtől ; egy utat, mely a vártól egyenes 
irányban Tordáig vezetett. ígért ez útért az ördögnek egy 
hegy aranyat s egy völgy ezüstöt. Ezen az úton csodás 
gyorsasággal járt táltosaival ; midőn vasárnap Tordán az 
elsőt harangozták, még várában időzött, mikorra beha- 
rangoztak, már Tordán volt a templomban. Egyszer ko- 
csisa kalapját leejtvén, le akart szállni, hogy felvegye. — - 
Ok nélkül szállasz le, — monda asszonya — mert az már 
öt óra járóföldre maradt el. 

Az ördög mind várta a fizetést, egyre kérte a pénzét, 
de hiába. Rapsonné csak húzta-halasztotta a leszámolást, 
évekig csak szóval tartván az ördögöt; c közben egyre 
szekerezett bűvös útján. 

Végre ördög uram is elveszte türelmét, s most már 
követelni kezdette pénzét. Rapsonné nem térhetvén ki, 

üsszehajtá kis kezének ujjait, s azokba egy aranyat, 
tenyerébe egy tallért téve, monda : ime itt van a hegy 
arany és a völgy ezüst. A rászedett ördög dühösen elro- 
hant s szétrombolta a bűvös utat. Az útnak romjai még 
most is megvannak. ^) 

A várak irányában a Székelyföld körül töltések vol- 
tak, melyeket ismeretlen időkben a határvédelem szem- 
pontjából emeltek ismeretlen emberek. Ezek a töltésvo- 
nalak az erdők mélyéből előbukkanva, hatalmas kigyó- 
vonalban futnak a hegygerinczen végig, s ismeretlen 
kezdetükkel és végükkel örökös kérdőjelt képeznek a 
járó-kelőkre. Ilyen hatalmas töltés vonul el e vártól is 
nyugatra. A székelyek költői kedélye megtalálta itt is a 
megfelelő magyarázatot. Ez volt az út, melyen Rapsonnét 
táltosai Tordára repítették. ^) 

Paraj d századok óta adja meg a Székely- és Szász- 
föld meg a Maros felvidéke lakóinak a mindennapi ke- 
nyérhez a mindennapi sót. A fogyasztók száma az idŐk 
folyamán egyre szaporodott. A fogyasztó-területek növe- 
kedése új- és új útvonalak nyitását tette szükségessé. Ez 
idő szerint Paraj dról több út nyilik nemcsak Udvarhely- 
megyébe, de a szomszédos megyékbe is. A fontosabbak 
közül egyik Szovátán át a Kis-KüküUő völgyén Maros- 
Torda- és Kis-Küküllő vármegyék érintésével levezet egész 
Balázsfalváig. 

A másik út Gyergyóba visz. Mindkét útvonalból ne- 
vezetes kitérők vannak. 

^) Orbán Balázs: A Székelyföld leírása. Pest. 18G8. 
-) Téglás Gábor : A székelyföldi Rapsonné útja. 



parangolásoK Odvarhelymegyében. 

1. Udvarhelytől ZdeJakái!^. 




|izékeIy-Udvarhel3TŐl kiindulva a Nagy-Küküllő völ- 
gyén haladunk felfelé. Nemsokára .S//;/6';//:7/7'a/, majd 
Bethlenfalvát érjük. 

Ez utóbbi helyen figyelmünket különösen megragadja 
Ugrón Gábornak gyártelepe (fürészmalom, fedél-cserép- 
és téglagyár), melynek berendezésénél a modern technika 
minden vívmányát értékesítve találjuk. 

Az agyagot a szomszéd agyag-telepről drótkötél-pá- 
lyán szállítják a gyárhoz. Felette érdekes látvánj^t nyújt a 
pálya, kifeszített aczél-köteleken utak, mezők, szántók fö- 
lött végig repülő üres vagy agyaggal telt csilléivel. 

Bethlenfalvával szemközt, a Rez lábánál terül cl 
Kadics falva. 

A kies fekvésű Fenyédh(^z érkezve, a Küküllő-völgye 
északi irányt vesz fel. Fényedtől a Küküllő-főig a Nagy- 
Küküllő hatalmas hegyi zuhogó, a melyben ugyancsak 
bőven tenyészik a pisztráng. Jobbra-balra rengeteg bükk- 
erdők és fenyvesek terülnek el. 

A Nagy-Küküllő legfelső völgyének egyetlen helysége 
Zelelaka s a vele összenőtt Küküllö-Kemény falva. Itt már 
havasi élet uralkodik. A lakosság árpatermesztéssel, desz- 

kafűrészeléssel, zsindelykészítéssel s tűzifa-árulással ke- 
resi kenyerét. 

A havasi legelőket nem igen aknázzák ki, azért marha- 
tenyésztése csakis a házi szükségletekre szorítkozik; a 
szép szarvasmarhák nem itt, hanem az alföldön és a Fe- 
hér-Nyikó völgyében találhatók. ^) 

Zetelaka népes székely község, a havasok és a havasi 
erdők rengeteg birodalmának határában. (Lakóinak száma 
mintegy 3000.) A lakósok szép szálas termetűek ; szorgal- 
masak s ügyesek kezük minden mozdulatában. Utolsó 
tanyája ez itt az embernek; ezentúl ember nemlakta, fejsze 
nem irtotta őserdő következik. A vidék főértéke ezekben 
a nagy kiterjedésű, mindent uraló, mindent elfoglaló er- 
dőkben áll. 

Mint mindenütt, itt is tapasztalhatjuk, hogy az embe- 
rek foglalkozását, a kenyérkeresés módját a környezet 
szabja meg. 

Az erdő meg a zajongó lármával letörtető KüküUő 
adja meg a zetelaki embernek életfeltételét; ez adja meg 
neki — mit a föld nem adhat meg — az Ur imádságának 
mindennapi kenyerét. 

Mint a földmives a földhöz, — amelynek barázdáiba 
verejtéke pereg — oly szeretettel ragaszkodik a zetelaki 
székely az erdőhöz. Az erdő azután meg is szolgálja a ra- 
gaszkodást, a mennyiben a falu népét bőven ellátja építő- 
és tűzifával, zsindelynek, deszkának és bornának való 
nyers anyaggal. 

Ezzel azonban még nincs kimerítve az erdő minden 
ajándéka. Ad ekeszarvat, mit az alföldön-, hajó-árboczot, 
mit a tengermellékén értékesít a zetelaki székely ; ezenkí- 
vül ad terpentint, meg a fenyővíz készítéséhez való bo- 
róka-bogyót; ad a népnek erőt s nyugodalmas pihenő- 
helyet. 

^) Laiikí') Albert: Szckely-Udvarlicly. 

Zetelaka egy gyártelep benyomását teszi az emberre; 
minden ház benne egy zsindely-műhely. Fülsiketítő lárma 
fogadja itt az embert. Csattog a fejsze, recseg-ropog a fa, . 
* zúg a malomkerék, zakatol a fűrész, sivít a bárd. A sok 
fűrészt a pályája kezdetén ifjú erővel letörtető Küküllő 
tartja mozgásban. 

A fa feldolgozására való gépek a lehetőségig egysze- 
rűek. A gépek között azonban ritkán találunk teljesen egy- 
formákat. A székely ugyanis eszközein, gépein, a gépek 
• használatán, gazdasági eljárásain mindig javít, egyszerű- 
sít. Ezen javítások, egyszerűsítések a székely találékony- 
ságnak, furfangnak, teremtő erőnek megannyi megnyi- 
latkozásai. 

Az ember elbámul, olyan kaszákat, ekéket, vízemelő- 
és fűrész-szerkezeteket, olyan gazdasági fogásokat lát a 
Székelyföldön. Hogy egy példát említsünk : a füvet a szé- 
kely levágja, mint más; szénáját azonban a füllesztésnek 
azzal az aprólékoskodó rendszerével míveli, a milyent 
angol gazdasági szakírók is csak elméletben szoktak ajánl- 
gatni. 1) 

A fa egy részét a Küküllő megdagadt árja szállítja 
lefelé ; másrészét s a faárukat a zetelaki szekeres hordja 
cl nyikorgó szekerén a szélrózsa minden irányában. 

A falutól félórányira, észak felé a „\^árdombján'' egy 
, meredek, trachyt-sziklás hegycsúcson Zda-vár romjai 
láthatók. 

A legtöbb várnak a Székelyföldön csak neve van már 
meg. Történetét a rege formálja tetszése szerint. 

A várat — a rege szerint — Zeta, a büszke pogány 
főúr építtette. A keresztény vallás már akkor megkezdte 
hódításait. Zeta Ha is meghajtotta fejét a keresztvíz hulló 
cseppjei alatt s felvette a keresztségét. 

Bar/ha Miklós bcszcJc a ,,Szckely kitelepítő bizottság" nevében a sepsi- 
szent-györgyi közgyűlésen. 

Apja értesült erről s midőn a fiatal dalia hazatért, 
becsukatta előtte a várkapukat. A várúr szépséges leá- 
nyai : Bóra és Nemere, kijöttek a várfokára és gúnyolták, 
szidták, átkozták ősi vallását megtagadó testvérüket. 

— Hadúr a mi védő-istenünk! Nem kell a keresz- 
tény isten, ide ne hozd őt ! 

- — Majd* eljön az ide magától is, kiált vissza az ifjú. 

— No, ahhoz ugyan nincs ereje, — kaczagtak a 
főúri lányok gúnyosan. 

De ijedt sikoltásra vált a kaczagás, mert irtózatos 
bömbölés, moraj hallatszék a föld gyomrából, majd meg- 
rendült a föld és meghasadt ; a napfényben büszkén csil- 
logó hatalmas falak részint összeomlottak, részint lesü- 
lyedtek. A keresztény isten megmutatta nekik az erejét. 

A kik éjszakánként szélcsendes időben a várhegy kö- 
rül őgyelegnek, nagy sírás-rívás jajjait hallják azóta a 
hegy gyomrából. 

A várral együtt Zetának mesés kincsei is elsülyedtek. 
Valami kétszáz esztendeje egy Botházi nevű furfangos 
székely bemászott a hegyüregbe s nyílásról-nyílásra men- 
vén, ráakadt a jajgató leányokra, kik a Zeta kincseit őr- 
zik ott. 

— Miért nem jöttök ki a napvilágra? — kérdé tőlük az 
ámuló Botházi — ti volnátok odakünn a legszebbek. Nem 
mehetünk el innen bizonyos ideig -- siránkozék Bóra. 
Meddig? Nekem addig kell itt maradnom, mig az asszo- 
nyok kovászszal dagasztanak. Hát te kedves húgom ? tu- 
dakolá aztán Botházi Nemere felé fordulva. Én addig ma- 
radok, mig a tehenek meleg tejet adnak, i) 

Megtöltvén Botházi kucsmáját arany nyal és drága- 
kövekkel, kijőve a kincses pinczéből; a vasajtó azonban 
becsapódott utána s sarkát oda törte. Botházi végképen 
sánta maradt ; elátkozott pénzből került gazdagsága csak- 

') Mikszáth Kálmán : Miigyarország lovagvárai regekben. Budapest. 189ü. 

hamar odalett; most cselédei (családja) szegénységben 
éldögélnek. ^) 

2. Udvarhelyről Báróikra. 

Székely-Udvarhelyről kiindulva Felső-Boldogasszony- 
falva, a Gáronpatak szűk völgyében Arvdtfalva, a völgy 
fejénél Patakfalva esnek utunkba. 

A kénosi hegyre érve KénosA találjuk. Fehér házikói 
hivogatólag intenek a gyümölcsfák sűrűségéből felénk. 
Kénos vidékén ki vagyunk téve annak, hogy szembe kell 
néznünk di hábák fergetegével. Egy veszedelmes szélfajta 
ez, mely földhöz vágja az embert, felborítja a szekereket, 
letördesi, kitépi a fákat. Kénosról nemsokára aKis-Homo- 
ród terére, innen Homoród-Szent-Mdrton-ha, érünk. 

Homoród-Szent-Márton jó módú székely község. 

A faluban feltűnik az utazó előtt az unitáriusoknak 
várfalakkal, bástyákkal övezett régi temploma. 

A XlV-dik századból való érdekes templomot és a kör- 
nyező várkastélyt Szent-Márton és a szomszédos falvak 
(Abásfalva, Keményfalva, Gyepes, Kénos, Remete és Lö- 
köd) építek és tartották fenn. A várkastély szolgált vész 
idején menedékül a hét falu lakóinak. A jól védhető, erős 
falak nem egy ostromot állottak ki diadalmasan. 

Homoród-Szent-Márton vidéke sóban szerfölött gaz- 
dag. Nem egy helyen találunk sókivirágzásra, nem egy 
háznak pinczéje van sósziklába vágva. 

Szent-Mártonon alul Recsenyéd, majd Homoród-Szent- 
Pál következik. 

Homoród-Szent-Pál takaros székely falu. A talált cse- 
repek, téglák, épület-maradványok azt sejtetik, hogy a köz- 
ség egy tekintélyes római castrum fölé épült. Szép ujtem- 
plomát a régi helj^ére építették; a régiből csak a csúcsíves 



*) Orbán I^ahízs : A Székelyföld Icirása. Pest, 1808. 

loronykapu és a két harang maradt meg. A falu déli végénél 
érdekes romok láthatók : a Kornis-kastély romjai. 

Homoród-Szent-Pál környékén is sok a só: a föld 
alatt egy pár méternyire már sórétegre találnak. 

Homoród-Szent-Páltól nyugat felé haladva sajátságos 
formájú kopasz hegy tűnik fel előttünk, tetején Bágy fa- 
luval. A házak alig látszanak ki a gyümölcsfák zöldjéből. 
A falu felett emelkedő hegyen várromok láthatók. Abágyi 
házi-ipar terméke a Székelyföldön hires bágyi pokrócz. 

Ha Homoród-Szent-Pálról a Nagy-Homoród völgyébe 
térünk, a két Homoródot elválasztó Kövesbércz keleti lá- 
bánál Homoród-Karácsonyfalvát találjuk. A falu lakói 
nagyrészben unitáriusok ; a falu alsó felében egy dombon 
épült templomuk érdekes középkori műemlék. A lakósok 
mészégetéssel, mészárulással s a nyíltabb helyeken föld- 
míveléssel foglalkoznak. 

Karácsonyfalvától egy negyedórányira, a Rika tövé- 
ben van Homoród-Oklánd, Oklánd 829 lakosú, kies fek- 
vésű kis község. Közelében régen vasbányák voltak. 

A Kis- és Nagy-Homoród mentén elterülő föld, a két 
patak gyönyörű völgyében szétszórt falvakkal együtt al- 
kotja a Homoród vidékét, 

Homoród vidékének lakói majdnem tisztán unitárius 
vallású, szép erőteljes, szorgalmas, becsületes, vendég- 
szerető emberek. 

Puha, szép, fehér kenyérrel, pompás gyümölcscsel, s 
jóízű túróval kinálja meg vendégét a homoródi vSzékely s 
addig mondogatja: „szeresse no!" — mig az nem eszik. 

A cseréppel fedett, takaros kőházak — melyekkel Ho- 
moród vidékén lépten-nyomon találkozunk — a lakósok 
jólétéről tesznek tanúságot. 

Homoród-Oklándon túl kezdődik a híres Rika-hegy- 
ség. Rajta vonul keresztül a Háromszékvármegyébe vivő 
országút. Az országúton haladva, mindjárt a Rika alján 

Felsö-Rákos-\"c\ érkezünk. A Kormos-pataktól alig néhány 
méternyi távolságra buzog fel a környéken nagyon ked- 
velt felső-rákosi borvíz. Felső-Rákoson túl egy megyei út 
Barótli mezővárosba vezet. Baróth már Háromszékmegyé- 
ben van. 

Ha a Rika túlsó oldalán vonuló megyei úton haladunk, 
csakhamar Vargyas községbe érünk. Ezen az úton foly- 
tatva utunkat, o^z^n is Baróthra juthatunk. 

A Rika-hegység a Hargita egyik nyúlványa; c hegy 
Attila első nejének nevét viseli majdnem másfélezerév óta. 
A hegyet rengeteg csere- és bükkerdő borítja; az áthatol- 
hatatlan vadon a század elején rettegett rabló-fészek volt. 

Az országúttól délre hegyes domb emelkedik ; a ha- 
gyomány ennek a dombnak a csúcsára helyezi Attila vá- 
rát : a hegyestetői várat. 

Mint a nép meséli, c várban halt meg Rika királyné; 
a hunok nem tudván, hova temessék cl a nagy halottat, 
egy sziklát gördítettek le a hegyen ; a hol az megállapo- 
dott, oda ásták a sírt. A sír felé sziklát hengerítettek ; ez a 
szikla, a Rika-hegység, s a nép emlékezete őrzi a nagy 
királyné emlékét. 

Az utóbbi nem a leghívebben, de a legtartósabban. 
V^annak ugyanis események, a melyeknek emléke úgy be- 
leveszi magát a nép lelkébe, mint a meleg eső a szomjú 
fpldbe. A szikla elmálik, a hegy a természeti forradalmak 
megsemmisítő hatása alatt áll; a nép emlékezete azonban 
addig tart, míg a nép. 

A Székelyföld védelmi szempontból a várak egész 
lánczolatával volt körülvéve. Minden fontos völgy-átjárót 
egy-egy vár fedezett. A várak egymással összeköttetésben 
voltak. A várak mentében töltés vonul végig: az „Ördög"- 
vagy „KakavS-barázda" hatalmas töltésvonala. A nép az 
ördög munkájának tulajdonítja a Rika-hegy gerinczén vé- 
gig futó s ma is jól kivehető töltéseket ; nem nehéz azonban 

tisztába jönnünk affelől, hogy ezen trachit-tuskókból ós 
földből nagy fáradtsággal összerakott 4 méter széles töl- 
tések szintén katonai czélokat szolgáltak, i) 

A vár-lánczolatnak egy szemét képezi a Rika északi 
részének legmagasabb csúcsa mögött a Lapias-tetőn épült 
Kiistály-vára is. 

A rege szerint óriások építették ezt a várat és ők is 
lakták. Történt egyszer, hogy a várúr leánya a Homoród 
völgyében játszadozva egy szántóvető székelyt látott. *Egy 
ideig csak bámulta a mozgó kis jószágot, azután egyet 
gondolt, s a székelyt ekéstől, ökröstől kötényébe seperte s 
hazavitte, hogy megmutassa óriás apjának a kedves kis 
játékszert. 

Udvarhelymegyének egyik sarkában, Baróthtól egy 
fél óra járásnyira, találjuk Biharczfalva községet. A köz- 
ségben az országút mellett, egy belső telken buzog fel a 
forrás, melyet tulajdonosa néhai Baross Gábor miniszter 
tiszteletére, Magyarország közlekedésügye érdekében ki- 
fejtett korszakot alkotó működésének elismeréséül, erdő- 
vidéki ,, Baross- forrds-nsik nevezettel. 

A „Baross-forrás" az elemzés tanúsága szerint a lú- 
gos vasas savanyú vizek közé tartozik. A rendkivül nagy 
szabad szénsavtartalom s a sok vas a legkiválóbb vasas 
savanyúvizek sorába állítják a vizet. Az élvezeti víznek 
kellemes, gyógyító víznek nagyon hatásos ásványvíz nagy 
forgalomnak örvend. 

Hol hajdan Hadúr utolsó apostolának: Tiburcznak 
büszke vára emelkedett, Biharczfalva tőszomszédságában 
a Hargitához tartozó Borhegy lábánál, egy rendkivül gaz- 
dag savanyúvíz-forrással találkozunk. 

A forrást kőfoglalással s fedéllel védik a vadvizek és 
légköri csapadékok ellen, hogy úgy kapják az emberek, a 

*) Téglás Gábor : A szókelyföldi Rapsonné útja. 189(). 

hogy az cl természet műhelyében készül: hamisítatlanul, 
kristálytisztán, szénsavtól buzogón. 

Messzi földön hire van a bibarczfalvh, vagy máské- 
pen „borhegyi borvíz^-nck, messzi földre elviszik azt, mint 
a legkitűnőbb élvezeti-vizek egyikét. A borhegyi víz tudo- 
mányos tekintetben is fontos, a mennyiben a szabad szén- 
sav benne szénsavhidrát alakjában van jelen. 





BAROTH PIACZA. 




T^áromszékvármegye. 

Baróthtól Élőpatakig. 

^ varhely megyéből a Rikán át jutottunk el Baróthra. 
Ha Baróth utazásunk czélja, azt a magyar állam- 
vasutak ágostonfalvi állomásától közelíthetjük meg a leg- 
könnyebben. 

Az Olt folyó balpartján a pálya Nagy-Küküllőmegyét 
Ágostonfalvánál hagyja el, hogy átlépjen Brassó-várme- 
gyébe ; a jobbparti terület Háromszékmegyéhez tartozik. 
Ágostonfalva átellenében, a Baróth vizének tere nyílik az 
Olt völgyébe. E patak vizét jórészt a Súgó- és Uzoka pata- 

kok szolgáltatják, melyek a Hargitának „Baróthi hegység'' 
név alatt ismert kiágazásából erednek, i) 

Baróth az ágostonfalvi állomástól öt kilométer távol- 
ságra, a Baróth vizének torkolatától egy negyedórányira 
fekszik. 

A szépen fejlődő nagyközség természetes középpontja 
az „Erdővidék"-nek; igy nevezik azt a földterületet, mely 
Felső-Rákostól Hidvégig az*' Olt völgyét-, továbbá a Kor- 
mos, Lángos és Baróth vizek völgyeit foglalja magában. 

Baróthnak egész városias külseje van. A községnek 
külső képe, élete, intézményei, intézetei, gyár-telepei egy 
törekvő, gyarapodó község benyomását teszik az utazóra. 
Van itt házi iparegylet, két takarékpénztár, népbank, ipa- 
ros tanoncz-iskola, felső népiskola, két mezőgazdasági 
szeszgyár, turógyár, mely naponkint 15 métermázsa „szé- 
kely túrót" állít elő s szállít az ország különböző részeibe. 

A 2167 magyar lakosú község e vidéknek egyedüli 
katholikus helysége. A községnek egyik szerény házában 
látta meg először a napvilágot Baróthi Szabó Dávid költő, 
a magyar költészet ó-klasszikai irányának úttörője. 

Az Olt völgyébe térve a folyó jobb partján felfelé visz 
utunk tovább. Az Olt hidján áthaladva, az első község 
Köpecz, a melylyel találkozunk. 

Köpecz 1040 lakosú kis község. A falu legnagyobb 
gazdagsága széntelepeiben van. Háromszékmegyében: Ba- 
róth, Bodos, Ajta és Köpecz községek területén 10 — 10^2 
méter, Hidvégen 3 méter, Sepsi-Szent-Györgyön és Ilyefal- 
ván 21/2 méter vastag barnaszén (lignit)-telep fordul elő. 
Mívelés tárgyát azonban csak a köpeczi szén képezi. Köpe- 
czen nyitotta meg az „erdővidéki bánya-részvénytársulat" 
bányáját, mely évenkint 500.000 métermázsa barnaszenet 
termel. 



KMKR. LUi-Kalauz Magyarország erdélyi részében. Kolozsvái-. 1891. 

Itt, az eddig ismeretes három telep közül csak a felsőt 
mívelik ; ennek 9*4 méter a vastagsága, laza-sárga és kékes- 
pala a fedője. 

A feltárás egy 4000 méter hosszú tárnában történt. 
A bányát keskenyvágányú ipar-vasút köti össze a magyar 
államvasút köpeczi állomásával. 

A bánya sok székely embernek ad munkát, kenyeret. 
A vezetőség mindent elkövet arra nézve, hogy a bánya 
művelését még szélesebb alapokra fektethesse, hogy ezt a 
tisztán székely vállalatot még jobban felvirágoztassa. 

A termelt szénnek egy részét a vasutakon, más részét 
' a közel fekvő gyárakban fogyasztják el. 

1848 gyászos esztendő Köpecz történetében. Ez évben 
történt ugyanis, hogy egy vSzép éjjelen az osztrák hadsere- 
get követő oláhok megrohanták a falut, azt négy szögle- 
tén felgyújtották, az álmukban meglepett lakósokat kira- 
bolták, kegyetlenül legyilkolták. 

A virágzó község romhalmazzá vált egy éjszaka alatt. 
Az emberi kezek azonban iszonyúbb pusztítást vittek végbe 
a pusztító elemeknél. Füstölgő üszkök, bútordarabok, ruha- 
foszlányok, védő- és támadó eszközök, iszonyúan meg- 
csonkított, félig megszenesedett tetemek hevertek a földön 
ijesztő össze-viSvSzaságban. 

Pusztulás, jajveszéklés, vér és halál jelölte — amerre 
járt — a vad csorda útját. 

Az égre tóduló, izzó ködszerű gomolyok Köpecz 
felett, a jajveszéklés egy-egy töredezett hangja, mit a szél 
Köpecz felől hozott, az Olt mentén lakók figyelmét a sze- 
rencsétlen falu felé irányították. ,,Baj van Köpeczen", 
suttogták, mondogatták a rémület hangján a találkozó 
emberek egymásnak. 

Ez a mondás: „Baj van Köpeczen'', — melyet a rémü- 
let adott az ajkakra — közmondássá vált a Székelyföldön. 

9* 

Ezt a közmondást rendesen akkor alkalmazzák, a midőn 
valami nehézség adja elő magát. 

A Köpeczre következő község MX'/o5^w, az a helység, 
a mely után a három vSzékkel (Sepsi-, Kezdi- és Orbai szé- 
kekkel) egyesített negyedik székely széket — Miklós-vár- 
széket — elnevezték. 

Miklósvártól délre a Feketeerdőben tágas völgy nyílik, 
melyen hangos lármával törtet le az Ajta-pataka. A kies 
völgyben három falu tűnik szemünkbe: Száraz-Ajta, 
Közép-Ajta és Kagy-Ajta. Ezek között az utolsó a miklós- 
vári járás székhelye. 

Nagy-Ajtán figyelmünket különösen megragadja az 
unitáriusoknak magaslaton épült, ódon várkastély környé- 
kezte temploma. A várkastély szögleteiből erős bástyák 
emelkednek; a komor falak letűnt zivataros időknek emlé- 
keit őrzik. 

A Székelyföldön az Úr házát — nem egyszer volt 
alkalmunk megfigyelhetni - - magaslatokra építették a régi 
idők hivő emberei ; a templom-épületet rendesen termés- 
kőfalazattal : u. n. várkastélylyal vették körül, hogy ez 
a szorongattatások napjaiban menedékhelyűi szolgáljon 
a lakosságnak. 

Ilyen czélból rakták hivő kezek századokkal ezelőtt 
a nagy-ajtai templom várkastélyát is. 

Nagy-Ajta számos kiváló férfiút adott a magyar köz- 
életnek, tudománynak és irodalomnak. Innen származnak 
a Cserey-ek, itt élt és halt meg Benkő József történetíró, 
itt született Kriza /a;^ö5 unitárius püspök, a „Vadrózsákéi- 
nak, a vszékely népköltés bájos virágainak felejthetetlen 
összegyűjtője. 

A Nagy-Ajtával szemben, az Olt túlsó partján fekvő 
Apácza község már Brassómegyéhez tartozik, Apácza 
magyar község. Itt született ( 1 625-ben) Apáczai Cseri János 
professor, a „Magyar Encyclopaedia" nagynevű írója, 

korának egyik legnagyobb tudósa. Szülőházát a brassó- 
vármegyei tanítók — élükön Koós Ferencz tanfelügyelővel 
- - 1881-ben emléktáblával jelölték meg. 

A falu végén érdekes romok láthatók. 

Az Oltnak jobb partján folytatva tovább utunkat 
a Nagy-Bölön patak mellett Bölön nagyközséget érjük. 
A falu északkeleti végében egy dombon épült templomok 

festői díszt kölcsönöznek a falunak. Az unitáriusok gót- 
ízlésű, ódon templomát erős várkastély környezi ; a vár- 
kastély magas, lövőréses falaiból bástyák emelkednek ki. 
A faluban lévén, érdemes felfáradni a temetőhegyre, 
hogy egyfelől az Olt völgyére nyiló kilátásban gyönyör- 
ködjünk, másfelől, hogy megtekintsük a fejfák változatos 
faragásait. A Székelyföldön sok helyen ősidőkből maradt 
szokás, hogy temetéskor a koporsó előtt zászlós kopját 

visznek, a melyet behantolás után a sírra tűznek. Ezek az 
u. n. kopjafák, a melyeknek egész erdeje vesz a temetők- 
ben körül. 

Bölönben született bölöni Farkas Sándor, a hírneves 
utazó és iró. Észak-amerikai utazása, — mely Kolozsvárit 
1834-ben látott napvilágot — az első magyar nyelven irott 
munka volt Amerikáról. Az érdekes és tanulságos könyv 
Farkas Sándor nevét egyszerre ismertté és népszerűvé 
tette az országban. 

Tovább haladva Lüget oláh községet, majd ///(it'4''-^^ 
gróf Mikó Imre születéshelyét érjük. A kastély, melyben 
a jeles történet-tudós, hazafi s az „erdélyi múzeum" nagy- 
lelkű alapítója született, most lakatlan, elhagyatott. 

Rövid utunkon nem győzünk betelni a sok látnivalóval. 
Előttünk az erdélyi részeknek legszebb fensíkja, a három- 
széki rónával ölelkező termékeny Barczaság. A merre 
e rónaságon a szem csak ellát, mindenütt aranykalászt, 
buja vetéseket, kövér füvet ringat a szél. A síkot övező 
határ gyanánt a távol ködéből óriási szikla-hegyek bonta- 
koznak ki. Itt a Nagykő-havas, a Feketehalmi hegy, ott 
apirámis-alakúKirálykő, amott meg a 2508 magas Bucsecs 
óriási sziklafala. 

A hegyek aljában, mint a Fata morgana igéző képei: 
a gyönyörű fekvésű Brassó tornyai és fellegvára, festői 
rendetlenségben szétszórt falvak merülnek fel. A sík szélén 
— mint valami óriási ezüstkigyó lassú folyással kanyarog 
zöld bársonynyal beterített ágyában az Olt tova. 

A brassómegyei Földvár község keleti végénél Mária- 
vár festői szép romjaival találkozunk. Hidvég és Árapatak 
között egy kis síksághoz érünk. Az idegen semmit sem 
lát rajta, mi figyelmét lekötné. Mi nem haladhatunk el 
megilletődés nélkül mellette. Szent hely ez minekünk 
magyaroknak, hősök vérével megszentelt hely. 1848-ban 
itt szólaltak meg legelőször a székely szabadság védelmére 

a dicső emlékű Gábor Áronnak ágyúi ; a lelkesedés s 
a hősies elszántság fényes győzelemre vezették a maroknyi 
székely sereget a túlnyomó erővel szemben. 
Még egy fordulat, s Élőpatakon vagyunk. 

Élőpatak. 



A mi Belgiumnak Spaa, Németországnak Pyrmont, 
Csehországnak Franzensbad, az az erdélyi részeknek 
Élőpatak. 

Élőpatak Háromszékmegyének egy kies völgyében, 
gyönyörű tölgy- és bükkerdőkkel benőtt hegyek lábainál 
terül el, 624 méter magasan a tenger szine fölött. 

A legközelebbi vasút-állomás Földvár ; innen a ren- 
delkezésre álló társas-kocsik '7-4^ óra alatt szállítják Élő- 
patakra az utast. 

A Romániából jövőknek Brassó az utolsó vasúti állo- 
mása; innen két óra alatt kényelmesen el lehet jutni 
Élőpatakra. 

Élőpatak az erdélyi részeknek legrégebben használt 
fürdői közé tartozik. Meg is látszik ez a fürdő külsején. 
Kinézése egészen világfürdőies. 

Az utakat díszes emeletes épülek, pompás villák, 
fürdőépületek szegélyezik. A telep alsó részében jól gon- 
dozott park terül el. E parkban vannak a József föherczeg- 
és Diana-források. Környezetében találjuk a gróf Nemes- 
féle meleg-fürdőket, a bál- és zongora-házat, a szegények 
kórházát, a görög-keleti templomot, s ezen kívül több 
díszes épületet kényelmes vendégszobákkal. 




ÉLŐPATAK, 



A felső részben hasonló gonddal ápolt parkkal talál- 
kozunk. Ebben buzog fel a Svdjczi-forrás, 

A park közelében vannak: a kényelmesen berendezett 
Lobogó-hideg fürdő, a róm. kath. templom, ezenkívül több 
csinos épület, a melyekben számos kényelmes és egévSzsé- 
ges szoba áll a vendégek rendelkezésére. 

A parkból rövid vséta-út vezet a Károly oláh királyról 
elnevezett meleg kád- és hideg tükör-fürdőkhez. Igen szép 
hely ez itt. A fürdő-épületekre egy gyönyörű kert árnyé- 
kos fáinak lombsátora borul ; a földet ifjú zöldben pompázó 
bársonygyep takarja, mely mint óriás szőnyeg tarka virá- 
gokkal van kihimezve. 



f-t 



^t^.: 

ÉLŐPATAK, (fokút). 



A két parkot egy, mintegy fél kilométer hosszú, hárs- 
és gesztenyefákkal beültetett s két oldalról elegáns villák, 
lakóházak, vendéglő-épületek és árúcsarnokok által szegé- 
lyezett széles sétaút köti össze. 

A séta-út felső felében van a Fokút szakszerű befog- 
lalással s fölötte díszes kupolás faalkotmánynyal. A kút 
páratlan vize e helyet teszi a fürdői élet középpontjává; 

a víz mint savanyú víz dieteticus használatra is igen kel- 
lemes ; nagy hírét azonban mint gyógyító ital szerezte. 

A Fokút vize Európa vasban leggazdagabb vizei köze 
tartozik. 

Nagy fontosságú a víznek nagy sodabicarbonat cs 
magnesiumbicarbonat tartalma is. A vas-, soda-, magne- 
sium-bicarbonat és szénsav olyan szerencsés arányban 
fordulnak elő azelőpataki vízben, a milyenben azt Európa 
egyetlen-eg}^ vize sem tartalmazza. 

E körülmény magyarázza meg az előpataki fürdőnek 
nagy látogatottságát. A fürdővendégek száma — nem 
tekintve a turistákat — 10 évi átlag szerint 1500-ra megy 
évenkint. 

Az emberek legnagyobb része gyomorbajos levén, 
a fürdői saison nyiltával ezen bajban szenvedőknek egész 
raja keresi fel forrásánál a természet-adta csodaszert. 

A vendégek nagy részét ez idő szerint is a szomszé- 
dos Románia vSzolgáltatja. 

Midőn reggel, vagy délután a zene-pavillonban fel- 
harsan a czigányzene, a séta-úton tolongó rendkívül elegáns, 
díszes közönség társalgási nyelvéből következtetve vala- 
melyik romániai fürdőben képzeli magát az ember. 

A csalódást növelik a mindegyre felhangzó oláh dalok 
kesergő, panaszos, megható, de fülünknek idegen meló- 
diájukkal. 

Kedvezőtlen időben a sétát a Fokút közelében levő, 
nagy kényelemmel berendezett fedett sétacsarnokban vég- 
zik a vendégek. Ezen épületben van elhelyezve a gyógy- 
vszertár, úgyszintén az olvasóterem is. 

A séta-úton buzognak fel az Uj- és Anna-források. 
Összetételükre nézve közel állanak a Főkúthoz. 

Élőpatak 10 ásványforrása közül hatot használnak 
ivó-kurára; ezen gyógyításmódra van ott ugyanis a fősúly 
fektetve. A Diána-kút vizét melegfürdők készítésére is 

használják; két forrás a Lobogó-tükörfürdőnek, kettő 
a Károly román királyról elnevezett melegfürdőnek szol- 
gáltat vizet. A Károly-fürdőben levő tükörfürdőt egy 16ÖR. 
hőmérsékletű édes vízforrás látja el a szükséges vízzel. 
A levegő Élőpatakon kellemes, enyhe; a környező 
hegyek megvédik a fürdőt a nagyobb levegőáramlásoktól. 




KT.ŐPATAK. (főút). 

A fürdő-telepet gyönyörű lombos erdők veszik körül, 
melyekbe nagy gonddal fentartott litak vezetnek be ; az 
utak szélén lépten-nyomon kényelmes padok hívják pihe- 
nésre az arra sétálót. 

Nagy előnye az előpataki fürdőnek, hogy a fürdő-telep 
zaját egy pár perez alatt felcserélhetjük a legszebb cser- és 
nyírfa-erdő néma csendjével, derengő fényével, balzsamos 
illatával. 

A gróf Nemes-féle telek egyik oldalán levő hegy alján 
terjedelmes csónakázó tó van, közepén szigettel. A csóna- 
kázás a fürdő vendégeknek igen kedves időtöltése itten. 

A kristálytiszta tó sima tükörén ring a sajka, a hegy- 
ről balzsamos illatot, madáréneket, a fürdőről vidám zene- 
szót, a hegyek mögül kongó-bongó kolomp-hangot, furu- 
lyaszót hoz szárnyain minden szellő. Páratlan élvezet, 
egy ilyen látogatott fürdő-telep közvetlen közelében. 




A villákban, bérházakban, vendéglőkben mintegy 
000 kényelmes, egészséges s e mellett olcsó szoba áll 
a vendégek rendelkezésére. A bérházak, úgyszintén a 
vendéglők is az igazgatóság felügyelete alatt állanak. 

Felügyel az igazgatóság a víz kezelésére, szétküldé- 
sére is. A vizet a legtökéletesebb Oelhofer-Walser-féle 

töltőkészülékkel töltik. A fürdő egy megyei birtokosokból 
alakult szövetkezet tulajdona. 

Élőpatak kiránduló-helyei. 

Élőpatak környéke rendkívül gazdag érdekesebbnél- 
érdekesebb kiránduló helyekben; annyira gazdag, hogy 
ennek a révén úgyszólván turista-állomássá lett. 

Nem múlik el nap, hogy a Szent Anna-tóhoz, a Büdös- 
barlanghoz, a nmlndsi-, tusnádi-^ kovdsznai- és zajzoni- 
fürdökre, Brassóba, a tömösi-szorosba, vagy Sinajába 
igyekvő turistákkal ne találkozzék az ember. 

Sokakat von magához az erdélyrészi Kárpátok két 
hegyóriása: a Bticsecs és Kirdlykö is; a kirándulásé 
hegyekre azonban több időt vesz igénybe, fáradságosabb 
is, de mindenek felett jutalmazó. A kirándulásokra minden 
időben kényelmes kocsik állnak Élőpatakon rendelkezésre. 

A Sinajába utazóknak a két órányira fekvő Brassó 
a legelső állomása. Brassó erdős hegyek környezte gyö- 
nyörű völgyben fekszik. E hegyek mögül merészen emel- 
kednek ki a határszéli havasok sziklaóriásai. A város 
keleti oldalán, a belváros közvetlen szomszédságában egy 
965 méter magas, meredek hegy, a pompás Czenk üti fel 
sziklafejét. A város felé néző része gyönyörű bükkerdő- 
vel van fedve, teteje kőszikla. Ez, valamint a Czenk és 
a tömösi szoros sötétzöld fenyves borította előhegyei közt 
elterülő Honterus-völgy a brassóiak legkedvesebb kirán- 
duló helye. 

A Brassóba érkező idegennek is rendesen a Czenk az 
első útja. Kényelmes ösvény vezet ezen alulról megköze- 
líthetetlennek tartott gyönyörű hegyre. A hegynél magá- 
nál csak a kilátás elragadóbb, mely arról nyilik. A hegy 
lábánál az erdélyi részek legnépesebb, legiparüzőbb, leg- 
szebb fekvésű városa terül el ; az ódon épületekkel, százados 

templomokkal kirívó ellentétet képeznek a szebbnél-szebb 
paloták, melyek széles utczáit, tágas tereit szegélyezik; az 
utczákon pezsgő élet, az élénk közlekedés, a füstölgő 
gyárkémények, az épülő házak, mind Brassó jövő nagy- 
ságáról beszélnek. 

Brassó a Czenkről feltáruló panorámának csak igen 
kis részét teszi. Ott a Barczaság gyönyörű rónája, festői 
falvaival, tovább Háromszék, itt a hatalmas Királykő, 
a Bucsecs roppant kő-kolosszusa, amott a fogarasi hava- 
sok, a Hargita, a Piliske, a Csomag, a Büdös-hegy ködbe 
vesző sziklafalaikkal; emitt meg a fönséges tömösi-szoros, 
a torkában elterülő Hétfaluval. 

Magáért ezen kilátásért érdemes Brassót felkeresni ; 
felkeresését különben megérdemli maga a város is, a mely 
amellett, hogy a legkellemesebb, még a legegészségesebb 
tartózkodási hely is. 

A brassói vasúti állomástól Sinaja két óra távolság- 
nyira van. Az út a töniösi szoroson, legszebb határszéli 
szorosaink egyikén vezet keresztül. Jobbra a Keresztyén- 
havas (Schuler-hegy), balraaXagykő-havas (Peatra-Mare) 
emeli fel sziklafejét. A havasok között a Tömös vize zúg 
alá, versenyt zajongván a meredek völgyben prüszkölve, 
zakatolva felkapaszkodó vonattal. 

Szemünk kifárad annak a sok ragyogó képnek nézé- 
sében, mit a természet — a legnagyobb művész — gyors 
egymásutánban élőnkbe rak. Most mintha sötétzöld fenyő- 
galyakkal sűrűn beakgatott alagútban haladna az ember ; 
csakhogy ezen galyak százados fenyők, egyenesek, mint a 
pálma, illatosak, mint a balzsam; csakhogy a falak két 
magasan felnyúló hegynek meredek sziklafalai, a zöld 
galyak közül merészen kiugró csillogó szobor diszítmé- 
nyekkel. 

A sziklafal egyszerre meghasad ; a tátongó résen 
egy csodaszép fenyőligetnek idylli képe tárul elénk, kris- 

tálytiszta patakkal, a búja fűben legelésző juhnyájjal, 
a gyep zöld bársonyán heverésző pásztorfiúval. 

A képeket mindegyre mások, mind megragadóbbak 
váltják fel; fenyvesekkel borított sziklafalak ezer változat- 
ban, mellékvölgyek őserdőségekkel, sziklanyilásokból zu- 
hatagokban alárohanó patakokkal, az előttünk mind 
jobban kibontakozó Bucsecscsel, a technikának a termé- 
szettel versenyző merész alkotásaival. A vasút dübörögve 
száguld tova; a természet ujabb képeket helyez elénk, 
mind másokat, egyre lebilincselőbbeket. A mi lelkünk nem 
követi a vonatot futásában, figyelem nélkül hagyja az új 
képeket ; az az előrenyúló sziklaszál ottan annyira magá- 
hoz ragadja, lebilincseli. 

Épen 47 esztendeje történt. Egy 28000 orosz katoná- 
ból álló áradat zúdult neki a tömösi szorosnak, hogy túl 
a hegyen a szabadságokért küzdő magyarokat leverni 
segítse. Hosszú véres küzdelem után áttörte a gátot, 
a melyet a szoros bejáratánál magyar hősök teste képezett. 
Az áradat továbbhaladt. Kozáklovak patájának dobogásá- 
tól, ágyuk dübörgő zajától volt hangos völgy és erdő. Az 
áradat elé új gát került. 1300 székely vitéz állotta útját az 
előre törtető orosz seregnek. Az 1300-ból mindenik egy- 
egy hős, ki meg akar halni, ha nem győzhet. E szikla 
körül foglalt állást a kis sereg. Megtörtént az összecsapás. 
Csak regék emlékeznek ilyen küzdelemről. Huszonegy 
egy ellen ! Patakzott a vér, csattogott a szurony és kard, 
bömbölt az ágyú ; hetvenötnek ércztorka szórta a magya- 
rokra a halált. Két ország hallotta e szörnyű harczi lármát. 
Az egyenetlen küzdelem rettenetes módon megfogyasztotta 
a magyarok sorait ; a számot azonban pótolta a fokozódó 
lelkesedés és hősies bátorság. Csak a halottak nem har- 
czoltak ; a több sebből vérző nehéz sebesültek is ember- 
feletti erővel küzdöttek. Az oroszok minden rohama iszonyú 
vesztességgel visszaveretett. Gábor áron ágyúi, a hősök 

szuronyai, lelkesedése csakugyan csodákat míveltek. Leo- 
nidásnak és hőseinek harcza volt ez a Thermopyléknál ; 
de haj ! nem Ephialtes nélkül. Már-már vissza akartak for- 
dulni az oroszok, midőn egy brassói erdész járatlan ösvé- 
nyeken orosz csapatot vezetett a magyarok mögé. Aharcz 
el volt döntve. A kik megmaradtak, minden oldalról beke- 
rítve, csak erőfeszítéssel törhettek keresztül az ellenség 
tömegén. A hős vezér több sebből vérezve elfogatott. 

Vonatunk a határállomásra Predeáh^a érkezett. Rövid 
pihenés után sebes vágtatva indulunk a Prahova gyönyörű 
völgyén lefelé; azonban nem sokáig gyönyörködhetünk 
a természet bámulatos alkotásaiban, mert ime czélnál 
vagyunk. 

Sinaja a roppant Bucsecs lábánál, egy pompás fensi- 
kon fekszik. A miért a természet-kedvelő rajong, a miért 
vészszel, viharral szembeszállva száz mérföldekre terjedő 
fárasztó utat végez: alpesi hegyek buja tenyészettel, gaz- 
dag állatvilággal, fenyő őserdők illatos ligetekkel, vadul 
megszakgatott bérezek csodálatos sziklaalakulatokkal, omló 
zuhatagokkal, pompás rétek kristályvízü patakokkal, azt 
az őstermészet pazar bőkezűséggel mind egy csomóba 
rakta ide. 

Ezen vidéken, melyen még csak pár évtizeddel ezelőtt 
egy oláh remete képviselte az embert, ma a társadalmi és 
politikai élet legelőkelőbbjeinek villáival találkozunk; tün- 
dérpalota mindenik, melyben csupa fény és ragyogás min- 
den. A villák mellett parkok, bazárok, zenecsarnokok, párat- 
lan elegáncziáju hotelek, mesés berendezésű vízgyógyító 
intézetek. 

A fensík egy mellékvölgyében a Bucsecs-fenyves 
szélén Carmen Sylvanak, Románia fenkölt szellemű ki- 
rálynéjának nyaralója. Az embert ámulat fogja el ennyi 
fény, ennyi pompa, ennyi gazdagság láttára. Nyugot min- 
den kényelmi czikke, gazdagsága fel van itt halmozva, 

napkelet ezen elrejtett zugában. A tündérmesék kincseket 
érő aranypalotája ez, a legvadabb természet ölén. Királyi 
lakás, a legpoetikusabb környezetben ; nem csodálkozunk 
rajta, hogy Románia koronás költője itt tartózkodik leg- 
szivesebben. Itt termékenyül meg lelke, itt kap ihletet 
azon megható elbeszélések, azon gyönyörű dalok megírá- 
sára, melyeket könnyes szemekkel olvas, lelkesedéssel 
dalol egész Románia. 

Több időt követel, nagyobb fáradsággal jár a Bu- 
csecsre és Királykőre, e határszéli hegyóriásokra való 
kirándulás. Brassóból kocsin indulunk a törcsvári szoros 
felé; a szoros torkában lévő Törcsváron jó hegyi lovak 
kaphatók akirándulásra. Ha a Bucsecs kirándulásunk czél- 
pontja, lóháton nagy utat tehetünk felfelé. Az éjjeleket 
fedél alatt tölthetjük a szebeni Kárpátegyesület védő házai- 
ban. Utunk sziklákon, keskeny hegyi ösvényeken, árnyas 
erdei utakon vezet felfelé ; itt kopár sziklafalak, ott sűrű 
fenyvesek, áthatatlan bozótok, amott tátongó sziklarepedé- 
sek, zúgó patakok állják utunkat. Az út, melyet immár csak 
gyalog folytathatunk tovább, egyre fáradságosabb, a kör- 
nyezet egyre fenségesebb lesz. Vadul megszakgatott kopár 
sziklafalak, szédítő sziklarepedésekkel, csattogó vízesések 
szel idén tova sikamló búvó patakokkal, tátongó barlangok 
sziklás vadonokkal váltakoznak. 

Nemsokára túl vagyunk a fenyves régión is. Fűvel 
dúsan benőtt fensíkon haladunk az étheri tisztaságú leve- 
gőben tovább ; a fensík szélén felbugyogó források kris- 
tály cseppjei új erőt öntenek fáradt tagjainkba. Nemsokára 
a Jalomicza erdővel, sziklatömegekkel szegélyezett gyö- 
nyörű völgyébe szállunk alá. Egy ilyen szikla-tömegben 
ás'ú Si hives Jalomiczai-barlang óriéisi szájéi felénk, a bar- 
lang hatalmas torkában kaluger-kolostor és kápolna emel- 
kedik; egy vallásos oláh főúr építette 100 évvel ezelőtt 
a kaluger-szerzetesek számára. 

10* 

Járatlan szikla-gerinczeken, szédítő örvények felett, 
kietlen völgyszorosokon, görgeteg- és hómezőkön kell 
keresztül vergődnünk, míg a Bucsecs legmagasabb ormára, 
az Omura feljuthatunk. Az Omu csúcsa egy meglehetősen 
kopár sziklás fensik. A felhőkben úszó sziklaorom kiugró 
bizarr sziklaalakulataival, gyönyörű kristályvizü tavával, 
érdekes állatvilágával, sajátos flórájával Svájcz felséges 
sziklahegyeit juttatja eszünkbe. Az égbenyúló szirtek 
oldala itt nem kopár; teljes virágdíszükben pompáznak, 
ragyognak egy-egy tömött bokorban a hk}o^ havasi gyopár- 
nak, a sziklák e gyönyörűséges virágának gyapjas, posztó- 
szerű, fehér csillagai. 

A kilátás, mit innen élvezhetünk, minden képzeletet 
felülmúl nagyszerűségével, felöleli az erdélyi részeknek 
Istentől megáldott szép földjét teljesen s ezen kivül fél 
Oláhországot. 

Igen érdekes kiránduló-pontúi szolgál a 2241 méter 
magas Királyka is, az erdélyi részeknek ez a legszebb 
formájú sziklahegye. Az út ide azonban talán még fárad- 
ságosabb, még veszélyesebb. Abrassó-rosnyó-zernesti úton 
könnyen jutunk el a hegy aljához, illetőleg a Királykő 
tövében álló védő házhoz. Utunk zuhatagokban alá omló 
hegyi patakok völgyén, azok köves medrében, görgeteg- 
mezőkön, majd egy szétszórt kunyhókból álló havasi tele- 
pen vezet keresztül. Mind jobban elkeskenyedő hegyi 
ösvényeken, úttalan utakon, leszakadással fenyegető szikla- 
falak mentében, tátongó barlangok, borzadalmas szikla- 
üregek, óriási sziklarepedések mellett visz utunk tovább. 
Nemsokára az a keskeny ösvény is eltűnik előttünk; a talaj 
elvész lábaink alól. Szédítő mélységek között, sziklasza- 
kadékok útvesztőjében, hegygerinczeken, gerinczéleken, 
olyan utakon, mely csak e sziklák főékességének, az aczél- 
ízmú zergének biztos, csúszva, kúszva, kapaszkodva kell 
tovább haladnunk, hogy végre a tetőre jussunk. 

Az Út kimondhatatlan fáradalmait elfelejteti az, a mi 
itten feltárul szemünk előtt. Mintha szemünk látóereje egy 
varázsige hatása alatt egyszerre megszázszorozódott volna. 
Előttünk Magyarország legszebb, legáldottabb része Erdély, 
aranyszemü búzát adó rónáival, nektárt szűrő dombjaival, 
aranyat ontó erdős hegyeivel, nagy kiterjedésű vidékeket 
megtermékenyítő folyóival. Látjuk e földet körülövező erdé- 
lyi Kárpátokat, az erdélyi részeket és lakóit egyezredéven 
keresztül vészben, viharban megoltalmazó, bevehetetlen 
sziklavárat. Látjuk e hatalmas sziklavárnak felhőkbe vesző 
bástyáit: a Csukást, aNegojt, a Szurult, fent messze észa- 
kon a roppant Cziblest, keleten a Kelemen havast. 
A Királykőn túl feltűnik Románia is a Babuska és Batrina 
hegylánczolataival, a Dumbovicza és Jalomicza szép völ- 
gyeivel. 

Ezen nagyszerű látványon kivül egy érdekes termé- 
szeti ritkasággal is kedveskedik a Királykő látogatójának; 
itt észlelhető a hires királykái viszhang, mely egy 15 szó- 
tagos mondatot tisztán, fokozott erővel, dörgésszerüleg ad 
vissza. 





Sepsi- 
Szent-György 




^> 



Üőpatakról szűk völgyön, lombos erdők közölt visz 
utunk tova. Az erdőből kiérve, megnyílik a völgy s 
kitárul előttünk az aranykalászt érlelő, a délibábot rin- 
gató háromszéki róna. 

Mérhetetlen síkság ez, puha termőfölddel, arany- 
sárga búza-táblákkal, zöldelő vetésekkel, gazdag lege- 
lőkkel. 

A kép felső része Sepsi-Szent-György piaczának egy részét, az alsó a 
megyeházát és a honvéd-szobrot ábrázolja. 

A síkságon számtalan helység van elszórva. A közeli 
községek fehér házikói hivogatólag integetnek felénk a 
zöld fák sűrűjéből. A távolabb fekvőknek csak a tornyuk 
látszik. Kelet felé a távolban hosszura nyújtott, hullámos 
vonalokban sötétlik a keleti Kárpátok lánczolata. 

Alattunk Szemerja, Sepsi-Szent-Györgynek külvárosa, 
az egykor hires dohánytermő hely, tovább Szépmezöj a Szé- 
kelyföld áldott Kánaánja, a mely körűi csillogó árkot von 
az Olt és a Feketeügy. 

Háromszéknek minden zugához, minden rögéhez va- 
lamely történelmi esemény emléke tapad. Minden halom egy 
temető itt, melyben nemzeti küzdelmek hősei porladoznak. 

Szemerja is véres, de dicsőséges harcz emlékét őrzis 
adja át az utókornak. 1849. július 23-án történt, hogyClam 
Gallas osztrák tábornoknak orosz csapatokkal erősített se- 
rege Szemerjánál megtámadta Gáli Sándor székelyeit. 

Elszánt küzdelem fejlődött ki, mely belenyúlt az éj- 
szakába. Az égő Szemerja lángja gyújtott világosságot az 
öldöklő harczhoz. Ennél a rémes világításnál dőlt el az üt- 
közet Sepsi-Szent-György felett azon a magaslaton, a hol 
a kórház épült fel. Az Isten, ki a székely karjába aczélt, 
szivébe vitézséget adott, győztessé tette őt ez alkalommá 
is az ellenségen. Osztrák, orosz véres fegyverrel, megté- 
pett harczi dicsőséggel hagyták el a csatatért. A kelő nap 
sugarai csillogó harmat helyett párolgó vérben fürödtek a 
szemerjai síkon. 

Sepsi-Szent-György a Székelyföldnek legrégibb vá- 
rosai közé tartozik. Lakóinak száma 5632. 

Csinos, cserépfedeles házai, élénk forgalmú széles ut- 
czái, díszes boltjai, tágas főtere, árnyékos sétahelyei na- 
gyon kedvező benyomást tesznek az idegenre. Maga a 
város az Olt folyó jobb partján, síkságon terül el. 

A város északi végénél egy magaslaton emelkedik a 
reformátusoknak a tizenhatodik századból való temploma. 

A templomot lövő-résekkel ellátott, kettős fal környezi. 
A várkastély most érdekes rom, festői ékessége a vá- 
rosnak; egykor erős vára, biztos menedékhelye a város 
népének. 

Ebben a templomban és várkastélyban él a város 
múltjának emléke. Látására háromszázötven esztendőnek 
meg nem szakadó küzdelmei vonulnak el szemeink előtt. 

A templom és a várkastély felett az idők folyamán 
számtalan vihar tombolt keresztül ; sokkal daczolt, nem 
egy elseperte, a tatár is feldúlta, a török is elpusztította. 
A lakósok újra felépítették a templomot és várkastélyt. 
A templomban ismét felhangzott a zsoltárok vigasztaló, 
erősítő szava, a várkastély ismét befogadta a falai között 
oltalmat kereső népet. 

A város legszebb épületei a főtér körül csoportosul- 
nak. Ilyenek : a polgári leányiskola épülete, a városháza 
nagy tánczteremmel, vendéglő-, kaszinó-, bolt- és hivata- 
los helyiségekkel. A v^irosház mellett emelkedik a Mikó- 
koUégium kétemeletes, díszes épülete. 

A Mikó-kollegium internátussal összekötött főgim- 
názium. A kitűnő iskolát gróf Mikó Imre fejedelmi ado- 
rtiánj^a (60,000 forint) és a város áldozatkészsége emelte 
arra a kulturális niveaura, a melyen ma áll. A Mikó-kollé- 
giumban talált ideiglenes elhelyezést a Cserey Jánosné 
bőkezűségéből létesült „Székely múzeum" is. A múzeum- 
ban sok érdekes és megtekintésre méltó régiséget, okleve- 
let, természetrajzi tárgyat, históriai emléket őriznek. 

Szép épületek a főtér nyugati oldalán a vármegyeháza 
és a Ferencz József-kórház épülete is. Az épületek előtt 
árnyékos fasor vezet végig. 

A főteret hatalmas gránit-piramis díszíti, a melynek 
alapkövén két oldalról szépen kifaragott oroszlánok pihen- 
nek. Az emlék-oszlop rendeltetéséről számot ad a rajta 
levő felírás : 

„Az 1848/9. évi szabadságharczban Háromszéken évS 
Háromszékről elvérzett honvédek emléke." 

„Ok a szabadságért s a hazáért küzdve esének el ; él 
örök emlékük, míg él magyar, él a szabadság." 

„A népjog és önálló haza vértanúinak emelé ezen 
szobrot emlékül a hálás utókor. " 

A jelen kegyeletéről tanúskodó emlékoszlop késő 
időkig hirdetője lesz a múlt idők küzdelmeinek és dicső- 
ségének. 

A régi határőrségi épületeket nagyrészt az állami mén- 
telepet gondozó katonaság számára foglalták le. Az épületek 
előtt gondosan fentartott, árnyékos sétaút vezet tova. 

A város egyik legnagyobb nevezetessége a szövőgyár. 

,, Az első székely szövőgyár részvénytársaság" szövő- 
gyára mintegy 54 méter hosszú, 14 méter széles egyeme- 
letes épület. A g3^árhelyiségben — a földszinten úgy, mint 
az emeleten — egy-egy 42 méter hosszú, 14 méter széles 
szövőterem foglal helyet; ezekben a szövőszékek, illetőleg 
szövőgépek három sorban sorakoznak. Az épület többi 
része irodának, úgyszintén fonal- és áruraktárnak van 
fenntartva. A gőzgép- es kazánház egy külön szárny-épü- 
letet alkot. 

Az emeleti szövőteremben működő Jaquard- és nyüs- 
tös gépek csángó asztalnemüek és ruházati czikkek elő- 
állítására szolgálnak; a földszinti termet mechanikai szö- 
vésre rendezték be, a modern technika minden újításával. 

A gyárban pamut- és lenfonálból való árukat : férti- 
és női mosóruha-szöveteket, asztalnemüeket, törülköző- 
kendőket, asztal-térítőket, szőnj^egeket sat. készítenek. 
Gyártmányai részben eredeti székely és csángó czikkek- 
ből állanak, melyek eredetiségüknél, jóságuknál, olcsósá- 
guknál, csinosságuknál és tartósságuknál fogva nemcsak 
hazánkban, de Romániában, sőt Bécsben és Németország- 
ban is keresettek. 

A gyár szőttesei idehaza is kezdenek már jobban 
elterjedni s hogyha a házi asszonyok némi előnyt nyújta- 
nának ennek más fajta szőttemények felett, s mint hazai 
terméket ezen szempontból is felkarolnák : a székely szőt- 
tes igen keresett czikké válhatna s a vállalat megizmoso- 
dását is elősegíthetné. 

A gyártelep a mellett, hogy számos székely embernek 
ad kenyeret, a székely munkásoknak — kik a gyári ipar 
okszerű fogásait értékesítik a háziiparban — kitűnő isko- 
lája is. 

A szövőgyár létesítésében legnagyobb része van 
Pótsa Józsefnek, a vármegye főispánjának, kinek áldásos 
tevékenységéről az alkotások, — a humánus- és haza- 
fias ténykedések, — a székelyek felsegítését, a Székelyföld 
emelését czélzó intézkedések egész sora beszél. 

A székely vasút, — melynek Sepsi-Szent-György egyik 
főállomása — már eddig is éreztette a várossal jótékony 
hatását. A vasút által Sepsi-Szent-György székely gabona- 
piacz lett s gyülekező helye az idegeneknek, kik innen 
szélednek el a székely fürdőkbe a szélrózsa minden irá- 
nyában. 

Sepsi-Szent-György környéke. 

Sepsi-Szent-György déli végénél a savanyú- és kénes 
vizek egész sora buzog fel. A jó vizeket kevesen ismerik, 
még kevesebben használják. 

A közelben, a Debren jobb partján emelkedik az 
„Orkő" nevű, kúpalakú, magas sziklahegy. A hegy szikla- 
anyaga kitűnő épület-követ szolgáltat. Ebből épül az új 
Sepsi-Szent-György. 

Ide nem messze, a Sepsi-Szent-Györgyről Gidófalvára 
vezető út mellett, egy fűvel benőtt, magas sírhalom dom- 
borul. Gyertyánffy Ferencz honvédszázadosnak s százada 

vitéz legénységének sírhalma. Harczoltak, mint a legendák 
hősei, a győzelem reménye nélkül, elestek egy szálig, 
meghaltak a hazáért hősi küzdelemben. 

1849. július elején történt, hogy a kisded csapat fel- 
tartóztatott egy egész orosz sereget. A század egy legénye 
sem mozdult helyéről, hanem hősiesen küzdve kitartott 
addig, mig elvérzett az utolsó is. 

Sepsi-Szent-Györgytől nyugatra, alig másfél óra járás- 
nyira van a Stigds-fürdö. 

Utunk ide a Piliskén, fiatal nyár- és bükkerdőkön 
vezet keresztül; a tetőről leérve, egy szűk völgybe jutunk, 
melyet a Hamvas patakaszel át. E szűk, de kies völgyben, 
magas fák lomb-sátorában találjuk asepsi-szent-györgyiek 
kedves kiránduló- és nyaraló helyét : a Sugás-fürdőt. 

Ez igénytelen fürdőtelep néhány csinos villából, ven- 
déglőből, hideg tükör-fürdőből, egy ivókútból és több 
használatlan ásványforrásból áll. 

A Sugás-fürdőnek egyik nevezetessége a Gőzlő vágy 
Gyilkosbarlang. 

• A barlang szénsavgázában sok rheumás beteg, életunt, 
a sorssal s önmagával meghasonlott keresett és talált gyó- 
gyulást. 

Ritka az az év, hogy a barlang meg ne hozná áldo- 
zatát. 

A Sugás-fürdőnek eddig tisztán csak helyi jelentősége 
van; kitűnő termévSzeti kincsei, egészséges fekvése, üde 
levegője, pompás ivó- és ásványvizei teljesen méltók arra, 
hogy azt Sepsi-Szent-György városa, mint tulajdonos, a 
legnagyobb figyelemben részesítse. 

Sugás-fürdő a turistának kellemes és jutalmazó kirán- 
dulásokat kinál a környező erdőségek szebb pontjaira s a 
1020 méter magas Görgő-re; ennek csúcsáról pompás 
kilátás nyílik az Oltra és kies völgyére. 

Sepsi-Szent-Györgyről kiindulva az északra vezető 
út mentén balról Árkos, Kőrispatak (a Kálnoky grófok 
ősi kastélyával), Káinok, s a regényes fekvésű Zalán, 
jobbról Gidó falva, Fotós, Martonos, Etfalva, Zoltán és 
Bodok — egytől-egyig takaros székely falvak - tűnnek 
szemünkbe. 

Bodok községtől másfél kilométernyire, a bodoki havas 
délnyugati alján, egy kissé emelkedett helyen, erdő szélén 
buzog fel a gazdag bodoki ,, Matild-forrás''. A forrás vize 
kristálytiszta, kellemes, csipős, savanyú ízű ; a rövid idő- 
közben hatalmas buborékokban előtörő szénsav-gáz mint- 
egy állandó forrásban tartja a vizet. 

A vízben rendkívül gazdag forrást a tulajdonos köz- 
ségektől (Bodok, Zoltán, Étfalva, Gidófalva, Fotós, Sepsi- 
Martonos, Angyalos, Eresztevény, Besenyő) György Jó- 
zsef vette bérbe. 

Vizsgálatom eredményéhez képest a víz a legjobb 
alkalikus savanyú vizünk. Kitűnő mint borvíz, kitűnő 
mint gyógyító víz. Egy kiváló budapesti orvos és balneo- 
logus szerint a hurutos bajokban páratlan orvosság lesz a 
Matild-forrás vize. Csodák nem történnek ; de sok szenve- 
dés fog megenyhülni, sok kialvó remény kap majd új 
lángra általa. 

A piacz el van árasztva magyar ásványvizekkel ; a 
vasutak ezen felül még a külföldi vizek versengését is 
reánk zúdították. Az ilyen kellemes, gondos és tiszta keze- 
lésű, csinos kiállítású ásványvíz ennek daczára megtalálja 
a maga fogyasztó közönségét. A Matild-víz kristálycsepp- 
jeiben sokan fognak üdülést, gyógyulást keresni, sokan, 
különösen a rossz ivóvízzel bíró magyar Alföldön, a szé- 
kelyföldi ásványvizek ezen jövendő piaczán. 

Az ivó borvíz-kúttól északkeleti irányban mintegy 
600 méternyire, erdők között, egy mélyedésből buzog ki 
a fürdő-víz. A víz összetételére nézve földes-vasas sava- 

nyúvíz. A víztartó alján vastag rétegben kiváló rozsda- 
vörös csapadék elárulja a víz nagy vastartalmát. 

A forrás körül régen fürdőberendezések voltak; a 
bodoki fürdőt a múlt század végén sokan látogatták. 

„A napkeleti hegysorból egy patak siet le, a Várpa- 
taka. Ezen patak jobb oldalán buzog ki a bodoki-szemvk, 
A forrás vize szép, tiszta; azonban kénmáj szaga van. 
Forrásánál fehér, sík salakot rak le a kövekre. Ez a víz a 
fájós szemeknek megbecsülhetetlen orvosság. 1830-ban c 
hely egészen a maga vadságában állt, a forrás azért mégis 
nagyon látogatott volt. A forrás mellett lévő bokrok be 
voltak terítve szemmosó lenrongyokkal." i) 

Bodok felett emelkedik az 1195 méter magas bodoki 
havas; lejtőjén Kincsás-vár festői romjai láthatók. 

Az Olt jobb partjára térvén, ^oáokoníeXiW- - Olt szem 
községet érjük. 

A község elnevezését talán összefüggésbe lehet hozni 
azokkal a ,, szemek ^'-kel, melyeket a hegylakók a folyók, 
patakok csillogó vizében látnak, a melyeken át, — szerin- 
tük — a sötét szikla mélyébe elzárt lények bámulják a 
napvilágot és zöld erdőt ; a melyeken át a börtönéből el- 
szabadult nimfa vidáman nézi a kék eget, a fákat, a fű- 
szálat, s a ringó nádat. 2) 

Oltszem jómódú székely község; északi végén, az 
(31t-part egy emelkedésén renaissance-stylben épült szép 
kastély köti le az utas figyelmét. Elő-udvarait hatalmas 
falak veszik körül. A kastélyt 1827-ben gróf Mikó Miklós 
építtette Herecz-vár romjaiból. 

Oltszemen felül emelkedik a Vártető ; a tetőt sűrűn 
benőtt fák érdekes romokat rejtegetnek: Herecz- vagy 
Mikó-várának romjait. 



^) Kővári László : Erdély Földe ritkaságai. 1853. 
^) Reclus : A patak élete. Budapest. 1894. 

Az út Oltszemen felűl az Olt túlsó partjáratérát; 
itt találjuk Málnást, ezen oldalon Háromszékmegye utolsó 
községét. 

Málnás községtől 1/4. órányira van a kies málnást- 
fürdő. A tengerszin felett 584 méter magasan fekvő fürdő- 
telep az Olt folyó jobb partján terűi el, egy minden kelle- 
metlen levegő-áramlástól védett gyönyörű térségen. 

A telep csinos villákból, lakó- és fürdőházakból, ven- 
déglőből, zene- és tánczpavillonból áll. Az egészet ízléses 
és nagy gonddal fentartott park veszi körűi ; nagy gondo- 
zásban részesülnek a fákkal sűrűn szegélyezett séta-útak 
is, különösen azok, a melyek a fürdőkhöz és az erdőbe 
vezetnek. 

Fürdői közül a Herkules-fürdő méltán tett nagy hirre 
szert ; vize széndioxidban és kénhidrogénben gazdag, 1 3^ R. 
hőmérsékletű víz. A medenczéből sűrűn előtörő széndi- 
oxid-buborékok a vizet állandó mozgásban tartják. A fürdő 
fölött csinos fürdőház emelkedik. A tükör két nagy „ lobogó" 
medenczére van osztva ; a fürdőket az öltöző szobák 
egész sora veszi körül. 

A sétatér alsó végén van a vasasfürdő, vasban, szén- 
dioxidban dús 12^ R. hőmérsékletű vizével. Ezen fürdő- 
épületben van elhelyezve a meleg- és a moor-fürdő is. 
Ezen utóbbihoz az anyagot a fürdő területén található 
igen jó vasas-láp föld szolgáltatja. 

Ivó-források : a fokút, széndioxidban rendkívül gaz- 
dag, élvezeti- és gyógyító víznek egyaránt kitűnő vizével, 
az újkút vasas, savanyú vizével és a Mária-forrás szén- 
savban, szóda-bicarbonában és konyhasóban gazdag vizé- 
vel. Ez utóbbi víz elemzésem tanúsága szerint kitűnő 
lúgos, sós savanyú víz. Azokat a vizeket, melyekhez 
összetételét illetőleg legközelebb áll (seltersi, gleichen- 
bergi) nemcsak helyettesítheti, de hatórészeiben felűl is 
múlja. 

A málnási ivóvizek kitűnő szolgálatol tCvSznek az 
cmésztőszervek bajaiban. A fürdőket feltűnő eredménynyel 
használják csúzos, köszvényes bajokban. A lakóházakban 
összesen 120 bútorozott szoba áll a vendégek rendelke- 
zésére. 

A málnási fürdő-telepen széndioxidgáz-kiömlésekkel 
is találkozunk. Ilyen 'd gözlö-barlang, ilyen a szem- és fii l- 
gözli) is. Ez utóbbiaknál a gáz csöveken tódul ki ; a kiömlő 
gázt szem- és fülbántalmak enyhítésére használják. 

Széndioxidgáz ömlik ki minden fúrt, vag\' ásott 
mélyedésből, az Olt medréből, sőt az ásó és kapa nyomá- 
ból is. 

A málnási széndioxid-forrásokból fejlődő gázt 
tekintve annak tisztaságát és nagy mennyiségét czél- 
szerüen fel lehetne használni folyósításra. 

A levegő Málnáson balzsamosan enyhe még az esti 
órákban is. A sétaút a hársak alatt, a bugyogó Herkules, 
az Olt fehér párás berkei, a sötétlő Hentermező és Csomag 
kellemes bájt kölcsönöznek a kis telepnek, a holdsugarak- 
tól megezüstözött lakóházaknak. Málnás egészséges leve- 
gője, kitűnő vizei, szép vidéke évről-évre több nyaralót 
hódítanak ide. 

Málnáson felül az Olt völgye összeszorul ; ezen szo-. 
rosban egy magaslaton fekszik Mikó-Ujfahi, Itt az útszé- 
len pompás vasas savanyúvíz-forrás buzog fel. Kit erre 
vezet útja, az a vizet akarva — nem akarva megízleli, oly szí- 
vesen kínálják a „firiss borvizet" poharaikban a kocsinkra 
is felkapaszkodó gyermekek. 

Mikó-Ujfalun túl a megváltozott talajhoz és klímá- 
hoz képest a vegetáczió is megváltozik. A szántóföldek 
helyenként lejtőkre kapaszkodnak s csak árpával, zabbal 
fizetik a keserves verejtéket. 

Tovább haladva Bükszád-oi érjük. Ez a falu erdős 
hegyektől határolt fensikon, a tusnádi szoros alsó torko- 

latában fekvSzik. Bükszád 1782-ben keletkezett, a midőn 
gr. Mikó az Újfaluban volt üvegcsűrt oda helyezte át; az 
üvegcsűri munkások: székelyek, oláhok, németek és 
csehek népesítették be az új községet, a mely ma már 
egészen magyar. 

A falu középpontján nagy fekete faalkotmány emel- 
kedik : gr. Mikes Benedeknének üveggyára, a Székelyföld 
egyik legtekintélyesebb ipartelepe. A gyár Ízléses készít- 
ményei, palaczkjai, köszörült, festett üvegtárgyai egyre 
nagyobb piaczot hódítanak itthon és a szomszédos Romá- 
niában. 

Hol a Nagy-Murgó mellett a Kis-Murgó lapul meg, 
az Olt és a belészakadó Rakottyás patak között, — a Kis- 
Murgóhoz támaszkodó hegyfokon Vápa vára terjedelmes 
romjai láthatók. 

A balparti fenyvesben meredeken felemelkedő hegy- 
oldalon haladva ^Y^ óra alatt Tusnád-fürdőn vagyunk. 

Erdős hegyeken át, helyenkint valóságos őserdők 
között visz utunk Bükszádról hazánk egyik legnagyobb 
természeti nevezetességéhez : a torjai Büdös-barlang-hoz. 

Háromszékmegye Alsó-Torja községének határában, 
a Bálványos- és Zsombori-patakok vízválasztóján, a Sós- 
mezőnek nevezett fensíkon — több forrás buzog fel s 
néhány csinos épület : lakóház, vendéglő, fürdőház emel- 
kedik. E kis telep a Bálványos-fürdö, 

A telepen felfakadó ásványforrások összetétele rend- 
kívül változatos. Van itt egyszerű savanyúvíz, vasas sa- 
vanyúvíz, glaubersót tartalmazó savanyúvíz, timsósvíz, 
szabad kénsavat tartalmazó víz (kistimsó-forrás) ; érdekes 
tudni, hogy szabad kénsavat a természetben eddigelé csak 
Amerika néhány folyójában (Rio-Vinagre), Uj-Granada 
egy melegforrásában, Tenesse és Jáva egy-két vizében 
találtak csupán. 

A Büdös-fürdőt nem szép fekvése, nem változatos 
összetételű, tombolva előtörő csodahatású forrásai, nem 
nagy kiterjedésű és kitűnő minőségű vaslápja teszik világra 
szóló természeti nevezetességgé, gyilkos gázokat: szén- 
savat és kénhidrogént kilehelő s széngázokkal telt solfa- 
tárái, barlangjai ; a Gyilkos-^ Timsós-, s mindenekfölött a 
Büdös-barlang azok, a melyeknek a Büdös-fürdő hírnevét 
köszöni, s a melyektől jövőjét, a legfényesebb jövőt várja. 
A telepről keskeny bokrok, fák és sziklákkal szegélyezett 
hegyi út vezet az 1053 méter magasságban levő barlang- 
hoz ; az út mellett itt-ott sírkövek fehérlenek, a melyek 
alatt a barlang áldozatai aluszszák örök álmukat. 

E szerencsétlenek közül többen az igazság, mások a 
zsarnokság sujtoló keze elől, sokan a szégyen vagy az 
élet elviselhetetlen terhének nyomása alatt kerCvStek és 
találtak itt menedéket. Hányan vannak, kik a helynek 
veszélyes voltát nem ismervén, mire sem vigyázva léptek 
a barlangba, s halálukkal adóztak ? 

Közeledvén a barlanghoz, megcsap bennünket a ki- 
áramló kénhidrogén szaga; közelebb jutván, a szag mind 
erősebbé és erősebbé lesz ; még egy fordulat, s megnyílik 

előttünk a szikla-hegy, a Büdös-barlang óriási torka ásít 
felénk. Koszorús költőnk, Jókai Mór, csodálatos szinekkel, 
bűbájos ecsettel örökítette meg a képet gyönyörű regé- 
nyében, a „Bálványos vár"-ban. Bemutatjuk ezt olva- 
sóinknak. 

„Rengeteg őserdők közepéből tolakodik előre egy 
óriási bércztömeg; egymásra hányt düledező sziklák rom- 
halmaza, mintha egy bedőlt tűzhányó volna. Oldalait 
kiégett likacsos surlókövek fedik, érczsalakmaradványok; 
mogyoró-, galagonya-bokor csenevészik a hasadékok kö- 
zött: azokon is rőt a levőéi. Csak a pemétfű látszik itthon 
lenni, s a sirok és romok két virága : a kövi rózsa, meg a 
sárga szaka. A halál országa ez. A bérez oldalán, fenn a 
magasban ásit egy szikla-odu; félredűlt gúlák képezik 
óriás kapuját: májszinű, rozsdaveres sziklák, fekete erek- 
kel. Hanem a barlang szája körül sárgán van zománczozva 
szikla és padmaly ; mint a penész, úgy lepi be a halvány- 
sárga nyirok az egész környéket. S a bejárat előtt reszketni 
látszik a lég, mint a délibáb; a kövek tánczolni látszanak; 
az örökké nyitott kapu reszket és a föld maga libcg-lobog. 
Itt van a pokol tornácza. Mi leheli fel azt a haláladó léget, 
onnan a szikla mélyéből, a mitől még a felette elrepülő 
madár is leesik? Kinek a szavára nyilt meg ez az üreg, 
a mibe ember ha belépett, többé vissza nem tér?" 

Dante ilyennek képzelte magának a poklot, sötét 
borzalmaival. 

A barlang hoszsza 1884-ben 14, szélessége 2, magas- 
sága, a hol legmagasabb 6-, a hol legalacsonyabb 2 méter 
volt. A barlang oldalfalait a gázokból kiváló kénvirág-alak- 
zatok díszítik, A barlang befelé lejtős, de a gázok felszíne 
vízszintes irányú. Ezen alsó gázréteg, valamint annak 
felszíne, rezgése, hullámzása, áramlása a 90-es évek ele- 
jéig, míg a barlangot szándékosan meg nem szűkítették, 
világosan kivehető volt. 

A bejárat mögött egy kis gyermek is baj nélkül meg- 
állhat; a barlang fenekén pedig egy középnagyságú ember 
feje fölött mintegy 2 méter magasan csapnak össze a gyil- 
kos gáz hullámai. A barlang alján levő kőrétegek izzadni 
látszanak; a lecsepegő vizet cserépedényekben fogják fel, 
s azzal szembetegek mossák szemeiket. Ami a nagyhirre 
vergődött csepegés összetételét illeti, abban szabad kénsav 
mellett aluminiumot, vasat, meszet és chlort mutattak ki. 

A kénsav, mint a kénhidrogén, illetőleg a kén oxida- 
cziójának terméke keletkezik. 

A Büdös-hegy — úgy látszik — kéntermésével vonta 
magára legelőbb a figyelmet. Följegyzések igazolják, hogy 
itt hajdan kénbánya volt s hogy a nemzeti fejedelmek 
korában még bányászták a ként. Torja e bányájáért 
mint bányahelység sokáig képviselve volt nemzetgyűlé- 
seinken. 1) 

Jó régen tudják, hogy a Büdös-barlang és a szom- 
szédos barlangok mérges levegővel vannak tele. A hegy 
északi oldalán a Gyilkos barlang romjai fölött elrepülő 
madarakat a kiömlő gáz leszédíti ; a barlang előtt a múlt 
század végén egy medvét találtak, melyet a barlang gőze 
ölt meg. 2) 

Régen ismerik és használják a fali csepegést, úgy- 
szintén a telep ásványvizeit is. A kénes savanyúvíz-forrá- 
sok, fortyogok mellett a gyógyulni jöttek sátrai állanak, 
s lovaik legelnek. Nem volt ismeretlen a régiek előtt a 
Büdös-barlang levegőjének gyógyító hatása sem. Nyáron 
eljöttek a szem- és idegbetegek, kiizzasztják magukat 
benne s gyógyulva térnek meg övéikhez. ^) 

De hogy mi az, mi a barlang levegőjében öl és gyó- 
gyít, mi az, mi a csepegést oly hírneves szemorvossággá 

^) Kővári László: Erdély földe ritkaságai. 185.'>. 

-) Erdély képekben. 1., 4. 1. 

•■') Kővári L. : Erdély földe ritkaságai. 135. 1. 

teszi, micsoda alkatrészek azok, a melyek a hegy oldalán 
és lábánál tombolva fölfakadó ásványvizeknek gyógyító 
erőt adnak, milyen hatások lehetnek azok, a melyek a bar- 
langot alkotó kőzet anyagát megváltoztatják s megrajzol- 
ják a sziklafal sárga és fehér virágait, miféle titkos erő az, 
a mely a barlangok gyilkos levegőjét oly csodálatos meny- 
nyiségben termeli : ezeket a kérdéseket a régiek válasz 
nélkül hagyták; ezekre a tudományos és közgazdasági 
tekintetben rendkívül fontos kérdésekre csak a legújabb 
időben kaptuk meg a feleletet. 

Bemenve, végtagjainkat sajátságos melegség járja át, 
izzadtság lepi el, pedig a barlangban rendszerint hűvö- 
sebb van, mint künn. Addig, mig szájunk, orrunk az alsó 
rétegből kiér, bátran lélekzelhetünk ; az alsó gázrétegben 
azonban csak visszatartott lélekzet mellett járhatunk, mert 
egy lélekzetnyi a gázból már öl. A gázfürdő élettani hatá- 
sánál fogva már sok rheumatikus bajnak volt gyógyítója. 

A telep valamennyi kincsének, valamennyi terméké- 
nek tudományos méltatását Ilosvay Lajosnak, a buda- 
pesti műegyetem tudós tanárának köszönjük, ki „A torjai 
Büdös-barlang levegőjének chemiai és physikai vizsgálata" 
czímű munkájában a tárgyat fáradságos előmunkálatok s 
még fáradságosabb, éveket igénybe vevő, kitartó labora- 
tóriumi munka árán a gyakorlati értékesíthetés tökéletes- 
ségéig kidolgozta. 

Ilosvay vizsgálatai nyomán tudjuk, hogy a gázkeverék, 
a mely a barlangot kitölti, 95*49% széndioxidból, 0*56% 
kénhidrogénből, 0*01% oxigénből és 3*64% nitrogénből 
áll. Ilosvay meghatározta a barlangból évenként kiömlő 
széndioxid és kénhidrogén mennyiségét is. 

E meghatározás szerint körülbelül 734,800 m^ szén- 
dioxid és 2850 m^ kénhidrogén ömlik ki évenként a bar- 
langból. A kiömlött széndioxid súlya 1,448,000, a kénhid- 
rogéné 4340 kgr.-ra rúg. BischofszerintAndernach mellett. 

a laachi tó közelében levő forrásokból évenkint mintegy 
250,000 kgr. széndioxid ömlik ki; tehát csak hatodrésze 
annak, a mit a torjai barlang szolgáltat. 

A széndioxidot termelő helyek között világhíre van 
a nápolyi Kutya-barlangnak. Ilosvay érdeme, hogy most 
már tisztában vagyunk az iránt, hogy a Büdös-barlang a 
Kutya-barlangot úgy gázainak összetételénél, mint terje- 
delménél fogva sokszorosan fölülmúlja. A Büdös-hegyi 
barlangok gáza a széndioxidból mintegy 24 — 34%-kal töb- 
bet tartalmaz, mint a Kutya-barlangé. Elfog jönni az idő, 
midőn Jáva méregvölgye, Island forró iszapot hányó 
geysirei, Baku örök tüze, Itália tüzes lávát ontó vulkánjai 
mellett, mint ezekkel egyenlő rangú természeti ritkaság, 
a Büdös-barlang is helyet foglal minden művelt nemzet 
geographiai tankönyveiben ! 

1891 óta abarlangtulajdonosa: báró Apor Gábor torjai 
nagybirtokos iparilag is értékesíti a barlang gázát. Ez idő 
óta ugyanis a Büdös-hegy és a Bálványos-hegy között, a 
Bálványos patak mentében gyár emelkedik, serényen dol- 
gozva a barlang széndioxidjának megsűrűsítésén. 

A négy kilométer távolságra eső barlangtól a gázt 
gőzszivattyú szívja a lefektetett ólomcsöveken át a gáz- 
tartóba. Innen a gáz a tisztító-kazánokba jut, a hol az ide- 
gen gázoktól megszabadul. A tisztítókból a lehütött sűrü- 
sítőbe vezetik ; ennek a csapjára erősítik a folyós széndioxid 
felvételére szolgáló hengercső alakú kovácsolt-vas palacz- 
kokat. Ezekben kerül a folyós széndioxid forgalomba. 

Egy széndioxid palaczk súlya 38 — 40 kilogramm s 
10 kilogramm folyós széndioxidot fogad magába. A gyár 
napi termelése 150 kilogramm folyós széndioxid. 

A telep kincseit nagyhírű tudósok vizsgálták : idege- 
nek, hazaiak. A telepnek világnevezetessége azonban nem 
az idegenek közlései nyomán került a hír szárnyára. 
A magyar tudós ugyanis olyan dolgokban, a melyekben 

Magyarország legnagyobb természeti ritkaságának ér- 
vényre juttatása forog szóban, nemcsak eszével, de szivé- 
vel, lelke teljes erejével dolgozik. Ilosvay Lajos munkálatai, 
publikácziói s az ezek nyomán készült ismertetések fognak 
a torjai Büdös-barlangnak helyet nyitni a föld természeti 
ritkaságainak sorában. Legyen érette jutalma a székelyek 
hálája és elismerése! 

A Hargita-hegység déli részén emelkedik az 1140 
méter magas Büdös-hegy. Ennek a hegynek egyik nyúl- 
ványán — 100 méterrel a Büdös-barlang alatt — terül el 
a Sósmező nevű fensík ; nevezetessége, hogy forrás forrás 
mellett buzog fel rajta. 

A források közül a „Fidelis-forrás" vize kitűnő sós 
savanyú víz, a „Károly-forrás"-é vasas savanyúvíz, a 
„timsós-forrás"-é timsós vasgáliczos víz, a „felső timsós" 
forrás vize, a „szemvíz "-é, a „várpad-forrásé" és a „várpad 
alatt levő forrás"-é kiváló vasas vizek. A források közül 
az egyiket „hammas"-nak is nevezik sötétszürke színétől; 
alább a Zsombor-patak közelében előtörő források egyikét 
„vallató"-nak jéghidegsége miatt. 

A források közöl egyik-másikból olyan erővel tódul 
ki a széndioxidgáz, hogy ha az ember a forrás fölé hajlik, 
rögtön elkábul. 

„Ha más országban volnának e gyógyító-erejű csoda- 
források" — mondja Jókai — „búcsújáró kápolna volna 
mindenik mellé építve egyfelől, részvénytársaság vendég- 
fogadója a másik felől." 

A fensíkon az erdő lombjai közül hatalmas, palota- 
szerű épület emelkedik ki 924 méter magasan a tenger 
színe felett. 

A legszebb erdő kellős közepén, egy magaslaton, a 
szelektől teljesen védett helyen épült elegáns szállót alig 
két éve, hogy átadták rendeltetésének. A szállóban 50 
vendégszoba — a legnagyobb kényelemmel berendezve 

— ezenkívül nagy ebédlő, társalkodó, több fürdőszoba, 
hideg vízzel gyógyító-intézet állanak a vendégek rendel- 
kezésére. Az ellátás a vszállóban penzió-szerű. 

A vízvezetékkel, nagyvárosi kényelemmel, elegáncziá- 
val berendezett telep a tulajdonosnak: báró Apor Gábor- 
nak és nejének Pálffy Fidelis grófnőnek áldozatkészségét 
és ízlését dicséri. 

Az új telepet kitűnő fekvése, tiszta levegője, környe- 
zete, berendezése a havasalji klímával bíró klimatikus 
gyógyítóhelyek sorába helyezi. 

Ha e helyet rövid szavakban méltóan akarnók jelle- 
mezni, a következőt mondhatnók róla: Bálványos-fürdő 
az egészségnek balzsam, a léleknek üdülés, a szemnek 
gyönyörűség. 

A telepről jól gondozott szerpentin-útak vezetnek 
mindenfelé; így a 10 percznyi távolságra fekvő Büdös- 
barlanghoz és az innen két órányira levő Szent-Anna- 
tóhoz. 

Bálványos-fürdő a magyar állam-vasutak kézdi-vásár- 
helyi állomásától 2^/2 óra alatt érhető el. Sepsi-Szent- 
Györgytől az út 3^2 órát tart. 

A Büdös-tői 14 kilométer távolságra fekszik Felső- és 
Alsó'Volál s ezeknek folytatása-képen Felső- és Alsó-Torja, 
Ezek a falvak fárasztó hosszúságban nyúlnak el egész az 
erdő aljáig. E községekben egymást érik a kuriális udvar- 
házak. Alsó-Torjában a katholikus — Felső-Torjában a 
református templom régi nevezetes épületek. Alsó-Torján 
van a báró Apor-családnak ősi birtoka. 

A Torja-patak felső völgyében egy kerekded dombon 
Torja-várának némi maradványait látjuk. 

A Büdössel átellenben fekvő hegy-kúpon pedig a 
romjaiban is bámulatra méltó Bdlvdnyosvár^ az Aporok 
ősi sasfészke tűnik szemünkbe. A falutól a Bálványosvár 
aljáig 12 kilométer a távolság. 

Bálványosvár 1029 méter magas, kúpalakú szikla- 
hegyen épült; ma majdnem hozzáférhetetlen, réges-régen 
bevehetetlen. Az ősi vallás híveinek ez volt menedékhelye; 
itt lobogott fel utoljára a tűz, melyet székely őseink a 
Hadisten tiszteletére emelt oltáron gyújtottak. A vártetőről 
beláthatjuk fél Székelyországot. 

Bálványos vár keletkezéséről a következőt beszélik. 
Mikor Szent-István királyunk az erdélyi magyarokat a 
keresztyén hit felvételére szorította, az Opur vagy Apor 
nemzetség, mely Etelétől, a hatalmas hun királytól szár- 
mazott s mely makacsul ragaszkodott pogány hitéhez, e 
hegyek közé menekült. Itt a sűrű erdővel borított hegy- 
kúpon hatalmas várat építtetvén, merészen daczolt a 
térítő király parancsaival és tovább imádta pogány bál- 
ványait. 

Idők múltak. Az egész környék, az egész ország már 
mind a keresztyén hit hívei voltak ; az Aporok azonban 
megmaradtak konokul bálványimádóknak. 

Történt egyszer, hogy Bálványosvár egyik ifjú ura, 
Apor Géza, egy szomszéd úr leányát, Miké Ilonát, meg- 
kérte feleségül. A szülők elutasították őt, mivel nem akar- 
ták leányukat pogány emberhez adni. E meggyalázásért 
boszút forralt az ifjú és két testvérbátyja. Egy napsugáros 
ünnepnapon, a mint épen oszlottak a hívek a szomszéd 
Torja templomából, egyszer csak közéj ök vágtattak fegy- 
veres lovasok s az egyik, Apor Géza, kiragadta a tem- 
plomjárók közül Miké Ilonát s elvágtattak vele vissza 
Bálványosvárba. 

A vidék felháborodott lakosai felkerekedtek, mintegy 
ember, fegyvert ragadtak s a leányától megfosztott apa 
vezetése alatt elindultak, hogy megbüntessék a merész 
leányrablókat. Csakhogy ezek s embereik elszántan véd- 
ték magokat az erős várban. Elkeseredett és véres volt a 
harcz. Az idősebb két Apor már ott hevert holtan vérében, 
s mire még egyszer felkelt a nap. Bálványos vár falán nagy 
rések tátongtak. 

Ekkor megjelent a vár falán Miké Ilona, kezében 
keresztet tartva, s így kiáltott: „Az igaz istennek és 
Krisztus urunknak nevében, békesség! Ne folyjon többé 
atyámfiai vére! Apor Géza kész felvenni Üdvözítőnk 
hitét!" 

„Ámen !'' felelte a sokaság és a vár ura még az nap 
keresztyén hitre tért és nőül vette Miké Ilonát, A vár 
pedig, mivel benne kerestek menedéket Erdély utolsó bál- 
ványimádói, megtartotta a Bálványos nevet mind a mai 
napig. 1) 

*) Radó Vilmos : Magyar ncpmondák az ifjúság számára. Budapest. 

A történelemből ismeretes, hogy Apor László, Erdély- 
nek hatalmas vajdája e várba záratta a magyar trónt 
bitorló bajor Ottót és nem bocsátotta addig szabadon, míg 
meg nem esküdött, hogy a magyar trónról lemond és 
Magyarországba többé sohasem teszi be a lábát. A magyar 
korona majdnem két évig volt Bálványos várában Apor 
László kezei között. ^) 



^) Miháltz László: Torja környéke. „Erdély." 1892. 

flsó-Torjánál kiérve a patakvölgyből, kitárul előttünk 
Háromszékvármegyének felső vSÍksága. 

A határhegységek alján, a folyók mentén falvak tüne- 
deznek fel. A fehér házak közül messze kiragyog a fényes 
tornyú templom. 

Az útvonalon teljesen míveletlen vidéket nem látunk 
sehol ; árnyas erdők, napsugaras rétek, búja legelők, arany- 
kalászt ringató földek váltakozva gyönyörködtetik a szemet 
és lelket, Esztelnektől Zágonig, aróna egész hosszában. 

A szántók gazdag gabona-termését székelység aratja. 
Székely a gazda is, a munkás is. Öröm nézni, hogy ég 
kezében a munka, mikor a pendülő kasza megsuhan és 
belevág a húszszorosán megáldott kalász tömött erdejébe. 
— A jótékony föld — melynek búza-termése alá három- 
szor szánt — pazar bőkezűséggel ontja a gazda zsákjába 
az aranyszemű búzát, hogy meglegyen a mindennapi 

kenyere az egymás nyomába serdülő nemzedékeknek. És 
még sincs meg a mindennapi kenyere valamennyinek! 

A székely munkás, ha elvégezte otthon a maga dol- 
gát, másfelé megy mezei munkára ; a legtöbbször Romá- 
niába; itt a munkaadó szívesen látja a székelyt, ki intelli- 
gencziájával, munkabírásával mint egy óriás magaslik ki 
a román munkások közül. Munkáját jól megfizetik; meg- 
követelik azonban, hogy az érintkezés nyelve munkások, 
munkavezetők, munkaadó között a román legyen. 

Torjáról kiindulva egy fé\óreia\^ittér]ükKézdi''Vdsár- 
helyt, a Székelyföld legnépesebb (lakosainak száma 4700), 
legvagyonosabb városainak egyikét. 

Városi kiváltságait már 1427-ben kapta, midőn Zsig- 
mond a Feketeügy medenczéjében, a Torja-patak mellett 
elterülő, — „Törj a- Vásárja" név alatt ismeretes kis telepet, 
királyi várossá tette. 

A város közepén nyúlik el hosszúkás, négyszegletű 
piacza, melyet csinos, — nagyrészt emeletes-házak szegé- 
lyeznek. A piacz egyik szegletében emelkedik a reformá- 
tusoknak nagy és díszes temploma. 

A mi a városban az idegent leginkább megragadja, 
az a városnak sajátszerű építés-módja, melylyel csak a 
legrégibb székely városokban (p. o. Székely-Udvarhelyen) 
találkozunk. 

A városban kevés az önálló udvarral bíró telek. 
A piaczon s a város legtöbb részén az udvarok egyszers- 
mind utczák, illetőleg sikátorok, a melyek két végükön 
egy-egy utczával közlekednek. A sikátorok sűrűn egymás- 
hoz épült, — többnyire földszintes házakkal vannak 
szegélyezve. Ez az építési rendszer súlyosan nehezedik a 
városra; mert míg egyfelől gátot vet a fejlődésnek, más- 
felől a házak, lakások összezsufoltságánál fogva az egész- 
ségi viszonyok javítását is nehezíti. 

Az udvarterek, szűk utczák akként keletkeztek, hogy 
az ős tulajdonos keskeny szántóföldjét gyermekei között 
felosztván, közös bejárót volt kénytelen fentartani az egyes 
részekhez való hozzáférhetésre. A földszalag idő folytán 
mindig kisebbre-kisebbre daraboltatott, s minden darabocs- 
kára lakóház épült, i) 

A város nagyon élénk, mert élénk ipara, kereske- 
delme. A sok hivatalnok pedig társadalmi tekintetben 
teszi a várost élénkké, mozgalmassá. Van ugyanis itt tör- 
vényszék, járásbíróság, közjegyzőség, adóhivatal, kath. 
algymnázium, polgári iskola, asztalos-tanműhely stb. 

A minoritarendi tanárok kipróbált vezetése alatt álló 
jóhirű algymnázium Kézdi-Vásárhelynek Kanta nevű vá- 
rosrészében van. Ez a városrész 1848-ig külön község 
volt. Kantánál kezdődik Háromszék katholikus része, az 
úgynevezett szent föld, és tart az északi hegyek tövéig. '^) 

Ezen iparűző városban különösen virágzó az agyag- 
os bútoripar, meg a bőripar; csak a csizmadiák száma 180 
e kis helyen. Szesz-, valamint sörgyár is több van a vá- 
rosban ; érdekes tudni, hogy a szeszgyártás tősgyökeres 
székelyek kezében van, kik kiváló űzheti szellemmel, szak- 
értelemmel vezetik gyártelepüket. 

A város közhasznú intézetei közül még a Stephanic- 
menedékházat és az Erzsébet árvaleányházat említjük fel. 
Amazt keresetképtelen öregek számára a nemeslelkű br. 
Szentkereszti Stephanie alapította. 

A székely határőrségi intézmény fennállása alatt 
Kézdi-Vásárhelyen katonai nevelő-intézet is volt a székely 
ifjúság számára. 

Az intézet 27 évig állott fenn ; számos ma is szereplő 
főtiszt kapta benne első katonai kiképeztetését. 



*) EMKE. Uti-Kalauz Magyarország Erdélyi i eszében. Kolozsvár. 181)1. 
2) Gerando Attila: Két hét Székelyföldön. Budapest. 1881. 

A hatalmas, palotaszerű épület ma a honvédség egy 
fél dandárának ad hajlékot. 

A város történetének legfényesebb lapja az, melyen 
le van írva Kézdi-Vásárhelynek részvétele a magyar sza- 
badságharczban. 

1848-ban, midőn Erdély minden részében letették a 
fegyvert, az elszigetelten álló Háromszék kimondotta, hogy 
az önvédelmi harczot saját erején, hadiszerek hijában, a 
katonailag kiképzettek távollétében is folytatni fogja. 

Háromszék, a szabadságharcz lefolyásában döntő 
szerepet játszott. A háromszéki nép — bár a hadvezérlet 
ellenezte — harczra kelt s 1848. decz. 5-én már a Szász- 
földön állott Brassót fenyegetve. Puchner kénytelen volt 
szekereken szállítani Kolozsvártól a Scharter-dandárt, a 
melynek az volt a rendeltetése, hogy Nagyváradot elfog- 
lalja. Ha ez megtörténik, nem lett volna hova menekülni 
a magyar kormánynak, s az év végével már dicstelen vé- 
get ért volna a szabadságharcz. így lett a kicsi Háromszék 
Magyarország Spártájává; 12 ezer harczost állított, hő- 
siesen kitartott, a mig Bem megérkezett. E kis vidék önvé- 
delmi harcza Gábor Áronnal s az egész nép lelkesedésével 
oly szép, mint egy klasszikus eposz. 

Kézdi-Vásárhely az a hely, a hol a honfi tűz először 
kigyúlt, a honnan a nemzeti vSzózat elhangzott az egész 
vármegyébe. 

A békés iparos-város gyárteleppé lett ; itt a harangok- 
ból ágyúkat öntöttek, az ekevasból fegyvert kovácsoltak, 
ott puskaport gyártottak, gyutacsot készítettek. 

Innen indult ki Gábor Áron, a szabadság- és nemzeti 
jog lobogójával, az egyszerű polgárokból, békés iparosok- 
ból hősökké vált honvédekkel, s a merre járt, felzendült a 
magyar dal, felbuzdult a székely-érzés, s csodákat mívelt 
a székely vitézség. 

12 




)\z ojtozi-szqros. 




f.ézdi-Vásárhelyrol kiindulva, kitűnő karban levő or- 
szágúton haladunk Kelet kapuja: az ojtozi-szo- 
ros felé. 

A Feketeügy síkságán észak-keleti irányban menve 
egy negyed órányira Oroszfalu községet érjük. A község- 
ben levő ,,Fortyogó-fürdő" vize igen jó hideg savanyú 
víz; hőmérséklete 12^ R. A forrás nagyon bő. A Fortyogó- 
ban való fürdésnek a reumás bajokban szenvedők jó hasz- 
nát látják. 

Oroszfalun felül Sdrfahit, Szászfalut, majd - - a 
Feketeügy partmagaslatán hosszan elnyúlva Nyujtód-ot, 
odább, a még Nyújtódnál is hosszabban elnyúló Lenihényt 



A czikk élén álló kép az ojtozi ,J\álióczy'Vár^^ romjai mellett elhaladó 
1887-ben épült — mííútat tünteti fel. 

találjuk. A falu alsó része a Feketeügy síkságán foglal 
helyet, felső részének házai felhúzódnak egész a havasokig. 
Lemhény és Almás között a Szt. Mihály hegyről tekint le 
a két falu közös temploma. 

Lemhény határában ered a Feketeügy. Székelyföldön 
ered, itt futja meg egész pályáját, itt a megyében, Kökösön 
alul fogadja az Olt hullám ölébe. A Feketeügyről tehát 
igazán ellehet mondani, hogy „székely folyó." 

Lemhény felett a völgy két ágra szakad ; egyiken a 
Kis-Lemhény, a másikon a Nagy-Lemhény pataka törtet 
le, hogy egyesülve Velencze pataka néven folytassák 
tovább pályájukat. 

A Nagy-Lemhény patak völgyében a Várerőssé-nek 
nevezett meredek szikla-hegyen Almás-vár romjai lát- 
hatók. 

A Kis-Lemhény völgye is rejteget egy várromot. Az 
erdővel borított Várhegyen még Almás-váránál is nagyobb 
terjedelmű vár állhatott valamikor, réges-régen. Ezt beszé- 
lik legalább a szétszórt kövek, a várfalak maradványai.. 
A Várhegy egy tisztásáról festői kilátás kínálkozik minden 
oldalra. Az egyik oldalon letekintve p. o. Csomortány, 
Almás láthatók, amott pedig Esztelnek, a ferenczrendiek 
fehérlő kolostorával, büszke templomával. Bélafalva, a 
pompás Venus vizet adó Pólyán, Szent-Lélek, meg 
Kézdi-Vásárhely. Tiszta időben a környező havasok, a 
Barczaság termékeny síksága, sőt Brassó fellegvára is jól 
kivehető innen. 

Lemhénytől kelet felé folytatva utunkat, Kézdi-Vásár- 
helytől 16 kilomiéter távolságra, a Magyaróshegy nyerge 
tövében Bereczk határszéli nagyközséget érjük; az utolsó 
megállóhelyet, a Kárpátok vízválasztóján innen. 

Bereczk népes nagyközség (lakóinak száma 3000). 
A lakósoknak csak felerésze székely ; a többi oláh. A szé- 
kelyek földmiveléssel, az oláhok állattenyésztéssel foglal- 

koznak. Némelyik oláh gazdának nagy juhnyája van, sok 
százra menő juhval; ezek a nyarat a határszéli havasokon, 
a telet Törökországban töltik nyájaikkal. 

Bereczk régi telep ; Zsigmond király 1426-ban mező- 
várossá tette s számos szabadalomban és kiváltságban 
részesítette. 27 ezer hold erdő területe, s Románia felé 
jelentékeny forgalma is van ; mégsem vagyonos község. 

Bereczk a szülőhelye Gábor Áronnak, a szabadság- 
harcz egyik legnagyobb hősének. 

Bereczknek már a legrégibb időben felismerték hadá- 
szati fontosságát ; közelében a Leányvár nevű süvegalakú 
hegy, mint a történelem előtti időkből való őrhely él a 
hagyományban. Északra, a Bereczk patak mellett van 
Benetúrné vára római castrum maradványaival. Ezen 
várromhoz érdekes rege fűződik. A rege abból az időből 
veszi tárgyát, a midőn Mátyás királyunk a vidéken járt, 
a midőn István moldvai vajdát üldözve keresztül vonult 
az ojtozi-szoroson. 

Élt e vidéken egy derék, székely vitéz, szegény, de 
igen becsületes ember ; Benet úrnak hívták. Történt egy- 
szer, hogy a deáknak öltözött Mátyás király betért Benet 
úrhoz pihenőre. Benet úr — kinek vendégszerető háza az 
utasok előtt mindig nyitva állott, a deákot is nagyon szíve- 
sen fogadta; asztalához ültette, megvendégelte tehetségé- 
hez képest gazdagon ; megvendégelte tormával jól meg- 
rakott, jóizű lencse-főzelékkel. 

Mátyásnak megtetszett a jókedvű és jószívű vszékely 
s meghívta őt magához Budavárába. Benet úr kezet adott 
reá, hogy felkeresi ; s minthogy a székely adott szavát be 
is szokta váltani, egy szép napon csak beállított Mátyás 
udvarába. 

„Hozta isten, Benet uram!" köszönté őt a nagy 
király. „Kend engem ismeretlenül is megemberelt házánál, 
tormávS. lencséjét mOvSt visszaadom." Hozott is izibe egy 

tál aranyat megrakva ezüsttel, meg egy tál ezüstöt, meg- 
rakva aranynyal s mind neki adá. 

A jelenlevő főurak látván, hogy milyen erőteljes, 
nagytermetű s vastag nyakú székely a mi emberünk, 
komázni (tréfálózni) kezdettek vele. Hozzáléptek és nya- 
kába akasztották sorjában bogláros, nehéz mentéjüket. 
Mikor már vagy húsz mente függött a nyakán, megszólítá 
őt a király: „Birja-e még kend Benet úr?" „Akár hazáig. 
Felséges uram ; hunczfut, a ki visszaveszi !" 

A király nagyot nevetett a székely ügyes feleletén, s 
megveregetvén vállát, így szólott hozzá: „De már a kinek 
annyi szép mentéje van, illő, hogy ahhoz való szép kardja 
is legyen." S leoldván saját gyémántos kardját, felköté 
Benet uram derekára. 

„Ezzel hazámért harczolok, s' a kincset országod-, 
az én hazám javára fogom fordítani," monda könnyes sze- 
mekkel Benet úr. Hazaérvén mindjárt hozzáfogott egy 
vár építéséhez, de bíz azt már csak a felesége fejezhette 
aztán be, azért hívják a „Benetúrné várának." i) 

Bereczk az ojtozi-szoros előtt, a háromszéki síkság- 
nak épen a szélén fekszik. Túl rajta, állandó emelkedéssel 
halad az állami közút a Magyaróstetőre. 

Az 1883-ban inségi munkával újraépített pompás út 
minden kanyarulatánál más- és más tájkép gyönyörködteti 
a szemet. Itt illatos fenyőkkel sűrűn megrakott sziklás 
hegyoldal köti le a szemlélő figyelmét; a hegyalján a 
sziklák hatalmas darabjait mintha titánok dobálták volna 
együvé. Ott nagy mélységben — mint egy eldobott tükör- 
darab — patak vize csillan meg; odább az erdő sűrűjéből 
buja havasi legelő zöldje villan ki. Amott egy félelmesen 
zúgó patak tör elő ; a magasból leomló vize fehér habbá 
zúzódik össze a sziklamederben. 



^) Orbán Balázs : Székelyföld leírása III. kötet. Mikszáth Kálmán • Magyar- 
ország Lovagvárai regékben. Budapest. 1890. 

Különösen megragad az a kép, melyet az út harma- 
dik kanyarulata tár elénk. Mig itt Háromszék-vármegye 
felső síkságán és áldásain merül el szemünk, a forduló 
túlsó oldalán a Feketehegy fenyves tömegéből a Jézuspa- 
tak mély bevágása sötétlik elénk. 

Felérve a 846 méter magas vízválasztó nyergére, fel- 
tárul előttünk a szűk és tekervényes Ojtoz-völgy, a völgyet 
szegélyző hegyekkel, s a keleti Kárpátok hegytömegéből 
kiemelkedő csúcsokkal. 

Az Ojtoz-patak völgye 222 méterrel mélyebben fek- 
szik a hegy lábánál. A tetőről az állami közút — az út- 
építő technika ezen remeke — tizennégy kanyarulatban 
kígyózik le az Ojtoz-telepre. A hol az Ojtoz-patak északi 
irányát változtatva inkább keletre fordul, — a kopár Töl- 
gyestetej s a sziklás Perdikátor között-, ott van a régi ojtozi 
vámhivatal épület-csoportja. 

Az Ojtoz vize, Ojtoz-teleptől kezdve, az ojtozi-szoro- 
son vonul végig, melyet az idők folyamán vizei nyitottak 
meg maguknak. Komor képet nyújtó, elég szűk út ez a 
mai is, mélyen bevésődve a jobb- és balparton egyaránt 
magasan feltornyosuló, erdőborította hegységbe. A szoros 
helyenkint oly szűk, hogy csak mesterségesen, robbantá- 
sokkal kellett a mai remek országútnak helyet nyitni. 

Az ojtozi-telep, — midőn még a vámhivatal és a 
veszteglő intézet itt székelt — egy virágzó kis város 
benyomását tette az utasra. Mióta ezen hivatalokat a hatá- 
ron őrt álló Sósmezőre vitték, a telep jóformán kihalt; az 
épületek egy részében, a templomban az enyészet vert 
tanyát magának ; csak az útfentartók, pénzügyőrök és a 
fürészesek adnak a telepnek némi életet. 

A tulajdonképeni vszoros a telepen alól kezdődik. 
Magas, meredek hegyek szorítják össze a völgyet; északi 
oldalán a Máglyakő, déli oldalán az erdővel borított 
Rakottyás emelkedik. A Kishavas bérez átellenében a 

Rakottyás hegy lejtőjén a Rákóczy-vdr-nsik romjai tűnnek 
fel, festői képbe olvadva azokkal a sziklaszirtekkel, melyek- 
ből mintegy kinőni látszanak. Nagy kiterjedésű vár lehe- 
tett ez; legalább ezt sejtetik az Ojtoz-patakig lenyúló falak. 
A várfalak és bástyák egy része még meglehetősen épek. 
A régi idők e szép emléke II. Rákóczy György nevéhez 
fűződik. 




A RÁKÓCZY- 



-VÁR ELŐTT 1885-BEN Ll'Ű'LT MŰÚT. 



A Rákóczy-vár a legrégibb időktől kezdve alapja volt 
a szorosban emelt védőműveknek; ezt bizonyítják a redut-, 
futóárok-, ágyúvéd-maradványok, a melyeknek egész 
sorát láthatjuk a vár közelében. 

Alább a völgy még szebb, még regényesebb ; egyik 
oldalon sziklás bérez emelkedik, merészen, meredeken, a 
másikon fenyves-boritotta hegy. A Kishavas hegységből 
sebesfolyású víz törtet elő: a Kalasztó-patak, melynek 
több méter magasból nagy zúgással leomló vize zuhata- 

got alkotva rohan be az Ojtozba. Itt van a szorosnak leg- 
szűkebb része. A hegység lábánál kanyarodó folyó áthida- 
lásánál a meredek oldalakba vágott utat csak hatalmas 
támasztó- és védő falak segítségével lehetett biztosítani. 
Két kilométerrel alább a Gyilkos-hoz érkezünk ; így 
nevezik azt a sziklafokot, melyen 1788-ban a székely őr- 
séget az álútakon bevezetett törökök kegyetlenül lemészá- 
rolták. Ez volt a töröknek utolsó szereplése országunkban ; 




A KALASZTÓ-PATAK KÖRNYÉKE. 



ezzel azután véglegesen meg is szűnt a „török világ 
Magyarországon." ^) 

Még alább kiszélesedik az Ojtoz-völgy; itt terül el 
Sósmezö-község, a vámhival székhelye. 

A házak az országút mentén, az Ojtoz-patak balpart- 
ján kifejlődött alacsony terraszokon vannak elszórva. 

') Gyárfás Győző: Az ojtozi szoros. „Krdcly". 1891. 

Sósmező a múlt század vége felé keletkezett oláh 
falu. Bereczktől való távolsága 24 kilométer. Nevét sós- 
forrásaitól kapta. Keleti oldalán húzódik el az ország 
határvonala; a határvonalat Magyarország és Románia 
között a Cserni ka-patak képezi. A határt jelző hidon in- 
nen daliás magyar csendőr áll ; túlfelől oláh daraboncz. 

Az itt kifejlődött keskeny Ojtoz-völgy a földmivelés- 
nek csak felette kiszabott tért nyújt ; a meredek, köves, 
sziklás hegylejtők erre épenséggel nem alkalmasak. A hegy- 
lejtőket, valamint a környékbeli hegyeket rengeteg erdő- 
ségek fedik; a havasok csúcsait és gerinczét legelők fog- 
lalják el. A lakosság ily viszonyok között első sorban 
állattenyésztésre és az erdőmívelés nyújtotta keresetre van 
utalva. Nagyon sokan azonban a szomszédos Romániá- 
ban keresik és kapják kenyerüket. 

Sósmező klimája a szomszéd vidékekétől teljesen 
elütő, szelid, enyhe. A környéken még hólepelbe van bur- 
kolva erdő-mező, még fagyos szél járja keresztül-kasul a 
völgyet : itt már a tavasz teregeti hímes szőnyegeit. 

A környék hegysége többnyire réteges kárpáti homok- 
kőből áll; a jobbparti hegységből itt-ott hófehér gipsz- 
kúpok törnek a felszínre. Sósmező határán a petróleum- 
regióba jutunk. Vállalkozók bemélyedtek a föld gyomrába, 
hol a petróleum tüze alszik dús forrásokban. A kiemelt 
petróleum sötétzöldesbe játszó sűrű folyadék. A petróleum- 
nak nagyobb mennyiségét a felszínre hozni azonban 
még nem sikerűit. A kutató fúrásokat felmerült akadályok 
miatt ez idő szerint nem folytatják. 

Moldvának egy szomszédos községén (Cherzsa) alul 
annyi a petróleum, hogy a degetkutakhól előtörő nyers petró- 
leumnak kiemelése gőzgépek szakadatlan munkáját igényli. 

A Brezán-patak jobb partján artézi kút van, melyet 
petróleumért fúrt az élelmes vállalkozó ; petróleum helyett 
azonban gazdag sósforrást kapott. 

A fúrólyukból kiömlő kristálytiszta, kellemes sósízü 
vizet két oldalt vezetik le csatornákban a furó-torony két 
oldalán készített kádszerű mélyedésbe. A vizet a lakósok 
fürdésre használják. A vízből kiváló vasokker a víz nagy 
vastartalmára vall. A vízből kiszabaduló szénhidrogén 
gázok égő gyufával érintve lobbot vetnek, i) 

A közel múltban, — midőn Háromszékmegye volt 
Moldva árúháza — igen élénk forgalmi út volt az ojtozi- 
szoros. A háromszéki iparczikkeket ezen az úton szállí- 
tották Romániába. Az augusztus hónapban megtartani 
szokott kásoni vásárra: a „jármarókra" (Jahrmarkt) szá- 
zával vitte a kupecz a Székelyföldön nevelt nemes paripá- 
kat; csupán Kezdi- Vásárhelyről egy millió pár csizmát 
adnak el évenkint a kásoni vásáron. ^) 

Ma az ojtozi-szoros a pompás műúton könnyen 
megjárható; az út a képzelhető legélvezetesebb. De nem 
így volt régen, a midőn a szorosban pusztán csak az 
Ojtoz-patak volt az útmester. Jókai „Damokosok" czímű 
gyönyörű regényében a szorosnak ezt az állapotát a követ- 
kező leírásban örökíti meg : 

„Az ut nem ut többé, csak görgeteg kövek végtelen 
vágánya, csupa fenyőerdő minden egész az ösvény mart- 
jáig: csak a bemeszelt fák mutatják, hogy merre kell tar- 
tani a harasztlepte bozótban ; itt-amott a tisztáson egy 
pakulár-kunyhó, mellette egy szénaboglya, felpoczkolva 
egy-egy terebélyes fa tetejére, néhol a nappal is sötét mély 
útban egy kiálló sziklán látszik egy sok ágú keresztfa, 
melynek minden oldala tele van irva cyrillbetűkkel. Ott 
valami gazdag bojárt vertek agyon a zsiványok: an- 
nak az emlékére emelték azt a hírmondó keresztet az 
utasok. 

*) Böckh János : A háromszckmcgyei Sósmező cs környékének geológiai 
viszonyai. Budapest. 1895. 

*) Gyárfás Győző : Az ojtozi-szoros. „Erdély". 1892. I. köt. V. füz. 

Egy helyen az útnak csúfolt járókát egy meredek 
palakő-sziklapadmaly annyira odaszorítja az Ojtoz folyam- 
hoz^ hogy a lovasoknak magában a mederben kell csülö- 
kig gázolni. 

A palakőréteg amphitheatrum alakban karéjt fog, a 
miben a folyó fennakad ; ezt aztán mesterségesen összébb 
vonja valami cziklopsi kőrakás: úgy látszik, hogy ez is 
valami hajdankori agathyrz munka, a mikből azután a 
meggyújtott vizet ellenséges berohanás idején a támadók 
fejére zudíták." ... „A védgát ott áll szinig megtelve 
vizzel, a meredekebb partjairól hosszan libegett alá a 
tavak zöld „üszszakdlla" , a csendesebb öböl rejtekét pedig 
felverte a vizi tök, meg a béka-korsócska, széles göm- 
bölyű bőrleveleivel*' . . . 

Az ojtozi-szoroshoz nem egy nevezetes történelmi 
esemény fűződik: 1241-ben Bathu khán itt tört be tatár 
hordáival. 1466-ban Mátyás király ezen úton vezeté sere- 
gét a lázongó moldvaiak ellen ; a fegyveresekkel megra- 
kott szoroson karddal nyitott magának utat. 1576-ban itt 
vonult ki Báthori István fényes kiséretével, hogy Lengyel- 
ország trónját elfoglalja. 1849-ben a szorost egy zászlóalj 
honvéd tartotta megszállva; túlfelől az orosz. 1849. jul. 
28-án Bem két zászlóalj honvéddel s kevés huszársággal 
és ágyúval Eresztevényről ide csapott, előnyomult, csatá- 
zott. Az orosz elvonult előle s ő egész. Oknáig hatolt, i) 

^) Kővári L. : Erdély földe ritkaságai. 61. 1. 

1848. novemberében már egész Erdély elveszett a 
magyar ügyre nézve. Enyed, Torda, Deés, Szamos-Ujvár 
után Kolozsvár is elesett. A székely tábort Maros- Vásár- 
helyen szétszórták. Heydte osztrák tábornok betört Udvar- 
helyre; sőt már Csikszéket is hatalmába kerítette. Csügge- 
dés, kétségbeesés vett erőt az embereken. 

Ezalatt az oláh rémuralom fénykorát érte Erdélyben. 
Egyik magyar családot a másik után irtották ki. Egyik 
magyar község után a másik borult lángba. Zalathnától 
föl Maros-Uj várig egész Alsó-Fehérmegye egy nagy teme- 
tőhöz hasonlított. Janku, Axente : az oláh hordák vezetői 
elemükben voltak; csak úgy tobzódtak a magyar vérben. 

Még csak Háromszék nem hódolt meg; csak még 
Háromszék állott rendületlenül ! 

November 28-ára gyűlést hívtak össze Sepsi-Szent- 
Györgyre, hogy Puchner cs. kir. kormányzónak feltétlen 
meghódolást követelő proklamácziójára megadják a választ. 

A gyűlés nagyon népes volt. Részt vett benne a 
megyének minden számot tevő embere. Ott volt néhány 
főtiszt kíséretében Dobai Károly ezredes is. 

A nép izgatottan hallgatta meg Puchner fenyegető 
átiratát. Voltak, kik követelték az ellenállást; voltak, kik 

az egyre érkező rossz hirektől lehangolva, a teendők hig- 
gadt megfontolását ajánlották. 

— Ha kell, mind meghalunk, de meg nem adjuk magun- 
kat! kiálta közbe Nagy Ferencz, gidófalvi ref. lelkész. 

— Helyesen mondja ! Úgy van ! Nem adjuk meg magunkat ! 

— zúgják mindenfelől. Ez mind nagyon szép, — mondja 
Dobai ezredes, — de a háborúhoz pénz kell ! 

— Van még hatezer pengőforintunk! — kiáltották 
többen. 

— Igen, de nincs puskapor ! — kiáltotta Dobai. Erre 
már psak egyetlen hang felelt : 

— Teremtünk ! 

— Nincs ágyú ! folytatta az ezredes. 

— Lesz ! — kiáltotta ugyanaz a bátor hang. 

— Ki az ? Ki beszél ? Lássuk ! — kiáltották. 

A terem egyik szögletéből egyszerű zekeposztóba 
öltözködött izmos, kerekképű barna székely férfi kért szót : 

— Uraim ! hallom, hogy a főtiszt urak azt mondják, 
nincs ágyú, nincs municzió. Ha csak ez a baj, úgy én azt 
mondom : lesz ágyú, lesz municzió, a mennyi csak kell ! 

— Ki az? Ki az? — kérdezték többen, mire végig dör- 
dült a termen : Éljen Gábor Áron ! 

— Én Gábor Áron vagyok. Öntök ágyút, a mennyi csak 
kell. Nem kérek többet, csak egy forintot, hogy a fülei 
vashámorba utazhassam s ott dolgozhassam. Ha mához 
két hétre Sepsi-Szent-György piaczán hat ágyú nem lesz 
fölállítva s ha azokkal a próbalövésnél czélt nem találok : 
magam állok tíz lépésnyire elejébe czéltáblának I 

Óriási lelkesedés harsogta át a termet. Az ajánlatra 
nem lehetett más szóval felelni, mint annak elfogadá- 
sával. 

Bölön község volt az első, a mely templomi harang- 
jait odaajándékozta ágyúfémnek. Csak egyet hagytak a 
toronyban. Arra szükség volt. Ha valamelyik székely falu 

határán megjelent az ellenség: megkondult a toronyban 
az egyetlen harang. Zendülése híradása volt a vesze- 
delemnek. Szava átzúgott a másik faluba s *pár perez 
múlva ott is megkondult a harang és átvitte azt az ere- 
deti telefonhírt a harmadik, negyedik, tizedik faluba. És 
felajánlották a Székelyföld asszonyai is összes ón- és réz- 
edényeiket. 1) 

Hat nap múlva már ott állott Sepsi-Szent-György 
piaczán két ágyú és Gábor Áron az első lövésnél czélt 
talált. Két hét sem telt bele, s fel volt szerelve a hat ágyú; 
Gábor Áron fellépése csodás változást idézett elő a széke- 
lyek hangulatában. A hír szárnyra vette az egyszerű székely 
nevét, s bejárta vele egész Háromszéket. A székelyek önbi- 
zalma visszatért, most már harczolni akartak mindnyájan. 

Határtalan volt a lelkesedés különösen Kézdi-Vásár- 
helyen. Nem volt ember a városban, ki ne tett volna valamit 
a hadviselés eszközeinek előteremtése dolgában. Thnróczi 
Mózes rézműves felkeresi Gábor Áront, beavattatja magát 
az ágyúöntés titkába, azután hazamegy, műhelyéből ágyú- 
öntő műhelyt csinál ; néhány nap múlva egy hatalmas 
rézágyúval lép az ámuló kézdivásárhelyiek elé. 

De az ágyúhoz golyó és puskapor is kell. Sebaj, ezeken 
a hiányokon is segít a székely találékonyság. A faliórák- 
ról leszedik a vasnehezékeket s ezeket öntik golyóbissá. 

Majd előáll Szacsvay János, esztelneki birtokos, a 
vidék leghíresebb vadásza. 

— A puskapor miatt ne aggódjunk, — szól öblös, mély 
hangján — majd csinálok én. Tíz év óta pusztítom a 
vadat, de még soha egy szem puskaport sem vettem ; 
magam készítem magamnak. Torja ad ként, salétromot 
kerítünk, szenet pedig majd égetünk. És megkezdődött a 
puskaporgyártás is. 



^) Bem apó hősei. Budapesti Hirlap. 1896. 282. 

Gabriányi József gyógyszertáros a kapszli-készítés 
nyitjára bukkan. Sohasenkitől sem látta, magától jön rá. i) 
Gabriányi gyógyszertára 24 óra alatt kapszlikészítő-mű- 
helylyé változik. 

E közben megérkezik Gábor Áron. A hadfelszerelés 
élére áll, a műhelyeket egyesíti; az ágyúöntő-műhelyt 
berendezi, a műhely főm esterévé Thuróczi Mózest, az egy- 
szerű üstcsinálót teszi. Thuróczi munkatársai asztalosok, 
kerékgyártók, csizmadiák. 

Az asszonyok előkeresték óntálaikat, kanalaikat, 
tányéraikat, a férfiak levették a harangokat s vitték vala- 
mennyit Kézdi-Vásárhelyre ; hadd legyen miből Gábor 
Áronnak ágyút önteni. 

Háromszék 1 25 harangot szállított Kézdi-Vásárhelyre ; 
ezenkívül temérdek ónedényt. Marosszék területéről 93 
harang, 2 nagy mozsár és 4 mázsa réz került az olvasztó- 
kemenczébe. Udvarhelyszék 14 harangot s több mázsa 
vasat. Aranyosszék pedig 25 harangot adott. 

Gábor Áron személyesen őrködött az ágyúöntő-tele- 
pek munkáján, nemcsak itt, de a fülei és a szent-kereszt- 
bányai hámorokban is. 

Itt tervez, ott munkát vezet, amott utasításokat ad s 
dolgozik mindenütt, mintha száz keze volna. Emberfölötti 
erőfeszítéssel rövid idő alatt hatvannégy ágyút önt és 
szerel fel teljesen. 

Ez azonban még nem elégíti ki tetterejét, munkaké- 
pességét. Ezenkívül tüzéreket toborz, éleszti bennük a 
hazafiság tüzét, tanít, idomít, tíz ember munkáját vé- 
gezve; csodás munkásságával a semmiből tüzérséget 
teremt nemzetének. Igazán meseszerű tevékenység ; talán 
el se hinnők, ha e csodás tevékenységnek havas fejű, tisz- 
tes tanúi nem járnának közöttünk ! 

^) Gracza György: Az 1848-— 49-iki magyar szabadságharcz története. 
lUidapest. 189G. 

Ez az energikus és tevékeny ember, ez a katona- és 
technikus-zseni, egy bereczki születésű, egyszerű katona- 
viselt ember. De a mi érték, a mi erő a székelyben van : 
értelem, tehetség, találékonyság, hév, lelkesedés, szabad- 
ságszeretet, akaraterő, az benne fokozott mértékben meg- 
volt, azt ő mind harczba vitte a nemzeti ügy érdekében. 

Már javában megkezdette Gábor Áron ágyúöntő 
munkáját, midőn egyszerre megcsendül a harang-telefon : 
Heydte dragonyos főtiszt betörni készül Háromszékre. 

Mint a megzavart hangyaboly, egyszerre megmozdul- 
nak a szék lakói. Megperdül a dob, kibontják a zászlót; 
harsogó énekszóval, lengő zászlóval indul útjára a fegy- 
veres nép, mintha csak lakodalomba menne. 

Kitörő lelkesedés és nemzeti önérzet lengette a szé- 
kelyek zászlóit; csak egy dolog bántotta: nincsenek még 
ágyúik. 

Az ellenség P^öldváron ütött tanyát, a székelyek Hid- 
végen vonulnak meg. 

Egyszer csak a messze távolból dübörgő moraj zúgá- 
sát hozza a szél, mely egyre növekedik. Mint a mesék 
segítő tündére egyszerre csak közöttük terem Gábor Áron 
két ágyújával. 

Éljen Gábor Áron ! hangzik ezer torokból. Éljen 
Gábor Áron ! — zúg belé a völgy. 

Megkezdődik a csata. Gábor Áron egy dombtetőn 
állítja fel ágyúját; ő maga tölt, maga irányoz. Eldördül 
az első lövés. A golyó magas ívalakban csap az előnyo- 
muló dragonyosok közé ; a második az oláhok tömegén 
szánt keresztül, i) 

Az arczok egyszerre megelevenednek s mint a villa- 
mos áram fut a székely harczosokon végig a lelkesedés 
gyújtó szikrája. A miénk nagyobbat szólott, mint az 



^) Gracza György: Az 1848~-49-iki magyar szabadságharcz törtenete. 
Budapest. 

ellenségé, miénk a győzelem! hangzott végiga honvédso- 
rokon. A kik az ágyú körűi voltak, elhalmozták szeretetük 
minden jelével, reá borultak, simogatták, csókolgatták. 

Szuronyt szegezz ! Előre ! — hangzik most a vezér 
dörgő vezényszava. Nem kellett a székelynek több bizta- 
tás. Mint a futó tűz lángja, mint az áradat csapott az 
ellenségre. Az ellenséget nem verte meg, hanem szétszórta, 
elseperte. 

A kivívott diadalnak nagy fontosságú következései 
voltak. A felbátorodott székelység időt nyerve szervezke- 
dett a további diadalmas csatákra. 

Az ágyú- és lövőszer-telepeken az ezernyi ezer kéz 
szakadatlan munkája 64 ágyút és temérdek lövőszert te- 
remtett. A harczvágyat, a lelkesedést a szellő elhordotta 
határról-határra s faluról-falura ; az ifjú arczokon kigyúlt 
a tűz s nem maradt fásult az öreg szív. Csapatok alakultak 
s gyűltek a szék minden pontjára; ezek a csapatok olyan 
élő védőfalak voltak, melyeken az ellenség áttörni nem 
tudott. 

Gábor Áron a hídvégi csata után még több más csa- 
tában vett részt. A riadó szavára az ágyúhős bőrkötényét 
karddal cserélte fel s rohant a vérmezőre. Ott is hős volt, 
első az elsők között. A hős nevét és tetteit a hír is szár- 
nyára kapta és elvitte a hegyeken is túl, a magyar kormány 
székhelyére: Debreczen városába. Az ország kormány- 
zója kiváló érdemei elismeréséül őrnagyi ranggal a székely 
tüzérség főparancsnokává nevezte Gábor Áront ki. Csodás 
szereplésének legnagyobb része van abban, hogy a Szé- 
kelyföld 1848—49 telén a védelmi harczot megkezdhette 
s magát Bem diadalmas előnyomulásáig fenntarthatta. 

A védelmi harcz azonban csakhamar támadó harcz- 
czá változott át, mi az ellenséget az orosz segítségnek 
igénybe vételére kényszerítette. Háromszék erejének egy 
részét Bem seregéhez csatolva osztozkodott azon bámu- 

latos hadjárat dicsőségében, mely rövid három hónap alatt 
Erdélyt megszabadította az osztrák-orosz hadseregektől, i) 
1849. július 2-ika dicsőséget hozott a székely fegy- 
verekre, de egyszersmind nagy gyászt a székelyekre. A kelő 

nap fényében úszott a város, amidőn futár érkezett Gábor 
Áronhoz, jelentvén, hogy a kökösi hidnál az oroszok meg- 
támadták a székely sereg előőrseit. Habozás nélkül lóra 

') Orbán Balázs: A Székelyföld leírása. 3-ik kötet. 

pattant s mint a szélvész, elvágtatott. Mire őés kevés vár- 
tatva ágyúi megérkeztek, már javában folyt az Uzon és 
Kökös között elterülő téren a csata. 

Felállította gyorsan 36 ágyúját s megkezdődött a ret- 
tenetes ágyúharcz. Az ágyúk dörgésétől rengett a föld, 
vértől piroslott a mező, s a közeli dombok puskaporfüs- 
töt felhőztek. Gábor Áron a legöldöklőbb golyózápor kö- 
zött száguldott egyik ütegtől a másikhoz, hol bíztatva, 
hol dicsérve, hol korholva az irányzó tüzéreket, vezé- 
nyelve a tüzelést és az előnyomulást. A küzdelem hevében 
lova nyakára hajolva „fennebb", „lennebb" szavakkal ve- 
zényel, irányoztat ...se perczben jön a végzetes 6 fontos 
ágyúgolyó s balkarjából, hónaljából és melléből egy darabot 
elsodorva: nemes szivének lángját, nagy szellemének vi- 
lágát eg}'^ pillanat alatt kioltotta, i) Csodás végezet ! Az 
ágyúhőst, az ágyúk nagymesterét épen ágyú ölte meg. 

A hős tetemét az eresztevényi temetőben tették örök 
nyugalomra. Sokáig jeltelenül állott a sír. 1892 óta díszes 
síremlék jelzi a helyet, a hol a legendás hős porai pihennek. 
A szép emlék a tervezőnek : Gyárfás Győző főmérnöknek 
hazafiságát, ízlését és szakértelmét dicséri. 

A síron virág díszlik, a síremléken sohasem hervad 
el a koszorú ; van-e a Székelyföldnek annyi virága, ko- 
szorúja, a mely méltóan kifejezhetné Gábor Áron iránt a 
nemzet háláját? 

A hős lelke ihlesse meg, a hősnek erényei hassák át 
nemzedékről-nemzedékre e föld minden gyermekét ! 

Sírja felett lengjen béke! Az emlék felett őrködjék a 
kegyelet ! 

^) Nagy Sándor : Háromszék önvédelmi harcza. 1848 — 49-ben. Kolozs- 
vár. 1890. 

szárnyas kerék nagy hódítást tett az erdélyi részek- 
ben; uralma immár kiterjed a par excellence Szé- 
kelyföldre is. 

1891. óta a tejjel-mézzel folyó Barczaságról napon- 
kint kétszer gőzkocsi robog be a délibábos háromszéki ró- 
nára s röpíti azon keresztül a háromszéki utazókat. A há- 
romszéki vasút állomásai : Szász-Hermánv, Prázsmár, 
Kökös, Uzon, Kilyén, Sepsi-Szent-György, Eresztevény, 
Nagy-Borosnyó, Barátos, Kovász na, Páva, Zabola, Imecs- 
falva, Kézdi-Vásárhely. 

Mindjárt utunk kezdetén kitárul előttünk a gyönyörű 
háromszéki róna, a melyen a meddig a szem csak ellát, 
aranyszemektől nehéz aranykalászt ringat a szél. A kalá- 
szok végtelensége egy folyó aranytenger benyomását te- 
szi az emberre, a melynek tükörén ezer, meg ezer hullám 
reszket. 

A szemhatáron falvak jelennek meg. Közelükbe érve 
feltűnik előttünk a nagy rend és tisztaság a lakosok ruhá- 
zatában, tisztaság és rend a házakban, a belső telkeken és 
azok körül ; feltűnik előttünk a házak díszítése, a földnek, 
minden talpalatnyi földnek kitűnő megmívelése, értékesí- 
tése. Legalább két kimagasló és kitűnően gondozott épü- 
letet találunk itt minden faluban : egyik az Isten háza, a 

másik az iskola ; meglátszik rajtuk, a hány ember a falu- 
ban, annyi az őrizője és gondozója. így van ez minden 
háromszéki székely faluban. Mindennél jobban jellemzi 
ez a mi józan gondolkozású, hangya szorgalmú, kiváló 
ügyességű, utánozhatatlan képességű népünket: a szé- 
kely népet. Ezen tulajdonságok, meg a páratlan vendég- 
szeretet, az idegenre sohasem tévesztik el hatásukat ; egyéni 
jellemvonása ez a székelynek, a mely vonz s honvágyat 
fakaszt az ember lelkében. 

Az első háromszéki állomás Kökös, a Szépmezőnek : 
az alvidék ezen gyönyörű rónájának egyik szegletében 
terűi el. Közelében folyik a Feketeügy, melyen a kökösi 
hid vezet keresztül. 

Kökösön felül Uzont, a Béldi-család ősi fészkét érjük. 
Vidám külsejű szép nagy falu, több udvarházzal. A piacz 
közepén álló templomot magas, régi várfal környezi, mely 
sok ostromot állott ki diadalmasan. Uzon után a kilyéni 
állomáson, Sepsi-Szent-Györgyön, majd Eresztevényen 
tartunk pihenőt. 

Jobbra egy dombtetőn emelkedik a rétyi templom, a 
Székelyföld legrégibb temploma. Fénylő tornya messzire 
ellátszik, megkonduló harangjának szava messzire elhall- 
szik. A falu a domb déli lonkáján terűi el. 

Túl a Feketeügyön van a rétyi Nyir. Ez a homok- 
sziget itt felejtett tanuja annak a kornak, midőn óriási tó 
hullámzott ezen a területen. Emlékét őrzi a fénylő vörös 
homok, a mely vastagon borítja a földet, meg az a tó- 
csoport, a melynek egy-egy tagja ki-kivillan a karcsú 
nyírek és a sötét lombozatú egerfák sűrűjéből. 

A tócsák némelyike bozótos, hínárral átszőtt, ingo- 
ványos, némelyik náddal van tele. A nádasok a vizi szár- 
nyasoknak látogatott tanyái. Egyik-másik tóban egyetlen 
sás- vagy vizifonál sincs ; tiszta kékeszöld tüköré mozdu- 
latlanul pihen. 

Néhány tóban érdekes növényritkaság él: a Nyui- 
phaea aJba. A köznép Kupán-vi rágnak hívja ezt a gyö- 
nyörű virágot. A növény több méter hosszú, ujjnyi vastag; 
húsos szára a tó fenekéről nyúlik fel a víz színére. Itt 
himbálódnak tányérnagyságú, köridomú, vastag zöld 
levelei, melyek közül vakítóan ragyognak ki a fénylő, 
fehér virágok: a vízi virágoknak valóságos nimfái. 

Itt vonul el a Hom-árka (Hun-árka) nevű töltés ; a 
régmúltnak ez a néma emléke egyenes vonalban húzódik 
a rétyi nyíren át Magyarosnak. 

A Feketeügyön áthaladva Nagy-Borosnyót érjük. Szép 
fekvésű, népes község. Temploma, szép, nagy, emeletes 
községháza, iskolája egy magaslaton foglalnak helyet. 
Nagy-Borosnyót elhagyva Czófalva. majd a térségből 
merészen kiemelkedő dombon épült Várhegy közelében 
visz el utunk. A domb északi szögletében láthatók wSc6''^^/4'- 
idnja várnak festői romjai. 

Barátos állomásig terjedő utunkban a falvak egész 
sora marad el jobbra és balra. Ott Zágon, a legnagyobb 
székely falvak egyike, a hova Mikes Kelemen, Rákóczy 
Ferencznek bujdosásában hű kísérője - keserves hon- 
talanságából egyre visszavágyott. Amott Fapolcz messzire 
fénylő tornyaival, meg Körös \ balra Léczfalva, Telek. 

Körösön született (1784-ben), innen kelt szárnyra 
Körösi Csorna Sándor, a nagy-ázsiai utazó. Itt élte az első 
kikeletet, a fiatal szív első kinyílását; itt kapott ösztönt 
azon elhatározásra, hogy Ázsia belsejét átkutatva az ős- 
magyarok hónát felkeresi. Lelkét, szellemét előkészítve 
1820 tavaszán megindult szédületes nagy útjára. Megjárta 
Perzsiát, Tibetet, bejárta a Himalája völgyeit, bérczeit, 
szakadékait, be Indiát. 

Huszonegy évig tartó utazása a lelkesedésnek, kitar- 
tásnak, állhatatosságnak, a tudományos mártirságnak 

olyan példája, a milyent hasztalan keresünk az utazások 
történetében. 

Hónapokat buddha zárdák szűk, fűtetlen czelláiban, 
zérus alatt 15 foknyi hidegben dolgozott koplalva, fázva, 
éjjel-nappal, szakadatlanul. A Himalája bérczei között 
bennszülöttek kunyhóiban lakott és tanult a legnagyobb 
nélkülözések között. Átkutatva az arab, sanskrit s tibeti 
nyelvet és irodalmat, új útra készült. 

Meggyőződése szerint a Lasszától északkelet felé, 
China határán lakó dsungar nevű nép az, a melyben 
végre a magyarok rokonait, s az ősök élő ivadékait fel- 
találhatja. Ezt a népet felkeresendő 1841. márcz. 24-én 
Dardsilingbe, az ind-angol birodalom 7000 lábnyi magas- 
ságban fekvő határállomására ért. Itt akarta a lasszai láma 
engedélyét bevárni a tovább utazásra. 

A fáradt vándor közel állott utazása czéljához ! A vi- 
déken uralkodó láz, a mely megrohanta, erősebb volt 
vágyainál, akaratánál ; megölte, mielőtt czélját elérhette, 
hazáját viszontláthatta volna. 

Messze tőlünk, a világ egy más részében, ott, hol a 
nagy Himalája emeli hótakart bérczeit, pihen most a 
zarándok hosszú vándorlása után. A szív, mely oly hőn, 
oly erősen dobogott hazájáért, idegen földben hamvad el, 
s maga a fü, mely pora felett nő, idegen külsejű; de 
Körösi emléke itt él közöttünk, s mig e határok közt szív 
lesz, mely hazája nevénél feldobog, dicső emléke felejtve 
nem lesz. i) Az ázsiai angol társaság, mely életében meg- 
becsülte, halála után, kegyeletes érzelemmel, magas emlék- 
követ készíttetett angol felirattal hamvai fölé, s rózsákat 
és szomorúfűzeket ültettetett az emlék köré. 2) 



M Eötvös József br. : Emlékbeszéd Körösi Csorna Sándor felett. 
'-'j A Pallas nagy Lexikona. X. kötet. 

A háromszéki vasút következő állomásai : Kovdszna, 
Páva, Zabola^ a Mikesek ősi birtoka, Imecsfalva, s Szent- 
Katolna után Kezdi- Vásárhely, 

A síkság, a melyen végig robog vonatunk, a Fekete- 
ügy völgye: az Istentől megáldott háromszéki róna; észak 
felé végtelen, keleten a bereczki, nyugaton a bodoki 
havasok zárják be a látás határát. A két hegység között 
itt is, ott is a falvak egész sora tűnik fel. 

Zabola után a jobb oldalon Haraly^ Gelencze, Hilib, 
Ozsdola,Sihei\olda,lonTamásfalvay Hatolyka, Mártonfalva, 
Márkosfalva, Alhis, Alsó- és Felső-Csernáíon, Ikafalva, 
Fiitásfalva maradnak el. A falvak elmaradnak ; de Alsó- 
Csernáton pompás ódon templomának (református) magas 
tornya folytonos kisérőnk felvidéki utunkban. 





KOVASZNA PIACZA, KÖZÉPEN A I'OKOLSÁRRAL. 



l^ovászna. 




^ovászna Háromszékmegyében, a keleti Kárpátok lábai- 
nál terül el, 560 méter magasan a tenger szine fölött. 

A falu bitumen tartalmú agyag-palán húzódik végig, 
mely helyenként termékeny diluvialis réteggel van borítva. 
Emez agyagpala rétegei, melyek nagy mennyiségű növényi 
maradványokat zárnak magukba, — nem fekszenek sza- 
bályszerűen vízszintesen, hanem egyes helyeken eredeti 
fekvésökből ki vannak mozdítva, sőt fel is állítva. (Benkő 
Gábor dr.) 

Kovászna mintegy 4000 lakossal biró székely község, 
mely fárasztó hosszúságban húzódik el az erdős hegyek 
tövén. Ez erdős hegyek itt a Magyarországot Romániától 
elválasztó határhegyek. A hegyek alján százados fákból 
álló lombos erdő emelkedik, mely észrevétlenül olvad be 
a mértföldekre terjedő fenyvesek rengetegébe. 

A falu egyik szélén síkság, mely távolban összeolvad 
az éggel, a másik részén erdővel borított hegyek. 

Gyönyörű vidék, az alföld nyílt derűjének s a hegy- 
ség fenségének összhangjával. 

A község tulajdonképen két részből áll : Kovászná- 
ból és a vele összeforrott V'ajnafalvából. A havasok közé 
mélyen felnyúló völgyből a Kovászna vize törtet le hangos 
csattogással. A tiszta vizű patak a községet hosszában 
kétfelé szeli. 

A messzire fehérlő tiszta, csinos házak, a ragyogó 
templomtornyok, a házakat körülövező gyümölcsösök 
egy kellemes kis székely község benyomását teszik inkább 
az emberre, mint egy nagy jövőre hivatott fürdő-telepét; 
azt meg éppen semmi sem árulja el, hogy Európa leggaz- 
dagabb széndioxid-forrásainak tövében vagyunk. 

A piaczon díszes, tornyos és faczifrázatokkal ékesí- 
tett épület vonja magára figyelmünket. Ha nem figyel- 
meztetnének reá, az épület homlokzatáról is leolvashatnók, 
hogy Erdély földjének egyik legnagyobb természeti neve- 
zetessége : a Pokolsár előtt állunk. 

Az épület belsejében különös moraj hallatszik, 
hasonló ahhoz, a melyet a legerősebb forrásban levő 
víz támaszt. Belépve sajátságos szúrós, de nem kellemet- 
len szag üti meg orrunkat. Hatalmas deszkafallal két 
részre osztott vízmedencze van előttünk : a Pokolsár ez, 
tombolva felfakadó, kavargó, örvénylő, zúgó, forrásban 
levő vizével. 

A medencze falából óriási erővel, nagy tömegben 
kitóduló széndioxidgáz dolgozik itten; ez a vizet nemcsak 
állandó hullámzásban tartja, hanem a medencze falát alkotó 
agyagpalát megpuhítva, összezúzva, felkavarva, hamu- 
szürkévé is teszi. A széndioxid a körlégnél nehezebb 
lévén, állandó gázréteg borítja a víz felszínét. 

A gázréteg magassága folytonosan változik. Egy égő 
gyújtószállal könnyen megállapíthatjuk azt a határt, a 
melyen alul az égés megszűnik, illetőleg a hol a széndi- 
oxid kezdődik. 

- A széndioxid - - mint a levegőnél jóval nehezebb 
gáz — edénynyel, kalappal kimerhető, folyadékok módjára 
egyik edényből a másikba tölthető. 




A rOKOLSÁR-rÜRDŐ. 



Egy kalapnyi széndioxid-mennyiséggel égő papirost, 
gyertyát könnyen elolthatunk. Ha a széndioxid-réteg 
bizonyos magasság-réteget túllép, alkalmatlan lesz a für- 
dőknek. 

A Pokolsár vize, mint valami háborgó vulkán, néha 
kicsap medenczéjéből s elöntéssel fenyegeti a vidéket. 

Felszakgatja a medencze deszka-padozatát, súlyos köve- 
ket dobál, gomolygó gőzöket lövel ki, a melyek meg- 
nehezítik a környéken a lélekzést, szennyes vízzel, s 
hamuszínű iszappal borítja el a piaczot. Sűrű füst-oszlop 
emelkedik ki a forrongó medenczéből s nagy magasság- 
ban szétterül, a gázfejlődés e közbenoly nagy és rohamos, 
hogy a fojtó gáztól a fürdőépületbe belépni nem lehet, a 
fürdő fölött elrepülő madarak pedig élettelenül zuhannak 
alá a vízbe. 

A három-négy napig tartó erupczió egész tartama 
alatt morajló zúgás hallható a Pokolsártól 100 méternyire 
is, a föld pedig megrázkódik. Azonban mindennek egy- 
szer vége szakad. A levegő megtisztul, a morajló zúgás 
elhal, nemsokára a víz is visszahúzódik és csendes lesz 
ismét minden. A kitörés után tátongó tölcsér marad a 
medencze helyén, a melynek betömésére 2 — -300 szekér 
kő alig elegendő. 

Az ilyen kitörések jelentékeny jelenségek a Pokolsár 
történetében, csodájára is járnak az egész vidékről. Szá- 
zadunkban 1837-ben, 1856-ban és 1885. januárius 4-én 
voltak a Pokolsárnak nagyobb kitörései. 1837-ben egy 
kemény téli estén egyszer csak megrendült a föld a 
kovásznaiak lába alatt, a falakról az edények lehullottak, 
a pohár-vszékekben az edények összecsendültek, az embe- 
rek rémülten futottak ki lakásaikból. Másnap a Pokolsár 
rendkívüli erővel tört ki, gázával betöltötte a levegőt, 
vizével elöntötte a piaczot. Az 1837-iki kitörés előtt a 
víz kristálytiszta volt ; ez idő óta szennyes hamuszürke 
felületén pedig olajszerű folyadék úszik. A Pokolsárból 
merített szürke, olajos vízzel a nép háza falát festi : mond- 
ják, hasznos óvó szer az élősdiek ellen. 

A kovásznai székely sohasem telik be a Pokolsár 
szemléletével ; mert a Pokolsár, mint a tenger, sohasem 
ismétlődő változatossággal napról-napra más képet nyújt 

s mindig megragadót. Ma megdagad s magas hullámokat 
vet, a víztükör fölött lévő tért teljesen kitölti gyilkos gázá- 
val ; holnap alászáll tükre s bár hullámai nem simulnak 
el teljesen, a tükör közepén mindig buzog, egyre mozog, 
fortyog, fodrosodik. A tükör szélén lomhán gyűrűznek a 
hullámok, szelíden nyaldosva a medencze deszkafalát. 

A kovásznai Pokolsár vize 1890-ben végzett elemzé- 
sem szerint kitűnő alkali-sós savanyú víz ; a víz hőmér- 
séklete 15-50 C. 

„A Pokolsár iszapja megszárítva hamvas szürke 
szinű és helyenként muszkovit-pikkelyektől csillámló. 

Az iszap hosszabb ideig iszapolva, laza, homok- 
szerű tömeget hagy vissza, melyben az ásványos elegy- 
részen kivül sok korhadó növényi maradvány van. Az 
ásványos elegyrészek között, nem tekintve az agyagiszapot, 
keresztezett nikolok alatt könnyen felismerhető a csillám, 
kvarcz, földpát és mészpát." (Benkő G. dr.) 

Mint a látvány, melylyel e kiváló természeti neveze- 
tesség az embert gyönyörködteti, oly bámulatos a víznek 
gyógyító ereje. 

Csúzos bajban elgyötört, kösz vényben nyomorékká 
vált, idegbajban sinylődésre kárkoztatott nem egyszer 
kapta vissza a Pokolsár vizének használata után testének, 
tagjainak, idegeinek előbbi épségét, rugalmasságát. A Po- 
kolsár jövőjébe vetett reményem nem helyezi nagyon 
távolra az időt, midőn vize az ischiásban szenvedőknek 
speciális gyógyítószere lesz. 

A 7—8 méter hosszú, 3 —4 méter széles tükörfürdő- 
ket kényelmesen berendezett vetkező szobák veszik körül, 
a víz iszapjának lemosására kristályvizű zuhanyok állnak 
rendelkezésre. 

A meteorológiai jelenségek (eső, hó, köd) észrevehető- 
leg módosítják a Pokolsár széndioxid-mennyiségét; eső- 
zések után széndioxid-réteg a vízszin felett szokottnál 

magasabb lévén, a fej könnyen juthat a széndioxid fojtó 
légkörébe. Fürdéskor ilyenkor a legnagyobb vigyázat 
ajánlatos. A fürdő után szükséges mozgást a vendégek a 
Pokolsár közelében, a patak mentében készített igen csi- 
nos sétatéren végezik. 

A Pokolsár nem az egyedüli ásványvíz — és szén- 
dioxid forrás Kovásznán. Csodálatos hely ez! Úton-út- 
félen, árokban, hegyoldalon, erdő sűrűségben, sőt a kapa- 
nyomában is csodavizű források fakadnak fel földjéből. 

Minden magántelken pompásabbnál pompásabb vasas 
savanyúvíz forrás, gázkiömlés. Az ásványvizekből a leg- 
több helyen meleg fürdőt készítenek az annál a háznál 
szállásoló vendégek számára. A vizet üstökben vagy izzó 
kövekkel melegítik. Ember, állat annyira megszokja itt a 
savanyúvizet, hogyha más vidékre kerül, csak a legfenye- 
getőbb szomjúság esetén nyúl az édes vízhez. 

Mintha kitörni akaró vulkánon feküdnék a falu, idő- 
változásoknál az egész völg}^ vitriol-szagot gőzölög a 
földszinre s a pinczék mintha párolognának, a kutak, 
pinczék gőzzel telnek el, melyek a madarakat elszé- 
dítik. 1) 

A Pokolsárral úgyszólván egy vonalba jobbra-balra 
számos gázforrással találkozunk. A piaczi kút kitűnő 
vizét a kiömlött széndioxid állandó forrásban tartja, a kút 
mellett lesiető patak kristályvize a több helyen előforduló 
széndioxidtól sistereg, forr, buzog. A patakon túl az 
úgynevezett „Kis-Pokolsár^^ a Pokolsár miniatűr kiadás- 
ban ; ez is egyre hánykódik, víztükre a hatalmas buboré- 
kokban szakadatlanul felszálló széndioxidtól állandó hul- 
lámzásban van. Ilyen lehetett a Pokolsár gyermekkorában! 

A fürdőtelep tulajdonképeni középpontja fenn Vajna- 
falván, a fürdő számára megvásárolt Mikes-féle telken van. 

^) Kővári L. : Erdély földje ritkaságai. 1853. 

A Mikes-telek gyönyörű park, barátságos, mosolygó lakó- 
házakkal, zenepavillonnal, árnyékos sétahelylyel s az u. n. 
Mikes-fürdővel A Mikesfürdő zuhanyokkal és csinos 
vetkezőszobákkal ellátott kettős tükör-fürdő, a mely fölé 
az év tavaszán díszes épületet emeltek. A fürdő közelében 
van Si Czifra kút ; vasas savanyúvizét ivásra használják. 

A Mikes-telek szomszédságában levő — egész az 
erdőig nyúló — Apor-telken fürdővendégek villákat épí- 
tenek. Egy pár év leforgása alatt egész villa-kolónia 
fogadja itten a látogatót. 

Fennebb a völgy kétfelé nyílik; az egyik völgynyilás- 
ban, pompás erdős környezetben az élvezeti- és gyógyító 
víznek egyaránt kitűnő Horgácz-kütra akadunk. A víz 
kőmederből csurog alá ; a kutat fedélzet védi a légköriek 
hatása ellen. Vize széles Erdélyben keresett árúczikk. 
A másik völgynyilásban, szép lombos erdő tövében van a 
sós-fürdő. Kettős tükörfürdő qz, mely fölé a folyó évben 
nagy gonddal berendezett díszes épületet emeltek. Közel 
v^an ide a Hankó-kút; vize kitűnő alkali-sós savanyú víz- 
forrás; összetételéhez képest előkelő helyet foglal el a 
gleichenbergi és seltersi vizek mellett. 

A kovásznai Pokolsár, Horgácz, Sós- és Hankó-for- 
rás vizek a legkitűnőbb alkali-sós savanyú vizek közé 
tartoznak. Feltűnő e vizeknek a szabad és félig kötött 
szénsavban, a sodabicarbonatban, s a konyhasóban való 
nagy gazdagsága; figyelemre méltó e mellett a Hankó- 
kútban a jódnatriumnak és natriumsulfátnak jelentékeny 
mennyisége is. A Horgácz-kút és a Hankó-kút vizének 
feltűnő natriumbicarbonat, konyhasó és szénsavtartalma 
méltóvá teszik e vizeket arra, hogy mint a világhírű 
gleichenbergi vizekkel egyenlő értékűeket az orvosok a 
legnagyobb figyelemben részesítsék. 

Kitűnő összetételükhöz képest gyógyító-erejük is 
kitűnő. 

A Pokolsár- és Sós-fürdő, mint hidegfürdők csúzos- 
köszvényes-, görvélyes- és idegbajokat gyógyítanak. 

A Horgácz- s a Hankó-kútja vizének belső alkalma- 
zására főképen a hurutos hajók gyógyulnak. Vérszükség 
eseteiben, úgyszintén a hiányos vérképződésnél is javalva 
van kölcsönösen a Horgáczvíz használata. 

De nemcsak az emésztő szervek hurutos bántalmai- 
nál, hanem a légzőszervek hiiriitjánál is jó sikerrel rendel- 
hetők a kovásznai vizek ; főkép a köhögési inger és tüdő 
/mn// javulnak mellette. 

A Mikes- és Czifra-forrás vizei vasas savanyúvizek. 
Alkalmazásuk különösen hiányos vérképzés esetében, é:s 
idegbajokban ajánlható ; Kovászna pedig czélszerű tartóz- 
kodó hely mindazoknak, a kiknek havasalji, illetőleg hegyi 
klima befolyására van szükségük. 

A kovásznai vendéglőkben, villákban, fürdőházak- 
ban és a falubelieknek házában összesen 300 szerényen 
bútorozott, de tiszta és egészséges lakószoba áll a vendé- 
gek rendelkezésére. 

A Pokolsártól jobbra van a gőzlő. Egy körülbelül 
2 D méter területű, másfél méter mély gödör ez, melyből 
folytonos áramlásban széndioxid gáz ömlik ki. 

A gödörből kifelé nézve bizonyos világítás mellett 
tanúi lehetünk a természet bámulatos játékának: a nehéz 
gáz libegő mozgásának. A bejárat előtt reszketni lát- 
szik a levegő, mint a délibáb, a kövek tánczolni látsza- 
nak. Nem régen a tulajdonos az üreg fölé egy faházikót 
emelt s ez által megfosztotta a vendégeket a felséges 
látványtól. 

Az elmúlt években a gödrőt jobban kiásták, mélyí- 
tették, szélesítették. Az üreg széléről lépcsőket készítettek 
az üreg fenekére, hogy a gázfürdőt használó beteg egész 
nyakig belemerülhessen a széndioxid gázkörébe. A felső 
lépcsőn a széndioxid bokáig, az alsón nyakig ér; az üreg 

alján egy középnagyságú ember felett összecsapnak a 
gyilkos gáz hullámai. Addig, mig szánk, orrunk a szén- 
dioxid rétegéből kiér, bátran lélekzelhetünk. Az üreg 
fenekén azonban csak visszatartott lélekzettel járhatunk. 
Mert egy lélekzet gáz már öl. 

A Pokolsár kitörésének ideje alatt zsongás hallatszik. 
E zsongás sokszor tévedésbe ejtette az embert, az erup- 
cziók okát illetőleg. 

E földalatti moraj nyomán, a képzelet leszállott a 
föld belsejébe, hol az örök tűz lángja pöfög, s ez örök 
tűzzel hozta a kitöréseket okozati kapcsolatba. 

Nem kell nagy megfigyelő tehetség annak belátására, 
hogy a Pokolsár kitörései nem vulkáni erupcziók. 

A kitörések rendesen téli időben vannak, midőn a 
légköri csapadékok vize, a hólé beszivárog a talajba s ott 
megfagy, miáltal betömi azokat a nyilasokat, melyeken a 
föld mélyében képződő széndioxid kiszabadul. A kiömlés 
vonala alatt összegyülemlő széndioxid gáz a soha be nem 
fagyó Pokolsár vizén keresztül talál legkevesebb akadályt, 
hogy szabadba juthasson. Midőn a gázok feszítő ereje 
annyira növekedett, hogy a Pokolsár medenczéjének falán 
az idevezető nyilasokon, a víztömegen utat törhet, a szén- 
dioxid nagy erővel, zajjal, robajjal rohan ki, magával 
ragadva az útban álló köveket, iszapot, deszkafalat, vizet. 
Szerencse, hogy az összegyülemlő széndioxid nem egy- 
szerre, hanem részletenként törtet a szabadba ; az útban 
álló akadályokat ellenállhatatlan erővel távolítja el útjából. 
A múlt tavasz nyíltával, midőn a Pokolsár új épületének 
alapját dolgozták, egy több méter mélyre bevert faczölö- 
pöt mint tollú pelyhet lökött ki az azon helyen felböffenő 
széndioxidáram. 

A széndioxid gázkörbe lépve, a széndioxid-gáz a 
testnek abban a részében, melyet elföd, a melegség érzetét 
kelti, mintha melegvízbe léptünk volna. Kísérleteim meg- 

14 

erősítették Ilosvay Lajos dr. magyarázatát a széndioxidnak 
a szervezetre való hatását illetőleg: „a gőzlőben nem azért 
érezzük a hőséget, mert benne tényleg melegebb van, mint 
kint, hanem azért, mert a széndioxid a bőr felületén lévő 
nedvességgel kémiai és fizikai átalakulások miatt akkora 
hőt fejleszt, hogy arról érző idegeink útján tudomást 
szerezhetünk." 

Az a vízmennyiség, mely a bőrt rendszerint borítja, 
teljesen elegendő arra, hogy a fennebb említett kémiai 
hatás létre jöjjön; nem szükséges erre, hogy a bőrt izzad- 
ság-réteg borítsa. Vastagabb vízréteg épen akadályozza a 
hatást. 

Az az inger, melylyel a gáz a testre hat, már sok ne- 
héz reumás bajnak volt gyógyítója. 

A gáz-fürdőt rendesen a Pokolsár fürdővel párhuza- 
mosan használják a betegek; ha délelőtti órákban keressük 
fel a gőzlőt, a különböző magasságban elhelyezett ülőhelye- 
ken, lépcsőkön, szekrényekben, ritkán találunk üres helyet. 
Sokan az által iparkodnak a gáz gyógyító erejét fokozni, 
hogy vizes ruhát kötnek beteg tagjaikra. 

Vajnafalván szintén sok a gáz-kiömlés, a kutak, 
pinczék széndioxid-gázzal telvék; esős időben pinczébe 
menni, kutat ásni nem lehet, mert a pinczét kitöltő, a 
kútból kiáramló gáz, mint a nép nevezi „doh", megfojtja 
az embert. Az útmentén levő nagy gőzlőt, minthogy több 
ember emésztette el magát gyilkos gázában, a hatóság 
betömette. 

Kovásznának jelentékeny ásványkincse az a temérdek 
vasércz is, mely a községek mellett emelkedő Kopasz- 
hegyben van felhalmozva. Pár évtizede megnyitották a 
hegyet, hogy feltárt kincseit értékesítsék ; ez időszerint a 
bányát nem mívelik. 

Ko vászna hosszan terjed el a völgyben ; szélessége 
csekély levén, a falu közepén érezzük a két oldalról hatá- 

roló mezők, erdők balzsamos illatát. Ezen erdős hegyek 
itt a Magyarországot Romániától elválasztó határhegyek. 
A hegyek alján százados fákból álló lombos erdő emel- 
kedik, mely észrevétlenül olvad be a mértföldekre terjedő 
fenyvesek rengetegeibe. A hegyek lejtőjét gyönyörű pázsit 
borítja, melynek üde színe, búja növése az őserdőknek 
moha párnájára emlékeztet. 

Megfizethetetlen élvezet a nagyvárosok gőzköréből, 
az alföld izzó homokjából menekülő ember számára az, 
mit Kovászna nyújt. Élvezheti a közeli bérezek szűzi leve- 
gőjét, s azt az illatot, melyet a hűs szellő virágos mezők, 
óriás erdők árnyas mélységéből szakaszt felé; élvezheti 
természeti kincseit, mindezt élvezheti mesés olcsón, élve- 
zetével jó embereket boldogítva. 

Kovásznának nagy szerencséje, hogy tekintélyes me- 
gyebeli férfiak — értékét felismerve — rész vénytársulattá 
alakultak kincseinek kiaknázása czéljából. Ez a részvény- 
társulat nagy buzgalommal látván munkához, remélhető, 
hogy Kovászna pár év múlva egyike lesz Erdély legláto- 
gatottabb fürdőinek. 



. ^v ■>; 







14^ 




1. A SIKLÓ ALSÓ ÁLLOMÁSA. 2. TKRRÉT-ÁLL' 



)\ kovászna-gyulafalvi iparvasút. 

Jyulafalva a Keleti-Kárpátok magasra törő bérczei 
I között, a Méneshegy alján, a Baszka-folyónak egyik 

terjedelmes öblében létesített faipar-telep. 

A hatalmas telepet 1889-ben Horn Dávid és társai 

alapították, a nagyrészben hozzáférhetetlen fenyőőserdők 

rengetegének kihasználására. A telep azóta gazdát cserélt ; 
ez idő szerint az „Erdélyi erdő-ipar részvénytársaság" 
tulajdonát képezi. 




A GVULAFALVI JÓZSEF GÖZFÜRÉSZ-TELEP. A VASÚT KEZDŐ PONTJA. 

Az első telep, a melyet berendeztek, a József gőzfürész- 
telep volt; ezt csakhamar egy második : a Gábor gőzfürész- 
telep követte. 




A SIKl.Ó FELSŐ ÁLLOMÁSA. (1015 M. MAGASSÁg). 

A telepet a vállalat előbb Papolcz felől egy 26 kilo- 
méter hosszú kocsiút készítésével tette megközelíthetővé. 

A KOVASZXA-GYULAFALA'I IPARVASUT. 



A szállítás könnyebbítése czéljából azonban vas- 
útakra volt szükség; sürgősen követelte ezt a napról-napra 
fokozódó termelés. 




A szükség pa- 
rancsszavának en- 
gedve Kovászna 
község felső végé- 
től, az úgynevezett 
Térrét-től kezdve 
ipar-vasútat építte- 
tett a vállalat. Hogy 

a Kárpáthegység vízválasztója könnyen megjárható le- 
gyen, a pályatestbe egy 1260 méternyi hosszú, s közel 
400 méternyire emelkedő sikló van beigtatva. 

Néhány perez, s a térréti állomásról a sikló alsó állomá- 
sára érünk. A sikló mentén kényelmes ösvény vezet fel a 



LKFHLÉ INDULÓ TERHELT SIKLÓ KOCSI. 



A KOVÁSZNA-GYULAFALVl IPARVASÜT. 



215 



felső állomásra, a honnan elbűvölő kilátás nyílik egyfelől a 
szomszéd havasokra, másfelől az alattunk elterülő síkságra, 
a tápláló, életet fakasztó aranykalászos háromszéki rónára. 




VONALRÉSZEK A GYULAFALVI IPARVASÚTBÓL. 



Az iparvasút a Sisakfőhegyre felemelkedvén, foly- 
tonos eséssel halad tova a páratlan szépségű ősfenyőerdők 

rengetegében. Erdő-erdőre borul itt mindenfelé; sötét feny- 
vesek mindenütt. Meredek sziklák oldalán, áthidalt mélye- 
dések, szédítő mélységek felett zúgó fenyvesek csobogó 
patakjai, harsogó vízesései mellett, hatalmas fenyők őspél- 
dányainak egymásba ölelkező végtelenségén át, vágtat, 
rohan a vasparipa ; zakatoló lármájától viszhangzik az erdő. 
A vadregényes vidék minden egyes pontja művész 
ecsetére méltó, elragadó képet tár a szemlélő elé ; ezekben 
a képekben addig hozzáférhetetlen hegyvidék felséges 
panorámája nyílik meg előttünk. 




KOMANDÓI GÁBOR GüZFÜRÉSZ-TELEP. 



A megálló-helyek a fürésztelepek: a gyulafalvi József- 
és a komandói Gábor fürész-telep. 

A telepeken nyüzsgő élet vesz körűi ; nyüzsgő élet 
az őserdő kellős közepén ! Százakra menő fürge székely 
és tót munkások mozgó csoportjai és az ütemesen zaka- 
toló gépek állandó zaja megelevenítik a telepet. 

A gőzfürész-telepeken a modern technikának minden 
vívmányát értékesítve találjuk. De nemcsak a berendezés 
tökéletessége, hanem a terjedelem, a termelés nagysága 

által is kiválnak ezek a telepek. Az 1260 méter hosszú 
lejtőn járó sikló naponkint 40 vaggon deszkát szállít le a 
térréti állomáshoz. A telep gőzgépei körülbelől 400 lóerőt 
bocsátanak rendelkezésre a fa feldolgozása- és leszállítása 
czéljából. 

Éjjel-nappal harsognak a keretes- és körfűrészek, 
sivítnak a gyalugépek, visongnak a köszörűk. Az éj sötét- 
jében a villamos fény gyújt nappali világosságot. Ugyanez 
a fényforrás a tisztviselői- és a munkás lakásokban is. ^) 




ÜRDEI KÖRPÁLYA. 



Az erdőkből lóvonatú vasutak gyűjtik össze a temér- 
dek tönköt. Az erdei körpályán a termékek szállítására 
meredek lejtésű vágányokat fektettek, melyekre az üres 
vasúti kocsikat lovak vontatják fel, a megrakott kocsik 
pedig szabadon gurulnak le. 



') Látogatók lapja. Háromszckmegye. 





J^ podza folyó és szorosai. 

^agy-Borosnyóról dél felé haladva Kis-Borosnyót, - 
ettől nem messze a háromszéki síkságot a bodzái 
fensíktól elválasztó vízválasztót érjük. A vízválasztó ka- 
nyargós útján felkapaszkodva a fensíkra — s nemsokára 
a Bodza folyóhoz jutunk. 

A Bodza folyó Brassó vármegye déli határán ered; 
eleinte keletnek tart, majd északra fordulva a vadregényes 
bodzái-szoroson át a veszteglő intézethez s onnan Bodza- 
vám községhez jut el. Ezután nyíltabb völgyben folytatja 
észak felé tartó útját tov^ább; Bodzaforduló községnél 
hirtelen délkeletnek fordul abba a mély völgybe, mely a 
Csukást — a déli és keleti Kárpátoknak legszebb havasát 
— a bereczki hegységtől elválasztja. 

A völgy néhol annyira elkeskenyedik, hogy az ország- 
útat csak nagy nehézséggel lehetett a hegyekbe vájni; a 
krásznai (most nem dolgozó) üveghután túl még 6 kilo- 
méterig tart az útvonal végszakasza, a mely fölé nyugaton 
a már Romániába eső 1664 méter magas Szilon emelke- 
dik, míg a völgy másik (bal) partját a Királyhegy szegé- 
lyezi ; magának a völgynek tenger feletti magassága itt 
634 méter. 

A pénzügyőrségi laktanyától kezdve a teljesen kiépí- 
tett út megszűnik s Romániában csak másodrendű útban 
folytatódik. 

A Bodza völgyének az a része (krásznai-szoros) a 
legszebb. Vadregényes vidéken, őserdők között, a Bodza- 
víz zuhatagai mellett, szédítően meredek hegyoldalokon 
visz az út egész az oláhországi határig, hol a Szilon lábá- 
nál a patak partján oláh dorobánczok őrzik a határt. Az út 
helyenként száz méternyire vezet a zúgó Bodza felett. Az 
út itt merőben sziklába van vágva. 

1887. vSzeptember havában itt találták a híres bodza- 
krásznai aranyrudakat : egy a maga nemében páratlan, a 
sirmiumi pénzverő hivatal jegyeivel ellátott kincset; a 
rudaknak egy része a magyar nemzeti múzeum birtokába 
került. — Ez a lelet is bizonyítja, hogy a rómaiak idejé- 
ben erre sokkal nagyobb volt a forgalom, mint ma. 

A Bodza völgyéből azonban még egy út vezet Romá- 
niába: a tulajdonképeni bodzái-szoros folytatásában egye- 
nesen dél felé; ez a másodrendű út itt egy 1345 méter 
magas hágón át éri el Románia határát. • 

Erre — a hagyomány szerint — már a hunok és 
kunok is jártak, a törökök pedig számtalanszor törtek ott 
be^); itt jártok emlékét őrzik a lépten-nyomon látható 
táborhely-mai^adványok, erődítés- és ágyútelep-nyomok. 
1788-ban, midőn az erdélyi részekből kivonták a rendes 
helyőrséget, a török itt viszonozta a támadást. 1789. au- 
gusztusban Bora őrnagy és Damó százados véres harcz 
után verték ki a törököt. A Kápolna-hegyen s a vámhiva- 
tal kertjében pihennek azok a vSzékely határőrök, kik éle- 
tüket áldozták akkor a hazáért. A mi redutjaink, melyek 
a berlini kongresszus után 1878-ban épültek, immár szin- 
tén romszámba mennek. 2) 



^) A Pallas nagy lexikona. III. kötet. 
^) Emke uti Kalauz. Kolozsvár. 

A bodzai-szoros tulajdonképen csak Oláhonszágban 
bír a valóban jól védhető szoros kellékeivel : annál nagyobb 
figyelemre méltók azonban a belőle Kis- és Nagy-Boros- 
nyóra, aztán Prázsmárra és Zajzonba vezető szoros utak. 

A Bodza folyó két helyen törte át az országokat 
elválasztó sziklahegységeket ; ehhez képest kettős szorost 
is képez : felső folyásánál a bodzái-, kifolyásánál a krdsz- 
nai-szorost; a krásznai-szoroson előbb csak nehezen jár- 
ható ösvények vezettek kifelé; mint maga a folyó, a köz- 
lekedés is kifelé törekedett ezen a szoroson. 

Rettenetes lehetett az a küzdelem, a mit ez a víz 
ezen a vidéken a sziklákkal folytatott. Századokig tartó, 
szakadatlan küzdelmek árán végre megcsinálta magának 
az utat a határszéli havasoktól a bodzái-szoroson át a 
háromszéki róna felé ; egyszerre csak — mintha meggon- 
dolta volna magát — hirtelen délkeletnek fordul s felveszi 
a sziklákkal újra a harczot. A harcz még tartósabb, még 
elkeseredettebb. A krásznai-szoros mentén neki zúdult a 
sziklahegy egy sebhető részének és addig törte, zúzta, 
mdsta, szakgatta, míg át nem vágott rajta, hogy Romániá- 
ban folytassa útját tovább. 

A Bodza völgyében három község van. Bodzavám 
kisközség; a bodzai-szoros nyilasától északra fekszik; 
oláh lakosai juhtenyésztéssel és határszéli kereskedéssel 
foglalkoznak. Bodzavámon felül van a bodzái vámhivatal 
és a veszteglő-intézet, a vámháború óta majdnem élette- 
len telepek. A Bodza egész völgye bájos, a vámhivatal 
környéke azonban elragadó szép. 

A Bodza folyónak egyik balparti mellékpataka men- 
tén, a vámhivataltól egy óra járásnyira a Súgópatak fel- 
séges vízeséseivel találkozunk. Két csodás vízesés ez, 
melyeknek mindegyike egy-egy hatalmas zuhatag-csoport. 
A meredek hegylejtőkön lezuhogó vízdús források vizé- 
ből kiváló mész, míg egyfelől vastag ásványréteggel vonja 

be a vízmeder oldalait, addig másfelől lépcsőket alkot, a 
melyeken hangos lármával szökdelnek le a patak tajtékzó 
hullámai. 

A mélyvíz, a vékony függönyszerű vízesés, a lármás 
zuhatagcsoport, a habrojtok, a rejtett sziklatarajok felett 
képződő hullámfodrok rendetlenül váltják fel egymást a 
völgy nyilasáig. 

A vámhivataltól 12 kilométernyi távolságra van Bod- 
zaforduló^ szétszórtan elterülő, 1981 oláh lakosú kisköz- 
ség. A lakósok földmívelők, állattenyésztők és szénégetők. 
Bodzafordulónál felséges havasi panoráma tárul fel előt- 
tünk egész pompájában. Bodzavölgy erdő palásttal fedett 
hegyhátai felett zeg-zugosan megszakgatott gerinczével a 
hatalmas Csukás^ a déli- és keleti Kárpátok hatalmas szikla- 
óriása tűnik fel, jobbról a piramis alakú Dohromir és 
Teszla, balról a Csukással versenyző Tejkö tornyosodnak 
fel. Bodzafordulón túl, a Bodza völgyében hosszan el- 
nyúlva terűi el Szita-Bodza^ a Bodza folyó mentén levő 
községek harmadika. 





Csíkvármegye. 



Tusnád. 

Ott, hol az Olt 
folyónak évtizede- 
ken át tartó mun- 
kája tátongó rést 
ütött a Hargita 
sziklavárán, Csík- 
vármegye déli ré- 
szén, a regényes 
tusnádi szorosban, fenyvesektől benőtt hegyek által vé- 
dett helyen fekszik Erdély gyöngye : a szép Tusnád fürdő. 



•) A czikk élén álló kép az Olt vcil^yét és a Likas-ki)vet ábrázolja. 

A szoros kezdeténél egy sajátságos formájú szikla- 
gúla: az Alsó'Sólyomkő emelkedik ki magasan. Közel van 
ehhez a Likas-kö, egy merészen kiugró sziklafal, melyen 
az Olt hullámai tengernyi idő munkája árán hatalmas 
nyilast vágtak, kényelmes utat nyitottak maguknak. A ke- 
rek nyilason fáradhatatlanul és nem szűnő ősi erővel zúg 
át azóta az Olt vizének egy része. A szoros keleti oldalát 
a Nagy-Pálcza s a Nagy-Csomág, nyugati oldalát a Piliske 
szegélyezi. A hegyek oldalát nagyobb részben fenyő-erdők 
borítják, a melyeknek zöldjéből merészen kiemelkedő, 
fantasztikus sziklaszálak fehérlenek ki. A Csomag nyugati 
lejtőjén három nagyobb terrász van; ezeken buzognak 
fel a tusnádi ásványvíz-források, itt terül el a fürdő-telep 
maga is 656 méternyire a tenger szine felett. 

Fenn a sziklafalon az ős fenyőerdő koronái zúgnak, 
balzsamos illatot árasztva szét a legtisztább hegyi levegő- 
ben, alant az Olt hullámai csattognak, vszilaj rohanással 
vágtatva alá a megostromlott szikla-lépcsőkön Háromszék- 
nek aranykalászt ringató rónája felé. 

A regényes vidék, az óriási fenyőerdők, a friss, 
egészséges hegyilevegő, a legkellemesebb hőmérséklet, az 
ásványvíz-források bősége mintegy fölhívják az emberek 
vállalkozó kedvét itt, hol minden tényező közreműködik 
klimatikus gyógyhely létesítésére, s annak felvirágoz- 
tatására. 

Megfoghatatlan, hogy ezen pazarul megáldott hely- 
nek értékesítésére ezelőtt 50 esztendővel még csak nem is 
gondoltak az emberek. 

A tusnádi fürdő mindössze 45 esztendő alatt emelke- 
dett a mai kulturális niveaura; az emelkedés azonban 
rohamos volt. 

A hol ezelőtt 45 esztendővel sűrű bozót borította a 
földet, vagy óriási fenyők állottak, most pompás villasorok, 
díszes fürdőépületek, nagyvárosi szabású vendéglők emel- 

kednek, olyanok, a melyek bármely világfürdőnek is 
diszére válnának. 

A tiszta, jól gondozott sétahelyek, beültetett utczák 
beleolvadnak a legszebb sétaútakba, a melyeknek fái ösz- 
szeboruló ágaikkal árnyas folyosót alkotnak, mely mesz- 
szire felvezet, végre elvész a rengetegbe. Tusnád emelke- 
dése folytonos, szemmel látható. Nem csoda tehát, ha 
ehhez képest látogatottsága is évről-évre növekszik. Hogy 
az emelkedés is folytonos marad, erre nézve biztosítékul 
szolgálhat a fürdőbirtokosságnak áldozó készsége, s a fürdő 
kitűnő orvosának odaadó buzgalma és szakértelme. 

Tusnádra a vendégek Brassó, Sepsi-Szt.-György és 
Ágostonfalva felől érkeznek. Tusnád az új sepsi-szent- 
györgy — csíkszeredai vasútnak állomása ; a magyar állam- 
vasutak Brassó állomásától 7, a sepsi-szent-györgyi vasúti 
állomástól 3, az ágostonfalvi állomástól (Kőhalom és 
Földvár közötti állomás) pedig 4 óra járásnyira fekszik. 

Brassóban kényelmes bérkocsik állanak a vendégek 
rendelkezésére; Ágostonfalván kívánatra készséggel rendel 
bérkocsit a fürdőbiztosi hivatal is. Az út Tusnádra mind- 
három állomásról gyönyörű erdős vidéken vezet keresztül. 

Minden fordulatra soha sem ismétlődő változatosság- 
gal más kép, más látvány tárul az utazó elé ; igéző, lebi- 
lincselő. A szem nem tud betelni a sok látnivalóval. 
A kaleidoskop egy új fordulatára megnyílik a rengeteg, 
s a fenyvesek sötétjéből új kép bontakozik ki ; a legszebb, 
a mit csak valaha láttunk, a melytől nem tudunk meg- 
válni, a melyet szeretnénk megörökíteni, mert azt hisszük, 
hogy ennek nincsen, nem lehet hasonmása. Előttünk van 
Tusnád fürdő, a maga fenséges nagyszerűségében. 

A Csomag és Szurduk fenyvesekkel borított lejtőjén, 
egy gyönyörű tisztáson építették fel a fürdőtelepet. Fölötte 
a Csomag emeli erdős, sziklás fejét az égnek, alatta az 
Olt hullámai zúgnak ; szemben van vele a fenyvesekkel 

benőit Felsö-Sólyomkö, melynek hozzáférhetetlen szikla- 
odúiban mai napig is sólymok tanyáznak, mint sok évvel 
ezelőtt a fejedelmek korában, midőn a szegény székely 
élő sólymokkal adózott a fényes portának. 

A svájczi stylben épült csinosabbnál-csinosabb épü- 
letek három sorban terűinek el egymás fölött, a nélkül 
azonban, hogy egymás elől elvennék a kilátást. Azok, a 
kiket bánt a társaság, a zaj, a sok szem, a kíváncsiság, a 




TUSNÁD-FÜRDŐ. 



hegyoldal fenyvesében elrejtett Ízléses kis házakban Vehet- 
nek lakást. Ezekben összesen mintegy 550 bútorozott, 
kényelmes, száraz, egészséges és olcsó szoba áll a vendé- 
gek rendelkezésére. 

Az utak igen jól vannak gondozva, úgy, hogy esőben 
is sár nélkül járhat rajtok az ember. Ilyen időben külön- 
ben a fedett sétahelyen szokták a vendégek szokásos napi 
sétájokat elvégezni. 

A fedett sétahely össze van kötveagyógycsarnokkal, 
a melyben nemcsak billiárd-, olvasó- és tánczterem, hanem 
kávéházi és vendéglői helyiség is van. 

Tusnádon 7 ásványvízforrás van használatban. Ezek 
közül a Fokút lOpercznyi távolra a fenyvesben kis szikla- 
mederből tör elő. A telepen felbuzogó források közelségök 
daczára feltűnően különböznek egymástól összetételre, 
hőmérsékletre. 

Az I. számú ivó-forrás (Rezső-forrás) konyhasó-, 
vas- és jódtartalma által tűnik ki. 

Hőmérséklete 19-30 C. 

A II. III. IV. számú ivóforrások kiváló összetételű 
sós-vasas vizek. Hőmérsékletűk 18*2 — IQ'Q^ C. 

Az I — IV. számú fűrdő-források vize szénsavas, sós, 
vasas, 20-7— 23-9Ö C. hőmérséklettel; az oldva tartott 
konyhasó, széndioxidtartalom és magas hőmérsékletűk 
folytán a meleg-, sós-, vasas-savanyú vizek sorában az 
elsők közé tartoznak. 

A Fokút vize kitűnő égvényes, sós, savanyú víz, mint 
ilyen méltán állítható a hírneves giesshűbelivel egy sorba. 

A vizek különböző összetétele, hőmérséklete azoknak 
a legszélesebb körben való alkalmazását teszi lehetővé. 

Nem régen egy pompás fürdőházzal szaporodott a 
fürdői épületek száma. Az impozáns épületben — mely- 
ben 4 nagy tükör, 4 hideg szalon fürdő, 14 kényelmes 
porczellán-kád áll a vendégek rendelkezésére — értéke- 
sítve találjuk a modern balneotechnikának összes vív- 
mányait. 

A fürdőket a fűrdő-források látják el vízzel. 

A kádakban a víz felmelegítése a Czernicki-féle 
készülék segélyével történik; e készülék alkalmazása mel- 
lett a fürdés idejére a fürdő meleg vize számára biztosítva 
v^ a forrás friss vizének összes szénsava és vasa, a mi 
által a meleg víz gyógyító hatása jelentékenyen fokozódik. 

A fürdőházban fenyőkivonat- és vas-lápfürdőket is 
készítenek; ugyanitt külön termeket rendeztek be test- 
,egyenesítő-, massage- és vízgyógyító czélokra, úgyszintén 
szétporlasztott ásványvíz, fenyőpára, sűrűsített es ritkított 
levegő belélegzésére is. 

A fürdői élet középpontját a fedett sétacsarnok s a 
telep pompás kis sétatere képezi. Midőn a díszes zene- 
pavilonban felharsan a zene, a legválasztékosabb közön- 
ség lepi el a sétahelyeket ; tarka csoportokban hullámzik 
a vendégsereg, a melynek 
soraiban a vidéki neme- 
sek, a nagyvárosi urak s 
a módos kereskedők mel- 
lett ott találjuk Tusnád 
legbuzgóbb, legkitartóbb 
látogatóit: Románia dús- 
gazdag bojárjait is. 

A telep fenyőkkel sze- 
gélyezett sétaútja bele- 
olvad a legszebb erdei 
útakba, melyekben ké- 
nyelmes padok hívják 
pihenésre az arra járót. 
Az utak bevezetnek az ős- 
erdők sűrűjébe, a mely- 
nek földje századok óta 
nem látta a napot, oly sűrű és sötét a reáboruló fenyvesek 
éjszakája; felvezetnek a hegyoldalon a fenyvesek közt a 
hegyek ormaira, a tisztásokra, a magasra nyúló és messze 
kiugró sziklákra, a honnan elragadó panoráma nyílik a 
fürdőre, a szomszéd hegyekre és vidékre és az Olt kies 
völgyére. A legtöbben azt az utat járják, mely a fürdő fö- 
lött kiemelkedő Apor-bástyára vezet. Egy festői formájú 
magas szikla-szál ez; a tetejére épített csinos szétnéző 

15* 

toronyból szép kilátás nyílik a szemben fekvő Sólyomkőre, 
a fürdőre, az Olt völgyére és a szomszéd hegyekre. 

Innen tíz perez alatt a Ludmilla-magaslaton vagyunk. 
A tetőn levő csinos faépítményből pompás kilátást élvez- 
hetünk; beláthatunk a kies al-csíki völgybe, láthatjuk a 
Jáhoros-tetöt^ azt az 1375 méter magas. Tusnádról három 




TL'SNÁn. apor-bAstva. 



óra alatt megjárható regényes magaslatot, a honnan egy- 
szerre öt megyére szóló bűvös panoráma tárja felelőttünk 
ragyogó képeit. 

A fürdővel vszemben, s tovább az örökké zúgó Olt 
jobb partján erdős, sziklás hegyek emelkednek ki maga- 
san. A hegyoldal pázsitszőnyegéből s fenyvesének hara- 
gos zöldjéből kiszökelő szeszélyes alakú sziklák felséges 

látványt nyújtanak. A fürdővel épen vszemben függélyesen 
felmeredő hatalmas sziklaszál a Felsö-Sólyomkö, Tusnád- 
nak egyik legszebb dísze, ékessége. Ennek folytatásaképen 
a fantasztikusabbnál-fantasztikusabb sziklák egész sora 




TUSNÁD. CSÓNAKAzÓ TÓ. 



következik. Ez a szikla itten egy düledező toronyhoz ha- 
sonlít, amaz emberi és állati alakok formáját mutatja, abban 
pedig egy őskori vár omló falát láttatja velünk a képzelet. 
A vendégek legkedvesebb mulatsága a csónakázás ; 
a csónakázó tó kikötőjében pompás sajkák állanak a ven- 
dégek rendelkezésére. 



^*^ 




)\ Szent )\nna-tó és környéke. 

Szent-Anna tavához a tusnádi-, a Ludmilla-magas- 
lat felől a régi-, vagy a fürdő déli végétől az új úton 
kétes fél óra alatt sétalépésben is könnyen eljuthatunk. 
Bükszád felé kerülve a tó szekérrel is elérhető 4 — 41/2 
óra alatt. 

Leirhatatlanúl pompás az a látvány, a mi a régi úton 
haladva elénk tárul, midőn a Szent Anna-tavát magában 
rejtő hegytölcsér széléhez érkezünk. Mintha csak egy 
régen kialudt tűzhányó hegy óriási krátere tátongna előt- 
tünk. Alattunk a lombos fákkal sűrűn benőtt mélységes 
hegytölcsérnek alján, a gyönyörű gyeptérség kellő köze- 
pén egy tükör simaságú, kristálytiszta tengerszem tüze 
ragyog felénk. 

A tó alakja kerekded, kerülete 1800 méter, közepén 
igen mély (12 méter); a víz szinekék, mint az égboltozat, 
a mely Nápoly felé borúi, tiszta, átlátszó, mint a tószéli 
vadvirág kelyhén rezgő harmatcsepp. A hegytölcsér olda- 
lát bükk-erdő borítja, partját nyúlánk fenyőszálak koszo- 
rúja övezi. 

A katlant szél nem járja soha; csak néha-néha baráz- 
dálja egy kis szellő a tó ezüst tükörét. A tájéknak érde- 
kességét még emeli a visszhang, a mely a katlan minden 
részén, de különösen a tó északi partján 6 — 8-szorosan 

adja vissza a hangot. Szintúgy észrevehetjük, mint nyar- 
galja körűi a hegy tölcsérét a hang, melyet előbb erősen 
hallunk, később mind gyengébben és gyengébben addig, 
míg teljesen elhal. 

A hely elragadó szépsége, elrejtett volta, az uralkodó 
isteni csend mintegy fölhívják itt az embert az örökkévaló 
isten imádására. Csakugyan e helyet szentnek tartották 
minden időben az emberek. A hagyományok szerint, az 




SZENT ANNA-TAVA. 



ős magyarok Hadúrnak itt mutatták be áldozataikat még 
akkor is, midőn az ősi vallást szabadon nem gyakorolhatták. 
A hol egykor Hadúr oltárai füstölögtek, a keresztény 
magyarok vallásos kegyelete Szent-Anna tiszteletére 
búcsújáró kápolnát épített, a melyben évenkint kétszer 
felhangzott az összesereglett hívek szent dicsőítő éneke. 
Később a búcsúkat betiltották ; azóta a kápolna elhagyatva 
áll; a hely azonban, a természetnek ez utolérhetetlen mű- 



232 A SZENT ANNA-TÓ ÉS KÖRNYÉKE. 

veszettel alkotott temploma, a természet-kedvelőknek 
búcsújáró helye lesz az idők végéig. 

A Szent-Anna-tavához s a kápolnához sok gyönyörű 
regét fűz a néppoézis. A kápolna kis harangja minden 
este imára szólítja a híveket, de az ezüst csengésű ha- 
rangszó sehogyan sem tetszik a zöldszakállú vízi tündér- 
királynak s a sok tündérnépnek, mert szörnyen zavarja 
őket pajkos játékaikban. Rávesznek tehát Ígéretekkel egy 
pásztort, hogy lopja el a kis harangot. A szerencsétlen 
pásztor el is lopja s belehajítja a tengerszembe, de a tün- 
dérek rászedik őt, aranyat és ezüstöt nem kap, hanem 
belefojtják a tó vizébe. 

Már most szabad a vásár a tó körűi s esténkint, a 
mikor a hold ezüst fénye elömlik a regényes tájon, felkél 
a tündérsereg s víg tánczot jár a tó partján. Sok szegény 
székely legény adja meg az árát ennek a csábító látvány- 
nak. A tündérkirály szépséges vSzép lányai becsalogatják 
őket a zsombékba és hínárba, a szerencsétlen elkábult 
ifjak vakon rohannak a szirének után, a míg egyszerre 
megnyílik alattuk a hamis folyondár s elnyeli őket a mély- 
séges tengerszem. 

Gergő, a fiatal székely; vadász azonban átöleli az őt 
csalogató legifjabb tündérleányt s forró csókot nyom az 
ajkára. A csóknak varázsereje megfosztja a tündért hatal- 
mától. Feltámad a szerelem benne a deli székely legény 
iránt s ott hagyja a tündérkirály birodalmát, hogy felesége 
legyen Gergőnek. 

Megtörténik az esküvő nagy pompával, tánczczal és 

vígsággal. Az öreg remete esketi őket össze s utána fel akarja 

szentelni az új harangot. A mikor azonban a szentelt víz 

. a harang érczére hull, lángok csapnak fel s nagy dörgés 

és villámlás közt hirtelen elemésztik a harangot. 

Az öreg barát előtt látomány jelenik meg, hogy addig, 
a míg az ellopott harang vissza nem kerül a tündérkirály 



A SZENT ANNA-TÓ ÉS KÖRNYÉKE. 233 

palotájából, nem szólal meg harangszó a Szent-Anna-tó 
partján. Gergő s fiatal felesége erre elhatározták, hogy 
visszahozzák a harangot. Elkérik a baráttól a keresztes 
botot s bátran leszállnak a vizek mélyébe a tündérkirály 
palotájába, a hol nagy a vigasság. 

A hívatlan vendégek megérkezése nagy riadalmat 
okoz a tündérkirály udvarában. Mindenféle fortélyt meg- 
próbálnak a tündérek, hogy csak ne kelljen a harangot 
odaadniok, de a keresztes bot hatalmának nem tudnak 
ellentállani. 

A fiatal pár végre ráakad a szentelt harangra, s nagy 
diadallal felhozza azt a tündérkirály palotájából, hogy 
ismét hirdesse isten dicsőségét a hegyek között: „Gin- 
galló, gingalló!" Háromszor megkondul a harang, s a 
tündérpalota összeomlik. A tündérkirály vén varangyos 
békává zsugorodott össze s a tündér hallá változik át. 

A Szent Anna-tó felett 1300 méternyire emelkedik a 
Csomádtető (Csomag) ; a tetőről elragadó panoráma nyí- 
lik az alatta elterülő tóra. Háromszékmegye kezdi és 
sepsii járásának városaira és falvaira, az Erdővidékre, 
Csík egy részére, a Barczaságra, úgyszintén az Erdélyt 
délről övező havasokra. 

A Csomád és Büdös hegytömegeinek összetorlódásá- 
nál, a Szent Anna-tó felett egy ingó, mohhinár hálózta, 
tengerszemekkel és büdükkel tarkáit havasalji láp terűlel: 
a Szent-Anna-tavánál jóval nagyobb kitevjedésú Kukojszás 
(Mohos). Ezer méternyi magasságban fekszik a tengerszin 
felett a természetnek ez a sajátos alkotása, a melynek 
párját hiába keressük a hazában. A Hanság, az Ecsedi 
láp, mindannyian eltörpülnek a Kukojszás változatos, 
növényekben gazdag ingovány laposával szemben. Délről 
a Büdös, északról a Csomád lejtői határolják; kelet felé 
zuhogó patak ered belőle és vájja a Lázárfalvának tartó 
völgyszorost. Valóságos vízvár ez, hatalmas Sphagnum 

szőnyeggel bevonva, mely bármennyire inog, locsog és 
szörcsög is talpunk alatt, mégis sokkal hatalmasabb, sem- 
hogy az ember testének súlyát el ne bírná. 

Nem valószínűtlen, hogy ez a víztükrökkel tarkáit 
lápterület a Szent Anna-tó felső víztartója, honnan föld 
alatti csatornákon szivárog le a Szent-Anna-tavát minden 
kigőzölgése mellett is változatlanul ugyanazon színvonal- 
ban tartó vízmennyiség, i) 

Déli széleit luczfenyö erdeje gyökeresíti be; közepe 
felé erdei fenyő telepedett meg rajta csoportonként, meg 
egy pár jegenyefenyő; itt-ott sziléziai füz^ kárpáti és 
varancsos nyír, dárdás fűz és boróka bokrai népesítik be : 
ily helyen biztosak lehetünk aztán, hogy be nem süppe- 
dünk. Keresztező irányokban át- és átgázoljuk e lápot, 
hogy az innen közölt törpe nyírt is meglelhessük; de 
bizony nem akadunk reá, hanem csak a kárpáti nyír 
fiatal vagy lerágott törpécske szárait szedegetjük ki a 
mohából. 

Jókai-nak a Kukojszáshoz vszőtt tündérregéje szerint, 
fejsze ott soha sem irtotta ki a roppant fákat, s az időtlen 
idők óta egymásra dűltek ott a vén fák, ott korhadtak, 
földdé váltak, s a rohából új fa nőtt ki, az is száz meg 
száz évig nőtt a vSzép csillagocskák felé, míg azt is elérte 
sorsa. A halálnak nyomában azonban ott van mindig az 
újra sarjadó élet. Az elkorhadt fák testén moherdő kelet- 
kezett és tenyész; mint pálmaliget az oczeán szigetén. 
A fatetem újra kizöldül és a mosolygó növények új világa 
él rajta. 

Hajh máskép van az ma, mint volt hajdan a Kukoj- 
száson ; de körülötte is. A feléje ereszkedő magas hegy- 
lejtők erdeje eltűnt, torzsig rágott legelő váltotta fel; 
csupán a Büdös gerinczéhez támaszkodó hegyoldalon 



^) Orbán Balázs : A Székelyföld leírása III. kötet. 

tengődik még a sarj erdő. Marhajárta csapások és foltonként 
lelegelt területek dísztelenítik manap a Kukojszást. Tün- 
dérvonásai, egy-két sajátszerű növénye eltipródtak már. 
De azért maradt még emlékül egy-egy kevés reánk is a 
régi jó időkből. 

A kukoisza és a háromféle áfonya ezernyi-ezer bok- 
rocskái ma is díszítik ; a feketebogyójú Empetrum és a 
változatos levelű Andromeda ma is össze-vissza fonja, a 
rózsaszín süvegű savanyú áfonyával együtt, mint egykor 
még inkább tehette. A Scheuchzeriá-kkal és egyéb hínár- 
ral félig-meddig benőtt büdűk ma is veszedelmesek rajta, 
széleiken pedig ott díszeleg nemcsak a kereklevelü har- 
mat fü^ hanem a hosszaslevelü harmat fü is, levélrózsáinak 
gyémántgömböcskék gyanánt ragyogó szőrpilláival. 

Kristálytükrű tószemei is meg vannak. Ezeknek 
vidrafű és moh szőtte peremök oly tömött, oly szívós, 
hogy bátran ráállhatunk és gyönyörködhetünk a tó sima 
tükrében saját képmásunkon; vagy pedig lefekhetünk rá, 
hogy a csodás tó tiszta vizéből szomjunkat olthassuk. 
Sem a tószemek viztükrébe, sem a büdűk süppedő ingo- 
ványába, ember és állat nem lép bele : mert ott nyomban 
érezné, hogy talpa alatt elvész a föld, hogy ott a halál 
torka nyílik. 

Bátran gázolhatunk azonban térdig is vízbe, a sudár 
sások és füvek nagy rengetegében; mert ezeknek erős a 
taraczkja és zsombékkal szakgatják meg az őket tápláló víz- 
tért. Ezért meg se inog lábunk nyomán a széles vízfenék, i) 

A növényvilág közepett nyüzsgő élet látszik, bizony- 
talan mozgó alakok sürögnek a növényzet sűrűjében, hol 
a levelek, szárak, virágok rezgése árulja el a köztük lük- 
tető életet. 

Jókai ezt a vidéket is bearanyozza költészetével. 

*) Simonkai Lajos : Havasvidékeink növényvilága. Emlékkönyv a k. m. 
Természettudományi Társulat ^Iszázados jubileumára. 1892. 

„A halál országa ez" írja ,,Bálványos vár" czímű 
gyönyörű regényében. ,, Láttára még a paripák is horkolni 
kezdenek, mikor a szélét elérik. Lábaik alatt döng a talaj." 




„Az ember teste végig borzad, mikor ezt a tájt először 
meglátja. Soha ezt a nagy bozótot kígyón, békán, vidrán, 
repülő madáron kívül más élő lény nem járta. Sással, 

szittyóval benőtt zsombikok, mintha ezernyi sírhalom 
volna egy rakáson, rőt szinű bozót, verhenyes növény- 
gubancz, a miknek a neveit sem ismeri az ember, köztük 
egy-egy nyomorék lúczfenyő, egy göcsörtös árva-nyírfa, 
aztán megint haragos-zöld növénycsoportok, roppant zsur- 
lók, páfrányok, bársonynak látszó halmok, kövér mohá- 
ból. S azon az elijesztő pázsiton alul az ismeretlen mély- 
ség. A ki ebbe a süppedő ingoványba beletéved, ember, 
vagy medve, az sohasem jön ki belőle többé. Mikor már 
észreveszi, hogy süppedj oszlik alatta, körülötte : az úszás 
nem segít, a fű, a bozót, a moha összezáródik az elmerülő 
feje fölött." 

„Ennek a halálos vidéknek még a tájára sem merik 
hajtani a marháikat a pásztorok.'^ 

„Mikor aztán ezt körülkerülve a hegytetőre felkapasz- 
kodunk s onnan tekintünk rá vissza, akkor meg már egy 
csábítóan varázsló tündérország áll előttünk. A lapály 
száz meg száz gömbölyű tengerszemmel van behintve ; 
olyanok azok, mintha ablakai volnának egy földalatti 
világnak, valamennyi beszegve a vizitök fehér tulipánjai- 
val és széles leveleivel. Mikor a lemenő nap visszatükrö- 
ződik rajtuk, úgy látszik, mintha arany-tányérok volnának 
zöld abroszra rakva." 



^F 




Ihászon földje. 

Háromszéknek Csíkba vezető kapuján, a Bükszádnál 
kezdődő tusnádi-szoroson átkelve Tusnád-fürdőbe, 
Tusnád-Újfaluba, majd Csík-Tusnádra érünk. 

Tovább haladván, Csík-Kozmáson alul az út elágazik. 
Mi azt az utat követjük, mely délkelet felé egy szűk 
völgybe, onnan a Kyerges-tetöre vezet. A Nyergesen visz 
keresztül az az út is, mely Csík-Szereda és Kézdi-Vásárhely 
között századok óta közvetíti a közlekedést. 

A Nyerges hegyhát, mely teljesen uralja a Kászon 
felől odavezető szűk völgyet. 

A Nyergeshez sok történelmi esemény fűződik. Fel- 
ismerhetjük még az ágyúüteg helyét, honnan az 1849. 
júl. 3 1-én a Kézdi-Vásárhely felől felnyomuló orosz-osztrák 
sereget Tuzson János székely honvédőrnagy több ízben 
visszakergette. Elszánt hős csapatát utoljára is árulással 
lehetett csak állásából kiszorítani, i) 

A Nyergesről leszálva ismét egy szűk, alább kitáguló 
völgy fogad be bennünket. Itt terűi el Kászon- Újfalu, 
Kászon földjének első községe; ettől keletre törtet le a 
Kászon vize, mely itt egy havasokkal szegélyezett, hava- 
sias jellegű, dombos völgy-katlant alkot. Ebben húzódnak 



*) EMKE Uti-Kalauz Magyarország erdélyi részében. 



KÁSZON FÖLDJE. 239 

meg Kdszon-Feltíz, Kászon-Altíz^ Kászon Impér- és Ká- 
szon- Jakab falva. A három első község össze van épülve 
teljesen ; Kászon- Jakabfalva pusztán csak pár száz lépés- 
nyire fekszik Kászon-Impértől. 

A völgyre hatalmas havasok (Répáti havas, stb.) 
tekintenek alá, fenyőerdőkkel sűrűn benőtt csúcsaikkal; 
ezen erdőknek befelé ember-nemjárta ősfenyvesek képezik 
folytatását, melyeknek minden egyes fája százados emlék. 
A völgy legmagasabb hegye az 1650 méter magasba 
nyúló Nemere-tető, a melyről kelet felé Moldva síkjára, 
délkeletre az AldunahajlásátólDobrudsáig látunk; nyugat 
és észak felé pedig az erdélyi felföld tárul ki előttünk. 

Kászonban a lakósok székelyek, kik nagyrészt faáruk 
(deszka, zsindely) készítésével foglalkoznak; a Kászon 
vizén fűrészmalom fűrészmalmot ér. 

Kászon- Jakab falva községtől félóra járásnyira fekszik 
a kászon-jakabfalvi, vagy a hogy közönségesen nevezni 
szokták : a kászoni fürdő, 

A fürdő-telep néhány szerény külsejű házból : ven- 
déglőből, fürdő és lakóházból áll ; ezeken mintegy ötven 
csinosan berendezett, egészséges szoba áll a vendégek 
rendelkezésére. A telepen buzognak fel nagyrészben a 
fürdő forrásai is. 

Ezek közül a „Fő-forrás" képezi a telepnek úgyszól- 
ván középpontját. Egy homokkő-sziklából előtörő gazdag 
savanyúvíz-forrás ez, mely fölött díszes kioszk emelkedik, 
a vizet a rendkívül nagy szénsavmennyiség, a benne elő- 
forduló jód-, vas- és nátriumsók a legkitűnőbb élvezeti és 
gyógyító vizek közé sorolják. Erdély egy részében, úgy- 
szintén Romániában a „kászoni borvíz" kelendő for- 
galmi czikk. 

A Fő-forrás nemcsak az ivó kúrához szolgáltat vizet, 
hanem a meleg fürdőkhöz is. A meleg fürdő mellé csinos 
kis födött sétahelyet építettek. 

A telep többi forrásai a tükör-fürdőt látják el vízzel. 
A teleptől félóra járásnyira délre, egy igen bő kénes 
savanyúvíz-forrás bugyog fel, melyeta nép „Szemvíz-kút''- 
nak nevez, mert vizét a szembetegek szemvízűl használ- 
ják, még pedig sokszor bámulatos eredménynyel. 

A fürdőt jól gondozott park veszi körűi, melynek 
fenyő-sétaútai összeolvadnak a völgyet s hegyeket borító 
erdő utaival; az erdőtől 1 — 2 óra járásnyira már az ős 
fenyőerdők regiója kezdődik. 

A völgy alján sziklamederben kristálytiszta hegyi 
patak hajtja fehéren tajtékzó hullámait. 

A fürdő 714 méter magasan fekszik a tenger színe 
felett; magas fekvéséhez képest klímája havasi. Minden 
oldalról magas hegyek vévén körűi, a levegő magas fek- 
véséhez képest kellemes, enyhe. 

Teljes szélcsend, idilli nyugalom, balzsamos, tiszta 
levegő, portól mentesség az, a mi a kászoni fürdőt jellemzi. 

Egy csendes oázis ez a fürdő, a hová nem hat el a 
nyüzsgő sokaság idegbontó zaja. A völgy csupán csak a 
természet zajától hangos; ezek a hangok azonban jól 
esnek, éltetnek; a kászoni fürdőn az embernek igazán 
madárdal az ébresztője, patak csobogása, erdő zúgása az 
altatója. 

A kászoni fürdő kitűnő levegőjénél, páratlan vizénél, 
olcsóságánál fogva igen alkalmas arra, hogy a hosszú 
munkában elfáradt lélek ott rázza le gondjait, felejtse el 
bajait, ott pihenje ki fáradalmait, s szerezzen új erőt az új 
munkához. A nagyobb fürdők nem felelnek meg e czél- 
nak; sokkal több bennök az izgalom, a városi zaj, lárma, 
semhogy a lélek a kívánt nyugalmat megtalálja s él- 
vezhesse. 

A kászoni fürdő Kézdi-Vásárhelytől 3, a tusnádi-für- 
dőtől és Csík-Szeredától 4 óra távolságra, a brassói állo- 
mástól pedig egy napi járóföldre van. 

A kászoni víz különösen nagy szénsavtartalma által 
tűnik ki ; e tekintetben azzal más víz nem vetekedhetik. 
Szénsavtartalma mellett a krondorfi 773. k. c, a giess- 
hübeli 1205 k. c, a bilini 1337 k. c. szénsavtartalommal 
eltörpül. Sodabicarbona- és jódtartalma a legkitűnőbb 
alkalicus és jódos vizek sorába állítják a kászoni vizet. — 
Sokan áldják e vizet, mert jódtartalmánál fogva már sok 
nehéz, gyógyíthatlannak tartott scrophulosus bajnak volt 
gyógyítója. 

A kászoni fürdőn összesen 50 szerény felszerelésű, 
de egészséges szoba áll a vendégek rendelkezésére. 
A fürdő Baldsy Lajos megyei nagybirtokos tulajdona. 

A természet a lakosok anyagi boldogulásának forrá- 
sául természeti kincsekkel bőven ellátta Kászon földjét, a 
lakosok életrevalóságára bízván azok okszerű kiaknázását. 
Azon természeti adományok között, melyekkel ezen kis 
földdarab meg van áldva, nem utolsó helyen állanak a 
jobbnál jobb alkális savanyú vízforrások, a milyenekkel 
itt lépten-nyomon találkozunk. A kászon-impéri ,,répáti" 
savanyú víz a jók között is a legjobbak közé tartozik. 

A „répáti" forrás a völgy egy kies zugában tör elő 
Kászon-Impér községtől 1V2~? ^ kászon-jakabfalvi fürdő- 
től pedig 3 óra járásnyira. 

György József, a forrás bérlője a víznek értékét felis- 
mervén, a forrást újra foglaltatta, fedél alá hozta, a legczél- 
szerűbb töltő készülékkel látta el, s a vizet jó minőségű, 
csinos kiállítású palaczkokban forgalomba hozta. 

Az erdélyi és romániai közönség meggyőződvén 
arról, hogy a répáti nemcsak mint élvezeti — hanem 
mint gyógyító víz és megbecsülhetetlen : mind jobban és 
jobban kezdi felkarolni és fogyasztani azt. 

Az elemzésből kitűnik, hogy a répáti víz egyike a 
legjobb alkalikus savanyúvizeknek, a melyben lényeges 
alkotórészek: a nátrium bicarbonat, a borsavas nátrium 

16 

és széndioxid. A répáti vízben a félig kötött és szabad 
szénsav együttvéve csaknem háromszor annyi, mint a 
luhi Margit-forrásban. 

A kászon-jakabfalvi fürdő közvetlen szomszédságá- 
ban egy sziklaüregből buzog fel a kászon-jakabfalvi ,,Felsö- 
forrás." A forrás rendkívül gazdag; fölösleges vize a 
sziklába vágott csatornán vastag sugárban ömlik ki. A víz 
kristálytiszta, s igen kellemes ízű; a rövid időközökben 
hatalmas buborékokban előtörő szénsav-gázok mintegy 
forrásban tartják azt. A víz összetételére nézve alkalikus 
vasas savanyú víz. 





)\l-Csíkban. 




tusnádról indulunk ki megint, hogy az Olt völgyén 
folytassuk tovább utunkat. Tusnád-Újfalu után egy- 
másra következnek: Csík-Tusnád^ Csík-Verebes, Csató- 
szeg, fentebb Csík-Szent-Simon, 

Csinos, rendes, népes székely falu valamennyi. Zsin- 
delyfedeles házaik kapui szélesek, s csaknem három öl 
magasak, hogy a rakott szekér is kényelmesen elférjen 
alattuk. Egyik-másik kapu a fa-faragásnak valódi remeke. 
Csoda-e, ha az ilyen remeket — még ha rozzant is — az 
utódok nem sietnek újjal kicserélni? Némelyik kapu 
100 — 150 esztendőre is visszatekinthet. 

Egyik csík-verebesi kapun a következő felírást olvas- 
hatjuk: 

Itten járó embertársam ha erényes kebeled, 

Akkor nyíljon neked kapunk, s legyen Isten teveled. 

Csináltatta György András hív nőjével Fazekas 
Terézia asszonynyal. 1847. 

Csík-Szent-Simonból-, a sepsi-szent-györgy-csíksze- 
redai vasút állomásától kelet felé fordulunk, hogy az Olt 

16* 

völgyének keleti felén, a hegyek tövében elterülő Csík- 
Szent-Márton-hei jussunk. 

Csík-Szent-Márton nagy kiterjedésű, népes község; a 
falu déli részét Csekefalvának hívják. A hegyoldalban 
Nagy Sándor birtokos telkén a különböző összetételű 
ásványvizeknek egész gyűjteményével találkozunk. 

Különösen figyelemre méltók a telep bővizű vasas 
savanyúvíz-forrásai ; felette érdekes az a forrás is, mely a 
telep szélén tör fel s szénsavgyöngyöktől buzogó, kristály- 
tiszta, alkalis savanyúvizet szállít fel a föld mélyéből az 
egészségesek üdítésére, a betegek gyógyítására. A nagy 
jövőre hivatott természeti kincseket, birtokosa a helyszí- 
nén — mint fürdőt, fogja értékesíteni. Az alkalis savanyú- 
vizet forgalmi czikké teszi. 

Csík-Szent-Mártonból egy körülbelül 30 kilométernyi 
megyei út vezet a manapság csekély forgalmú tizvölgyi 
(kis-tölgyesi) határszorosba. 

Az uzvölgyi (kis-tölgyesi, vagy kőkerti) szoros — 
habár csak könnyű járóművekkel járható — azért mégis 
kiváló figyelmet érdemel, a mennyiben Okna oláhonszági 
város és Csíkszereda között ez közvetíti a legrövidebb 
összeköttetést. 

Az Uz vadregényes völgyét sötét fenyvesek és mere- 
dek sziklahegyek határolják; a folyton szűkülő völgyület 
útja elég nehezen járható. 

A nagy erővel letörtető folyó mentén 14 fürész-malom 
zakatol, rengeteg pusztítást okozván ama havasvilág 
kiterjedt erdőségeiben. Az Uz fejétől és a vízválasztó 
hegyháttól a szűk völgy körülbelől 4 mértföldet tart, midőn 
a határszéltől mintegy félórányira egyszerre gyönyörű 
térséggé tágul. — ^ Ez a tágas térség, melyben buja fűvel 
borított legelők és vadvirágoktól ékes kaszálók váltakoz- 
nak: a Tábla-pusztája. 

A Tábla-pusztáján túl, a határszél felé a völgyület 
ismét összeszorul ; a folyam szűk medre mellett elvezető 
út szekérrel csaknem járhatatlan. A levezető völgyet a 
határszél közelében négy hatalmas földtöltés és sáncz 
szeli át. E földtöltések egyikét a székely határőrezred 
csinálta; a többi három székely honvédeink munkája. i) 

Csík-Szent-Mártonba, onnan Csík-Szent-Simonbavisz- 
szatérve tovább folytatjuk az Olt völgyén megkezdett 
utunkat. Az Olt bal partján nemsokára Csík-Szent-Imrét, 
azután Tiva-patak beömlésénél Csík-Szent-Királyt érjük. 

Csík-Szent-Imrénél nyílik a Fissák völgye, melynek 
főhelye Szent-György ; vele összefügg egyfelől Bánkfalva, 
másfelől Ménaság-Ujfalu. Újfalutól 15 percznyire van a 
Tapolcza völgyében Ménaság. Temploma nagyon érdekes 
középkori műemlék. 

Az Olt útunkkal ellenkező irányban virágos rétek 
között kígyózik tova, színig megtöltvén pázsitos medrét. 

Csík-Szent-Királyt, mely a völgyben hosszan nyúlik 
el — a folyó két részre vágja. Az Oltón túli részben emel- 
kedő templom érdekes gót ízlésű műemlék. Csík-Szent- 
Királyból vette eredetét az Andrássy-család, mely annyi 
jelest adott hazájának. A régi várkastély nyomai még 
most is láthatók. A falu lakói malomkövekkel űznek élénk 
kereskedést. A „Faragó" apró szemű trachit-porfir szik- 
lájában a vésőnek való kitűnő anyag fölösleges mennyi- 
sége a falu lakóit kőfaragásra utalja. Ez a mesterség egyik- 
másik székely kezében csaknem művészetté finomodik. 
Az úton, útfélen emelkedő kőkeresztek a csík-szent-királyi 
székelyek ügyességéről és vallásosságáról beszélnek. 

Utunk czélja: Csík-Szereda, a vármegye székhelye 
lévén, tovább folytatjuk utunkat. 

Csík-Szeredán alul a fel-csíki medencze hirtelen ösz- 
szeszorúl ; az Olt völgye két oldalról vadul megszakgatott 

^) Vitos Mózes: Csíkmegyei füzetek. Csík-Szereda. 1896, 

sziklás hegyekkel környezett, — két kilométer hosszú- 
szorossá keskenyedik, a melyen szilaj rohanással törtet 
keresztül az Olt, hogy mielőbb elérje a gyönyörű al-csíki 
rónát. 

Al-Csík északi kapujánál, a festői szép zsögödi szoros- 
nál vagyunk, A szoros északi és déli torkolatánál csinos 
falvak terülnek el. kmoViZsögöd, a kitűnő Mikó-családnak 
bölcsője, itt meg Csík-Szentkirály. 




CSIK-SZENT-KIRALY. 



Zsögöd határában számos ásványos forrás buzog fel. 
A vizek kitűnő összetétele, a hely nagyszerűsége, a pom- 
pás környezet, mind közreműködtek arra, hogy itt fürdő- 
telepet létesítsenek az emberek. 

A zsögödi fürdő egypár szerény külsejű épületből: 
vendéglőből, fürdőházból áll csupán. Ezekben meleg- és 
tükör-fürdők, s mintegy 25 szoba áll a vendégek rendel- 
kezésére. A fürdőket az Anna-forrás látja el vízzel. 

A fürdő egy romantikus hegy lábánál az Olt folyam 
jobb partján fekszik. Környezetét sötéten borongó fenyő- 
és lombos-erdők sűrűje borítja, melybe még a ragyogó 
napsugár ömlő aranya is alig tud derűt hinteni. A mi itt 
szép, azt a természet keze alkotta, az emberi kezek csak 

rendezték, egyengették egy kissé a bozótokat, facsopor- 
tokat, sziklákat. 

A levegő tiszta, illatos, s a hely 648 méternyi magas- 
sága daczára is enyhe. Fény, illat árad itt szerte s nap- 
sugár, mely nemcsak virágot, de élet-kedvet is fakaszt. 

Csík-Zsögöd predestinálva van arra, hogy nyári 
üdülőhely legyen. A mit egy par excellence üdülőhelytől 
megkívánunk, az itt a természet jóvoltából mind megvan: 
balzsamos tiszta levegő, illatos mező, életet, új vért adó 
ásványos forrás, hűs árnyékkal kínálkozó erdő, erdős 
sziklás-hegy, pázsitos ágyában tombolva tovasiető folyó- 
víz, több szebbnél-szebb kiránduló hely, természetalkotta 
szétnéző torony : a Kisvdrtetö, a melyről az ^/^ óra, járás- 
nyira fekvő Csík-Szereda, Csík-Somlyó szép templomával, 
kápolnáival, tovább Felcsík számos falva, sőt Csík-Szent- 
Domokos gyönyörű havas lánczolata is jól látható. 

A mint az elemzés adataiból kitetszik, a zsögödi ás- 
ványvizek a legkiválóbb alkalis, vasas savanyú vizek közé 
tartoznak, a melyekben lényeges alkotó részek: a jódnát- 
rium, kétszer szénsavas nátrium és kétszer szénsavas vas. 

Csík-Zsögöd fürdő Brassótól 91-, Csík-Szeredától 2 
kilométer távolságra van. 




CSÍK-SZEREDA. 




Csík-Szereda. Csík-Somlyó. 

tsögöd falut elhagyva nyomban szemünkbe tűnnek 
a csík-szeredai vár bástya-tornyai; még néhány 
perez, s magunk előtt látjuk Csík-Szeredát, a legkisebb 
vármegyei székhelyek egyikét. 

A várost nem annyira történelmi múltja, mint in- 
kább kevező geográfiai fekvése tették a vármegye közép- 
pontjává. 

Csík-Szereda kicsiny, alig pár utczából álló s nem is 
a legrendesebben épült város ; egy kis városias szinezetet 
a valóban impozáns megyeház s még néhány csinos köz- 
épület adnak neki. 

Csík-Szereda rendezett tanácsú város 1789 magyar 
lakossal; Csík vármegye törvényhatóságának székhelye. 
Van itt törvényszék, ügyészség, járásbíróság, közjegyzőség, 
állami építő-hivatal, takarékpénztár, kórház stb. A népneve- 
lést az elemi iskolák mellett a polgári leányiskola, a gaz- 
dasági szakiskola és a felsőbb népiskola, szövő-tanműhely 
végzi a városban. 

Csík-Szeredának vasútja is van; a sepsi-szent-györgy- 
gyimesi vasút — melynek itt van most végső állomása, a 

mely nemsokára a gyimesi-szorosig kiépül, jelentékenyen 
hozzá fog járulni a város emeléséhez. 

A város déli oldalán árokkal és négy bástya-torony- 
nyal megerősített várkastély emelkedik. Falazata, tornya, 
bástyái még teljesen épek; az élet sem halt még ki belőle. 
A várat bearanyozza a multak emléke, a bástyatornyok 
fedélzetét a napfény ragyogása. 

A várat Mikó Ferencz építette 1621-ben; az idők 
folyamán sok változáson ment keresztül : feldúlták, lerom- 




A CSÍK-SZEREDAI VÁR. 



bolták, újraépítették. Romjaiból 1714-ben gróf Steinwille 
István tábornok építette fel mai alakjában. III. Károly 
alatt az első székely határőri ezred tisztikara lakott benne. 
Most honvédségi laktanya. 

A város szélén az Olt jobb partján ásványvíz-forrá- 
sok buzognak fel, melyeket a csík-szeredaiak fürdésre 
használnak. 

Csík-Szeredától alig félórajárásnyira, a keleti hegyek 
felé egy részben bükkerdővel takart, szelid hajlású kúp- 

hegy emelkedik : a Nagy-Somlyó ; ehhez eg)^ hasonló alakú, 
meredek domb támaszkodik : a Kis-Somlyó vagy a Kál- 
vária. A domb tetejét kápolna koronázza. A Somlyóhegy 
lábánál terül el Csík-Somlyó. 

Ennek legnevezetesebb épületei : a ferenczrendiek 
1802-ben épült hatalmas kéttornyú temploma, mellette 
kolostora: sok százados múltnak érdemes emléke. A ko- 
lostor terjedelmes négyszög-épület; keletkezése óta jelen- 
tékeny tényező a vármegye történetében. A törökvilágban, 
a tatárdulások idejében ott épp olyan biztos menedéket 




CSÍK-SOMLYÓ. 



talált a szorongatott csiki székely, mint ma szives vendég- 
látást a beköszöntő idegen. 

A rohanó idők árja nem egyszer elsodorta a kolos- 
tort; de Isten segítségével újra és újra felépült és mindig 
erősebb és mindig hatalmasabb lett. 

A harczok tüzének lángja ellobogott, a fegyvercsör- 
gés megszűnt, a vért beitta a föld. A kolostor most a val- 
lásosságnak, a hazafiságnak és tudománynak vonzó ta- 
nyája. A kolostornak nagyon becses, sok unikum magyar 
nyomtatványt tartalmazó könyvtára van. 

Csík-Somlyó nevezetes búcsújáró hely. Pünkösd ün- 
nepén 20 — 25 ezer ember is összegyűl itt a katholikus 
Székelyföldről. A bucsú-menet lengő zászlók alatt, ájtatos 
énekek éneklése közben vonul fel a kápolnákkal s keresz- 
tekkel szegélyezett úton a Kis-Somlyón emelkedő Salvator- 
kápolnához. A templom főoltárának csodatevő Mária-szobra 
előtt sok ezer hivő lélek jelen meg évenként áhitatával. 

Csík-Somlyónak van internátussal egybekötött ka- 
tholikus főgymnasiuma és tanítóképző intézete is. Ebben 
a gymnasiumban nevelik erős magyaroknak a vármegye 
fiatalságát. Sok székely ifjú szerez benne ismereteket az 
élet harczaira ; az irodalom, tudomány és értelmi előke- 
lőség sok jelese került ki már ebből az iskolából. 

A kolostorral szemben emelkedik a régi Csíkszék 
háza ; szép nagy emeletes épület. 

A Kis-Somlyó északnyugati aljában vasas savanyú- 
víz-forrás fakad, mely nagy bőségben önti üdítő, gyógyító, 
hűs vizét. 

Egy másik figyelemreméltó természeti nevezetessége 
Csík-Somlyónak a Nagy- és Kis-Somlyó között levő vissz- 
hang, mely 15 szótagot egész tisztán ad vissza. 

Csík-Somlyó Csobot és Várdotfalvával egy községet 
képez. 

Midőn Csík-Szeredát elhagyjuk, két út nyílik meg 
előttünk: egyik az Olt vizenyős lapályát átszelve a Hargi- 
tán át Udvarhelyre vezet, a másik az Olt csillogó vize 
mentén haladva Fel-Csíkon visz keresztül. Mi ezt az utóbbi 
utat követjük. 





pel-Csíkbari. 

csíki térségek, mint Zsögödön túl, úgy azon innen 
is rakva vannak községekkel. Csík-Szeredán felül a 
felcsíki térségen két sorban sorakoznak egymás mellett a 
községek: az Olt mentében Csík-Taplocza, Csicsó, Mádé- 
falva, a Keleti Kárpátok alján Csömört dny, Pálfalva, Delne, 
Borsóvá. A két sor végét észak felől Csík-Rákos, Szent- 
Mihály, Ajnád és Szépvíz kötik össze. 

A hol az Olt ölébe fogadja a Szép víz folyót, ott ta- 
láljuk Csík'Csicsó községét. Csicsó csinos székely falu; 
káposztáját szeretik és vásárolják Maros-Vásárhelytől 
Brassóig. 

A falu közepén balra tér egy út a Hargita felé, s fel 
a Hargitára. Az út a zabot és borókát termő Egresmejék 
nevű fensikon vezet keresztül. Ha ezen az úton haladunk, 
másfél óra alatt már Csicsó-vár rom]di\hdir\ gyönyörködhe- 
tünk. A Hargita oldalának egy magas szikla-szálából 
kiemelkedő falakat csenevész, vörhenyes fű nőtte be, itt-ott 
egy-egy beteges fenyő tekint ki a romok közül. 

Itt, ezen a sziklatetőn állott hajdan Csicsó-vár, a ra- 
bonbánok erős vára. Midőn a rabonbánok napja lehanyat- 
lott, a környék népének szolgált oltalmára, védelmére. 
A romok nagyon sietnek az enyészet karjaiba. Ma már 
csak egy pár falmaradék mutatja a helyet, melynek falai 

között a rabonbánok idejétől kezdve évszázadokon keresz- 
tül dicsőség és viszontagság váltakoztak. 

A milyen gazdag a Hargita-alja történelmi emlékek- 
ben, épen olyan gazdag természeti kincsekben. A Hargitá- 
nak csicsói határában a Medvegödör teteje és Orottás 
dombja között, az erdő rengetegében húzódik meg a 
csicsói Hargita- fürdőtelep^ Magyarország legmagasabban 
fekvő fürdőhelyeinek egyike (1310 méter magas). 

Maga a természet is klimatikus gyógyító helynek te- 
remtette ezt a telepet. A magyar birodalomban még csak 
egy gyógyítóhely van, mely ennél magasabban fekszik ; 
kitűnő, portól mentes a levegője, kitűnők vasas savanyú- 
víz-forrásai, gazdag a széndioxid gázforrása. Kívánatos, 
hogy a természetnek ezen bőkezű ajándékaival szemben 
az ember is megtegye a magáét. 

A telep néhány faházból áll, a melyekben a vendégek 
csak nagyon szerény szállást kaphatnak. Két fürdője kö- 
zül az egyik kristálytiszta, jéghideg borvíz-fűrdő; a másik 
vasasfürdő, a melynek sárgásba játszó, zavaros vize szün- 
telen forr, lobog. A hargitai fürdőnek legnagyobb neve- 
zetessége azonban a „Kéngödör" : Egy 4 négyszögméter 
területű 1^2 méter mély földnyilás, mely 12 — 14 személyt 
fogad be egyszerre. A betegek ebbe a mélyedésbe állnak 
vagy ülnek, hogy testűket a gödörből kiáramló széndioxid 
és kénhidrogéngáz hatásának kitegyék. A hatás sokszor 
igazán bámulatot keltő! A hargitai fürdő Csík-Szereda 
városától 3 órányira van. 

Midőn a Hargita-fürdőről leszállunk, hogy az Olt völ- 
gyében folytassuk tovább utunkat, fájó szívvel látjuk, 
hogy az erdők itt is egyre ritkulnak, az irtások egyre tá- 
gulnak. Az erdőletarolás miatt verejtékes munkájának 
silány gyümölcsét szemlélve, a rákosi székely bujának 
a következő, egyvSzerűségében is megható versben ad ki- 
fejezést: 

„Hargitának hires neve ; 
De keserű a kenyere." ^) 

Mádéfalvánál az út szélén egy magas fakereszt emel- 
kedik; a keresztre ez van felírva: „Ezen kereszt állíttatott 
emlékül, kik itt nyugosznak az 1764 veszedelemtől. Ké- 
szíttette nagy-ajtai Cserei Zsuzsanna." Talán mondanom 
sem kell, hogy a ■,, mádé falvi veszedelem^' áldozatai alusz- 
szák a kereszt alatt örök álmukat. 

Azúrnak 1764-dik esztendejében történt... A szé- 
kelyek, kik annyi katonát adtak már a hazának, végre 
megsokalták a véradót, s hivatkozván kiváltságaikra, óvást 
tettek az erőszakos toborzás ellen. Kérvényt szerkesztettek 
az uralkodóhoz s azt egy fehér zászlós hosszú póznára 
tűzve, a fegyverfogható nép összeírására kiküldött Bukow 
császári parancsnokhoz akarták vinni. Sötét téli éjszaka 
volt ; sötét, mint Bukownak a lelke. 

Midőn erre a helyre érkeztek a küldöttség tagjai, 
fegyverek villantak meg : Bukow zsoldosainak ágyúi fo- 
gadták őket; a fegyverek öldöklő tüze úgyszólván elseperte 
a küldöttséget. Az áldozatok kihullott vére — úgylátszik — 
még nem oltotta el Bukownak boszúszomját; mert most 
rábocsátotta zsoldosait a falura. A katonák megrohanták 
Mádéfalvát s az utolsó gyermekig lemészárolták a védtelen 
népet. Ez a „mádéfalvi veszedelem" szomorú története. 

A sír, mely az ártatlanul legyilkoltak hamvai fölé 
borult, az idők folyamán egyenlővé lett a földdel : csak a 
sir felett álló kereszt s a nép kegyelete virraszt emlékeze- 
tük felett. 

Mádéfalvával csaknem össze van épülve Csík-Rákos, 
ezzel pedig Göröcsfalva és Vacsdrcsi; ezek az apró fal- 
vak és az ezektől északkeletre fekvő Csík-Szent-Mihdly 
csaknem egész szélességében átfogják a felcsíki térséget. 



*) EMKE Uti-kalauz Magyarország erdélyi részében. 

Csík-Rákos a milyen kis község, épen olyan nagy tör- 
téneti múlttal dicsekszik. Nevezetességei is ennek a múlt- 
nak itt felejtett tanúi. Egy dombon emelkedő csúcsíves 
temploma a Székelyföld legszebb szentegyházainak egyike. 
A templomot lövőrésekkel ellátott fal veszi körül. A falu- 
nak egy másik nevezetessége az a nagy, magas fedelű, 
tornáczos, ódon épület, a melyben Cserey Mihály törté- 
netiró született (1668-ban). Rákos közelében vannak a 
Pogányvár romjai. 




SZENT-MIHALY. 



A Rákossal szomszédos Vacsárcsi községen felül, 
hol a Rákospatak három kisebb patakot fogad be hullám- 
ölébe, fekszik Csík'Szent-Mihály, Lövőréses fallal körül- 
vett temploma érdekes műemlék. A Vacsárcsi és Szent- 
Mihály között emelkedő dombon romok láthatók, a hajdan 
rabonbáni tisztséget viselt Sándor-család ősi kúriájának 
maradványai. Szent-Mihály határában sok szarvasgomba 
terem. 

A szarvasgombát sertésekkel keresik a szent-mihá- 
lyiak. A gomba-vadász székely bottal s egy zsákkal indul 

meg; zsebében kevés makk vagy kukoricza. A sertés 
kedvvel követi s szimatol, keres, mig egy helyt túrni kezd. 
Mikor a gombát már felásta, a jól betanított állat megáll s 
gazdájára néz, ki egy pár makkal vagy néhány szem ku- 
koriczával jutalmazza fáradtságát és kiszedi a gomba- 
fészket. 

Szent-Mihálylyal szemben fekszik Csík-Szent-Miklós^ 
ettől keletre a Szépvíz patak torkolatában, kies vidéken 
Szépvíz község. 

Szépvíz népes falu ; piaczát csinos emeletes épületek 
szegélyezik, örmény lakosai élénk kereskedést űznek. 
A község közelében emelkedő Pogányhavas szikláin szent 
László király lova patkóinak nyomát mutogatják. 

Szép vízről jól gondozott út vezet a gyimesi szorosba 
és Moldovába. Az út elsőben a Pogányhavas és Kishavas 
között nyiló szépvizi völgyön halad fölfelé, azután az 
északról jövő Csermászó patak völgyébe fordul be, onnan 
a völgyfőnél emelkedő Fügésre kapaszkodik fel ; ennek 
északkeleti aljában a Tatros völgye nyilik, melyben a Tat- 
ros hullámai szökdelnek a sziklás meder felett; ez a völgy 
képezi a gyimesi völgyet. 

A Tatros völgye a Csíki-hegység egyik legnagyobb 
völgye, mely a gyimesi mellékvámhivatalnál és veszteglő- 
intézetnél éri el — 720 méter magasságban - - Románia 
határát. 

A völgy északkeletre vonul ; oldalait most kopár, egy- 
hangú hegyek szegélyezik ; az erdőt az egész vonalon ki- 
irtották. Az erdők letárolásával sokat veszített a szoros 
természeti szépségeiből. 

A gyors folyású, sokszor romboló Tatros a minden 
oldalról feléje siető vizekkel gyarapodván, csakhamar 
tutaj ózható lesz. Úgy a fő völgyben, mint a mellékszurdo- 
kokban csinos és tiszta havasi házak vannak szétszórva; 
ezek három faluhoz tartoznak: Gyimes- Felső- Lok-hoz, 

Gyimes-Közép-Lok'hoz és Gyimes-Bükk-hez. A három falu 
házai 14 — 18 kilométer hosszú területen vannak elszórva. 

A két első falut kizárólag magyarok lakják ; Gyimes- 
Bükkben oláhok is vannak. 

A faluknak nincsenek természetes határaik; házak, 
kertek, gyümölcsösök, szántók folytonos egymásutánban 
következnek. A völgyben, az irtásokon serény munka zaja 
hangzik, a hegyekről a legelésző nyájak kolompjának 
hangja szól le a völgybe. 

Gyimes-Felső-Lok alsó végénél a Tatros délkeletre 
fordul s völgye a hajlásnál kiszélesedik; jobbról a Nagy- 




patak, balról a Hidegség és Ba- 
raczkos patakok szakadnak felé. 
A Hidegség völgyének hátterében a Naskalát hosszú 
gerincze, a csúcsos Javárdi és a Tarkő tornyosulnak. Ke- 
let felé a Tarhavas kopár orma magaslik ki az alacsonyabb 
hegyek közül. 

Gyimes-Bükkön alul még sűrű erdőségek vannak, 
gyönyörű fenyves erdők, jobbról a sziklás Apahavas s a 
várrom alakját utánzó Kőorr vagy Kőcsúp emelkedik ; az 
utóbbi felől egy sziklás orom a Tatros völgyéig nyúlik le; 
meredek előfokán egy erősség van, melyhez fedett folyosó 
vezet. 

Vele szemben, a völgy másik oldalán egy szintén 
megerősített hegyfok emelkedik; a két hegy között a szűk 
völgyet karózat zárja el. Agyimesi vámhivatal épületei és 
a szerény kis kápolna a baloldali előhegy oldalának egy 
kis mélyedésében vannak elrejtv^e. A karózaton túl már a 
moldvai vámhivatal silány házai tűnnek fel. Ettől nem 




prtrolf.um-kutatAs gvímes vidékén*. 



messze Oláh-Csügés az első falu; lakosai kiköltözött szé- 
kelyek, ellenben az Erdélyhez tartozó Magyar-Csügés 
lakosai oláhok, i) 

Nem telik bele egy esztendő sem, s a gyimesi-szoro- 
son vasúti-vonatok robognak keresztül. A ma alig számba 
vehető forgalomnak előre láthatólag nagy lendületet fog 
adnia Csík-Szereda-gyimesi vasút, a legszebb hegyi vasu- 
tak egyike. 



^) Hunfalvy János : A magyar birodalom földrajza, nudapost. 1S8(). 

A milyen gazdag Gyímes vidéke tájszépségekben, 
épen olyan gazdag természeti kincsekben. Ezen kincsek 
legnagyobb része azonban még el van rejtve, még feltá- 
rásra vár. 

A vidék ásványkincsekben való gazdagságának hire 
ujabban petróleum-keresőket vezetett ide; munkájokat 
azonban nem koronázta az óhajtott siker. 




PETRÓLEUM-FÚRÓTORONY GYÍMES VIDÉKÉN. 



A jelek, melyeket a föld mélyében rejlő petróleum 
csalhatatlan hiradójának hittek, ezúttal — úgy látszik — 
a délibáb csaló képei voltak, melyek hűs forrásvíz helyett 
forró homokkal szolgálnak a tikkadt vándornak. 






pelcsíkban. jKz Ölt felső völgye. 

Visszatérünk Csík-Rákosra, hogy tovább folytathas- 
suk az Olt völgyében megkezdett utunkat. 

Az Olt szorosán — Bogáthon — átkelve, annak jóval 
keskenyebb felső völgye nyílik meg előttünk. Jobbról a 
Csíki-havasokj balról a Hargita, utunk irányában az egy- 
másra következő falvak hosszú lánczolata. A láncz végén 
a határszéli Kárpátoknak festői sziklacsoportja emelkedik; 
ezentúl északi irányban már nem terjed látásunk. 

Az első falu, a melyet érünk, Csík-Madaras, Temp- 
loma a falu mellett emelkedő dombon épült (1770-ben); 
a lakosok a templom körül temetkeznek. 

A falu, mely régen — Zsigmond király idejében — 
vasbányáiról volt hires, ma agyagedényeiről nevezetes. 
A lakosok az agyagipart háziipar gyanánt űzik. Minden 
ház egy fazekas-műhely. A székely fuvaros, ha ideért, 
versben mondja el azt, amit az utas a faluról tudni kivan: 

„Ez a falu Madaras, 
Hol a pap is fazekas." ^) 

Madaras környékén (a Hargitában) nemcsak vasat, 
de kénesőt is bányásztak. Azt a kénesőt, melyet a nemzeti 
fejedelmek idejében, mint fontos kereskedelmi czikket 



^) Orbán Balázs : A Székelyföld leirása. III. köt. 

Konstantinápolyba szállítottak, nagy részt a madarasi bá- 
nyákból kapták. 

Alig marad el Madaras mögöttünk, már Dánfalvát s 
nemsokára Karczfalvát érjük. Dánfalva, a vele szemközt 
fekvő Oltfalva, Karczfalva és a vele összeépült Jenőfalva 
Nagy-Boldogasszonyfalva név alatt egy egyházközséget 
képeznek. Közös templomuk Karczfalva közepén egy 
dombon emelkedik. 




-aő«ffr.^-#'' 



A CSÍK-KARCZFALVI TEMPLOM. 



A pompás fekvésű templom a XV-dik szazadból való 
műemlék. A lövőrésekkel ellátott magas falak, melyek kö- 
rűiveszik, még ma is teljesen épek, épen mint abban az 
időben, a midőn a törökök elől menekülő felcsíkiakat oltal- 
mába fogadta. A templom kincsei között igen régi és 
becses szent edényeket őriznek. 

Jenőfalván túl Szent-Tamás, s ettől negyedórányira 
Csík-Szent-Domokos következik. A két nagy falu régen egy 

egyházközséget képezett. A kettő között épült közös tem- 
plomuknak ma csak romjai láthatók; festői romok. 

Csík-Szent-Domokos 3521 székely lakossal biró nagy- 
község. A hosszan elnyúló falu végén nyugszik el a fel- 
csíki térség. 

A lakosok tőzsgyökeres székelyek, kik háziipar gya- 
nánt csak a fazekas mesterséget űzik, pedig hegyeinek 
kincsei alkalmas anyagot szolgáltatnának a vésőnek is. 

Csík-Szent-Domokos egyik hegye ugyanis tiszta már- 
vány: egyenletes apró szemecskéjü, szép hófehér márvány. 
Ezt a díszépűiet-kőnek alkalmas, művész vésőjére méltó 
anyagot itt kizárólag az országút kövezésére használják. 
Sajátságos ellentét; a Székelyföld legelhagyatottabb, leg- 
szegényebb vidékének lakói fehér márványnyal kövezett 
úton járnak, szaladnak napestig, hogy másnapra legyen 
betevő falatjuk. 

Szent-Domokos határában a Pásztorbükk tetőn van 
Báthory Endre erdélyi fejedelem sírja. Az egyszerű sírt, 
mely a szerencsétlen fejedelemre borul, szomorú nyír fe- 
hér ágai takarják. A nyír levelei a bíboros fejedelem szo- 
morú végéről susognak: Oláhországi Mihály vajda véres 
harczban legyőzte Báthory Endrét. A vesztett ütközet 
után elmenekült fejedelmet minden áron kézre akarta ke- 
ríteni, hogy maga számára biztosítsa Erdély birtokát. Ter- 
vének kivitelére a székelyek közül is sokat megnyert, 
megigérvén nekik, hogy visszaszerzi elvesztett szabadsá- 
gukat; egyúttal nagy jutalmat igért annak, ki Báthoryt 
élve-halva kezébe szolgáltatja. 

A szegény fejedelem, mint az üldözött vad futott 
egyik erdőből a másikba. Utoljára a csík-szent-domokosi 
erdők sűrűje rejtette el a bujdokló fejedelmet; a pásztor- 
kunyhó adott neki éjjeli szállást, a hegyen felbuzogó for- 
rás hűs cseppjei enyhítették szomjúságát. 



FEL-CSÍKBAN. AZ OLT FELSŐ VÖLGYE. 265 

Akármilyen sűrűk is voltak a csík-szent-domokosi 
erdők, mégsem tudták a menekülőt elrejteni Kerestély 
András éles szemei elől. Ez a furfangos székely nyomára 
jutván Báthory rejtekhelyének, egy alkalommal álmában 
meglepte őt s fejszéjével agyonsújtotta. A biboros főpap 
megöletéséért VIII. Kelemen pápa Csík-Szent-Domokos 
községét egyházi átokkal sújtotta. Báthory kardját Bogáthi 
nagybirtokos őrzi. 

A véres tett szinhelye — melyet egyszerű fakereszt 
jelöl — búcsújáró helyeaszent-domokosiaknak. A keresz- 
ten a következő felirás olvasható : 

„Báthory cardinal, Erdély fejedelme 
Eltét itt végezte, végső veszedelme 
Tulajdoníttatik Nagy Kristály Andrásnak, 
Mikor egy híjjá volt az ezerhatszáznak, 
S azután tizenhét s kétszáz esztendőkkel 
Tétetett e kereszt, hogy lenne örök jel." 
„Tette e keresztet Puskás Tamás papunk. 
Mikor ezernyolczszáz tizenhatot irtunk." 

Csík-Szent-Domokosról az Oltnak egyre szűkülő s 
mind vadregényesebbé váló völgyén folytatjuk tovább 
utunkat felfelé. Tizenkét kilométer utat hátrahagyván, a 
853 méter magasan fekvő Balánhányára érkezünk. 

Balánbánya a szűk völgyben messze felnyúló bánya- 
telep 475 magyar és német lakossal. A felette elterülő 
hegység (Balánhavas) az országnak leggazdagabb réz-, 
termőhelye. 

A chloritpala kvarcztelepeiben kifejlődött rézkovand- 
ereket öt egymás felett álló tárna segítségével munkálták. 

A Ferdinánd-aknából kifolyó vörösszinű czementviz 
az akna szájától kezdve több egymás mellett fekvő, három 
méter széles fa vályún — melyekbe ócska vasdarabok van- 
nak felhalmozva — halad keresztül. A vas kiválasztja a cze- 
mentvízben feloldott rézvegyületből a rezet. Az így kapott 



266 



FEL-CSlKBAN. AZ OLT FELSŐ VÖLGYK. 



réz évenkint lOOmétermáZvSára volt tehető. Az ujabb rend- 
szerű czementező-csatornák a telep északi részén vannak. 

A tárnákban fejtett rézérczet a szinítőkben és olvasz- 
tókban dolgozzák fel. A telepen még pár évvel ezelőtt 7800 
métermázsa vörösrezet termeltek, i) 

1895 óta Balánbányán — Magyaronszágrézérczekben 
leggazdagabb bányatelepén — szünetel a munka. A bá- 




BALABÁNYA. (tArNA-NYILAs). 



nyásznép kénytelen volt a szomszédos faüzleteknél és 
vasúti vállalatoknál munkát keresni, hogy megszerezze a 
mindennapi kenyeret. 

A dolgok jobbra fordulását csak a vasúttól várhatjuk, 
mely a bányának úgy termékei előállításában, mint azok 
kivitelében nagy segítségére lehet; nem annyira a sepsi- 



^) EMKE. Uti-kalauz Magyarország erdélyi részében. 

szent-györgy-gyímesi vasúttól, — mely a szegény felcsíki 
székelyen csak annyit segít, hogy megkönnyíti neki az utat 
Moldovába — hanem a Csík-Szeredától Gyergyó-Szent- 
Miklóson át Szász-Régenig tervezett vasúttól, mely köny- 
nyebbéés olcsóbbá fogja tenni az utat a-e ör^^;^^^^/:^^^^/^/^'. 
Elsőrendű állami és nemzetgazdasági érdek, hogy a 
székelyek — kiket miár nem képes táplálni az istenadta 

BALÁNBÁNYA. AZ OLVASZTÓK. 



föld — ne idegen országban, hanem itthon keressék az 
eszközöket, a melyekkel javíthatnak sorsuk mostohaságán. 
Áldott legyen a kéz, a mely először végez komoly mun- 
kát ebben az irányban ! 

Balánbánya hátterében, a balparton roppant mészkő- 
havasok tornyosodnak. A napfényben csillogó, hullám- 




EGYESKÖ. 

zatos, hófehér szirtekkel díszített, csaknem függőlegesen 
meredek hegyek : a Tarkő és a Nagy-Hagymás. 

Az egészen alpesi jellegű, festői díszítésű hegyek 
csúcsa kopasz, oldalait hirtelen ereszkedő sziklák, erdővel 
benőtt hegyfokok födik. A Tarkő északi szegletén egy nem 
kevésbbé hatalmas sziklahalmaz : az Öcsémteteje emelke- 
dik, mely mint a Tarkő és Nagy-Hagymás, alakjának 
változatosságával, tömegének nagyszerű arányával ejt bá- 
mulatba. 

A Tarkőt és az 1795 méter magas Nagy-Hagymást, 
ezt a két sziklaóriást, szép fenyvesekkel benőtt hegyhát : a 
Kurmatiira köti össze ; ezen a hegyháton közelíthető meg 
a két sziklahegy csupán. 

A hol a Kurmatura legerdődúsabb : az erdők sötét 
zöldjéből egy piramis-alaku hatalmas sziklaszál : az Egyeskő 
válik ki ; hirtelen felnyúló sziklaszál ez, melynek orma a 
fellegekben vész el. 

Az Egyeskő csúcsa hófehér, kopár, oldalán csak ritka 
sorokban ereszkednek alá a sötétzöld fenyők, melyeknek 
sorai között éles barázdákat szánt a szikla-toronyról alá- 
omló kőgörgeteg. 

A hegy, mely messziről tekintve, mint egy összefüggő, 
hatalmas piramis tűnik fel, közelről sziklafolyosókkal el- 
választott obeliszkek, tornyok, bástyák, sziklaszálak való- 
ságos útvesztőjének látszik. 

A messzire ellátszó remek formájú hegy mélyen vágj a 
sziklafejét a levegő-égbe. Derült időben verőfényben für- 
dik a hegy csúcsa, sőt fényben ragyog még akkor is, mi- 
dőn a balánbányai telepet az esti szürkület már betakarta 
fáty ólával. 

Az ormok fölött gyakran verődnek össze felhők, me- 
lyekbe belevesz a sziklahegy. A kóborgó felhőfoszlányok 
gyorsan suhannak el a sziklarepedések között. Midőn az 
elektromosság felgyűl a felhőkben, kitör a vihar, megszü- 

letik a zivatar, megkezdődik az elemek ádáz harcza, mely- 
ben megrendül az Egyeskő büszke sziklavára. 

A Nagy-Hagymáshoz a meredeken feltornyosuló Ve- 
reskőnek kopasz, veresen erezett, orgona-sípalakú szikla- 
szálakkal ékesített roppant sziklatömege támaszkodik. 
Ennek szomszédságában a Czofronka csipkézett szikla- 
hegye tekint alá. 

Valamennyi mészhegyben találkozunk kövületekkel, 
a rég múlt időknek néma tanúival, melyeknek alakjai sok 
ezer év előtt elevenen nyüzsögtek a tengerfenék iszapjában. 




FEHÉR-MEZŐ. 



A Vereskő mögött szép, téres mező nyílik : a Fehér- 
mezöy melyre a Fehér-Hagymás ezüstös fényben tündöklő 
sziklacsúcsa néz le a felhők közül. A mezőt, mely egyike 
a legjobb havasi legelőknek, töménytelen havasi virág 
tarkázza. 

A Tarkő, Nagy-Hagymás, Egyeskő, Czofronka, Ve- 
reskő a legszebb, legfestőibb mészsziklák közé tartoznak ; 
a vidéknek igazi ékességei ezek. A sziklafalazatok párká- 
nyán a havasi vidékek bájos lakója: az igazi gyopár nyi- 
togatja fehér, bolyhos csillagvirágait. 




Gyergyóban, 




^tunk czélja Gyergyó : Csíkvármegye legészakibb 
részén, a Maros folyó mindkét partján elterülő gyö- 
nyörű fensík, a négy folyó hazájának fensíkjai között a 
legmagasabban fekvők egyike (700 — 780 méter). 

Csík-Szent-Domokosról kiindulva a Nagy-Lok-patak, 
majd a Sárosút-patak kies völgyébe, s innen az Olt és a 
Maros vízválasztójára : a Fel-Csíkot Gyergyótól elválasztó 
Geréczesre érünk. 

A Geréczes hegyhát, mely a jobbról emelkedő hatal- 
mas Feketerezt összeköti a túlfelől tornyosuló Délhegy- 
gyel. A Geréczes tetejéről megnyílik előttünk a Marosnak 
szépséges völgye : a minden oldalról sötét fenyvesekkel, 
havasokkal környezett gyergyói fensík. 

A Geréczesen levén, nem vagyunk távol a helytől, a 
honnan a Maros kiindul hosszú útjára. A Maros — hosz- 
szára nézve Magyarországnak negyedik folyója — a Fe- 
kete-Rez délnek néző oldalán mint kis csermely támad ; a 
g}^enge csermely csakhamar megizmosodik s egy órányi 
távolságra már tutajokat hord hullámhátán. 

A Geréczes északi lejtőjéről leérve Gyergyó szép te- 
rére jutunk. A gyergyói síkon épen az aratás- és széna- 
gyűjtés munkája folyik. Ezen a földön tiszta búzát már 
nem sokat aratnak, inkább rozsot és zabot ; azért mégis 
vidám dal hangzik a mezőn ! 



GYERGYÓBAN. 273 

Az első község, a melyet érünk, Gyergyó-Vasláb ; a 
szép fekvésű község lakói nagyrészt oláhok. Utána csak- 
hamar Gyergyó-Tekerőpatak nsigyközségkövetkezik. 1734- 
ben épült szép templomára nagy betűkkel van felírva: 
„Uram, szeretem a te házad ékességét." 

Vasláb és Tekerőpatak között az úttól balra, a Maros 
mellett épült Gyergyó- Újfalu marad el. A Maros itt már 
olyan nagy, hogy elbirja a tutajt. 

Újfalunál kezdődik a tutajok világa; itt időzve meg- 
ismerkedhetünk ezzel a világgal s ebben a gyergyói tuta- 
jos székely keserves munkájával. A fenyők, melyek szá- 
zadok óta szabadon éltek a szikla tetején, egymásután 
dőlnek ki az arasznyi fejsze csapásától. A lezuhanó fák 
helyükön maradnak, míg megjön a tavasz; de ez a tavasz 
sem hoz ébredést számukra. A székely oda áll a már le- 
döntött fenyő mellé s folytatja könyörtelen munkáját. Éles 
fejszével megfosztja minden díszétől; és a mikor puszta 
szálfa lett belőle, akkor ott hagyja kiterítve. Elmegy haza 
kaszálni. 

E közben megfeledkezik a fenyőkről, csak őszszel 
jutnak eszébe, mikor az új gabona már a padlásra került. 
Ekkor újra kimegy az erdőbe, megbolygatni a halottak 
nyugalmát. 

Nyolczan-tizen neki állnak egy-egy fatörzsnek, ru- 
dakkal emelgetik, taszítják, gördítik, a míg a sikos, mere- 
dek oldalon meg nem indul s dübörögve le nem zuhan a 
völgybe. Ezután ismét csendes lesz az erdő. 

Megjön a tél. Öles hó borítja az erdőt. Hosszú sor- 
ban százával indulnak neki a völgynek: százával az ember, 
százával az ökör-szán. Kiszedik a hó alól a fenyőt, egyik 
végét vastag lánczczal rákötik a szánra s úgy vontatják ki 
a Maros partjára. Öreg este lesz, mire a befagyott Maros 
mellett hazafordítják a kifáradt ökörpárt. A munka így 
tart megszakítás nélkül addig, a míg a tavasz első sugarai 

18 

meg nem mozgatják a Maros jegét. Ekkor szaporán ösz- 
szeróják a tutajt a fa vastagságához képest hat-, nyolcz-, 
tíz fából. Jármát készítenek első-hátsó végére, beillesztik 
a kormányrudat ; egy lökés, s a hóolvadástói megdagadt 
Maros rohanó árja ragadja magával a recsegő, ingó faal- 
kotmányt. 

Minden tutajon két ember van : az első és második 
kormányos. Mennyi ügyesség, mennyi erő kell ahhoz, hogy 
a kanyargó, örvénylő sziklás, sebes folyón, az eséseken 
keresztül, a zátonyok, forgatagok mellett baj nélkül ha- 
ladhasson a tutaj. Messze Gyergyótól, hol a Maros mellett 
három megye találkozik, van egy kis falu, Zám a neve. Ez 
a gyergyói tutajok piacza. Ha itt meg nem veszik, lemen- 
nek egész Szegedig, vagy még azon is túl. i) 

Tekerőpataktól alig egy negyed órára van Gyergyó 
főhelye: Gyergyó-Szent-Miklós, a 42,372 lakossal birórégi 
Gyergyó-szék székelységének politikai, közigazgatási és 
katonai központja. Itt lakott 1848-ban Mikó Mihály kor- 
mánybiztos s innen indult ő ki az agyagfalvi nemzeti 
gyűlésre Gyergyószék fegyveres erejével. Gyergy ó-Szent- 
Miklóson és Csík-Szeredán szervezte Mikó és Gál Sándor 
azt a székely sereget, mely a háromszékivel egyesülve 
Bem seregének 10,000 honvédet adott. 2) 

Gyergyó-Szent-Miklós a gyergyói havasok tövében 
elterülő nagyközség. 6104 lakosa között 410 örmény. 
A község már a távolból kellemes hatást tesz az utasra ; 
közeledvén, a kellemes hatás még fokozódik. Gyönyörű 
templomait: a katholikus templomot, melynek tornya 1498- 
ban épült, az örményeknek bástyás védőfalakkal környe- 
zett, 1830-ban épült templomát, csinos köz- és magán- 
épületeit, széles utczáit, szép, nagy kertjeit, tágas piaczát 
s a piaczon pezsgő életet szemlélve, városban képzeli magát 

*) Urmánczy Nándor dr. : Sedes Giergiensis. „Erdély". 1896. 
^) Jakab Elek: Gyergyó-Szent-Miklós. Nemzeti Újság. 1895. 

az ember. Főutczáján kövezett mederben a Békény patak 
kristálytiszta vize foly végig. 

A községben van takarékpénztár, hitelintézet, nép- 
bank, polgári iskola, gyermekjátékszer-tanműhely, szesz- 
gyár, sörgyár stb. A székelység marhatenyésztéssel és 
földmíveléssel foglalkozik; házi ipar gyanánt az agyag- 
ipart űzik. 

A kereskedés majdnem kizárólag az örmények kezé- 
ben van, a kik jó hazafiak, nyelvre, érzületre magyarok. 
Egyházi szertartásuk csak annyiban különbözik a ka- 
tholikusokétól, hogy a misét örményül mondják. A pap 
azonban magyarul szól híveihez, ezek pedig magyarul 
imádják istenüket. 

Jómódú valamennyi; vagyonukat marhakereskedés 
révén szerezték. Aranyidők voltak, midőn a szent-miklósi 
örmény százával hajtatta fel Bécsbe az ökröt, lovat, juhot. 
A marhakereskedés napjainkban tetemesen csökkent, bár 
még mindig jelentékenynek mondható. 1894-ben a szent- 
miklósi vásárokra 40,554 darab szarvasmarhát és 7029 
lovat hajtottak fel. Az örmények kezében a fakereskedés 
is virágzásnak indult. 

Gyergyó-Szent-Miklóstól négy óra járásnyira van 
Gyergyó sziklavilágának gyöngye, a turisták legkedvesebb 
kirándulóhelye : a tengerszine felett 995 méter magasan 
fekvő Gyilkostó, 

A Maros- és a Romániába siető Békás között vízvá- 
lasztó Pongráczon felkapaszkodva, meredek hegyoldalo- 
kon, keskeny völgyeken, őserdőkön, fatörzsekkel burkolt 
ösvényeken visz utunk keresztül. Négy órai fárasztó szeke- 
rezés után egyszerre csak megnyílik a völgy s magunk 
előtt találjuk a gyergyói hegyek rejtegetett kincsét: a 
Gyilkostót. 

A Gyilkostó mintegy 600 méter hosszú, keskeny, 
néhol 200 méter széles víztükröt képez. Vize kristálytiszta; 

mint a harmatgyöngye, helyenkint 30 — 40 méter mély. 
A tó környezete elragadó szép. Keletről a sötétzöld feny- 
vessel borított Gyilkoshavas, északon a Nagy-Czohárd vö- 
rös szinben csillogó roppant szikla-tömege nyúlik el mel- 
lette; délfelől a Nagy-Hagymás emeli fel sziklafejét. 

Alig múlt félszázada, hogy ott, hol most e csodás 
szép tónak víztüköré csillog, pompás havasi liget állott, 
melynek bársony gyepszőnyegén a Likas-patak és a déli 
irányból letörtető Gyilkos-patak egyesültek. Magas fenyő- 
szálak nőttek ki a patakok partján, ragyogó színekben 
pompázó havasi virágok, kúszó növények tarkázták az 
illatos fűerdőt. 

1837-ben egy szép napon megrendült a hegy s hol a 
völgy legszűkebb, a hegyoldal sziklái mennydörgésszerű 
robajjal leomlottak s betemették a kifelé rohanó patak út- 
ját. A vízben gazdag patak elárasztotta, majd megtöltötte 
a völgyet. Hol nem régen fű, fa nőtt, virág nyílt, terjedel- 
mes tó kristályvize hullámzott. 

Megtelvén a völgy, a víz átlépte a sziklagátot s hogy 
késedelmét behozza, fokozott gyorsasággal vágtatott meg- 
szakított útján, a Békás-szoros útvesztőin tovább. 

így támadt a Gyilkostó. A víz tükréből még ma is 
kilátszanak az eltemetett fenyőóriásoknak minden díszü- 
ket elvesztett, kérgüktől megfosztott, megfehéredett csú- 
csai. A fenyők egy része gyökerestől kiázott ; a vízi-nö- 
vényekkel befont fenyőszálak tutajok gyanánt úszkálnak 
a tó sima tükörén. A tó a pisztrángoknak kedves tanyája; 
ezek között nem ritkaa2— 3 kilogrammos példány, i) A tó 
partján menedékház fogadja a turistát. 

Az a keskeny út, melyet a Békáspatak a Magyaror- 
szágot Moldvától elválasztó sziklabércz-tömegen nyitott : 
a Békás-szoros. 



^) Orbán Balázs : A Székelyföld leírása. 

Az Út ebben a vadregényes szorosban részben a pa- 
tak medrén, részben a zúgó patak mellett vonul el. Esős 
időben a szoros alig megközelíthető. A békási vámhivatal 
az úgynevezett Almásmezőn van; itt fogadja hullámölébe 
a Békáspatak a Zsedánpatakot. Almásmezőtől kezdve 
Magyarország és Románia között a Békás vize a határvo- 
nal, egészen odáig, a hol abba a Tikos-patak belefoly. 






^ 






^^^^-^^.J 



^t- 



SZIKLASZOROS A ZSEDÁNPATAK FELETT. 



A Békás-völgyben Békás község, Tilos, Ivános, 
Zsedánpatak, Dámuk és Köszörűkőpatak havasi telepek 
házikói vannak szétszórva: lakosaik többnyire oláhok. 
A völgybe gyönyörű völgyek nyílnak ; ezek között a Zse- 
dánpatak völgyének tájszépsége csodálatraméltó. 

A mióta a Kis-Békás-szorost megnyitották, érdekes 
látnivaló az is. Egy sziklaszoros ez, a mely néhol olyan 

szűk, hogy kiterjesztett karokkal elérjük mind a két falát, 
a melynek fala meredek és olyan magas (50 méter), hogy 
eltakarja az ég boltozatát. A két sziklafal között mély ho- 
mály borong. 

Ebben a szorosban a legutóbbi időkig az ember ide- 
gen volt; csak a patak volt benne otthonos, melynek 




RÉSZLET A KIS-BÉkAs-SZOROSBÓL. 



hullámai hangos csattogással szökdelnek keresztül a szik- 
lameder felett. 

A szoros mentén, a hegyeket borító ős fenyvesek 
fájának értékesítése czéljából a csaknem járhatatlan szo- 
roson keresztül rengeteg munka árán, kimondhatatlan 
fáradsággal függő-csatornát építettek ; ezen a fa ma már 




, ^^/^^'2^ 

könnyen elszállítható Romániába. A csatorna magasan 
halad az alatta zuhogó eséssel tova siető patak felett. Szé- 
dülünk, ha a csatorna deszkajárójáról letekintünk a mély- 
ségbe, a patak vizébe, a mely itt mint ezüst sugár omlik 
alá a sziklamartról, amott meg tajtékozva zúdul át a szét- 
tört sziklákon, az örvények felett. A kész deszkák, tön- 
kök s más faáruk gyorsan suhannak el a csatorna vizén 
mellettünk. 








SzArIIEGY LÁTÓKÉrE. 
CSEKNY L. M. K'IR. HONVÉD FÜHADNAGV r-ELVÉTELi:. 



A csatorna egész hossza harmincz kilométer, mely- 
ből tizenkettő Románia területére esik. A nagy mű másfél 
év alatt készült el. A két és fél kilométer hosszú szorosi 
rész építésén száz munkás dolgozott, i) 

Visszatérünk Gj^ergyó-Szent-Miklósra, hogy tovább 
folytathassuk a gyergyói fensíkon megkezdett utunkat. 
Alig marad el Szent-Miklós mögöttünk, egy szelíd haj- 
lású hegy tűnik szemünkbe, melyből hófehér sziklák vil- 



Urmánczy Nándor dr. : A Gyilkostó cs környéke. „Erdély." 1895. 

lannak ki. A hegy déli oldalának tövében terűi el Szár- 
hegy község. 

A falu felett emelkedő Szármány-hegy anyaga vakító 
fehér; apró szemecskéjü, jól faragható, szépencsiszolható 
márvány. A kő már ki van próbálva. Művész vésője pró- 
bálta ki ezt a carraraival vetekedő pompás szobor-anya- 
got. Szélesebb körű felhasználásának egyetlen akadálya a 
községnek a vasúttól való nagy távolsága. Ez idő szerint 
a községi utak fenntartására, javítására használják. 




szArhegy. a szlnt ferenczrendiek temploma 

és KOLOSTOEA CSERNY L. M. KIK. HONVÉH 
FŐHADNAGY FELVÉTELE. 



Szárhegy csinos, jómódú székely falu. A község házai 
közül büszkén emelkedik ki a Lázár grófok ódon kastélya, 
szeszélyes bástyáival, fogrovátkos falaival. A hatalmas 
négyszögű várkastély ma nagyrészt romokban hever ; fa- 
lai az idők folyamán sok szép napot láttak. Ez volt a Lá- 
zár grófok ősi fészke ; itt élt Bethlen Gábor évek során 
anyjával, Lázár Druzsinánával. Ezek a terebélyes fák ta- 

Ián még azoknak a fáknak lehullott gyümölcséből magzot- 
tak ki, a melyek alatt Erdély legnagyobb fejedelme a 
gondtalan ifjú kor örömteljes napjait élte. 

A falu felett emelkedő hegy oldalában a ferencziek 
kolostora és fényes temploma emelkedik. A Szármány te- 
tején Szent Antalnak szentelt kápolna van; a gyergyóiak 
látogatott bucsújáróhelye. 




•i; ""w ^:-jJimi:i í^^^"-^'- '^'^^^^, 



DITRÓ lAtÓKÉFE. CSERN'Y FUÍIArNAGY FELVÉTELE. 



Szárhegytől délnyugati irányban haladva Gyergyó-Al- 
fahit érjük. 5175 magyar lakossal biró nagyközség, a 
Belkény patak mellett elterülő szép rónán. Temploma 
Gyergyónak legrégibb szentegyháza. Állami népiskolája 
gazdasági szakosztálylyal van megtoldva. Határa igen nagy. 

Alfalutól délre fekszik Csomafalva, Forrás forrás 
mellett buzog itt mindenfelé, dombok tövében, erdők ár- 
nyékában, sőt az ásó nyomában is : üdítő, pezsgő, szik- 

rázó savanyúvíz-forrás. A faluban a Maros vizén kívűi 
nem találni édesvizet. 

Szárhegytől egy óra járásnyira, a gyergyói síkság 
keleti szélén, a gyergyói havasok tövében terűi el Ditró^ 
az erdélyi részek legvagyonosabb községeinek egyike. 
Téres piacza, díszes üzletei, a piaczot szegélyző csinos 
magánházak, középületek, a piacz élénksége egész váro- 
sias szint adnak a falunak. 

A község sokat áldoz az egyházra és az iskolára. 
A piacz legszebb épülete iskola-épület. 

A lakosok főfoglalkozása az, a mivel Gyergyó mun- 
kabíró népének legalább is fele foglalkozik : fakereskedés. 
Soknak ad kenyeret a 
borvízzel való házalás 
is. Befogja fürge kis lo- 
vait gyékény-ernyős sze- 
kerébe a ditrói székely, 
felhajt Borszékre, meg- 
rakja szekerét borvízzel, 
s nyikorgó szekerén be- 
barangolja a fél országot. 

Ditróban is sok szé- 

pen faragott kapuval ta- 
lálkozunk. Nem egy kapun olvashatjuk: „Jézus segedel- 
méből épült ez a kapu." Egy 1785-ben készült kapusason 
pedig a következő a felírás : 

„Ki kapumon bejösz, ne jöjj kettős szívvel, 
Hozd be a jobbikat, a bal maradjon el." 

. A Ditró- és Tárnok patak völgyében, a Piricske- 
hegyen nagy mennyiségben fordul elő a ditroit nevű, 
kékes színárnyalatú, gránit keménységű kőzet, Ditró 
kőzet-specialitása, a mely monumentális építkezésekhez, 
asztalok, vázák, díszművek készítéséhez a legszebb kő- 

anyag a világon. A marosvásárhelyi Bem-szobor pom- 
pás talapzata ditroitból készült. 

Ditró átellenében, a Maros túlsó partján fekszik 
Gyergy ó-Remete^ igen szép fekvésű község. 

Ditrótól északi irányban haladva a Tilalmas-hegyre, 
innen az Orotva völgyébe jutunk. Az északról lerohanó 
Halaság patak szűk völgyén felkapaszkodván, a Közrez- 
havasra érünk, a melynek tetejéről beláthatunk a völgy- 
katlanba, mely Magyarország legszebb fürdőjét: Borszékei 
rejti magába. 





I. Borszék fekvése. Útja. 




^élyen elrejtve a keleti Kárpátok hegyóriásai között, 
az erdélyi részek északkeleti szögletében, közel 
a helyhez, hol a Kelemen-havas emeli égnek felhőket 
ostromló csúcsait, végtelen fenyvesek rengetegei között 
fekszik Borszék. 

Az erdélyi részek ezen hírneves fürdője egy észak- 
keletről délnyugat felé húzódó völgyben terül el, a lom- 
bos erdővel fedett Bükk-havas és a Kerekszék, egy pompás 
formácziójú mésztuffsziklahegy között, 882 méter magas- 
ságban a tenger szine felett. 



A czikk élén álló kép a borszéki útba eső Palota-Ilvái ábrázolja. 

BORSZÉK FELÉ. ÚT A MAROS MELLETT. 



A Bükk-havas kis lombos erdeje itt felejtett tanuja 
annak a kornak, midőn a környezetet mindenütt lombos 
erdők borították. 

A Bükk-havasnak cser- és bükkfából álló erdeje most 
csak egy kis szigetet képez a fenyvesek végtelen oczeán- 
jában. Borszékre leginkább 3 irányból jönnek a vendégeké- 
délről Brassó felől, keletről Moldvából és végre Szász- 
Régen felől. 

A dél felől jövők utolsó vasúti állomása Brassó, az 
erdélyi részek legnépesebb, legmagasabb, legiparosabb, 
páratlanul szép fekvésű városa. 

A délről vezető útvonal hossza Brassótól, mint utolsó 
vasúti állomástól 189 kilométert tesz. Az út, mely Csík- 
Gyergyón átvonul, egyike a legérdekesebbeknek. Minden 
lépésre, minden fordulatra új meg új meglepetések várnak 
az utazóra. A látnivalók sokasága, az útvonal mentében 

eső vidékek bámulatos szépsége, bőven kárpótolja az utast 
az út fáradalmaiért. 

A Moldvából jövőknek Piátrától^ az utolsó vasúti 
állomástól 85 kilométernyi utat kell megtenniök. Az út 
a Borpatak és Bisztricsora völgyén, a regényes tölgyesi 
szoroson vezet keresztül. 




BORSZÉK FELÉ. A MAROS-SZOROSBAN. (szERECSENHEGy). 

A Budapest-, Nagyvárad-, Kolozsvár-, Marosvásár- 
helyről jövő vendégek — tehát a vendégek zöme — Szász- 
Régen felől érkeznek. 

Szász-Régenben — mint az utolsó vasúti állomáson 
— az érkezőket „Borszék" feliratot viselő kényelmes 
gyorskocsik várják, melyek a legújabban készült és 95 
kilóméter hosszú toplicza-székpataki utat, váltott lovakkal ' 
8 és fél óra alatt teszik meg. 

19 



290 BORSZÉK. 

Az út Kocsárdtól Maros- Vásárhelyen keresztül avas- 
úti végállomásig : Szász-Régenig, innen Topliczáig a Ma- 
rosnak aranykalászú búzavetésekkel, búján benőtt rétekkel, 
takaros falvakkal tarkázott, erdős hegyekkel szegélyezett 
felséges völgyén vezet keresztül, melyen mint ezüst-sza- 
lag kígyózik tova a Maros folyó. A jólétről tanúskodó, 
csinos Maros-menti falvakból messzire kicsillannak a sugár 
templomtornyok s a díszes urasági kastélyok. 

Ratosnyánál a Maros völgye hirtelen összeszorul, 
szoros jellegű lesz. Szerecsennél annyira megszűkül az 
út, hogy az út felé hajló óriási szirtek alatt kell elhalad- 
nunk ; mellettünk a Maros vize zúg. Szeszélyes hegyso- 
rok, erdővel sűrűn benőtt sziklákkal diszített emelkedések, 
szakadékok, szédítően magas sziklacsoportok váltakoznak 
perczenkint. A delelő nap fényében fürdik az erdő, midőn 
a kies fekvésű Palota-Ilvára érkezünk. A vendéglőben Íz- 
letes ebéd vár ; itt alkalmunk van megízlelhetni a Maros- 
parti halászat pompás termékeit. 

Az út mind vadregényesebbé válik ; a természet vál- 
tozatos szépségei, a zúgva törtető Maros, s ezen a fa- 
szállítmányokkal tova iramló tutajok annyira lekötik az 
utas figyelmét, hogy észre sem veszi, mikor Topliczára 
érkezik. 

TopUcza nagyközség a tutaj kereskedés középpontja, 
a Maros és Toplicza összefolyásánál. Fekvése elragadó 
szép. Északra egy sajátságos alakzatú szikla-hegy emel- 
kedik ki ; tovább a hatalmas Kelemen-havas üti fel fejét ; 
keletre a Szép-patak melléki havasok, nyugatra pedig a 
Bunyásza és a Magura terülnek el. 

Topliczánál a Maros völgyét jobbra hagyva az utas a 
székpataki útra tér ki, a melyen haladva, nemsokára Alsó- 
Borszékre érkezik. A kocsiút Szász-Régentői Borszékig 
bár teljes 8 és fél órát vesz igénybe, azért még sem fárasztja 
ki az embert, a tiszta, éles, balzsamos levegőjű, vadregényes 

havasok közt való utazás még üdít, edz és erősít. Innen 
van az, hogy Borszékre érkezve alig érez fáradságot, törő- 
döttséget az ember. 

II. A fürdőtelep berendezése. 

Borszék, Ditró és Szárhegy csíkmegyei községek 
közbirtokosságának osztatlan tulajdonát képezvén, az kö- 




BORSZÉK. SZT. ISTVÁN-ÚT. 



zegeivel házilag kezelteti a hatalmas telepet, a mely száz 
meg vszáz munkás kezet foglalkoztat, száz meg száz em- 
bernek ad kenyeret. 

Ilyen tekintélyes teleppé Borszék mindössze csak 80 
év alatt fejlődött. Ismerték ugyan azelőtt is a borszéki vi- 
zeket, alkalmazásuk azonban csak igen kis körre szorít- 

kozott. Borszék históriája alig kétszázados. Kétszáz esz- 
tendővel ezelőtt, hol most olyan pezsgő az élet, nagyon 
csendes volt minden; legfölebb csak a nyájakat legeltető 
pásztorok vagy a bölényűzésben, a vadak felhajtásában 
eltévedt vadászok lármája törte meg olykor az erdők néma 
csendjét. 

A telep két részből áll: Alsó- és Felső-Borszékből. 
Alsó-Borszéken van a telep üveggyára, zúzó- és fürész- 
malma, kőszénbányája; itt vannak az üzleti hivatalok, itt 
a hivatalnok- és munkáslakások. 

Alsó-Borszéktől Felső-Borszék 20 percznyi távolságra 
esik. A Felső-Borszékre vezető úton felfelé haladva jobbra 
egy gyönyörű sziklahegygyel, a 917 méter magas Kerek- 
székkel találkozunk; tovább folytatva utunkat, egyszerre 
csak előtűnik Felső-Borszék, a tulaj donképen i fürdő és 
forrástelep a maga igéző pompájában, nagyszerűségében. 
Felső-Borszék parkszerű berendezése által igazán meglepő 
panorámát nyújt. 

A fürdőtelep középpontja a Fokút, mellette a svájczi 
stylben épült töltő-ház, e fölött fedett sétahely, csarnok a 
zenészek számára. A kik ismerik a Fokút vizét, méltán 
tartják azt a savanyúvizek királyának, mert az csakugyan 
Európának rangban legelső élvezeti vize. E víz képezi 
tárgyát annak a virágzó üzletnek, mely azt 3 és fél millió pa- 
laczkban távol keletre, egész Konstantinápolyig bevezette. 
Borszék jövőjébe vetett reményem nem helyezi nagyon 
távolra az időt, midőn a borszéki víz uralma kiterjed 
még messzebbre keleten és nyugaton ; midőn az üzlet in- 
tensivitása következtében a vízszükségletet az Arany Já- 
nos-, József főherczeg-, Kossuth- és a többi kútból fogják 
fedezni, midőn a savanyú vizek királya elől végleg meghát- 
rálnak az idegen földről importált kétes értékű ásványvizek. 

A víz töltésére az Oelhofer-féle gépet használják, a 
legtökéletesebbet, mit e téren a balneotechnika csak pro- 

dukált. Alkalmazása mellett a töltésnél, dugaszolásnál a 
vízből semmi sem vesz el ; biztosítva van a palaczkokba 
vont víz számára a forrás tiszta vizében foglalt összes szi- 
lárd és légnemű alkotó rész. Eddig a borszéki Főkútból 
éjjel-nappali töltéssel 10,000 literes palaczkot csurgattak; 
ma az Oelhofer-féle gép alkalmazásával pusztán nappali 
munkával 20 ezer palaczkot töltenek meg. 




BORSZÉK. KOSSUTH-KÚT. 



A borszéki víz ma már kezelés tekintetében is fölötte 
áll a hazai és külföldi vizek legtöbbjének. — Ki Alexan- 
driában, Konstantinápolyban, Budapesten, Parisban, Lon- 
donban, vagy New-Yorkban borszéki vizet hozat haza a 
kereskedésből, az tényleg azt a kellemes, izgató, szénsav- 
gyöngyöktől mintegy forrásban lenni látszó, buzogó, kris- 
tálytiszta vizet élvezi, mely fenn Magyarország keleti 
határán, égre törő bérezek alján, csodaszép fenyőligetek 
ölében a Főkútból előtör. A csinos villák, a nagyvárosi 

szabású vendéglők, a stylszerüen épített fürdők, a dísze- 
sen körülvett és befedett kutak, a karcsú tornyú templom, 
a távíró- és postahivatal épülete, az olvasó-, billiárd-, zon- 
gora- és játszó-termekkel kibővített bálház, az orvosi lakás 
meglehetős szétszórtan feküsznek a gyönyörű völgyben. 

E tekintetben Borszék előnyösen különbözik az ú. n. 
világfürdőktől, a melyekben akár csak egy városban ház 
ház mellett fekszik. Borszék és a világfürdők fekvéséről 
szólva, eszembe jut egy kiváló plubliczistánknak itt is jól 
alkalmazható hasonlata. Borszék vadleány, a természet- 
nek pirospozsgás, egészségtől duzzadó gyermeke. Tag- 
jairól festői ruhadarabok csüngnek alá; a ruhadarabok 
közül a legszebb tagokat mutogatja, tán ép azért, mert 
nem ismeri a derékfűzőt. A nyugoti országok világfürdője 
toilettes, felcziczomázott dáma, ki nemcsak a vállfűzőt 
ismeri, hanem még a pirosítót is. 

A telep gyáraiban készítik a csomagoló ládákat, 
szalmatekercseket, palaczkokat, itt nyomják még a vig- 
nettákat is. Borvizes üvegeiért az élelmes székely nem 
küldi ki százezreit Siemens csehországi gyárába, hanem 
építtetett magának tökéletesített Siemens-féle gázzal fűtő 
olvasztó kemenczét és üvegeit maga csinálja, a mivel 
vagy 200 családnak biztosított kenyeret. 

A borszéki fürdő- és ásvány vízüzlet már ma is 1000 
munkáskezet foglalkoztat, 1000 embernek ad kenyeret és 
két nagy székely község (Ditró és Szárhegy) kulturális 
költségeit fedezi. ^) 

Borszéken az épületeket, fürdőket, kutakat a legna- 
gyobb gonddal fentartott utak, pompás fenyőséta-helyek 
kötik össze. A Fokút az Erzsébet- és az alsó séta-hely 
között fekszik. A Főkúttól alig 15 lépésnyire az Erzsébet- 
sétahelyen buzog fel az Erzsébet-forrás. 

') Szilvássy János dr. : Borszék. „Erdély." 1894. 

A Fokút előtt egy gyönyörű kertté átalakított tér van: 
a Deák-tér^ melyet méltán tartanak a műkertészet remeké- 
nek. A tér közepén díszes szökőkút van^ melynek torká- 
ból hatalmas vízoszlop tör a magasba. 

A Fokút közelében van a fürdő második nevezetessége, 
az 0- és Uj-Lobogó-fürdö. A két fürdő közös burkolattal 
van körülvéve, s három tükörfürdővel ellátva. A meden- 
czéket kényelmes öltöző kabinok veszik körül. A víztük- 
rök födetlenek, hogy a vízből millió meg millió buborék- 
ban felgyöngyöző, kiáramló szénsav utat találhasson az 
eltávozásra. Ez óvó intézkedés nélkül a nagy gázkiömlés 
következtében felgyülemlő szénsav a fürdőben való tar- 
tózkodást lehetetlenné tenné. 

A Lobogók forrásai 8*7 — 9*P C hőmérsékletű szén- 
savval túltelített savanyú vizet szolgáltatnak. A vízbe 
lépve a rendkívüli hideg és szénsav egyidejű hatására a 
test sajátszerű változáson megy keresztül, a szervezetet 
különös érzés fogja el; a test rákvörös lesz, elzsibbad, 
zsibong, felhevül, majd dideregni kezd. Ezután az egész- 
ség veszélyeztetése nélkül nem lehet továbbra is a víz- 
ben maradni ; a fürdőt szükségképen el kell hagyni. Nagyon 
erős szervezetünek kell annak lennie, ki 10 — 15 perczig 
kitartja a vízben. 

A víz izom-, idegedző, erősítő hatása a csodával 
határos. Fürdés után a legnagyobb erőfeszítésre képes az 
ember, mintha a szervezet, mintha a végtagok megköny- 
nyebbűltek volna. A víz a lábizmoknak bámulatos köny- 
nyűséget, ruganyosságot, aczélosságot, fürgeséget köl- 
csönöz ; játszva, a legnagyobb könnyűséggel tesz meg olyan 
hegyi utakat, a milyenek megtételére azelőtt képtelennek 
érezte magát. 

A Lobogó mellett van a melegfürdö, melyhez a vizet 
a Lobogó forrása szolgáltatja. A melegfürdő-épület kényel- 
mesen berendezett kabinokkal s fürdőkádakkal van ellátva. 

A fürdéssel összekötve a szükséghez képest a másságét 
is alkalmazzák. A melegfűrdő-épületben törpe fenyő- és 
vaslap-fürdőt is készítenek. Az itten használt kitűnő 
minőségű lápföldet a fürdő környéke nyújtja. 

Az Uj-Sáros-fürdő közelében, az úgynevezett „Hár- 
mas liget" parkban van egy körülbelől 20 holdnyi terület, 
melyen több vasas savanyúvíz-forrás buzog fel, vizével 
évszázadok óta áztatva a fűvel búján benőtt földet. A dús 
növényzetet nem értékesítik e helyen ; a hol támad, ott pusz- 
tul, korhad, korhadása termékeivel megtermékenyíti a 
földet, táplálja a romjain fejlődő növényzetet, szaporítva 
a növényrészek korhadásának, a kőzetek elmálásának ter- 
mékeiből, a vizek ásványi alkotó részeiből keletkező láp- 
földet. A lápföld itt nem egy helyen több méter vastag 
réteget képez. 

A barnás szinű, spongyaszerű tömeget, hogy hasz- 
nálható legyen, a levegő és fagy huzamos hatásának 
teszik ki. Az így elkészített láp megszitálva, sötétbarna, 
zsíros tapintatú, savas hatású, meleg vízben felduzzadó 
tömeget képez. Vízzel keverve, egy része barnás sárga 
szinnel oldódik. 

Elemzésem adataiból kitetszőleg a láp igen jó anyag 
lápfürdők készítéséhez ; összetétele nagyon hasonlít az 
alsó tátrafüredi vaslápéhoz, a melynél még több vasat 
tartalmaz. Ha még tovább érik, kitűnő vasláp lesz belőle. 

A vizet a melegfitrdöhez egy-két lóerejű gőzgép 
melegíti. 

Nem régen díszes épületben egy minden igényeknek 
megfelelő hidegvíz-gyógyító-intézetet is létesítettek Borszé- 
ken. A gyógymódot technikailag jól kiképzett szolgák 
gyakorolják, dr, Szilvássy Jánosnak^ a fürdő kitűnő orvo- 
sának és egészségügyi vezetőjének felügyelete alatt. 

A Lobogótól, valamint a Deák-térről gyönyörű séta- 
utak vezetnek a Kerekszékre. Ennek egyik oldalán magas 

fenyők Örökzöldjének koszorújában van a díszes séta- 
csarnokkal körülvett Kosstith-kút, Vize kitűnő vasas 
savanyúvíz; sok ezer ember áldja, magasztalja, mert sok 
ezernek adta vissza elveszett egészségét, sok fiatal lány- 
nak festette meg eleven rózsákkal halovány orczáját. 

Közeiéhen vansiPetőfi-ktU^ melynek vize összetételére 
nézve igen közel áll a Kossuthéhoz. 

Alsó-Borszék gyönyörű fenyvesei között elrejtve ta- 
láljuk a József föherczeg-kútat. E kúthoz Felső-Borszékről 
úgy, mint a Felső-Borszékre vezető útról, pompás séta- 
útakon lehet eljutni. Felséges idylli hely ez. Kinek lelke 
fogékony a természet szépségei iránt, azt nem fogja hide- 
gen hagyni a kútnak leírhatatlan szép, vadregényes kör- 
nyezete. 

Felső-Borszékről jövet, utunk még két, kitűnő vizű 
kút mellett vezet el. Az egyik a Pásztor-, a má^ik az Arany 
János-kűt 

Alsó-Borszékről a fürdőtelep felé tartván, a Borpatak 
hídján túl mindjárt a meglepően csinos Lázár-fürdövel 
találkozunk. Ez köralakú medenczébe foglalt s teljesen 
befödött hideg fürdő. Szénsavtartalma csekélyebb, s hő- 
mérséklete magasabb (14^ C), mint a többi. 

Odább van a díszes épülettel köm\\e\X Ziihany-fürdö \ 
ez női és férfi-osztályokra elkülönített sugár-eső, perme- 
tező- s mozgó-zuhanynyal ellátott igen kényelmes fürdő. 
A vizet ide az Ó- és Új-SárOvS-fürdőkből vezetik. 

A zuhany-fürdő közvetlen szomszédságában két ki- 
tűnő vizű borvízkúttal : a Boldizsár- és Lászlóküttal talál- 
kozunk. Mindkettő fölött ízléses faalkotmány emelkedik. 
Északi irányban folytatván utunkat, két csinos és minden 
kényelemmel ellátott fürdőházhoz érünk; ezek az 0- és 
Uj Sáros-fürdő, Az 0-Sáros (1 1^ C) két, az Új-Sáros egy 
tükörfürdővel bir. 

A felsorolt ásványvizek szénsavval túltelített, egymás- 
tól összetételre és hőmérsékletre meglehetősen különböző 
savanyúvizek. E körülmény azoknak mint gyógyító té- 
nyezőknek értékét jelentékenyen növeli, mert a legtágabb 
körű orvosi alkalmazását engedi meg. 

A borszéki fürdő területén az említetteken kívül még 
sok, egytől-egyig kitűnő savanyúvízforrás van, a melyek- 
nek ez idő szerint alig jut más szerep, minthogy táplál- 
ják a lefolyó patakok vizét. Értékesítésökre ma még gon- 
dolni sem lehet; a szükségletet az említettek bőségesen 
fedezik. 

Hisz csak a Fokút maga 8 millió liter vizet ad éven- 
kint. Hát még a többi forrás? A József főherczeg-kút évi 
vizbősége 4 millió negyvenezer liter; a Boldizsár-kúté : 
3 millió kilenczszáznegyvenezer liter; a László-kúté: 3 
millió százötvenezer liter ; a Petőíi-kúté : 1 millió százezer 
liter ; az Arany János-kúté : négyszázhetvenháromezer liter. 

E tengernyi vízmennyiséggel fél Európát el lehetne 
látni, s még mindig maradna Borszéknek is elég. 

III. Lakás- viszony ok. Ellátás. 

A borszéki fürdőben a pavillonrendszerü építkezés a 
leggyakoribb. E par excellence klimatikus gyógyító helyen 
— a hová a vendégek jó részét a föld legjobb levegője 
után való vágy hozza — nevetséges is volna például azok 
kaszárnya-szerű elhelyezése. 

A villákban és vendéglőkben ötszáz szoba áll a vendé- 
gek befogadására. E szám a fürdő rohamos emelkedésének 
megfelelőleg évről-évre emelkedik. A múlt esztendőkben 
is több villa és egy hatalmas vendéglő épült. 

A villák csinosak s igen szép fekvésűek. A szobák 
egészségesek, minden megkívánható kényelmet nyújtanak 
s e mellett olcsók. 

Egészséges szoba, kényelem, olcsóság, jó ellátás a 
legfontosabb momentumok valamely fürdőhely megítélé- 
sénél. Hiába ajándékozott meg a természet valamely he- 
lyet a legszerencsésebb klimatikus viszonyokkal, fejívéssel, 
vízzel: okos orvos nem fogja oda küldeni betegét, ha a 
szobák egészségtelenek, a melyeken keresztül-kasul jár a 
szél, nedvesek, ha rósz az ellátás s mégis nagy a drága- 
ság. A vendéglők a kor igényeinek megfelelők. A vSzolgá- 
lás, ellátás, konyha mindenikben az igazgatóság szigorú 
ellenőrzése alatt áll. A főtéren levő nagy vendéglő (Mellik- 
szálló) már külsejével is imponál. Első tekintetre inkább 
nagyúri kastélyhoz, mint a vendégek kényelmére épített 
bérházhoz hasonlít. 

A berendezés dolgában egészen nagyvárosi színvo- 
nalon áll. Nagy érdeme, hogy benne oly ízletesen és válasz- 
tékosan lehet étkezni, mint a főváros legjobb éttermében. 

Az 1890. évben épült Remény vendéglő meg épen 
díszére válnék bármely világfürdőnek. — E vendéglő 
akár díszes külsejét, akár berendezésének czélszerűségét, 
elegantiáját tekintjük, páratlanul áll az erdélyi részekben. 

IV. A borszéki levegő. Sétahelyek. 

Borszék fekvésénél fogva predestinálva van arra, hogy 
klimatikus gyógyító-, üdülő- és nyári tartózkodási hely 
legyen. Hideg, zord szelektől védett magas fekvésének 
tiszta, portól mentes, balzsamos levegőjének élettani ha- 
tása semmiben sem különbözhetik a külföld klimatikus 
gyógyító helyeinek hatásától. Hogy ezen élettani hatások 
nincsenek feltétlenül Svájcz vagy Tirol klimatikus gyó- 
gyító helyeinek nevéhez kötve, arról egy Borszéken töl- 
tött nyár mindenkit meggyőzhet. 

Sétahelyei a legszebb s a legjobban gondozott fenyő- 
sétahelyek, parkok. Ezek között is kiválnak : a Petofi-út, 

az Andalgók útja, a Deák-tér, s az Erzsébet-sétahely, Az utak 
szélesek, s akként vannak készítve és gondozva, hogy még 
a legnagyobb eső után is sár nélkül járhat rajtuk az ember. 

Az utakat fák s tarka virágokkal hímzett pázsit-sző- 
nyegek szegélyezik. Ez utak hoszsza meghaladja a tíz kiló- 
métert, felvezetnek messze a hegyekre, a honnan lenézve, 
a sok hegy és völgy megkapó képpé olvad össze ; a szem 
elfárad végig tekinteni e bűvös, bájos panorámán. 

A levegő itt virág- és fenyő-illattól terhes, mesés, bó- 
dító, részegítő s emellett mozdulatlan csendes, néma, mint 
ezer méternyire a tenger alatt. 

Csak ritkán szakítja meg a csendet a zizegő ágak 
közt enyelgő mókusok lármája, az énekes rigó dala, vagy 
a zene-pavillonban felhangzó czigányzene egy-egy ak- 
kordja, melyet a szellő elkap s szárnyán ideszállít. 

A városi zajban, izgalomban kimerült beteg idegrend- 
vSzer, a hosszú munkában, a létért való küzdésben kifáradt 
lélek itt igazán gyógyul, éled, pihen, erősödik. Meglepő itt 
az üde, buja természet is; fű, fa, virág minden egészséget, 
életet lehel. 

A levegő Borszéken ideális tiszta, portól és füsttől 
mentes, kellemes, enyhe. A tüdő itt igazán kitágul, s nem 
tud jóllakni az éltető, balzsamos levegővel. A felséges le- 
vegő, a természet nagyszerűsége mind olyan tényezők, 
melyek az egészség helyreállítására jobban közreműköd- 
nek, mint a nagyváros patikájának összes szerei ; levegő, 
természet, mind hivatott tényezők arra, hogy a beteg ke- 
délye felviduljon, s teste megedződjék. A napszakok hő- 
mérsékletében nincs meg az a nagy ellentét, a mi p. o. az 
alpesi és tátrai fürdőkön észlelhető. Borszéken a nappa- 
lok kellemes melegek, nem forrók, az esték enyhék, nem 
hűvösek. A szél és köd ismeretlenek itten. Az eső gyakori 
ugyan, de rövid ideig tartó; a fürdő- és ivókura csak nagy 
ritkán van általa megzavarva. 




Borszék klímája, 
magasságához képest, 
havasalj i. — Átlagos 
hőmérséklete július 
hónapban lö'T^ C, 
augusztusban 1 4-9^0. 
A levegő viszonyla- 
gos nedvevssége július 
hóban 61, augusztus- 
ban 73. A szél iránya 



A czikk élén álló kép a borszéki „Medve-barlangot" tünteti fel. 

és erőssége júliusban : SW3, augusztusban SW3, a levegő 
ózon tartalma júliusban 8-9, augusztusban 8. 

V. Kiránduló helyek. 

Kevés fürdő dicsekedhetik közel és távolban annyi 
kellemes kiránduló helylyel, mint Borszék. Fölkeresésükre 
nem csak páratlan szépségük, hanem annak belátása is 
ösztönzi a vendégeket, hogy az intelligens embernek nagy 
szüksége van oly pihenésre, mely a test kellő mozgásával 
köti össze a szellem kímélését. Ezt a sport különféle 
nemei és a tornászás csak részben teljesíthetik. Fölöttük 
áll a turistaság, melynek a hegyek bőséges jó levegője áll 
rendelkezésére. A kirándulás a hegyek közé juttatja csak 
igazán jó levegőbe az embert, hol minden hatás megvan, 
a mi a levegőt a szennyezéstől folyton tisztogatja. 

A jó levegő hatása fokozódik kirándulásokkal járó 
mozgás következtében. A test több levegőt fogyaszt, a 
tüdő gyorsabban és nagyobb mértékben tágul és szedi 
magába a levegőt. Elősegíti a tüdőt működésében, kiszel- 
lőzésében az is, hogy a hegyek levegője ritkább. A moz- 
gás gyorsítja a szív működését, tehát a vér keringését is. 
A gyomor gyorsabban és tökéletesebben emészt, mert a 
gyorsabb vérkeringés, gyorsabb lélegzés, nagyobb testi 
munka és nagyobb melegvesztés gyorsabban elhasználja 
a vérbe jutó tápláló anyagokat. 

A nagy erőkifejtés, ha több mozgás fejleszti, erősíti 
a test izmait, ellenben a felesleges kövérséget apasztja. 
A pihenő agy velőtől pedig elvonja a fölösleges vért, 
azért a rossz kedv, ingerültség oszlik, képzelt betegségek 
múlnak, az elme élénkebb, a lélek derültebb lesz. Kipi- 
heni magát a szem, megállapodik a fejlődőben levő közel- 
látóság. 1) 



^) Csapodi István dr. : A turistaság egészségtana. 

Klimatikus gyógyító helyeken nem ok nélkül tekintik 
a kirándulásokat a kúra egyik kiegészítő részének. 

Borszéken a kúrának egész lelkesedéssel alávetik 
magukat a vendégek ; akármelyik kiránduló hely felé tar- 
tunk, mindig találkozunk oda igyekvő vagy visszatérő 
karavánokkal. A kirándulásokat a kirándulók fizikai ere- 
jéhez, a hely távolságához képest gyalog, kocsival vagy 
lóháton szokták megtenni. 




A BORSZÉKI „JÉGBARLANG. 



A nagyobb megerőltetést ki nem biró vendégek még 
a kisebb utakat is kocsival teszik; a fáradságot nem ismerő 
edzett turisták azonban a legmesszebbre eső kiránduló 
helyeket is gyalog szerrel járják meg; ezen kívül meré- 
vSzen megmászszák az útban eső hegycsúcsokat, az égre 
törő sziklabérczeket, versenyre kelve a kőszáli zergével, 
vagy a levegő daliájával, a magas röptű sassal. Fáradságu- 
kat elképzelhetlenűl finom, étheri finomságú levegő, nagy- 

szerű panoráma, s a természetnek számos, csak itt fel- 
található ritka alkotása jutalmazza meg. 

A leggyakoribb kiránduló helyül szolgál a József 
főherczeg-kút. Egy kis séta ez a fürdő-teleptől csupán. 
Úgy el van rejtve Alsó-Borszék egyik pompás fenyvesé- 
ben, mint a fülemile fészke a tölgyfa galyai között. A kút 




A BORSZÉKI „ŐSFORRÁS.' 



felett csinos pavillon emelkedik; c körül a kirándulók 
számára kényelmes ülőhelyek és asztalok vannak készítve. 
Igen érdekes kiránduló hely gyanánt kinálkozik a 
Kerekszék nyugati orma is. Említettük volt fennebb, hogy 
Kerekszék egész tömegében mésztuftból áll, mely képző- 

20* 



308 BORSZÉK. 

dését a földből felfakadó, a maiaknál vízben gazdagabb 
ásványvíz-forrásoknak köszöni, a melyekből évezredek 
hosszú során válott ki. Ezen hegy, egészében formájának 
változatossága, méreteinek aránya által mindenkit, tudóst, 
turistát meglep, egyes részleteiben pedig felszínének cso- 
dálatos alakulása által mindenkit elragad. 

Ilyen érdekes részletet képez különösen a hegy nyu- 
goti orma. Vadul megszakgatott, átlyuggatott, átfúrt, ki- 
vésett bámulatos sziklacsoportokkal találkozunk itten, 
helyenkint sziklába vágott mély folyosókkal, üregekkel, 
csarnokokkal, barlangokkal, melyek néhol hatalmas osz- 
lopokkal, másutt obeliszkekkel vannak díszítve, fodros 
mészkövekkel kirakva. 

A mésztufa kitűnő építő-kőnek bizonyult; 3 méter 
hosszú lemezeket is faragnak belőle. 

A barlangok között az úgynevezett Medve-barlangok 
és az ezektől nem nagy távolságban levő Jégbarlang a 
leglátogatottabbak. 

A medve-barlangok közelében két hatalmas, mintegy 
20 méter magas mésztufa-oszlop emelkedik ki egymás 
mellett: a Széchenyi- és Teleky-sziklák ; ereznél maradan- 
dóbb emlék-oszlopai ezek a ^, legnagyobb magyar"-nak és 
dicső emlékű Teleky László grófnak. Itt van mindjárt 
a ,,Tündér-kerV' is, egy fenyőkkel körülvett gyönyörű 
tisztás. 

A jégbarlang mésztuff-sziklába vágott keskeny üreg, 
melynek belső fala a legmelegebb nyári napon is tükörsima 
jégréteggel van borítva. 

A jégtömeg nem nagysága, hanem díszítéseivel tű- 
nik ki; e díszítések a fáklyaláng minden lobbanására 
más és más alakot mutatnak. A jég rendkívül kemény ; 
csak a legerősebb eszközökkel darabolható szét. A jég 
képződését a likacsos kőzeten leszivárgó ásványvíz gyors 
elpárolgása magyarázza meg. 

Kellemes kiránduló hely az Ősforrás, felbugyogó 
savanyúvizével, nemkülönben a Szacskai környéke is, 
kristálytiszta, üde, életet adó édesvizű forrásaival, melyek- 
ből zúgva törtet a víz le a hegyoldalon. Körülötte a kép- 
zelhető legpompásabb pázsit, mely mintegy oltárszőnyeg 
tarka virágokkal van gazdagon kihímezve. 




BORSZÉK KÖRNYÉKE. HOLLÓj A VÍSZHANGDOMBRÓL. 

A múlt évben egy kiránduló társaság a Borszékről 
Holló-féle vezető erdei úton sajátságosviszhangot fedezett 
fel. A viszhang sajátsága abban áll, hogy a ki a hangot 
adja, az nem hallja a viszhangot; csak az hallja — és 
pedig háromvszor-négyszer megerősödve — ki tőle néhány 
lépésnyi távolságra áll. 

A vendégek kirándulásának méltó czélja a Verő feny- 
őidül (1075 m.), és a honnan a borszéki vizek eredetöket 

veszik: a Bükk-havas (1347 m.) is. Mindkét hegyre jól 
gondozott, kényelmes gyalogösvények vezetnek fel, mind- 
két hegyről a legszebb, a legmegkapóbb havasi panoráma, 
Borszék környékének panorámája tárul elénk elragadó 
perspektívában ; látóhatárunkat keleten a Komdrnyik rop- 
pant sziklatömegei és Moldva hegyóriása, a festői CsalHó, 
északon a roppant kiterjedésű havasláncz: a Kelemen- 
havas j nyugaton a görgényi havasok zárják be. 

A közeli kiránduló helyek közül érdemes megtekin- 
teni az Alsó-Borszéken levő, messzi földön híres havasi 
mézet produkáló minta-méhészetet, a kőszén-lányát, vala- 
mint az ásványvizes palaczkok gyártására berendezett 
üveghutát is. 

A távolabb fekvő kiránduló helyek közül a négy óra 
járásra fekvő tölgyesi szorosnak, Bélbornak és a Kelemen- 
havasnak van legtöbb látogatója. 

A tölgyesi szoros hazánk legszebb határszéli szorosai- 
nak egyike. Utunk oda a Borpatak, majd a Besztercze 
regényes völgyén vezet keresztül. Az út gyönyörű erdők, 
sziklacsoportok, a Besztercze folyón és partjain pezsgő 
élet, a víz tükrén tova iramló tutajok, a Kormárnyik ég- 
nek meredő, kicsipkézett fehér csúcsainak, a Szincseroza- 
hegy festői sziklakúpjainak, majd a feltűnő Csalhónak 
vszemlélete teszi felejthetetlenné. 

A hol a Besztercze völgye kitágul, ott Holló oláh 
falunak házikói vannak szétszórva. Hollót csak egy hid 
választja el Tölgyestől. 

A Csalhó, bár Moldovában fekszik, de felhőkbe nyúló, 
óriási sziklahalmaza már messziről előttünk jár, utunk 
czéljáig, a Tölgyes falu alsó végénél fekvő tölgyesi vámig, 
hazánk határszéléig. Ezen kiválóan érdekes hegy hófehér 
szírtjeivel azt a benyomást teszi a szemlélőre, mintha 
hóval volna borítva. Növényzete, állatvilága is egészen 
alpesi. A vámhivatal a Tölgyes alsó végénél, a Beszterczével 

egyesülő Putna torkolatában fekszik. A Putna torkolatán 
alul a völgy ismét összeszorul ; itt épült fel a veszteglő- 
intézet. A határt a völgyben az északról délre folyó Pre- 
szekár folyócska jelöli; jobbpartján van a magyar őrház 
és vámsorompó. A túlsó parton már oláh határőr sétál fel- 
tűzött szuronynyal. Tölgyes 2758 magyar és oláh lakossal 
biró község, az Oláhországgal folytatott fakereskedés fő- 
helye; a lakosok között sok a jómódú fakereskedő. A töl- 
gyesi vámtól csak egy lépés és Moldvában vagyunk. 
Pihenőt tartunk Tölgyesen ; soká azonban nem maradha- 
tunk, mert a lenyugvó nap sugarai immár bűvös arany- 
fátyolt szőttek a Csalhó csúcsai közé ; vissza kell indul- 
nunk Borszékre. 

Bélborra az út a Beszterczének hol szűkülő, hol táguló 
völgyén vezet keresztül, magas sziklakapuk, illatos virágok- 
kal behintett búja rétek, s erdőkkel borított hegyek között. 

A völgy lelke, a Besztercze életet fakaszt mindenütt 
útjában; sok helyen azonban rombol is, csattogva rohan 
le, sziklákat tépve ki medréből, — s hatalmas köveket 
hömpölygetve szikla ágyában. 

Négy órai kocsiút után, a bélbori katlanban s nem- 
sokára a községben vagyunk. Bélbor Erdélynek legmaga- 
sabban fekvő községe; magassága 1053 méter. A világtól 
teljesen elszigetelt — nagy részt oláh — lakói erőteljesek, 
izmosak, jól fejlettek; a nők feltűnően szépek. • 

Bélbor környéke ásványvizekben rendkívül gazdag, 
számuk a 100-at is meghaladja. Ezek közül azonban csak 
kettőre fordítanak nagyobb gondot ; az egyiket — mely 
köpübe van foglalva — ivásra használják, a másikban 
pedig — mely medenczévé van kitágítva, s deszkafallal 
körülvéve — fürödnek. A bélbori ásványvizek külső 
tulajdonságaikat illetőleg nagyon hasonlítanak a borszé- 
kiekhez ; ezek is Ditró és Szárhegy községek birtokossá- 
gának tulajdonai. 

A Kelemen-havas^ Európának eme leghatalmasabb 
trachit-szikla tömege, egy roppant kiterjedésű havas lán- 
czolat, mely a tölgyesi- és borgó-prundi szoros között 
épen hazánknak határszélén vonul el, a Székelyföldnek 
áthatatlan északi védfalát alkotva. 

Az utat Bélborig kocsin, Bélbortól odáig lóháton szok- 
ták megtenni. Az út jó ideig gyönyörű fenyőerdőkés illa- 
tos mezők között vezet, a míg egyszerre csak olyan helyre 
jutunk, hol a tavaszban, nyárban és télben egyidejűleg 
gyönyörködhetünk. Lenn a hegy alján nyári pompájában 
díszlik fa, bokor, fű, virág; a lejtő közepén az ébredő ta- 
vasz mosolyog reánk ; fenn a csúcsok medenczéit, teknőit 
még most is vastag hóréteg takarja. 

A csúcsokat övedző erdőben az állatvilágnak Euró- 
pában otthonos legtöbb nagy alakja: a medve, farkas, vad- 
disznó, hiúz feltalálható. A fenyők zizegő koronái alatt, 
az erdő szélén ezrivel mosolyog reánk a harasztok vidám 
zöldje mögül, a mohok sötét bársonyából a sok illatos ha- 
vasi virág. 

A csúcsok nem kopárok, hanem havasi fűvel, bok- 
rokkal, futó fenyővel vannak fedve. A havas lejtője és 
fennsíkjai kitűnő legelőt szolgáltatnak. Nyáron a havas a 
legelésző nyájak kolompjától, a pásztor-furulyaszótól, a 
nyájőrző ebek csaholásától ugyancsak hangos ; augusztus 
vége felé azonban, mikor a nyájak elvonulnak melegebb 
vidékre, pusztán csak az erdők dalosai törik meg ezen 
óriási havas-terület néma csendjét. 

A Kelemen-havas óriási testéből kilencz nagyobb és 
több alacsonyabb csúcs mered az égnek. Ezen csúcsok 
megközelítése verejtékes munkával jár; az a leírhatatlanul 
nagyszerű kilátás, az az elbűvölő panoráma azonban, a 
mely a csúcsokról nyílik, gazdagon kárpótolja a turistát a 
kiállott fáradalmakért. A Kelemen-havas sok ásványi kin- 
cset, különösen sok ként rejt magában ; de olyan magas- 

Ságban (2000 m.), hogy értékesítévsére gondolni sem lehet. 
A vegetáczió határán kívül, ősrengetegekben munkás-tele- 
pet építeni nem lehet 

Vajvodászáról belátható a szép Gyergyó, a Maros- 
nak és Beszterczének gyönyörű környezete, a hol a fel- 
legekbe nyúló hegyek mosolygó rónákkal váltakoznak, a 
hatalmas Komárnyik és Csalhó, Moldova és Bukovina ha- 
tárhegysége stb. 

A Gyalü'Látról szkz meg száz hegy és völgy, aNagy- 
Besztercze völgyének száz meg száz községe látszik, 
messzire csillogó karcsú tornyaikkal; ezenkívül látszik fél 
Moldova. 

A Negojról pedig — mintha varázstükörbe tekintenénk, 
— egyszerre szemlélhetjük Besztercze, Szász-Régen, Ma- 
ros-Vásárhely városokat, a Mezőséget le egész a Torda- 
hasadékig, a vulkáni alkotás ezen bámulatos remekéig. 
Páratlan élvezet! Hátha még hozzá veszszük a léleknek 
azt a megifjodását, a melyet itt érezünk, a melyet pusztán 
csak a hegymászás, a friss hegyi levegő képes előidézni. 

VI. Borszék vizei. 

A mint elemzési adataimból kitetszik, a borszéki ás- 
ványvizek leglényegesebb alkatrésze a szénsav, melylyel 
e vizek a szó szoros értelmében túl vannak telítve. Alig 
van a kontinensen fürdőhely, mely ilyen az élvezetre és 
gyógyításra szánt egyaránt kitűnő savanyúvizet oly ko- 
losszális mennyiségben szolgáltatna, mint Borszék. 

A borszéki vizek félig kötött és szabad szénsavának 
bámulatra méltó nagy mennyisége, kitűnő összetétele az 
első helyet biztosítják számukra a hazai és külföldi élvezeti- 
és gyógyító vizek sorában. 

Nagy előnye e vizeknek összetételük állandósága is ; 
a legújabb elemzés tanúsága szerint a borszéki vizek 
chemiai alkotása 17 év alatt alig változott valamit. Azacse- 

kély változás, mit az elemzés feltüntet, a vizeknek csak 
előnyére történt. 

A mi különösen a ,,Föküt" Vízéi illeti, alig van ás- 
ványviz, mely versenyezhetne azzal. 

A Fokút vize az élvezetre való vizek közt az első he- 
lyet foglalja el; a víz csakugyan a savanyú vizek királya, 
teljesen méltó arra, hogy a világpiaczon legalább is azt a 
helyet töltse be, melyet ez idő szerint a sokkal csekélyebb 
értékű Kronthali'Apollinaris betölt, a melyből az 1887-dik 
évben tizenegy millió nyolczszázezer, a következő eszten- 
dőben tizenkét millió hétszáz ezer palaczkot töltöttek. 
Ugyanazt mondhatjuk a Fokúitól néhány lépésnyire lévő 
„Erzsébet-forrás" vizéről is, mely a fokút vizéhez teljesen 
hasonló. 

Az ivóvizek chemiai összetételében lényegesebb kü- 
lönbség nincs. Különösen a szénsav, vas- és lithium azok 
az alkotó részek, a melyekben jelentékenyebb az eltérés. 

Szénsavtartalomra a Fokút, vastartalomra a Kossuth- 
kút vize áll első helyen. 

A Kossuth-kút vize a vasas savanyú vizek között a 
világhírű schwalbachi, spaai, pyrmonti stb. ásványvizek 
mellett foglal el igen előkelő helyet. 

A Kossuth-kút vasbicarbonat tartalma: 0*1051, a kö- 
7U^5;z;ar//V (Eleonoren-quelle) : 0'l027,a,dribtirgié(Heiupi' 
quelle) : 0*0744, a schwalbachi-é (Adelhaidsbrunnen) : 
0*0422, a pyrmonti-é (Hauptquelle) : 0*0770, a spaaié 
(Souveniére) : 0*0771. A fürdővizeknek különösen hőmér- 
sékletében van a legnagyobb eltérés. 

A milyenek az ivó borvizek, olyanok a fürdővizek, 
p. u. a 24 óránként 360,000 liter vizet ontó Lobogó: szén- 
savval túltelített, kristálytiszta, forró, lobogó, szikrázó, 
óriási vízmedenczéket a kicsordulásig megtöltő savanyú- 
vizek. Ilyen vizekben nem fürdenek sehol a világon ! 

A borszéki fürdő a rohamos haladás utján van, a leg- 
jobb úton arra nézve, hogy a legrövidebb idő alatt ezren 
meg ezren merítsenek itt segítséget a természet őserejéből, 
gyönyörűségeta szép ezen közvetlen forrásából. Borszéken 
minden megvan, a mit a természet megadhatott; nagyon 
sok van, a mi az ember munkája. Hogy meglegyen a tel- 
jes harmónia a természet és az ember művei közt, az 
ember még egy nagy munkával adós : ki kell építenie a 
Topliczától Borszéken át Tölgyesig terjedő vonalrészt. Ez a 
munka, mely a világforgalom útjába hozza Borszék kin- 
cses bányáit, nem a borszékiekre, hanem a kormányhata- 
lomra vár; nemzetgazdasági érdek követeli ezen mnnka sür- 
gős teljesítését. Ez a vasút teljesedésbe fogja hozni a 
Borszék jövőjéhez fűzött legvérmesebb reményeket is. 
A vasút a figyelmet okvetlenül reá fogj a irányozni Bélborra 
is, Erdély legmagasabban fekvő, klimatikus gyógyítóhely- 
nek teremtett községére is. Borszék örvendetes emelkedé- 
sében a fürdő-bizottság áldozatkészségén kívül legnagyobb 
része van dr. Szilvássy János ínváoovYOs mindent inicziáló 
fáradhatatlan munkásságának, Köllö János igazgató erélyes, 
tapintatos vezetésének, mindenre kiterjedő figyelmének s 
tevékenységének. 



^SM^^' 




jVíaros-'Corda vármegye. 
JVÍaros-Vásárhely, 

Gyergyóban az 1422 
méter magas Kereszt- 
hegy-hágó kínálkozik át- 
járóul Maros-Torda vár- 
megyébe, a kies görgé- 
nyi völgybe. Mi nem kö- 
vetjük ezt az útirányt; 
székelyföldi utunkat Gyergyóban félbeszakítjuk, hogy má- 
sodik utunkban a „székely fóVárost" : a kedves Maros- 
Vásárhelyt köszönthessük elsőnek. 

Kolozsvár felől érkezve vonatunk a Maros gazdag 
völgyén, zöldelő rétek között, sárga kalász-tenger mellett, 

A czikk élén álló kép Maros-Vásárhely piaczát és a Bem-szobrot ábrázolja. 

bortermő hegyoldalok mentén síklik tova. Hegy és völgy, ár- 
nyas erdők, napsugaras mezők, mosolygó szőlők, gyümöl- 
csösök váltakozva gyönyörködtetik szemünket, lelkünket. 
A Maros két partján itt is, ott is csinos falvaknak 
fehérre meszelt házai tűnnek fel. A terjedelmes gyümöl- 
csösök zöldjéből karcsú, fényes tornyok, urasági kastélyok 
villannak ki. Itt Nyárádtö^ a megyében az első vasúti állo- 
más, ott Malomfalva Kemény Domokos báró kastélyával, 
jó bort termő hegyeivel, amott meg Medgyes-falva; az a 




maros-vAsArhely. 



hatalmas szép épület, mely oly büszkén emelkedik ki a 
falu apró házainak sorából, a Lázár grófok kastélya. „Isten 
a főgondviselő", olvassuk a kastély homlokzatán. 

Malomfalva a tutajozás egyik főhelye. A gyergyói 
havasokról leúsztatott negyedtutajokat itt foglalják össze 
egész tutajokká. 

Ha kinézünk s tekintetünk átrepüli a völgyet, sze- 
münkbe tűnik Maros- Vásárhely, fénylő tornyaival, füs- 
tölgő gyárkéményeivel, a Maros széles vize balpartján 
elhelyezkedő házsoraival, s a melyhez támaszkodik : a 

hegyen szétszórt nyaralóival, csinos gloriettjeivel. Még 
néhány perez, s robogó vonatunk megáll a maros-vásár- 
helyi állomás előtt. 

Maros-Vásárhely első városa a Székelyföldnek ; né- 
pessége (14,212 lak.), ipara, díszes épületei, templomai, 
könyvtára, iskolái, nagy intelligencziája, társadalma, a 
több százados múltnak emlékei teszik azzá. 

A város régmúltját sűrű homály fedi. Annyit mégis 
tudunk, hogy itt szokták volt hajdan a magyar királyok 
alatt az ökör-adót beszolgáltatni ; az ökörsütéssel, vagyis 
a királyi adóba adott ökrök megbélyegzésével vásár volt 
egybekötve. Ez a hely az idők folyamán látogatott vásár- 
helylyé, majd várossá nőtte ki magát. így lett az egyszerű 
vásártelepből város : Székely Vásárhely városa. 

A várost Bethlen Gábor tette szabad királyi várossá ; 
tőle kapta mai nevét is. 

A város sok fényes, dicsőséges és boldog napot látott; 
de nem egyszer kellett fenékig kiürítenie a szenvedéseknek 
poharát is. 

Mintegy 30 országgyűlést tartottak falai között. Nem 
egyszer volt fejedelemválasztó ünnepségek színhelye a 
város. A nemzeti fejedelmek idejében sokáig innen intéz- 
ték Erdély-országnak sorsát. 

1657-ben a tatárok megrohanták, feldúlták s 3000 
embert rabszíjra fűzve magukkal hurczoltak. 

1876. április 12-én az elemek intéztek támadást a város 
ellen ; a város nagy része a lángok martaléka lett. 

Daczára a sok csapásnak, a város népessége nem 
fogyott, hanem szaporodott ; pedig duzzadó ereiből állan- 
dóan bugyog a jóféle székely vér s folyik az ország min- 
den részébe. 

A város is kiheverte a súlyos veszteséget; mit az 
elemek elpusztítottak, az emberek visszaszerezték virrasztó 
gonddal, fárasztó hangyamunkával. 




díszített kiskapu. 

A vármegye történetének legfényesebb lapjára van 
feljegyezve Maros-Torda megyének és székvárosának 
dicsőséges szereplése az 1848 — 49-iki szabadságharczban. 

A magyar hadseregnek legkiválóbb két zászlóalját : 
a 12-diket és 87-diket Maros-Torda vármegye, illetőleg 
Maros-Vásárhely adta a nemzetnek. 

Megperdült a dob, kibontották a zászlót s kiindultak 
dicsőséges útjukra, egyenest a harczok fergetegeibe. 

A 1 2-dik zászlóalj Bem vezetése alatt részt vett az er- 
délyi hadjárat valamennyi nevezetes csatájában; a 87-diket 
időközben áthelyezték a bánsági sereghez. 

Hihetetlen az a lelkesedés, a mely ezeknek a székely 
honvédeknek keblében feílobogott, midőn Bem : a legen- 
dás szabadsághős vezette őket csatára. Hihetetlen az a 
bátorság, elszántság, a halálnak az a megvetése, az az 
őrüléssel határos önfeláldozás, amelylyel végig küzdöttek 
a szabadságharcz küzdelmeit. Csak epósz-költő mond- 
hatná el méltóan a dicsők harczait és csodás haditényeit. 

Szomorú véget ért a küzdelem ; összetört karddal, de 
szeplőtelen harczi dicsőséggel tértek meg a székely honvé- 
dek a csatatérről. Az ügy elbukott, de azért ők még sem 
küzdöttek hiába; harczi erényeiknek emléke hódító pél- 
dát mutatott, példát, mely a dicsőség útjára vonz, megter- 
mékenyítette a székely ifjúságot, nagyra növelte a székelyek 
öntudatát. Az elesett honvédek vére sem folyt hiába; a 
vér megtermékenyítette a földet s a földből rózsa nőtt, a 
szabadság rózsája. 

Maros- Vásárhely kies fekvésű, rendesen épült város. 
Középpontja a Széchenyi-tér, melyből széles, szabályos, 
befásított, tiszta utczák ágaznak el. A tért szegélyző csi- 
nos magánépületek mellett sűrűn emelkednek ki a köz- 
épületek. Az emeletes házak alatt ernyős boltok hosszú sora. 

A főtér délkeleti szögletében vanaróm. katholikusok 
kettőstornyú temploma (épült 1728 — 50), északi sarkán a 

ferencziek szentegyháza és kolostora. A plébániatemplom 
átellenében az oszlopsoros csarnokkal körűivett Lábas- 
házban van a katholikusok gimnáziuma. Az itt emelkedő 
Transylvania-szállónak külseje, berendezése egészen nagy- 
városi szabású. 

A tér közepén szobrot emeltek Bem József tábornok 
dicsőségének. 

A Huszár Adolf műterméből kikerült díszes emlék- 
szobor magyar embernek magyar lélekkel megalkotott 
munkája. 

A Főtér közepén van még a Bodor-kút, vagy zenélő- 
kút is. 

A kút felső része oszlopos csarnok ; a kút fedélzeté- 
ben egy vizzel mozgásba hozott gépezet volt elhelyezve, 
mely a nap bizonyos óráiban messzire hallhatóan gyö- 
nyörű zenedarabokat produkált. Történt egyszer, hogy 
a zenélő-szerkezet mesterét: Bodor Pált valamely bűntény 
elkövetése miatt elfogták. 

Bodor fogságában egy napon azzal a kéréssel járult 
őrizőihez, engednék meg neki, hogy még egyszer gyö- 
nyörködjék a kút zenéjében. Kérését teljesítették. Felve- 
zették a kút gépezetéhez s míg az javában zenélt, ő a 
gépezetből észrevétlenül egy vszeget vett ki ; a kút megszűnt 
zenélni. Azóta hasztalan minden kísérlet, a kút zenéje nem 
szól többet. A kútból négy sugárban omlik a várhegy déli 
oldalán fakadó forrásból idevezetett víz. 

Kiválóbb épületei még : a csizmakészítő társulat áru- 
háza, a tanácsház, a plébánia-épület, a Bánffy-palota és a 
takarékpénztár háza, az a ház, a melyben Bem és Petőfi 
is megfordultak. 

A Szent-Miklós utczában az 1631. előtt épült Teleki- 
ház, a vármegyeház, a királyi tábla, törvényszék, pénz- 
ügyigazgatóság- és a ref. főiskola épületei a legnevezete- 
sebb házak. A Teleki-ház egy pár száz esztendővel ezelőtt 

a mainál sokkal zajosabb élet színhelye volt. Czifra szol- 
gák sürögtek-forogtak, fegyveres lovagok, csillogó ruhás 
főurak jártak-keltek falai között ; a termekben Erdély nagy- 
ságos fejedelmének sarkantyúi pengettek, midőn egy or- 
szág gondjait hordozva fel- s alá sétált azokban. 

A ref. kollégium háza részben egy-, részben kéteme- 
letes, ódon épület. A reformátusoknak már a tizenhatodik 
században volt itt iskolájuk, ezt azonban csak a tizennyol- 
czadik században fejlesztették főiskolává, midőn a Sáros- 
patakról elűzött tanulók és tanárok egy része itt keresett 
és talált menedéket. 

Ezen idő óta az iskola őrtornya a magyar kultúrának, 
terjesztője a tudásnak, ízlésnek és hazafiságnak; a benne 
működő tanárok pedig jelentékeny tényezők a város iro- 
dalmi és szellemi életében. 

Volt idő, midőn korának egyik legelső, hazájának 
pedig eddigelé legnagyobb matematikusa, a fönséges ér- 
zelmű és gondolatú költő-filozofus : Bolyai Farkas hirdetto 
ezen iskolában a tudomány igéit. Az iskola fénykorának 
nevezhetnők bátran azt az időt (1804 — 1851), melyet Bolyai 
benne töltött. Milyen idők is voltak azok, midőn a tudo- 
mány fejedelmei keresték fel levélben a kis Maros- Vásár- 
hely szerény kollégiumának nagy professorát, hogy tudo- 
mányos kérdésekben nézeteit hallják! 

Bolyai a szépirodalmon, matematikán kívül technikai 
kérdésekkel is foglalkozott. Különösen sok jeles fűtő- és 
főzőkemenczét talált fel, melyek nemcsak a fűtés, hanem 
a szoba levegőjének tisztántartása tekintetében is kitűnők 
voltak. A Bólyai-kemenczék annak idejében Marosvásár- 
helyt és környékén híresek voltak. 

A mai draisine-t is már 70 évvel ezelőtt föltalálta és a 
szobában használta. A harminczas évek végén egy saját- 
ságos külsejű szekeret is talált fel. Előbb háromkerekűre 
csinálta, de ez nem mutatkozván czélszerűnek, négy- 

kerekűre változtatta. A szekér alakja négyszögű volt, 
négyoldalú fllagoria-fedéllel ; ajtaja hátul, hogy elragadás 
esetében veszély nélkül lehessen belőle kilépni ; tengelyei, 
mint a vasúti kocsiknál, a kerékkel együtt forogtak. Télben 
egy kis pléhkemencze volt benne, melynek kinyúló cső- 
kéménye úgy füstölt, mint egy kis lokomotivé. Mikor 
legelőször kiindult vele, s végig robogott Maros-Vásárhely 
utczáin, a nép összesereglett, s megbámulta, mint valami 
csodát. 

Híres munkáját a „Tentament" latin nyelven irta; 
ehhez hozzákötve jelent meg fia és matematikai lángeszé- 
nek örököse: Bolyai János neve alatt a világhírű „Appen- 
dix." Ez a munka tette a Bolyai nevet világhírűvé és a 
Tentament az Appendix kedvéért elannyira keresetté, hogy 
ezen igénytelen külsejű munkát a berlini antiquariusok 
most az eredeti árnak húsz — harminczszorosával fizetik. 

Bolyai Farkas 82 esztendős korában hunyt el (1856- 
ban). Sírját ma már nemcsak az a pónyik-almafa, melyet 
a végkivánságnak megfelelve egy szerető kéz ültetett 
dombja tövébe, hanem díszes emlék is jelöli, melylyel a 
maros-vásárhelyi kollégium a kitűnő tanárt, a tudományt 
s leginkább pedig önmagát tisztelte meg. ^) 

A kollégiumnak 24,000 darabból álló igen becses 
könyvtára van; ebben sok értékes könyvet és nyomtat- 
ványt őriznek. 

A kollégium könyvtáránál még értékesebb, még ne- 
vezetesebb a Teleki-ház egyik szárnyát elfoglaló Teleki- 
könyvtár, A 70,000 darabból álló köz-könyvtárt Teleki 
Sámuel gróf alapította 1800-ban. Midőn a nemes alapító a 
közmívelődésnek ezt a csarnokát megnyitotta nemzete 
előtt, arról is gondoskodott, hogy az ne csak fentartassék, 
hanem fejlesztessék is. 

^) Szily Kálmán : Adatok Bolyai Farkas életrajzához. Természettudományi 
Közlöny. 1884. 

A könyvtárban sok becses, más helyen fel nem talál- 
ható könyv és kézirat van. Különösen becses darabok: a 
„vásárhelyi Codex", egy biblia 1400 elejéről, Históriás 
ének 1570-ből, Magyar Aritmetica 1591-ből, egy eredeti 
Corvina (Tacitus), Melanchton Fülöp kézírása, sat. A 
könyvtárnak kis múzeuma is van, a melyben sok össze 
van hordva a múlt idők kincseiből, a hazafias kegyelet 
emlékeiből. 

A piacztól délkeletre van a dombtetőn épült vár, mely- 
ben a domonkosoknak már a tizenötödik században volt 
templomuk és kolostoruk, ezt Báthory István 1492-ben 
várrá alakíttatta át; Básta katonái a várat a tizenhatodik 
század végén feldúlták, de 1602 — 53 újra felépült s ma is 
teljes épségben van meg. 

A vár alakja szabálytalan négyszög, magas falai öt 
bástyára támaszkodnak, homlokzata a városra tekint; erre 
nyílik egyetlen kapuja is. A vár délnyugati szögletében 
hatalmas, ódon templom emelkedik, ég felé törő, sugár, fé- 
nyes tornyú templom ; ez Vásárhelynek legkiválóbb épü- 
lete. A középkori építés ezen érdekes műemléke, mely 
1446. táján csúcsíves stílben épült, az idők folyamán sok 
viszontagságon ment keresztül; eredetileg a ferenczieké 
volt, de utóbb a reformátusok kezébe ment át. A régi tem- 
plomból csak a szentély maradt meg a maga figyelemre- 
méltó eredetiségében. Érdekes tudni, hogy Erdély rendéi 
ebben a templomban mondották ki János Zsigmond feje- 
delem jelenlétében a szabad vallásgyakorlat elvét. A tem- 
plom sírboltjában aluszsza örök álmát Bethlen János kan- 
czellár és történetíró. 

A Hajós-utczában a honvéd laktanya s a székelyföldi 
iparmúzeum díszes épülete a nevezetesebb házak. Ez utób- 
biban a többek között sok szép és érdekes székely ipar- 
czikk köti le figyelmünket. 

Ezek az iparczikkek hangosan hirdetik, mennyire rá- 

termett a székely az ipari foglalkozásra. Valóban, a jó 
iparpolitikának habozást és haladékot nem tűrő feladatit 
volna, a székelyek vele született képességeinek értékesítése. 

Az iparfejlesztés alapvető gondolata a Székelyföld 
megerősítésének, mert csak ez állíthatja meg a kivándor- 
lást. Az államnak magának is részt kell vennie az ipar 
megteremtésében, de főkép a magánvállalkozást kell sar- 
kalnia, hogy vonuljon be a Székelyföldre. Az agrikultura 
az Alföldön, az ipar a Királyhágón túl a nemzeti jövendő 
alapja. A kiinduló pont azonban a Székelyföld, i) 

Maros-Vásárhely lombos fákkal beültetett szép te- 
metőhegye a nemzet sok jelesének, őrzi porát. Itt pihen- 
nek : Borsos Tamás, a vár építője, id. Szász Károly tanár, 
Erdély egyik legkiválóbb államférfta, Bolyai Farkas, Dózsa 
Elek, Gecse Dániel, Bodola Sámuel, s megannyi sok más. 

A Maros két ága a város mellett egy darab földet zár 
be, melyet nagy fáradsággal fa- és virágcsoportokkal dí- 
szített, árnyékos sétahelyl3^é varázsoltak. Ez a kies föld- 
darab a marosvásárhelyiek legkedvesebb mulatóhelye : az 
Elba-sziget, A szigeten nyári színkör, étterem, fürdőház, 
korcsolyacsarnok is van. Kedves találkozó helye a város 
és vidék előkelő közönségének a torna-kert is. Akármelyi- 
ket látogassuk meg — alkalmas időben — a két sétahely 
közül, pezsgő élet fogad, tarka csoportokban hullámzik, 
mulat ott is, itt is a marosvásárhelyi „társaság ^^-nak 
színe-java. 

A város mellett terűi el a „Postarét". Itt egy domb 
tövében emelkedő karcsú gránit obeliszk jelzi a helyet, 
hol Török János, Gálfi Mihály és Horváth Károly székely 
vértanúk a Váradi-féle összeesküvésben való részvétel 
miatt 1854-ben kivégeztettek. Az emlékkőről sohasem fogy 
el a virág, sohasem hervad el a koszorú. Ezen a téren 

^) Beksics Gusztáv : Nemzeti Akczió a Székelyföldön. „Nemzet". 1897. 

választották az elmúlt század elején II. Rákóczy Ferenczet 
Erdély fejedelmévé. 

Maros- Vásárhely székhelye a vármegye törvényható- 
ságának, a kir. Ítélőtáblának, főügyészségnek, sajtóbíró- 
ságnak, a 62. hadkiegészítő kerületnek, a 22. honvéd-gya- 
logezrednek sat. Az itt székelő kereskedelmi- és iparka- 
mara közgazdasági tekintetben teszi a várost olyan közép- 
ponttá, a honnan a székely érdekek vezérszálai ágaznak ki. 

Van székely árvaleányháza, kitűnő katholikus gim- 
náziuma, polgári- és alsófokú ipariskolája, felsőbb leány- 
iskolája, leánynevelő intézete, megannyi bástyája a köz- 
művelődésnek. Az iparmuzeummal kapcsolatban egy 
fa- és fémipari szakiskola áll, összekötve téli építő- és 
agyagipari tanfolyammal. Van a városnak országos köz- 
kórháza is. A törekvő város saját erején tartja fenn a 
közmívelődési intézmények, közintézetek, közhasznú egye- 
sületek egy részét, maga akarván megalkotni fölemelke- 
désének eszközeit. A város irodalmi és szellemi életének 
jelentékeny tényezője az a társaság, melyet Kemény Zsig- 
mond nevének varázsa mellett alakítottak. 

A házcsoportok között egyenes, tiszta, beültetett 
utczák, terek mosolyognak reánk; ez utczákon, tereken, 
az üzletekben a város életének erőteljes lüktetését érezzük. 
Lépten-nyomon magas gyárkémények tűnnek elénk, me- 
lyek füstje sötét karikákban száll a magasba : nagyszabású 
ipartelepek gyárkéményei. 

Ilyen ipartelepek: a petróleum-finomító gyár, a sör- 
gyár, a szeszgyár, a gyermekjáték- és fadíszműárúgyár, a 
szeszgyár, a gőzfürészgyár, a bútorgyár, a műmalom, a 
kékítő- és tésztagyár. 

A város forgalma élénk ; gabona-, bor-, fa- és marha- 
vásárai jelentékenyek, tojáskivitele és szotyorkereskedése 
számottevő. ^) 

^) A Pallas Nagy Lexikona. XII. kötet. 

Maros-Vásárhely nemcsak tőzs-gyökeres magyar vá- 
ros, hanem tipusa a magyar városoknak. Évről-évre erős- 
bödve pezseg benne az élet, forr a munka, izmosodik az 
ipar és kereskedelem. 

A város fejlődik, gyarapodik, az erkölcsök azonban a 
régiek. Jókedv, frisseség, élénk szellem, lelkesség, földjük 
és falaik szeretete, a múlt emlékeinek megbecsülése, nyi- 
latkozik meg a város lakóiban lépten-nyomon, meg a köz- 
ügyek iránt való meleg érdeklődés. A lélek értelme ott ül 
az arczokon, valamennyinek szívében ott lángol a szabad- 
ságvágyó és a hazaszerető ős erő. 

A maros-vásárhelyi nők, kik tipikus szépségek, szelle- 
mesek, kedvesek, élénk, vidám kedélyűek; a családiasság, 
munkásság, takarékosság főjellemvonásuk. 

Maros-Vásárhely úri osztálya művelt városi nép, ön- 
tudatos nemzeti irányú műveltséggel; népe intelligens, 
mely mostoha viszonyai között is érdeklődik a közügyek 
iránt, ismeri jeleseit s fellelkesül még nevük hallásán is. 
Közintézeteinek, humánus egyesületeinek, kultur intézmé- 
nyeinek nagy száma, népének tulajdonságai, erkölcsei Ko- 
lozsvár után Maros-Vásárhelyt teszik a magyar kultúra 
második erősségévé az erdéhn részekben. 

)\ JVÍaroS'-Yölgyén fölfelé. 

aros-Vásárhelyt elhagyva, a Maros termékeny völ- 
% gyén haladunk fölfelé. 

Utunk a Marosnak ringó buzavetésekkel, búján be- 
nőtt rétekkel, gazdag gyümölcsösökkel, takaros falvakkal 
tarkázott, erdős hegyekkel szegélyezett felséges völgyén 
vezet keresztül. 

A Maros-mente és egyik-másik mellékvölgye a szép 
gyümölcsnek termő hazája. Itt terem a vármegye híres 
alma-specziálitása : a „marosszéki piros-párizs". Fája még 
a vármegye czímerében is ott díszlik. 

A jólétről tanúskodó csinos marosmenti falvakból 
messzire kivillannak a sugár templom-tornyok s a díszes 
urasági kastélyok. 

A czikk élén álló kép : Urasági kastély Abafáján. 

Itt a maroS'Szent-györgyi Máriaífi-kastély, meg a 
nagy-ernyei (Bálintitt báró kastélya), ott a sáromherki 
(gr. Teleki Samu Afrika-utazó kastélya) és a sárpatakt 
(gr. Teleki Domokos-féle kastély), amott meg sigernyeszegi 
kastély, a Telekiek ősi fészke tűnik elénk. Ezt a pompás 
kastélyt még a nagy Teleki Mihály építtette ; őmagaisszi- 
vesen tartózkodott ezen a gyönyörű helyen. 

Tovább haladva 
Abafáján, a Huszár 
bárók kastélyát, a Hor- 
váth-félét, Radnótfd' 
jdn a Tholdalagi gró- 
fok és a Matskásy-csa- 
lád szép kastélyát lát- 
juk kiemelkedni. 

Még néhány perez, 
s Szász - Régen, a 




A MATSKAsI- KASTÉLY RADNÓTI- ÁJÁN. 



vasút végső állomása 
előtt áll megvonatunk. 
Szászrégen mintegy hatezer lakost számláló kis város 
a Maros jobb partján, egy lombos fáktól, gyümölcsösök- 
től zöldelő hegyoldal közepén. Díszes köz- és magánépü- 
letei, kihiagasló fényes tornyai, párját ritkító szép nagy 
piacztere, ■ körűiültetve hatalmas házakkal, palotákkal, 
nagy városi szabású vendéglői, szép kövezett utczái, pom- 
pás sétatere kellemesen lepik meg az átutazó idegent. Temp- 
lomai közül az evangélikusoké szép ajtóinak és ablakai- 
nak kődíszítésével vonja magára a figyelmünket. Tornya 
négy vállát egy-egy tornyocska ékesíti. 

Iskolái (evang. algimnázium, leányiskola, elemi is- 
kola) kitűnő felszerelésűek, sok növendéknek adnak gondos 
oktatást ; ezen iskoláknak szellemi berendezése is azon a 
színvonalon áll, a melyen áll külső felszerelése. 

A város lakosai szászok, magyarok és oláhok. A la- 
kosság jellegét azonban a szászság adja, ez a szorgalomra, 
rendszeretetre, takarékosságra, összetartásra példabeszéd- 
szerű népfaj ; a faj sajátságai visszatükröződnek a város 
egész képén. 

A lakosok nagy része iparos és kereskedő ; a virágzó 
ipar, kereskedelem élénkké, pezsgővé teszi a város életét is. 

Élénk, mozgalmas képet tár elénk különösen egy heti- 
vásár, midőn negyven falu vegyes nyelvű népe özönlik 
közelből és távolból a város óriási piaczára; még élénkebb 

SZÁSZ-RÉGEN PIACZA. 



egy országos marha-vásár, a melyre seregestől jönnek az 
ország minden részéből az adók és vevők. Nagyon élénk 
itt a fapiacz is. A faraktárokban roppant mennyiségű fa- 
árú, a pályaháznál rengeteg keményfadonga* van felhal- 
mozva. Tavasz nyiltával tutaj tutaj után vágtat, rohan le 
itt a Maroson a magyarországi piaczok felé. — A szász- 
régeni gyáripar és kisipar üzletkörét immár a külföldre is 
kiterjeszté. Temérdek faáru, gabona, liszt és sajt kerül 
innen kivitelre. 

Magyar-Régent csak egy hid választja el Szász-Ré- 
gentől. Nagyrészt magyar lakosainak száma 1157. 

Szász-Régentői kitűnő úton haladunk a Maros jobb- 
partján tovább Vécs községig. A falu szélén levő magas- 
laton sánczokkal körülvett, felvonó hiddal ellátott ódon 
várkastély emelkedik ; kormos falai, romlatag bástya-tor- 
nyai zivataros múltjáról beszélnek. A Kemény-ek ősi vár- 
kastélya ez. 





A VÉCSI várkast;ély. 



Az idők forgataga sok derűs, dicső, de sok zivataros 
napot is hozott a várra; fel is dúlták, a tűz prédájává is 
tették. Az utódok kegyelete — legalább részben — vissza 
helyezte a várkastélyt előbbi fényébe. A kastély mögött 
óriási park terűi el, a minőt csak nagyúri bőkezűség alkot- 
hatott valaha s a melyben százados fák vetnek sötét ár- 
nyékot. Fellegekbe olvadó lombjaik meg-megsuhannak a 
langyos nyári szellőben s leveleik a szomorú véget ért 

Kendi Ferenczről susognak. A vár mostani ura Kemény 
Kálmán báró. 

Vécset elhagyva a Maros mellett visz utunk tovább. 
A falvak, a melyeket érünk, nagyrészt oláh-lakta falvak. Dé- 
dánál a völgy összeszorul ; Bisztránál már a Maros-szo- 
rosba jutunk. A Kelemen-havason levágott fa e szoroson 




MAROS-SZOROS. 



átjut kereskedelembe; évenkint 16,000 negyedtutajon 
mintegy két millió szál deszkát, három millió zsindelyt és 
több ezerre menő épületfát szállítanak a Maroson a ma- 
gyar Alföldre. ^) 

Sziklás hegyek közé jutunk; a hegyfalakat fantaszti- 
kusnál-fantasztikusabb sziklacsoportok, bizarr képződésű 

^) EMKE Uti-Kalauz Magyarország erdélyi részében. 

sziklaszirtek díszitik. A hegyek tetejét gyönyörű erdők 
koronázzák. 

Galanyán az út mentén keskeny tengeri- föld közepén 
kerek szikla áll magában. Ez a „Víg Albert köve." A ha- 
gyomány szerint Víg Albert volt az első, ki tutaját össze- 
róva a Maros hátára tette. A gyors folyású Maros, mely 
itt hánykolódva bukik át a szirteken, mint egy pelyhet ra- 
gadta magával a könnyű faalkotmányt, s bőszült haraggal 
a szirthez sújtotta. A tutaj összetört, s a tutajos életével 
fizette meg merészségét. 

Ratosnyát elhagyva. Szerecsen táján bejutunk a feny- 
vesek birodalmába; ezentúl a vidék egyre szebb, egyre 
vadregényesebb. A völgy néhol oly keskeny, hogy az or- 
szágút s az út falát ostromló Maros alig férnek el benne. 
Az utas megborzad, midőn az út felé hajló magas szirtek 
alatt, s a mellette zúgó Maros szélén halad el. 

Palota-Ilvánál a legkeskenyebb a Maros-szoros ; azon- 
túl már lassankint szélesedni kezd. Balzsamot lehelő fenyő- 
erdők között, csergedező források mellett haladunk el, mi- 
dőn egyszerre megnyílik a völgy s hol a Maros magába 
fogadja Topliczát, a legnagyobb marosmenti falvak egyi- 
két Topliczát látjuk magunk előtt. 

Toplicza mintegy 5000 (nagyrészt oláh) lelket szám- 
láló falú; a fakereskedés, a marosi tutajozás egyik főhelye. 

A Kelemenhavas roppant faanyagát a szász-régeni- 
és topliczai tutaj kereskedők társulatának fürészmalmai itt 
dolgozzák fel. Csak malom és fürész 64 van a faluban. 

Különösen télen van nagy élénkség a Maros partján, 
midőn egész Gyergyó székely népe itt van, hogy a havas- 
ról a levágott fát a Maros mellé vontassa. Ilyenkor a Ma- 
ros partját egész Ratosnyáig megrakják fatörzsekkel. 

A nagy kiterjedésű faluban öt templom van ; ezek kö- 
zött a görög keletieknek kéttornyos temploma a legna- 
gyobb. Csinos piaczán takaros épületeket, díszes udvar- 

házakat látunk ; valamennyi között kiválik a vendégszere- 
tetéről messzi földön híres Urmánczy-családé. 

Topliczán gyógyító erejű meleg források (26.50 C 
hőmérs.) is buzognak fel ; ezeket mint fürdőket értékesítik. 
Egyik forrás a Maros balparti magaslatán fakad fel ; a for- 
rást csinos fürdőház veszi körül. Ez a fürdő a br. Bánffy- 
családé. A másik a Maros- és Toplicza összefolyásánál kis 
szigeten van. A forrás két részre oszlott medenczévé van 
kitágítva; a medenczét öltöző kabinok veszik körűi. Ez a 
fürdő az Urmánczy-családé. 




22* 







J^ görgényi Yölgyberi. 

Ss? étele és Szász-Régen között díszes vasúti pavillon 
W^> emelkedik; Rudolf trónörökös kedvéért építették 
ide. A trónörököst innen repítette kocsija görgényi vadász- 
kastélyába, a híres görgényi vadászatokra. 

Gyötrő bánattal szemléljük most ezt az épületet. Ami 
honfi érzéseinknek ékessége, a mi reménységünk, díszünk, 
koronánk : a daliás királyfi előtt nem nyílik meg többé en- 
nek a pavillonnak az ajtaja. 

Keserűséggel vivSszük bánatunkat magunkkal tovább. 

A hol a Görgény vize sebes vágtatva rohan le a gör- 
gényi havasok erdős világából, a víz balpartján a Szalonna- 

és a Leányvár lábánál, a tengerszín felett 396 méter ma- 
gasan terűi el a görgény-só aknai (zsabenyiczai) fürdő-telep. 
A fürdő nevét Görgény-Sóaknától, attól a nagyobb- 
részt szegényes, rozzant viskókból álló oláh falutól kapta, 
mely hosszan nyúlik el a telep mellett. 

A szászrégeni vasúti állomástól '^4 óra alatt juthatunk 
el a fürdő-telepre. 

A telep középpontját a nagy sóstó képezi, mely egy 
a rómaik által mívelt, s azóta beomlott sóbánya helyén 
képződött; a tó-medencze fala merő sószikla. A tó be van 
kerítve s köröskörül 
öltözőkkel (74.) el- 
látva. Közelében, a 
fürdőházban melegí- 
tett sósvízben füröd- 
hetik az ember. 

A csinos fürdőhá- 
zakban s vendégfoga- 
dóban egészséges szo- 
bák állnak a vendégek 
rendelkezésére. A ke- 




RUDOLF TRÓNÖRÖKÖS VASÚTI PAVILLONJA. 



vesebb igényű vendé- 
geket a falúban szállásolják el. 

A fürdőt a vidék magyar, szász, oláh lakossága sűrűn 
látogatja. Az egyforma baj eltünteti a társadalmi és nem- 
zetiségi korlátokat és a fürdővendégeket egy nagy családdá 
olvasztja össze. 

A fürdővíz egy literében a szilárd alkotó részek meny- 
nyisége 183*7 gramm, a melynek legnagyobb része kony- 
hasó. A víz hőmérséklete 27*50 C. Sűrűsége 1'1381. 

A görgénysóaknai fürdő vize tehát a legkonczentrál- 
tabb sósvizek közé tartozik ; mint ilyent jó eredménynyel 
használják csúzos, köszvényes bajok ellen. 

Kiránduló helyei a legszebbek közé tartoznak. A für- 
dőt uraló várromokrót felséges kilátás nyílik a Maros szép 
völgyére és a görgényi havasokra. 

Észak felé a völgyből meredeken emelkedik ki egy 
sziklabércz, melynek csúcsát régi vár romjai koronázzák. 
Félig besüppedt, de még mindig mély árkában buján te- 
nyészik a tövis és vadrózsabokor. A népmonda szerint az 
itt lakó óriás leányoknak csak egy lépésükbe került, hogy 
a szomszéd nyeregkői várba jussanak; a vSzomszéd leá- 
nyok a vár ablakából nyújtották át egymásnak a szitát. 

Mint a népmonda beszéli, minden száz esztendőben 
borzasztó földrengés reszketteti meg itt a földet. Mikor éj- 
félre jár az idő, egy-egy nagy vasajtó nyilik meg mind a 
két hegyen. Az ajtók sötét, dohos földalatti termekbe ve- 
zetnek, melyekben rengeteg kincs van felhalmozva. Jaj 
annak, a ki abból valamit el talál venni, vagy az órát meg- 
jegyezni elfelejti ; azt elevenen temetik a föld alá. i) 

Görgény-Sóaknához közel van Alsó-Idécs^ erdős he- 
gyektől környezett sósfürdő-telep. Ettől nincs messze 
GörgénySzent-Imre^ a Görgény vize mellett, a ,, Mocsár" 
tölgyes szélén elterülő kis község. Görgény a körülötte el- 
terülő hetvenezer hold erdőséggel kincstári birtok. 

A község fölött emelkedő hegyen 1708-ig erős vár 
állott. Görgény vára és a hozzá tartozó 40 — 50 faluból 
álló uradalom régen egyik leggazdagabb állami uradalma 
volt Erdélynek. A vár az erdélyi fejedelemség történeté- 
ben kiváló szerepet játszott. A „ Mocsár'^ -ban tulajdon azon 
tölgyek lombja vet árnyékot az aszú fűre, melynek ágain 
Rákóczy madárűző sólyma pihent. 

A vár védelmében hősök vére folyt. A labanczok ellen 
védte Rákóczyjó kapitánya, Rátonyi uram. A romok észak- 
keleti felén emelkedő domb alatt sok labancz és kurucz 
aluszsza örök álmát. 



*j Borostyáni N. : Magyarország uti rajzokban VIII. kötet. 

A vár a Rákóczi-szabadságharcz idejében szerepelt 
utoljára, a melynek lezajlása után ^zt földig lerombolták. 
Romjai között most kápolna áll, melyet Kovacsóczy István 
egri kanonok építtetett. A hegyet ma is Rákóczy-hegynek 
nevezik. Az alatta fekvő csinos kastélyt a múlt században 
a Bornemisza család építette ; ezt az állam megszerezvén, 
Rudolf trónörökös részére vadászlaknak rendezte be. 

Görgény vidékének havasai látták valaha az öreg Rá- 
kóczy Györgyöt is hajszolni a bölényt. Ezekbe a hegyol- 
dalokba ütközött belé a vadászó fejedelem kürtjének har- 
sogása. Itt csoportosultak Erdély főurai, hogy a véres har- 
czok után férfias szórakozásban keressék a feledést. A bö- 
lény ma már kipusztult innen ; csak a medve tartja még 
magát, hogy lassankint ő is ott hagyogassa bőrét az elő- 
kelő vadászoknak, kik büszkén teritik ki termeikben a 
vadászdicsőség eme ritka és becses jelvényeit, i) 

A régi fényes, fejedelmi napok megujultak ismét. 
Nincs tiz éve, hogy ezen a helyen ismét királyi vadászok 
vadásztak, királyi vadakra. 

Rudolf trónörökös több ízben látogatta meg az er- 
délyi medvevadászatok híres vadászterületét : Görgény vi- 
dékét vendégeivel. A sűrű rengetegekben öt őszön keresz- 
tül állandó visszhangot keltett a hajtók lármája, melylyel 
tüskén-bokron, irtatlan cserjéken át kergették a menekülő 
vadat. Ezen vadászatok alatt összesen 60 medve számolt 
be bőrével. 

A fényes napok letűntek. A vadászkastély az erdőőri 
szakiskolát fogadta be falai közé. Az erdőkben is elhalt a 
hajtók lármája. Csak a juhpásztor kesergő tilinkója sir 
olykor végig a völgyön, meg a pásztort kisérő oláh le- 
ányka szomorú éneke: Egyszer volt egy deli fejedelmi 
levente. Legszebb a szépek között, legbátrabb a bátrak so- 

*) Képes Folyóirat. 11. : A királyfi Görgényben. 

*) Urmánczy Nándor dr. : Görgény. „Erdély ''. 1896. 

rában, legokosabb a tudósok asztala mellett, ezen kivűl 
szívben jó, lélekben nemes. Egy hős nemzetnek büszke- 
sége, reménye. Vitéz a fegyverek zajában, bátor és min- 
dig győztes a sivatag félelmes királyával, s a rengetegek 
rettentő fenevadjaival szemben. Egyszer került csak egy 
magához méltó ellenfél útjában; egy épen olyan erős, bá- 
tor, vitéz és okos mint ő. Ez ellenféllel : önmagával vívott 
élet-halál harczban ő lett a legyőzött. Kibugyant vére pi- 
rosra festette a földet ; omló, meleg vérétől, a legnemesebb 
vértől, párolgott a porond. 





barangolások a jNíyárád- és a l^üKüllö völgyén. 

I. A Nyárád völgyében. 

lyárádtő vasúti állomástól indulunk ki a „szőke" 
Nyárád-nak kies és termékeny völgyén felfelé. A völgy 
az erdélyi részek legnépesebb vidékei közé tartozik ; terének 
minden talpalatnyi földje meg van mívelve. A helységek a 
Nyárád mindkét partján sűrűn követik egymást; ezek azon- 
ban többnyire kis falvak; egy nagyobb van csak közöttük: 
Nyárád-Szereda. 

A körülbelől 80 kilométer hosszú völgyben és mellék- 
völgyeiben 68 falú van elszórva; a falvak lakossága ke- 
vés kivétellel székely, vallásra nézve református, meg uni- 
tárius. Nyárád alsó részén csupán két római katholikus 
egyházközség van; a völgy legfelső vidékén azonban 
csakis róm.katholikusok laknak. Oláh csak néhány község- 
ben van; nagyrészt földes uraktól betelepitett jobbágyok. 

A lakósok leginkább földmívelésből, baromtenyész- 
tésből, a Nyárád északi vidékén pedig fakereskedésből és 
szénégetésből élnek. 

A folyó mentén kies berkek, a falvak körűi gyümöl- 
csösök, a dombokon szőlők, a hegyek magaslatán erdők 
díszlenek. Egyik-másik falu kitűnő gyümölcsöt terem ; a 
folyfalvi cseresnyének országos híre van. Hol a Kis- és 
Nagy-Nyárád egyesülnek, ott terűi el Nyárád-Szereda, haj- 
dan Marosszék első városa, ma 962 lakossal biró község. 

1605-ben a Székelyek itt vákvSztották meg Boaskay Istvánt 
fejedelmökké. Szép nagy piaczán népes vásárokat tarta- 
nak. Van műfaragó iskolája, járásbirósága, takarékpénz- 
tára stb. 

Nyárád-Szeredánál a völgy két ágra szakad : a Kis- 
és Nagy-Nyárád völgyére. Az elsőben Andrdsfalva, Bére, 
Bere-Kereszhír, Magyaros^halm a híres gyümölcsöt termő 
Márkod, és a Bekecs alatt Selye : a szénégetők főhelye és 
Torhoszló a jelentékenyebb helyek. Itt termett a legszebb 
székely dal; itt járván megcsendül fülünkben melódiája: 

Bekecs alatt Nyárád tere, 
Ott egy kunyhó zsúppal fedve ; 
De belseje aranybánya, 
Arany benne egy szép lányka. 

Marosszéki piros-párizs ! 
Oly piros az én rózsám is. 
Szép az alma az ág-tetőn. 
Még százszor szebb a szeretőm. 

Zsellér vagy te, én meg székel, 
r3e egünkre egy nap jő fel ; 
Egy eső hull a földünkre : 
Mért lennék hát különb mint te ? 

Zselléri a születésed, 
De királyi a növésed ; 
Lakod bár nem czifra terem, 
Az arany is por közt terem. 

így énekelt ötven és néhány esztendőkkel ezelőtt a 
székely költő, kinek lantját dalra Istentől való igaz tehet- 
sége inspirálta. 

Torboszlótól nem messze Gegest, a híres gyümölcs- 
termő helyet érjük. A Nagy-Nyárád völgyén felfelé ha- 
ladva, a vidék egyre szebbé és vadregényesebbé válik. 
Szent-Mártontól római úton haladva, Demjénházánál az 

u. n. „Szentföldre" jutunk; majd szemünkbe tűnik Mik- 
háza, magaslaton épült zárdájával. Legvégső falu Köszvé- 




SZÉKELY KAPU. 



nyes-Remete; a gonddal faragott kapukat vadász jelenetek, 
tulipánok, versek díszítik. Ez a Bocskayak ősi fészke, i) 



*) EMKE Uti-Kalauz az erdélyi részekben. 

2. Szováta. 

Szováta falu a Kis-Küküllőnek épen azon pontján he- 
lyezkedett el, hol az dél-nyugatnak kanyarodva az erdélyi 
medencze neogen-rétegeiben mosott magának tovább ve- 
zető csatornát. A Maros-Vásárhelytől — mint utolsó vas- 
úti állomástól — 35 kilométer távolságra eső falu magas- 
sága 436 méter a tenger színe felett. 

A falu hosszában foly le a Szováta vize, mely fennebb 
két ágból ered. Mindkét vízér a nagy hirre jutott szóvá- 
tai sósziUák között kanyarog elé, melyeknek termetes- or- 
mai a szarmat-emelet márga és homokos burka alól meré- 
szen kibukkanva, csipkézetes alakzataikkal a legszebb 
látványok egyikét tárják fel a néző előtt. Ezek a messziről 
feltűnő, fényes oszlopokat, várromokat, üregeket, barlan- 
gokat alkotó, finoman barázdált, csillogó, hófehér sószik-. 
Iák Erdély legnagyobb természeti ritkaságai közé tartoznak. 

A keleti vízér kitartó támadása egy áradás idején 
évek előtt egy ilyen sóhegyet bedöntvén, önnön vizét jó 
időre elzárva tóvá alakult át, még pedig, miután a patak 
újra kijutást szerzett magának, — igen tekintélyes, 4000 D 
méter kiterjedésű, s a középen hét méter mély, dús 
vizű tóvá. 

Ezt a tölgyerdővel környezett, sósziklákkal díszített 
pompás tavat a nép majd Fekete tónak, majd Jordán tavá- 
nak, majd Feneketlen tónak nevezi. 

A szovátai fürdőtelepnek e tó úgyszólván a közép- 
pontja; a telepet képező épületek, s a vendéglő, alább a 
sétatér körűi egy gyönyörű tölgyerdő lábánál terülnek el. 
A tóban tükör-fürdők s a fürdőházban kádak állanak ren- 
delkezésre. A víz hőmérséklete a felső rétegekben 25^ C ; 
a mélységgel a hőmérséklet fokozódik. Ha a fürdő a víz- 
ben egyenesen áll, a lábfeje a lábszár közepéig 30 foknyi 

melegben van; ha mélyebben leereszkedik, a hőség elvisel- 
hetetlen. 

A víz konyhasó tartalmát összehasonlítva a neveze- 
tesebb hazai és külföldi vizekével, úgy találjuk, hogy a 
honi sós források között a leggazdagabbak közé tartozik, 
a külföldi vizek közt pedig a reichenhalli mellett foglal el 
igen előkelő helyet. A tó partján a földből meggyújtható 
gázok (mocsárgáz) fejlődnek. 

A vizet a görvélyes, csúzos, köszvényes és idegbete- 
gek nagy sikerrel használják. 

A fürdőtelep lakóházaiban — nem számítva a ma- 
gánházakat és az erdőben épült villákban kiadó szobákat 
— őszesen 25 szoba áll a vendégek rendelkezésére. 

Szovátában egy megbecsülhetetlen természeti kincset 
ajándékozott a természet a vármegyének. A vármegye ér- 
deke volna, hogy ez a kincs egy perczig se heverjen to- 
vább parlagon, hanem gyümölcsözzék a szenvedő emberi- 
ség, s a természet játékaiban gyönyörködő közönség javára. 

